ישיבת מליאה, כנסת 16, פרוטוקול מספר הישיבה המאה-ושישים-ושלוש של הכנסת השש-עשרה, 2004-08-04 00:00

ואיכות הסביבה): הצעת חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004 64

עסאם מח'ול: הצעת חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004 67

דניאל בנלולו: הצעת חוק תאגידי מים וביוב (תיקון), התשס"ד–2004 70

שלום שמחון: הצעת חוק זיכרון השואה והגבורה - יד ושם (תיקון מס' 3), התשס"ד–2004 76

רוחמה אברהם-בלילא: הצעת חוק העברת סמכויות (שר העבודה והרווחה) (תיקוני חקיקה), התשס"ד–2004 79

גדעון עזרא: הודעת היושב-ראש 79

עזמי בשארה: הצעת חוק בתי-המשפט (תיקון מס' 40), התשס"ד–2004 81

מיכאל איתן: מסמכים שהונחו על שולחן הכנסת 92

אריה האן: הצעת חוק שמירת הסביבה החופית, התשס"ד–2004 93

עמרם מצנע: מסמכים שהונחו על שולחן הכנסת 97

אריה האן: הצעת חוק שמירת הסביבה החופית, התשס"ד–2004 99

יצחק כהן: מסמכים שהונחו על שולחן הכנסת 113

אריה האן: הצעת חוק שמירת הסביבה החופית, התשס"ד–2004 115

ראובן ריבלין: גבירותי ורבותי, אדוני השר, חברי הכנסת, היום יום רביעי, י"ז באב התשס"ד, 4 בחודש אוגוסט 2004.

ראובן ריבלין: אני מתכבד לפתוח את ישיבת הכנסת.

ראובן ריבלין: הישיבה היתה אמורה להיפתח היום בשעה 10:00, באופן יוצא דופן, מאחר שעל סדר-היום היתה דרישתם של 40 חברי הכנסת מראש הממשלה, לבוא ולומר את עמדתו בנושא ההתנתקות.

ראובן ריבלין: 40 חברי הכנסת משכו את חתימותיהם, ומכאן שההוראה המחייבת את ראש הממשלה לבוא, נפלה, והרי רק ראש הממשלה מיוזמתו יכול לבוא ולתת הודעה, והוא כמובן עושה זאת בראשיתו של כל מושב, ולעתים גם בראשיתם של כנסים.

ראובן ריבלין: לכן דחינו את פתיחת הישיבה מ-10:00 ל-11:00, השעה הרגילה של פתיחת ישיבת הכנסת ביום רביעי.

ראובן ריבלין: יום רביעי זה, י"ז באב התשס"ד, הוא היום האחרון של המושב השני של הכנסת השש-עשרה.

ראובן ריבלין: לגבי סדר-היום, עדיין קיימת שאלה אם חוק החופים יעלה או לא יעלה על סדר-היום.

ראובן ריבלין: מדובר בחוק עקרוני ביותר, אשר הונח על שולחן חברי הכנסת אתמול.

ראובן ריבלין: חברי הכנסת החברים בוועדת הפנים של הכנסת טרחו ועמלו על החוק הזה שעות רבות וימים רבים, אבל יש רבים מחברי הכנסת הרוצים להתעמק ולבוא ולקבוע נושאים עקרוניים כאלה או אחרים.

ראובן ריבלין: אני ביקשתי מהממשלה להביע את עמדתה, ואכן, יושב-ראש הקואליציה מברר בממשלה, האם עמדת הממשלה - להעלות זאת היום או לא להעלות זאת היום.

ראובן ריבלין: ברגע זה עדיין לא קיבלתי החלטה, ולכן חוק החופים עדיין אינו נמצא על סדר- היום.

ראובן ריבלין: כאשר נשנה את עמדתנו, נודיע לכם בעניין זה.

מוחמד ברכה: באיזו קריאה הוא אמור לעבור?

ראובן ריבלין: שנייה ושלישית.

ראובן ריבלין: יש בחוקים האלה מספר לא מועט של הסתייגויות.

ראובן ריבלין: חוק זה מחייב אותנו בישיבה רצינית ומעמיקה במליאת הכנסת.

ראובן ריבלין: מדובר פה בנושאים עקרוניים השייכים לכולנו, לא כפוליטיקאים, אלא כאנשים שנבחרו על-ידי הציבור כולו לייצג אותו.

ראובן ריבלין: לדוגמה, אם מדובר ב-300 מטר מקו הים, הריני להודיעכם שכיכר מוגרבי נמצאת 300 מטר מקו הים.

ראובן ריבלין: פירושו של דבר הוא, שייתכן שהאבות המייסדים של תל-אביב ויפו בכל דורותיהם עשו דברים שהם בניגוד מוחלט לחוק.

נסים דהן: זה לא בניגוד לחוק כי לא היה חוק.

ראובן ריבלין: בוודאי, אבל צא ולמד מה היתה תל-אביב אם כיכר האופרה היתה 300 מטרים מהים, וכיכר מוגרבי היתה קילומטר אחד.

נסים דהן: שום דבר לא היה קורה.

נסים דהן: היא היתה עוברת את גוש-דן עוד קצת.

ראובן ריבלין: אבל בסוף לא היה לך מה להחזיר, חבר הכנסת דהן.

ראובן ריבלין: אנחנו עוברים לסדר-היום.

ראובן ריבלין: יש הודעה למזכיר הכנסת.

אריה האן: ברשות יושב-ראש הכנסת הריני להודיעכם, כי הונחו היום על שולחן הכנסת – לדיון מוקדם:

אריה האן: הצעת חוק ניירות ערך (תיקון – תקנון הבורסה), התשס"ד–2004, מאת חברת הכנסת נעמי בלומנטל; הצעת חוק חובת המכרזים (תיקון – פרסום מכרזים בשפה הרוסית), התשס"ד–2004, מאת חבר הכנסת בנימין אלון וקבוצת חברי הכנסת; הצעת חוק שחרור על-תנאי ממאסר (תיקון – הגבלת שחרור על-תנאי בעבירות מין ואלימות חמורה), התשס"ד–2004, מאת חברת הכנסת ענבל גבריאלי; הצעת חוק לתיקון פקודת הסטטיסטיקה [נוסח חדש] (סייגים לחובות), התשס"ד–2004, מאת חברת הכנסת נעמי בלומנטל; הצעת חוק לתיקון פקודת הסטטיסטיקה [נוסח חדש] (עבירת קנס), התשס"ד–2004, מאת חברת הכנסת אורית נוקד; הצעת חוק העמותות (תיקון – שכר מרבי), התשס"ד–2004, מאת חברת הכנסת ענבל גבריאלי; הצעת חוק הגנת הפרטיות (תיקון – מעמד לארגון העוסק בהגנה על פרטיות), התשס"ד–2004, מאת חברת הכנסת נעמי בלומנטל; הצעת חוק העונשין (תיקון – איסור מכירת כרטיסי הגרלה לקטין), התשס"ד–2004, מאת חבר הכנסת אברהם הירשזון וקבוצת חברי הכנסת; הצעת חוק איסור מסירת מידע על-אודות נפטר, התשס"ד–2004, מאת חבר הכנסת אברהם הירשזון וקבוצת חברי הכנסת; הצעת חוק העונשין (עונש מוות על רוצחי אנשי ציבור שנרצחו בשל תפקידם בלבד), התשס"ד–2004, מאת חבר הכנסת איוב קרא; הצעת חוק העונשין (תיקון – המרדה), התשס"ד–2004, מאת חבר הכנסת צבי הנדל; הצעת חוק יסודות התקציב (תיקון – קביעת חובת יידוע ומועד להעברת כספי תמיכות), התשס"ד–2004, מאת חברת הכנסת קולט אביטל; הצעת חוק החברות הממשלתיות (תיקון – ייצוג הולם לעולים חדשים), התשס"ד–2004, מאת חבר הכנסת בנימין אלון וקבוצת חברי הכנסת; הצעת חוק שירות המדינה (מינויים) (מינוי ללא מכרז של ממלא-מקום), התשס"ד–2004, מאת חבר הכנסת מיכאל איתן; הצעת חוק העמותות (תיקון – חובת פרסום מקבלי השכר הגבוה ביותר), התשס"ד–2004, מאת חבר הכנסת עבד-אלמאלכ דהאמשה; הצעת חוק הגנת השכר (הגבלת כספי דמי טיפול מקצועי), התשס"ד–2004, מאת חברת הכנסת אתי לבני וקבוצת חברי הכנסת; הצעת חוק סדר הדין הפלילי (חקירת חשודים) (תיקון – נוכחות עורך-דין בחקירה בתחנת משטרה), התשס"ד–2004, מאת חבר הכנסת עבד-אלמאלכ דהאמשה; הצעת חוק-יסוד: הכנסת (תיקון – הגבלת פגיעה ביחסיות הבחירות),

אריה האן: מאת חבר הכנסת עבד-אלמאלכ דהאמשה; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – איסור הפליה מחמת מקום מגורים), התשס"ד–2004, מאת חברת הכנסת גילה גמליאל; הצעת חוק-יסוד הממשלה (תיקון – סייג לחתימת הסכם), מאת חבר הכנסת בנימין אלון; הצעת חוק-יסוד: שלמות המולדת, מאת חבר הכנסת אריה אלדד; הצעת חוק-יסוד: הכנסת (תיקון – גיל הבוחר), מאת חבר הכנסת דוד אזולאי; הצעת חוק שיפוט בתי- דין רבניים (נישואין וגירושין) (תיקון – סמכות לדון בענייני הקדש), התשס"ד–2004, מאת חבר הכנסת בנימין אלון; הצעת חוק חוזה הביטוח (תיקון – הגדרת סכום שאינו שנוי במחלוקת וריבית בשל עיכוב תגמולי ביטוח על-ידי מבטח), התשס"ד–2004, מאת חבר הכנסת מיכאל גורלובסקי; הצעת חוק עבודת נשים (תיקון – הארכת חופשת לידה באשפוז יילוד לתקופה של עד 12 שבועות), התשס"ד–2004, מאת חברי הכנסת זהבה גלאון ושאול יהלום; הצעת חוק גבולות העיר דימונה, התשס"ד–2004, מאת חבר הכנסת מיכאל איתן וקבוצת חברי הכנסת; הצעת חוק חופש התארגנות פוליטית במוסדות חינוך על-תיכוניים, התשס"ד–2004, מאת חבר הכנסת דני יתום; הצעת חוק חופש התארגנות פוליטית במוסדות חינוך על-תיכוניים, התשס"ד–2004, מאת חבר הכנסת אברהם הירשזון וקבוצת חברי הכנסת; הצעת חוק הרשויות המקומיות (חובת הקמת אתר אינטרנט), התשס"ד–2004, מאת חבר הכנסת יגאל יאסינוב; הצעת חוק הרשויות המקומיות (מאבק בנגע הסמים), התשס"ד–2004, מאת חברת הכנסת גילה גמליאל; הצעת חוק הידוק הקשר בין המערכת האזרחית והצבאית בדבר רשיון החזקת ונשיאת כלי ירייה (תיקוני חקיקה), התשס"ד–2004, מאת חבר הכנסת אופיר פינס-פז; הצעת חוק לימוד חובה (תיקון – ביטול תשלומי הורים), התשס"ד–2004, מאת חבר הכנסת עבד-אלמאלכ דהאמשה; הצעת חוק פינוי מאחזים והתנחלויות בלתי מאושרות, התשס"ד–2004, מאת חבר הכנסת דני יתום; הצעת חוק האזרחות (תיקון – התיישנות עבירות), התשס"ד–2004, מאת חברי הכנסת יורי שטרן ומיכאל גורלובסקי; הצעת חוק שירות ביטחון (תיקון – נקי יהיה לביתו שנה אחת ושימח את אשתו אשר לקח), התשס"ד–2004, מאת חברי הכנסת בנימין אלון, צבי הנדל ואליעזר כהן; הצעת חוק הירושה (תיקון – תיעוד חזותי וביטול מעמד נוטריון כרשות),

אריה האן: התשס"ד–2004, מאת חבר הכנסת שאול יהלום; הצעת חוק העונשין (תיקון – עבירות מין שנעשו בקטין על-ידי בן משפחה אומנת, בן-דוד או בת-דוד), התשס"ד–2004, מאת חברת הכנסת ענבל גבריאלי; הצעת חוק לטיפוח אתיקה בארגונים, התשס"ד–2004, מאת חברת הכנסת אתי לבני וקבוצת חברי הכנסת; הצעת חוק אחריות נושאי משרה בתאגידים ציבוריים, התשס"ד–2004, מאת חברי הכנסת יורי שטרן, דוד אזולאי, רשף חן ואליעזר כהן; הצעת חוק הבנקאות (רישוי) (תיקון – איסור הנפקת ניירות ערך וניהול תיקי השקעות), התשס"ד–2004, מאת חבר הכנסת אמנון כהן; הצעת חוק צער בעלי-חיים (הגנה על בעלי-חיים) (תיקון – נטישת חיות בית וזכות טיעון לארגון למען בעלי-חיים), התשס"ד–2004, מאת חבר הכנסת יולי-יואל אדלשטיין.

אריה האן: עוד אודיע

אריה האן: כם כי חברת הכנסת אתי לבני מבקשת להסיר את שמה מהצעת חוק הכשרות המשפטית והאפוטרופסות (תיקון – החזקת קטין), התשס"ד–2004, של חבר הכנסת חמי דורון וקבוצת חברי הכנסת, שמספרה פ/1919.

אריה האן: תודה רבה.

ראובן ריבלין: תודה למזכיר הכנסת.

ראובן ריבלין: יש שאילתא אחת לשר התשתיות.

ראובן ריבלין: שר התשתיות הלאומיות ישיב על שאילתא של חבר הכנסת ברכה, שמספרה 1701, בעניין חיבור מבנים לחשמל באזור הנגב.

ראובן ריבלין: חבר הכנסת מוחמד ברכה שאל את שר התשתיות הלאומיות ביום ד' בתמוז התשס"ד (23 ביוני 2004): המועצה הארצית לתכנון ולבנייה החליטה ב-13 בינואר 2004, שיסופקו שירותי חשמל למבנים המספקים שירותי חינוך ובריאות ביישובים הבלתי-המוכרים בנגב.

ראובן ריבלין: רצוני לשאול: 1.

ראובן ריבלין: האם יחוברו לחשמל כל מבני הבריאות בכפרים האלה, ואם לא – מדוע?

ראובן ריבלין: 2.

ראובן ריבלין: האם תיושם החלטת המועצה, ואם כן – מתי?

אליעזר זנדברג: אדוני היושב-ראש, חברי חברי הכנסת, אדוני השר, אני מתכבד להשיב על שאילתא מס' 1701, של חבר הכנסת ברכה.

אליעזר זנדברג: 1-2.

אליעזר זנדברג: המועצה הארצית לתכנון ולבנייה, בישיבתה מיום 13 בינואר 2004, החליטה לאשר הקמת מבנים יבילים ארעיים לצורך מתן שירותים חיוניים לאוכלוסייה הבדואית בנגב במקומות שצוינו ברשימה שצורפה להחלטת המועצה.

אליעזר זנדברג: בהתאם להבהרות שהתקבלו מהיועץ המשפטי של הוועדה המחוזית לתכנון ולבנייה במחוז הדרום, חיבור המבנים מותנה בקבלת היתר בנייה למבנים ותעודות גמר, טופס 4, המעיד כי המבנה הוקם לפי תנאי ההיתר.

אליעזר זנדברג: חברת החשמל תחבר את המבנים לרשת החשמל לאחר שמזמיני החיבור ימציאו את האישור הנדרש בסעיף 157א לחוק התכנון והבנייה וישלמו את עלות החיבור, כפי שנקבע על-ידי הרשות לשירותים ציבוריים - חשמל.

ראובן ריבלין: חבר הכנסת ברכה, האם יש לך שאלה נוספת?

מוחמד ברכה: אדוני השר, לא מזמן התקבלה הארכה של הוראת השעה שמחייבת חיבור לחשמל.

מוחמד ברכה: שמענו היום שחבר הכנסת כחלון מתכוון להציע הצעה בנושא של קיום בסיסי, לרבות הזכות לחיבור למים וחשמל.

מוחמד ברכה: אני חושב, שיש מקום במקומות ציבור, ובמיוחד בבתים פרטיים, שאנשים וילדים חיים בהם, שהצורך הזה של חיבור לחשמל לא יהיה מותנה בסרבולים ביורוקרטיים, עם כל ההבנה או האי-הבנה שיכולה להיות לדבר הזה בהתאם להשקפת העולם.

מוחמד ברכה: אני חושב שהנושא הזה אינו נושא פרוצדורלי-פורמלי, אלא נושא עקרוני, בסיסי.

ראובן ריבלין: תודה.

ראובן ריבלין: אדוני השר, בבקשה.

אליעזר זנדברג: חבר הכנסת ברכה, חברת החשמל פועלת על-פי חוק ומחויבת לפעול על-פי חוק.

אליעזר זנדברג: כל עוד החוק לא ישתנה, המצב החוקי הוא זה שמכתיב.

אליעזר זנדברג: אני יכול לומר לך, שהאינטרס של חברת החשמל הוא לחבר כמה שיותר, מכיוון שבהרבה מקרים מי שלא מחובר גונב חשמל, מסב נזק לרשת ועושה דברים אחרים שהם מסוכנים לו ולאחרים.

אליעזר זנדברג: הכול צריך להיעשות על-פי חוק, וחברת החשמל לא יכולה ואסור לה לנהוג אחרת.

אליעזר זנדברג: לכן, ברגע שחוק קובע מסלול אלטרנטיבי, או מסלול נוסף שבו אפשר לבצע חיבורים, כמו אותה החלטה שהתקבלה ב-13 בינואר 2004, חברת החשמל פועלת על-פי חוק.

אליעזר זנדברג: אם תבוא הצעת חוק אחרת, ישמחו לחבר אנשים לחשמל ולקבל מהם כסף בעבור השירותים שיינתנו להם.

אליעזר זנדברג: זה הרבה יותר טוב מאשר גנבת החשמל הסיטונית שמתבצעת היום על-ידי אותם אנשים.

ראובן ריבלין: תודה רבה לשר התשתיות מודי זנדברג.

ראובן ריבלין: יעלה ויבוא שר התיירות, השר גדעון עזרא, על מנת להשיב על שאילתות של חברי הכנסת.

ראובן ריבלין: חבר הכנסת מאיר פרוש שאל את ראש הממשלה ביום י"ג בסיוון התשס"ד (2 ביוני 2004): פורסם, כי על מנהל לשכת ראש הממשלה, עורך-הדין דב וייסגלס, הוטלה העברת רשימת המאחזים המיועדים לפינוי לשגריר ארצות-הברית בישראל, מר דן קרצר.

ראובן ריבלין: רצוני לשאול: 1.

ראובן ריבלין: האם אושר צעד זה על-ידי הממשלה?

ראובן ריבלין: 2.

ראובן ריבלין: אם כן – מדוע לא הוטל על שר החוץ הטיפול בנושא זה?

גדעון עזרא: 1.

גדעון עזרא: נושא המאחזים הבלתי-מורשים הוא נושא פנימי ישראלי.

גדעון עזרא: במסגרת מפת הדרכים, שאותה קיבלה הממשלה, התחייבה ישראל לפנות מאחזים אלו.

גדעון עזרא: ראש הממשלה חזר על מחויבות ישראל בוועידת עקבה בנוכחות נשיא ארצות-הברית.

גדעון עזרא: 2.

גדעון עזרא: במסגרת ביקורו האחרון של ראש הממשלה בוושינגטון העביר מנהל לשכת ראש הממשלה, עורך-הדין וייסגלס, לגברת קונדוליסה רייס, היועצת לביטחון לאומי, מכתב ובו מודיע ראש הממשלה כי הוא מחויב לאמירותיו הקודמות ולהחלטות ממשלת ישראל.

גדעון עזרא: חבר הכנסת אריה אלדד שאל את ראש הממשלה ביום כ' בסיוון התשס"ד (9 ביוני 2004): פורסם, כי במסגרת תוכנית ההתנתקות בכוונתך להוריד יישובים.

גדעון עזרא: בהסתייגות השנייה למפת הדרכים, המהווה חלק מקווי היסוד של הממשלה, נאמר כי התנאי הראשון להתקדמות הוא הפסקה מוחלטת של הטרור, האלימות וההסתה.

גדעון עזרא: רצוני לשאול: כיצד מתיישבת תוכנית ההתנתקות עם קווי היסוד?

גדעון עזרא: אדוני היושב-ראש, חבר הכנסת אלדד, כידוע לך, תוכנית ההתנתקות המתוקנת אושרה על-ידי הממשלה, והיא איננה חלק ממפת הדרכים.

גדעון עזרא: זוהי פעולה חד-צדדית של ממשלת ישראל, שמטרתה להגביר את ביטחונה של ישראל ולהקטין את החיכוך בין ישראלים לפלסטינים.

גדעון עזרא: במסגרת זו קיבלה הממשלה החלטה על פינוי יישובים.

גדעון עזרא: אל תבלבל את הציבור, זה פשוט לא מדויק מה שאתה אומר.

ראובן ריבלין: חבר הכנסת אלדד - בבקשה, אדוני.

אריה אלדד: אדוני היושב-ראש, אדוני השר, אני מבקש להסתייג מהביטוי, שאני מנסה לבלבל את הציבור.

אריה אלדד: נציגי הממשלה אמרו לנשיא ארצות-הברית, שתוכנית ההתנתקות היא חלק ממפת הדרכים.

אריה אלדד: מפת הדרכים מהווה חלק מקווי היסוד של הממשלה, היא לא תוכנית שעומדת בפני עצמה.

אריה אלדד: האם הורדת יישובים איננה עומדת בסתירה מוחלטת לקווי היסוד של הממשלה, שאמרו שכל התקדמות בנושא הזה תהיה תלויה בהפסקה מוחלטת של הטרור?

ראובן ריבלין: שאלתך ברורה לחלוטין.

גדעון עזרא: כאשר נקבעו קווי היסוד של הממשלה, אנשיך ואנשי מפלגתך היו חלק מהממשלה.

גדעון עזרא: נפל דבר מה בישראל, וממשלת ישראל קיבלה החלטה בנושא ההתנתקות, ולכן אי-אפשר בכלל להשוות למה שהיה כאשר דובר על מפת הדרכים.

גדעון עזרא: מדינת ישראל נאמנה למפת הדרכים מעבר להחלטה לגבי פינוי יישובים בחבל-עזה.

ראובן ריבלין: תודה.

ראובן ריבלין: חבר הכנסת אלדד, שאלתך מצריכה שאלות רבות אחרות.

ראובן ריבלין: הרי למפת הדרכים יש 14 הסתייגויות, שהאמריקנים אינם יודעים עליהן.

ראובן ריבלין: השר ישיב על שאילתות שהוגשו לראש הממשלה.

ראובן ריבלין: שאלתו של חבר הכנסת דוד אזולאי – אינו נוכח, לפרוטוקול.

ראובן ריבלין: חבר הכנסת דוד אזולאי שאל את ראש הממשלה ביום י"ח בתמוז התשס"ד (7 ביולי 2004): פורסם, כי יושב-ראש הוועדה הממונה בעכו החליט למנות עובד בשכר ללא מכרז, ללא בחינת מועמדים נוספים הראויים לתפקיד וכשהמועצה בהליך הבראה, וכי הוא הודיע שהוא יקצץ בתקציב כדי לשלם את משכורתו של העובד.

ראובן ריבלין: רצוני לשאול: 1.

ראובן ריבלין: האם הפרטים נכונים?

ראובן ריבלין: 2.

ראובן ריבלין: אם כן - מה יקוצץ כדי לממן משכורת זו? 3.

ראובן ריבלין: מה מהות התפקיד ומה גובה המשכורת? 4.

ראובן ריבלין: האם התאפשר למועמדים נוספים להתמודד על תפקיד זה, ואם לא – מדוע?

ראובן ריבלין: תשובת שר התיירות גדעון עזרא: (לא נקראה, נמסרה לפרוטוקול) 1.

ראובן ריבלין: הרועה הרוחני שעליו מדובר הוא הרב נחשון כהן.

ראובן ריבלין: הרב כהן שימש מנובמבר 2001 כרועה הרוחני בעיר עכו, כחלק משירותי הדת שהעיר מחויבת לספק לתושביה, על-פי החוק העוסק במועצות הדתיות - בשיתוף הרשות המקומית.

ראובן ריבלין: בשל הקפאת תקנים, ובהם תקני רבני שכונות, על-ידי משרד ראש הממשלה, ובשל הרצון להמשיך ולספק את השירותים שניתנו על-ידי הרועה הרוחני, נמשכה העסקתו באופן זמני בדרך של חוזה אישי.

ראובן ריבלין: 2.

ראובן ריבלין: המקור לכספים בעבור פעולתה השוטפת של המועצה הוא התקציב שנקבע על סמך תוכנית ההבראה שהוכנה על-ידי הוועדה הממונה.

ראובן ריבלין: לא נפגעו שירותי דת אחרים על מנת להעסיק את הרועה הרוחני.

ראובן ריבלין: מאידך גיסא, קוצצו הוצאות מיותרות בתחומים שאינם קשורים למתן שירותי הדת.

ראובן ריבלין: לא מיותר לציין, שאחרי שנים של ניהול כספי לא מאוזן ובזבזני, המועצה הדתית, בניהול ממונים מטעם ראש הממשלה, נמצאת באיזון כספי ומשלמת את משכורות העובדים ואת חובות הספקים.

ראובן ריבלין: 3.

ראובן ריבלין: רועה רוחני ממלא תפקידים דומים לרב שכונה.

ראובן ריבלין: בעבר המשכורת בתפקיד זה היתה כ-6,500 ש"ח, וכיום היא קוצצה לכ-5,500 ש"ח.

ראובן ריבלין: 4.

ראובן ריבלין: כאמור, מדובר בפתרון זמני בלבד, שנועד למנוע פגיעה בשירותים שניתנים, ולא בתקן של רב שכונה הנבחר במכרז.

ראובן ריבלין: אם יאושר תקן שכזה, תצא המועצה למכרז למילוי התפקיד.

ראובן ריבלין: חבר הכנסת נסים דהן שאל את ראש הממשלה ביום י"ח בתמוז התשס"ד (7 ביולי 2004): בעקבות ביטול המשרד לענייני דתות, רצוני לשאול: 1.

ראובן ריבלין: אילו מחלקות ופעילויות בוטלו בעקבות ביטול המשרד?

ראובן ריבלין: 2.

ראובן ריבלין: כמה כסף נחסך למדינה מביטול המשרד?

ראובן ריבלין: 3.

ראובן ריבלין: האם נשקל ביטולם של משרדים נוספים, ואם כן – אילו?

גדעון עזרא: אדוני היושב-ראש, חבר הכנסת נסים דהן, בתשובה על שאלותיך: 1.

גדעון עזרא: כל המחלקות על פעילויותיהן הועברו לאחריות שבעה משרדי ממשלה שונים, שכוללים את משרד ראש הממשלה, משרד הבינוי והשיכון, המשרד לקליטת הקליטה, משרד המשפטים, משרד החינוך, משרד הפנים ומשרד התיירות.

גדעון עזרא: 2.

גדעון עזרא: נכון להיום, אין נתונים המתייחסים בהיבט הכספי להשוואת המצב טרם פירוק המשרד ואחריו.

גדעון עזרא: עם זאת, לפירוקו של משרד ממשלתי שהיה נגוע בפוליטיזציה חמורה מצד מפלגות שונות, יש ערך ציבורי גדול, לצד הערך של החיסכון הכספי, יתרון שבלי ספק יבוא לידי ביטוי לאורך זמן.

גדעון עזרא: 3.

גדעון עזרא: לקראת שלהי כהונתה של הממשלה ה-29, המליצה ועדת-יצחקי לרפורמה בשירות הציבורי על פירוק משרדי הדתות, המדע והתקשורת.

גדעון עזרא: פירוקו של משרד התקשורת והפיכתו לרשות על-פי חוק נמצאים בתהליך מתקדם, ופירוקו של משרד המדע בשלב זה איננו על הפרק.

גדעון עזרא: פירוק משרד הדתות, כמו פירוקם של משרדים אחרים, מטרתו לייעל את השירותים הניתנים ולחסוך בכספי הציבור.

ראובן ריבלין: חבר הכנסת דהן, שאלה נוספת.

נסים דהן: אדוני היושב-ראש, כבוד השר, לצערי הרב, לא קיבלתי תשובה על שום שאלה מהשאלות ששאלתי, ואני אחזור על השאלות, וגם אגיד מה התשובות שקיבלתי.

נסים דהן: שאלתי, אילו מחלקות ופעילויות בוטלו, וכבודו ענה לי מה עבר למשרדים אחרים.

גדעון עזרא: לא בוטל.

נסים דהן: אז אני אומר לך, כבוד השר, שלא סיפרו לך את האמת.

נסים דהן: אני מכיר את משרד הדתות לא פחות, הייתי שם משנה למנכ"ל, ישבתי שם שלוש שנים, אני מכיר את משרד הדתות על-פה, ישר והפוך.

נסים דהן: עבודת המחלקות שהעבירו למשרדים שכבודו הזכיר - משפטים, ראש הממשלה, חינוך, שיכון - היא חלק מהפעילות המבורכת שהיתה במשרד הדתות למרות הפוליטיזציה שרמזת עליה, שאיננה מקובלת עלי.

נסים דהן: אין משרד ממשלתי, שברגע שיושב בו שר שהוא פוליטי, שהוא אינו לוקה בפוליטיזציה, ותסתכל על מה שקורה בימים האחרונים במשרדי הממשלה שהשרים שלכם נמצאים בהם, מה עושה מרכז הליכוד במשרדי הממשלה האלה.

ראובן ריבלין: תודה רבה.

נסים דהן: עוד לא גמרתי, עם כל הכבוד, אדוני היושב-ראש.

גדעון עזרא: הוא לא שואל שום שאלה.

נסים דהן: לא קיבלתי תשובה, אילו מחלקות ופעילויות בוטלו, כי יש מחלקות ופעילויות שבוטלו, ואם אתה רוצה, אספר לך.

נסים דהן: אני רוצה לדעת מה הממשלה יודעת.

נסים דהן: אם הממשלה אומרת שהם לא בוטלו, זאת אומרת שהיא לא יודעת מה קורה שם.

ראובן ריבלין: אדוני חוזר על שאלותיו.

נסים דהן: כמה כסף נחסך למדינה?

נסים דהן: כבוד השר, בתזכיר שהוגש לממשלה, שהיו לי הזכות והכבוד להיות חבר בה, היה כתוב במפורש, שחור על גבי לבן, סכום שלדעת משרד האוצר היה אמור להיחסך.

נסים דהן: הסכום הזה נחסך או לא נחסך?

נסים דהן: המטרה הושגה או לא?

ראובן ריבלין: חבר הכנסת דהן, אדוני שאל שאלות מוגדרות, והשר השיב עליהן.

ראובן ריבלין: אדוני מרחיב הרבה, אבל כמובן, הוא רשאי לומר את עמדתו.

נסים דהן: שאלה אחרונה, אדוני היושב-ראש.

נסים דהן: כבוד השר, אתה חבר בממשלה הזאת, שפירקה את משרד הדתות ולא נתנה מענה על שירותי הדת במדינת ישראל, ואתה יודע שיש היום מועצות דתיות שכבר לא קוברות מתים.

נסים דהן: אין שירותי קבורה, מחר יפסיקו את שירותי הנישואין, והיד עוד נטויה, כי האנשים אינם מקבלים שכר.

נסים דהן: מתי כבר יקבלו האנשים האלה את שכרם?

ראובן ריבלין: חבר הכנסת דהן, זו לא שאילתא בעל-פה.

ראובן ריבלין: אדוני מתייחס לשאילתא בזמן שהיא נכתבה, ובזמן שהיא נכתבה עדיין לא באו הצרות האלה על ראשינו.

ראובן ריבלין: כמובן, השר יכול להשיב על מה שהוא חפץ.

גדעון עזרא: אני מאוד מעריך את הידע שלך על תהליכי העבודה בכנסת.

גדעון עזרא: לגבי עבודתך במשרד הדתות ופעילויות משרד הדתות, אני מבקש להדגיש שאין פעולה אחת שמשרד הדתות עשה בעבר, שאיננה היום חלק מהעבודה שצריכה להתבצע במשרדי הממשלה השונים, להוציא הנושא הפוליטי.

גדעון עזרא: משרד הדתות היה מהמשרדים הפוליטיים ביותר שהיו במדינה.

גדעון עזרא: אני לא בא בטענות לאף אחד, אני רק קובע עובדה.

גדעון עזרא: לצערי, חלק מההתמוטטות של שירותי הדת נובע במידה רבה מניהולו של משרד הדתות כפי שנוהל בעבר .

גדעון עזרא: הכוונה הכללית של כל משרדי הממשלה - ואני יכול להגיד לך שאני כשר התיירות - כל אחד מאתנו מחויב לטפל לטובת מדינת ישראל, והנושא הפוליטי איננו חלק מהאג'נדה שלנו.

גדעון עזרא: תודה.

גדעון עזרא: חבר הכנסת יעקב מרגי שאל את ראש הממשלה ביום י"ח בתמוז התשס"ד (7 ביולי 2004):

גדעון עזרא: פנו אלי קייסים של העדה האתיופית בטענה כי המדינה הפסיקה את מימון לימודיהם ואת מימון פעילותם הרוחנית והחברתית.

גדעון עזרא: רצוני לשאול: 1.

גדעון עזרא: האם נכון הדבר?

גדעון עזרא: 2.

גדעון עזרא: אם כן - מי מימן עד כה את לימודיהם ופעילותם ובאילו סכומים?

גדעון עזרא: 3.

גדעון עזרא: האם יחודש מימון זה?

גדעון עזרא: אדוני היושב-ראש, חבר הכנסת מרגי, אני בהחלט שמח על השאילתא שאתה מגיש הנוגעת לעדה החשובה הזאת, לקייסים שלה.

גדעון עזרא: 1-2.

גדעון עזרא: מימון פעילות הקייסים חודש לאחרונה, לאחר שהושלמו ההעברות התקציביות הרלוונטיות.

גדעון עזרא: בכוונת המערכת לבחור בוועדת המכרזים יועץ מקצועי, שתפקידו לכוון את פעילות המערכת לטובת צורכי הקהילה, ובכלל זה מעמד הקייסים והגדרת צורכיהם.

גדעון עזרא: שכר עבודת הקייסים ממומן מתקנה תקציבית מיועדת בהיקף של כ-6 מיליוני שקלים.

גדעון עזרא: בנוסף, יש תקנה תקציבית בסך 60,000 שקלים לטובת לימודיהם ופעילותם הרוחנית והחברתית.

גדעון עזרא: הטיפול בקייסים מצוי בתחום אחריות משרד ראש הממשלה.

גדעון עזרא: 3.

גדעון עזרא: בתקציב 2004 יש כאמור מימון להמשך פעילותם הרוחנית והחברתית של הקייסים.

ראובן ריבלין: בבקשה, חבר הכנסת מרגי.

יעקב מרגי: אני מודה לכבוד השר על התשובה המפורטת.

יעקב מרגי: רציתי לשאול, אולי השר יהיה מצוי בתשובה, מטבע הדברים הקייסים הם מנהיגי העדה הרוחניים של העדה האתיופית, הם מבוגרים, חלק גדול מהם קשישים, חלק מהם אף הלכו לעולמם.

יעקב מרגי: האם יש תוכנית להשלמת התקנים של אותם קייסים שנפטרו?

ראובן ריבלין: תודה.

ראובן ריבלין: בבקשה, אדוני השר.

גדעון עזרא: מטבע הדברים, אינני בקיא בנושא הזה.

גדעון עזרא: אני מציע שתגיש שאילתא נוספת.

גדעון עזרא: בוודאי נשיב לך תשובה לאחר הפגרה.

ראובן ריבלין: אדוני יכתוב מכתב ויקבל תשובה בכתב, אלא אם כן הוא רוצה לשאול שאילתא נוספת.

ראובן ריבלין: הוא יכול גם לכתוב לך מכתב ולקבל תשובה מהמקצוענים.

ראובן ריבלין: חבר הכנסת שלמה בניזרי שאל את ראש הממשלה ביום י"ח בתמוז התשס"ד (7 ביולי 2004):

ראובן ריבלין: כתב ערבי של Ynet לא הורשה להצטרף לפמליית שר החוץ שיצאה למצרים.

ראובן ריבלין: רצוני לשאול: 1.

ראובן ריבלין: האם השב"כ הורה למנוע את נסיעת הכתב?

ראובן ריבלין: 2.

ראובן ריבלין: אם כן – מדוע?

ראובן ריבלין: 3.

ראובן ריבלין: אילו לקחים הוסקו מהאירוע?

גדעון עזרא: לפני שאני משיב לך תשובה, חבר הכנסת בניזרי, אני רוצה לומר שאני מצטער על כל מקרה שבו אדם לא עולה לטיסה שהוא מיועד לעלות אליה.

גדעון עזרא: אשר לשאילתא שלך, הצטרפותו של מר עלי ואקד לפמליית שר החוץ נמנעה מסיבות ביטחוניות, שלא ניתן לדון בהן במליאת הכנסת.

גדעון עזרא: פיקוח פרלמנטרי לעניין זה ניתן לקיים, במידת הצורך, בוועדת המשנה של ועדת החוץ והביטחון, שהיא הוועדה לשירותים חשאיים.

שלמה בניזרי: אדוני השר, האם אוכל לקבל באופן אישי את הנתונים, מדוע הוא לא הורשה להצטרף?

שלמה בניזרי: אני חושב שיצירת מצג כזה, כאילו יש אפליה בין עיתונאים ערבים ליהודים, בטח לא מוסיפה כבוד למדינת ישראל.

שלמה בניזרי: אם זה לא המקום, אני גם חבר ועדת החוץ והביטחון, ואני אשמח לקבל את הפרטים אם זה אפשרי.

ראובן ריבלין: השר ישקול זאת ויעביר לך בכתב, אם יהיו פרטים שאפשר להעבירם.

גדעון עזרא: אני חושב שאת הסוגיה הזאת צריך לפתור לא רק בנושא של ערבים, אלא בכלל בנושא של זרים.

גדעון עזרא: אני יודע שיש בעיות גם בנמל התעופה בן-גוריון עקב התנגשות בין האינטרס לאפשר לאזרחים לעבור לבין הצורך לבדוק אותם.

גדעון עזרא: היום ממשלת ארצות-הברית מקפידה בחומרה רבה גם על נושא הטיסות.

גדעון עזרא: הנושא הזה טעון בדיקה מתמדת, לרבות הנושא של עלי ואקד.

גדעון עזרא: אני משוכנע שלמערכת, ולי לפחות כשר התיירות, יש בהחלט עניין להפחית את מספר האנשים שייפגעו כתוצאה מהעניין הזה.

רן כהן: הפתרון שהצעת הוא פתרון סביר בהחלט, ואתה יכול בוועדת המשנה - - -

גדעון עזרא: ידידי, אני אומר לך שאם הוועדה לשירותים חשאיים תחליט לקיים דיון בנושא הזה, קודם כול אני אברך אותה על כך - ועל כל נושא עלי ואקד.

גדעון עזרא: אין לי כל ספק שיהיה לכם שיתוף פעולה מלא.

גדעון עזרא: לי אישית יש עניין בקיומו של הדיון הזה.

ראובן ריבלין: חברי הכנסת, השר אומר את דבריו.

ראובן ריבלין: יש פה חברים בוועדת החוץ והביטחון.

ראובן ריבלין: חבר הכנסת בניזרי וחבר הכנסת רן כהן, תיזמו את הדיון.

ראובן ריבלין: חבר הכנסת מיכאל איתן שאל את ראש הממשלה ביום כ"ה בתמוז התשס"ד (14 ביולי 2004):

ראובן ריבלין: מזכירות הממשלה מסמנת את כל מסמכי החלטות ועדת השרים לענייני חקיקה במלה "שמור".

ראובן ריבלין: רצוני לשאול: 1.

ראובן ריבלין: מה היא המשמעות של סיווג מסמכים אלה כ"שמור"?

ראובן ריבלין: 2.

ראובן ריבלין: האם אין בשימוש הרחב במושג "שמור" כדי להביא לזלזול הציבור בכללי הסיווג הביטחוני?

ראובן ריבלין: תשובת שר התיירות גדעון עזרא: (לא נקראה, נמסרה לפרוטוקול) 1-2.

ראובן ריבלין: מזכירות הממשלה מסווגת את כל החלטות הממשלה וועדות השרים באחד משלושת הסיווגים הבאים: "סודי ביותר","סודי" ו"שמור" – הכול לפי העניין.

ראובן ריבלין: מבחינת מזכירות הממשלה, הסיווג "שמור" שווה-ערך לקביעה "בלתי מסווג", וכל מסמך הנושא סיווג זה ניתן לכל דורש ללא הגבלה.

ראובן ריבלין: אולם, מטרת הסיווג "שמור", מבחינת מזכירות הממשלה, היא לגרום לכך שכל המחזיק בידיו מסמך המסווג בסיווג זה יכבד את הכתוב בו ואת המסגרת שיצרה אותו (ממשלה או ועדת שרים), כל זאת כדי למנוע זילות גם אם אין במסמך רגישות ביטחונית או מדינית.

ראובן ריבלין: נקל לשער מה היתה יכולה להיות התגובה הציבורית אילו מסמכים המצטטים החלטות ממשלה או ועדת שרים היו עושים דרכם לאשפתות, מתגוללים בראש חוצות או משמשים ניירת טיוטה וכיוצא באלה שימושים, וזאת משום שאין הם נושאים שום סיווג המחייב לשמור על "כבודם".

ראובן ריבלין: עם זאת, מזכירות הממשלה ערה לכך כי הסיווג "שמור" נתפס על-ידי הציבור, וכך הוא גם מוגדר בקריטריונים של אבטחת מידע, כסיווג המורה על רגישות ביטחונית או מדינית.

ראובן ריבלין: לפיכך, מזכירות הממשלה מחפשת דרך שעל-פיה יוסר הסיווג "שמור" ממסמכים שאינם ראויים לשאתו ולקבוע קביעה אחרת שתמנע זילות אפשרית ושימושים לא מכובדים וראויים במסמכים המצטטים החלטות ממשלה והחלטות ועדות שרים.

ראובן ריבלין: חבר הכנסת נסים זאב שאל את ראש הממשלה ביום כ"ה בתמוז התשס"ד (14 ביולי 2004): פורסם, כי בישיבת ועדת החוץ והביטחון של הכנסת אמר ראש הממשלה: "מי שיכה חיילים או שוטרים, יפגע בהם או יישמע להוראות - - - הקוראות להתנגד להתנתקות, צריך לדעת שיש לזה מחיר".

ראובן ריבלין: 1.

ראובן ריבלין: האם הציטוט מדויק?

ראובן ריבלין: 2.

ראובן ריבלין: אם כן – מה הוא המחיר?

ראובן ריבלין: שר התיירות גדעון עזרא: 1.

ראובן ריבלין: התשובה היא כן.

ראובן ריבלין: 2.

ראובן ריבלין: במסגרת תוכנית ההתנתקות המתוקנת, הוחלט על הקמת ועדה לפינוי, פיצוי והתיישבות חלופית בראשות מנכ"ל משרד המשפטים.

ראובן ריבלין: הוועדה בוודאי תשקול, במסגרת השיקולים השונים, מהו מחיר האלימות נגד כוחות הביטחון, אם תהיה כזאת, מצד המתיישבים.

ראובן ריבלין: בבקשה, חבר הכנסת נסים זאב.

ראובן ריבלין: אדוני הוא עתיר נכסים בשאלות.

נסים זאב: אדוני כבוד השר, אדוני היושב-ראש, אני התייחסתי לשתי נקודות.

נסים זאב: לגבי האלימות, ברור לי שאסור שתהיה אלימות כלשהי.

נסים זאב: אבל גם דיברתי על מי שחושבים שאסור להתנתק ומתנגדים להתנתקות ויוצאים נגד ההתנתקות.

נסים זאב: גם לגביהם ראש הממשלה אמר שיש לזה מחיר.

נסים זאב: אני חושב שזה במסגרת הדמוקרטיה שיש דעות לכאן ולכאן, והם לא צריכים לשלם מחיר בשל הבעת הדעות שלהם.

גדעון עזרא: אני בהחלט מסכים אתך, שמי שפועל בדרכים דמוקרטיות, כמו "השרשרת האנושית" שהיתה בגוש-קטיף, פועל פעולה לגיטימית.

גדעון עזרא: אנחנו מדברים על פעולות לא חוקיות ולא לגיטימיות.

גדעון עזרא: לכך כוונו דברי.

גדעון עזרא: תודה.

ראובן ריבלין: תודה רבה.

ראובן ריבלין: חבר הכנסת אלי אפללו שאל את ראש הממשלה ביום כ"ה בתמוז התשס"ד (14 ביולי 2004): פורסם, כי מנכ"ל משרד ראש הממשלה יעמוד בראש צוות בין-משרדי לקידום פרויקטים בנגב.

ראובן ריבלין: רצוני לשאול: האם תקום באופן מיידי ועדה בין-משרדית לקידום פרויקטים בצפון?

גדעון עזרא: אדוני היושב-ראש, חברי חבר הכנסת אלי אפללו, מנכ"ל משרד ראש הממשלה מטפל באופן של תיאום בין-משרדי בפרויקטים בנגב, אבל גם בפרויקטים בגליל ובצפון ובכל מקום שבו נדרשת התערבות מיוחדת של משרד ראש הממשלה.

גדעון עזרא: מהכתבה המצוטטת שאתה הבאת עולה כי הוקמה ועדה במיוחד לפרויקטים בנגב.

גדעון עזרא: לא כך האמור.

גדעון עזרא: יש גופים קבועים, כמו הקבינט הכלכלי-החברתי שמטפל בפרויקטים מיוחדים בתחום הכלכלי והחברתי.

גדעון עזרא: מעבר לכך, כל בעיה ברמה התכנונית והמעשית ליישום פרויקטים לאומיים בכל מקום בארץ מגיעה למשרד ראש הממשלה ומטופלת באופן ישיר על-ידי הצוות המקצועי של המשרד.

ראובן ריבלין: בבקשה, חבר הכנסת אליהו אפללו.

ראובן ריבלין: אם כל דני הוא דניאל וכל מיכי הוא מיכאל, אז גם כל אלי הוא אליהו.

אלי אפללו: אדוני היושב-ראש, אדוני השר, אני מברך על כך שמנכ"ל משרד ראש הממשלה מטפל בבעיות בנגב, ואני תומך בכך ומעודד זאת.

אלי אפללו: אלא שאני חושב שמה שנעשה בגליל ובנגב רחוק מלהיות מספיק.

אלי אפללו: אני מציע לאדוני השר לנסות לזרז את ועדת השרים באופן מיוחד לגליל ולנגב ולשנות סדרי עדיפויות, כי שם תהיה בעייתנו בעתיד, אם לא נטפל בזה היום.

אלי אפללו: תודה רבה.

ראובן ריבלין: תודה.

גדעון עזרא: אדוני, אני מכיר כמוך את הבעיות בגליל ובנגב.

גדעון עזרא: אני חושב שמחובתנו לטפל בכל בעיה בנפרד.

גדעון עזרא: אני חושב שכל בעיה שמגיעה לפתחה של הממשלה, למשרד כזה או אחר, צריכה לזכות לטיפול.

גדעון עזרא: יש לנו בעיות רציניות מאוד שלא מצאנו להן פתרון.

גדעון עזרא: אין לי כל ספק שהממשלה חייבת לטפל בכל בעיה ובעיה בנפרד, לא משנה איפה היא קיימת.

גדעון עזרא: היא יכולה להיות גם בפתח-תקווה, והיא בעיה חמורה.

גדעון עזרא: נטפל בכל נושא בנפרד.

גדעון עזרא: חבר הכנסת אליהו ישי שאל את ראש הממשלה ביום ג' באב התשס"ד (21 ביולי 2004):

גדעון עזרא: עובדי רשויות מקומיות ומועצות דתיות רבים אינם מקבלים את שכרם זה חודשים רבים.

גדעון עזרא: כמו כן, גמלאים רבים אינם מקבלים את קצבתם.

גדעון עזרא: רצוני לשאול: 1.

גדעון עזרא: באילו רשויות מקומיות ומועצות דתיות מדובר?

גדעון עזרא: 2.

גדעון עזרא: בכמה עובדים ובכמה חודשים מדובר?

גדעון עזרא: (לא נקראה, נמסרה לפרוטוקול) ראשית, ברצוני להדגיש כי תשובתי נוגעת רק למועצות הדתיות.

גדעון עזרא: על מנת לקבל נתונים בנוגע לרשויות המקומיות, אני מציע לחבר הכנסת להפנות שאילתא למשרד הפנים.

גדעון עזרא: 1.

גדעון עזרא: המשבר הפיננסי של המועצות הדתיות הוא משבר ברמה הארצית, והוא נוגע כמעט לכל המועצות הדתיות.

גדעון עזרא: פרק הזמן שבו לא שולמו משכורות לעובדים ולפנסיונרים של המועצות הדתיות הוא בין כמה חודשים ועד שנתיים.

גדעון עזרא: 2.

גדעון עזרא: בתאריך 22 ביולי 2004, לאחר מאמצים רבים, הועברה הקצבה למועצות הדתיות, וזאת מעבר לתקציבים השוטפים, במטרה לכסות לפחות חלק מחובות העבר לעובדים.

גדעון עזרא: משרד ראש הממשלה פועל באינטנסיביות להשלמת תוכניות ההבראה של המועצות, אשר במסגרתן יכוסו כל החובות לעובדים ולספקים.

גדעון עזרא: נדבך חשוב ביכולת המועצות הדתיות לעמוד בהתחייבויותיהן כלפי עובדיהן תלוי במידה רבה בכך שהרשויות המקומיות יעבירו את חלקן, 60% מהתקציב הכולל של המועצה, לקופתן של המועצות הדתיות.

גדעון עזרא: חבר הכנסת דוד אזולאי שאל את ראש הממשלה ביום ג' באב התשס"ד (21 ביולי 2004): בו' באייר התשס"ד, 27 באפריל 2004, פורסם כי ראש הממשלה או אנשי משרדו ימנו מנהלים תחת ראשי מועצות דתיות.

גדעון עזרא: רצוני לשאול: האם הידיעה נכונה?

גדעון עזרא: 2.

גדעון עזרא: אם כן - האם מאז התאריך הנ"ל מונו מנהלים או עובדים אחרים במועצות הדתיות ברחבי הארץ?

גדעון עזרא: 3.

גדעון עזרא: אם כן – באילו מקומות, מי התמנה ועל-ידי מי? 4.

גדעון עזרא: האם בין המנהלים החדשים יש חברי ליכוד או אישים המוכרים לך אישית?

גדעון עזרא: אדוני היושב-ראש, ידידי חבר הכנסת דוד אזולאי, לשאלותיך: 1.

גדעון עזרא: מינוי ממונים במועצות דתיות שלא הורכבו מחדש עד לתאריך 2 במאי 2004 התקבל בהחלטת ממשלה מס' 1825, בתאריך 25 באפריל 2004, וזאת על-פי סעיף שהוכלל בחוק ההסדרים לשנת 2004.

גדעון עזרא: ככלל, בכל רשות מקומית שבה לא הורכבה מועצה דתית על-פי דין, יש בסמכות ראש הממשלה למנות שני ממונים על מנת שינהלו את מערך שירותי הדת במקום.

גדעון עזרא: 2-3.

גדעון עזרא: מאז 2 במאי 2004 מונו על-ידי ראש הממשלה ממונים במקומות הבאים: א.

גדעון עזרא: קריית-אונו – יוסי כוכבי ואריאל קפאח, על-פי הצעת ראש העיר; ב.

גדעון עזרא: גדרה – שלמה תנעמי ויעקב זוהר, בהתייעצות עם ראש העיר.

גדעון עזרא: יש רשויות מקומיות שבהן יש כוונה למנות ממונים: א.

גדעון עזרא: בנימינה–גבעת-עדה; ב.

גדעון עזרא: לכיש; ג.

גדעון עזרא: נס-ציונה; ד.

גדעון עזרא: קדימה.

גדעון עזרא: שמות הממונים עברו לפרסום ברשומות ולמתן תוקף חוקי למינוי.

גדעון עזרא: 4.

גדעון עזרא: אין לראש הממשלה היכרות על רקע אישי עם המתמנים, ואין ברשות ראש הממשלה מידע לגבי תוקף חברותם במפלגתו שלו או במפלגה אחרת.

גדעון עזרא: ההצעות למינוי ממונים הובאו על בסיס תנאי הכשירות לכהונת ממונה במועצה הדתית.

גדעון עזרא: תנאי כשירות אלה אושרו על-ידי היועץ המשפטי לממשלה ועל-ידי הממשלה עצמה.

גדעון עזרא: מתוך הכרה בנחיצות שיתוף הפעולה עם הרשות המקומית, רוב הממונים הוצעו למינוי על-ידי ראש הרשות ובהתייעצות עמו.

גדעון עזרא: ודבר אחרון, אני אומר לך מלה משלי.

גדעון עזרא: מה לעשות, שליש מהארץ היום הוא ליכוד, אז כתוצאה מכך אתה יכול למצוא מועמדים כאלה ואחרים, גם של הליכוד.

ראובן ריבלין: תודה רבה.

ראובן ריבלין: חבר הכנסת אזולאי, שאלה נוספת.

דוד אזולאי: אדוני השר, תודה רבה.

דוד אזולאי: אני מעריך מאוד ומודה על שאתה מודה שאכן יש מינויים של הליכוד, ולמה אתה מסתתר?

גדעון עזרא: אני לא אמרתי.

גדעון עזרא: אמרתי: שליש מאזרחי המדינה הזאת הם אנשי ליכוד.

גדעון עזרא: ולכן, בהחלט יכול להיות שחלק מהמתמנים הם אנשי ליכוד.

דוד אזולאי: עם חברי הליכוד אין לי בעיה.

דוד אזולאי: הבעיה שלנו עם חברי מרכז הליכוד - ואתה יודע, אדוני השר, שחלק מהמתמנים, ואתה לא אומר את זה מעל דוכן הכנסת, הם חברי מרכז הליכוד, והם קיבלו את המינוי הזה בזכות היותם חברי מרכז הליכוד.

אלי אפללו: כל המינויים שלכם - - -

גדעון עזרא: אני אמרתי לך שההצעות - - -

אלי אפללו: - - -

גדעון עזרא: סליחה, סליחה.

ראובן ריבלין: חבר הכנסת אפללו.

ראובן ריבלין: האם חבר הכנסת אפללו לא סומך על השר?

גדעון עזרא: אפללו, אל תעזור לי.

גדעון עזרא: אל תעזור לי.

ראובן ריבלין: האם חבר הכנסת אפללו לא סומך על השר?

אלי אפללו: תתבייש - - -

ראובן ריבלין: אני חשבתי שאדוני יאמר שבזמנו הוא היה מינוי, והוא היה מינוי טוב למרות שהוא היה חבר מרכז.

ראובן ריבלין: זה קורה שחברי מרכז הם גם מינויים טובים.

ראובן ריבלין: זה מה שחשבתי שאדוני רוצה לומר.

ראובן ריבלין: זה לא תמיד קורה, אבל זה קורה.

עבד-אלמאלכ דהאמשה: - - -

עסאם מח'ול: - - -

גדעון עזרא: הרדיפה הבלתי-פוסקת הזאת, לדעתי, אני אמרתי לך - השמות הוצעו על-ידי ראשי הערים, ואם ראשי הערים מעוניינים באנשים הללו, והם נמצאו כשירים לשרת, אז לא חשוב כרגע אם שייכים לש"ס או שייכים למפלגה אחרת.

גדעון עזרא: אני יכול להגיד לך - וזה בתשובה על שאילתא קודמת שהיתה - על מה שנעשה במשרד הדתות כאשר אתם הייתם אחראים לאותו משרד, ולכן מוטב לכם, לפי דעתי, בנושא הזה לתת לממשלה לנהל את הדברים על-פי חוק ועל-פי דין, ואם יש לך דברים מפורשים נגד פעולות הממשלה, תעלה אותם.

דוד אזולאי: אדוני היושב-ראש, אני עדיין לא שאלתי את השאלה הנוספת.

ראובן ריבלין: בבקשה.

דוד אזולאי: תודה רבה, אדוני היושב-ראש.

דוד אזולאי: אני לא רוצה להיכנס לוויכוח אתך, כבוד השר, אבל את העובדות כולנו מכירים וכולנו יודעים, ונפעל בהתאם.

דוד אזולאי: לגבי שאלה נוספת, אני רוצה להגיד לך - אדוני השר, הוחלט למנות ממונים במועצות הדתיות כדי לאפשר תשלום משכורות, וממה שאדוני מנה כאן, מדובר בקושי על עשר מועצות דתיות.

דוד אזולאי: לא פלא שאתם לא ממנים, וכתוצאה מכך אנו עדים לביזיון המת בגלל הממשלה הרעה הזאת, שאנשים קוברים את מתיהם - - -

ראובן ריבלין: זאת לא שאלה, זאת הבעת עמדה.

דוד אזולאי: ואני שואל, אדוני השר: עד מתי תיתנו לביזיון הזה לפגוע במתי ישראל, ולא תאפשרו קבורת מתים, על-ידי מתן שכר לעובדי הרשויות המקומיות והמועצות הדתיות?

ראובן ריבלין: תודה.

ראובן ריבלין: צריך לזכור שזו שאלה נוספת.

גדעון עזרא: הנושא של המועצות הדתיות עולה פה כל שבוע.

גדעון עזרא: קראתי גם, ויש חברים שלך לסיעה ששאלו שאילתות בעניין הזה - כשתורם יגיע - נדמה לי שיושב-ראש הסיעה שלך היה צריך לקבל תשובה בנושא הזה, והוא איננו פה, ולכן לא יכולתי לענות.

גדעון עזרא: אני יכול לענות לך את התשובה שעמדתי לענות ליושב-ראש הסיעה שלך: נושא המועצות הדתיות נמצא בטיפול מתמיד.

ראובן ריבלין: יושב-ראש התנועה.

ראובן ריבלין: כבוד השר, יושב-ראש הסיעה זה יאיר פרץ; יושב-ראש תנועת ש"ס זה אליהו ישי.

גדעון עזרא: סליחה, יושב-ראש התנועה.

גדעון עזרא: ואתם - כל השאילתות הן שלכם בנושא הזה, לאורך כל הדרך, ובנושא הזה הממשלה עושה מאמצים בלתי פוסקים.

גדעון עזרא: הצטברו שם חובות, מינו שם אנשים בלי חשבון - - -

דוד אזולאי: - - -

ראובן ריבלין: חבר הכנסת אזולאי.

ראובן ריבלין: אתה שאלת שאלות, השר משיב.

ראובן ריבלין: אי-אפשר לכעוס על השר שהוא משיב.

ראובן ריבלין: יכול להיות שהתשובה לא מוצאת חן.

ראובן ריבלין: בבקשה, אדוני.

דוד אזולאי: לא, אבל עובדות.

ראובן ריבלין: תודה.

ראובן ריבלין: הוא לא מעיד, זה לא בית-משפט פה.

ראובן ריבלין: כולם הרי רוצים שהציבור ישפוט.

ראובן ריבלין: חבר הכנסת כהן, אנחנו עסוקים בשאילתות ואנחנו חייבים להתקדם.

יצחק כהן: בסוריה יש - - - פה אין.

ראובן ריבלין: חבר הכנסת כהן, תודה רבה.

ראובן ריבלין: כבוד השר עזרא ישיב בשם ראש הממשלה על שאילתא מס' 1945, של חבר הכנסת משולם נהרי, בעניין שביתת עובדי המועצות הדתיות בחצור-הגלילית.

ראובן ריבלין: אינו נוכח - לפרוטוקול.

ראובן ריבלין: חבר הכנסת משולם נהרי שאל את ראש הממשלה ביום י' באב התשס"ד (28 ביולי 2004): פורסם, כי עובדי המועצה הדתית בחצור-הגלילית החריפו את העיצומים והפסיקו לקבור נפטרים.

ראובן ריבלין: רצוני לשאול: 1.

ראובן ריבלין: האם הידיעה נכונה?

ראובן ריבלין: 2.

ראובן ריבלין: אם כן - מה ייעשה כדי למנוע שביתה זו ולמנוע פגיעה בנפטרים?

ראובן ריבלין: תשובת שר התיירות גדעון עזרא: (לא נקראה, נמסרה לפרוטוקול) 1.

ראובן ריבלין: מיום 21 ביולי 2004 החריפו עובדי המועצה הדתית בחצור-הגלילית את העיצומים שהם נוקטים זה כמה חודשים וסירבו לקיים הלוויה לאשה שנפטרה ביישוב באזור.

ראובן ריבלין: 2.

ראובן ריבלין: משרד ראש הממשלה התערב בעניין, וביום 25 ביולי 2004 הופסקו העיצומים ועובדי המועצה הדתית חזרו לעבודה מלאה.

ראובן ריבלין: במסגרת הטיפול במועצה הדתית הועברה הקצבה של כ-113,000 ש"ח לקופת המועצה הדתית, נוסף על 60,000 ש"ח מהרשות המקומית.

ראובן ריבלין: בכך התאפשר לשלם לעובדי המועצה הדתית חלק מחובות שכר העבודה שהגיעו להם.

ראובן ריבלין: שאילתא 1975, של חבר הכנסת רשף חן, בעניין: נישואין באמצעות עמותת "צוהר".

ראובן ריבלין: בבקשה, אדוני.

ראובן ריבלין: חבר הכנסת רשף חן שאל את ראש הממשלה ביום י' באב התשס"ד (28 ביולי 2004): פורסם, כי לאחרונה התלוננו זוגות שביקשו להינשא באמצעות רבני עמותת "צוהר", כי פקידי הרבנות סירבו לפתוח עבורם תיק נישואים, בטענה שרק רב המכהן בתפקיד רשמי רשאי להשיא.

ראובן ריבלין: רצוני לשאול: 1.

ראובן ריבלין: על-פי אילו קריטריונים נקבע רב מוסמך להשיא? 2.

ראובן ריבלין: האם רבנים שאינם מ"צוהר" נתקלים באותו קושי?

ראובן ריבלין: 3.

ראובן ריבלין: האם מטרת ההחלטה היא לחייב זוגות להינשא דרך הרבנות?

ראובן ריבלין: 4.

ראובן ריבלין: איזה פתרון מוצע לזוגות המתחתנים בימים אלה?

ראובן ריבלין: שר התיירות גדעון עזרא: אדוני היושב-ראש, חבר הכנסת רשף חן, בתשובה על שאלותיך: 1.

ראובן ריבלין: יש החלטה של מועצת הרבנות הראשית, שרק רבנים המכהנים בפועל בתפקידי רבני קהילות - בשכונה, בעיר, באזור וכדומה - יוכלו לרשום לנישואין.

ראובן ריבלין: החלטה זו פורסמה גם במסגרת חוברת נהלים שיצאה לאור באוקטובר 2003 על-ידי הרבנות הראשית.

ראובן ריבלין: 2.

ראובן ריבלין: על אף האמור בהוראות הרבנות הראשית, יש רבנויות מקומיות שמאפשרות להינשא גם על-ידי מי שאינם רבני קהילה.

ראובן ריבלין: משמע, הסכמת הרבנות המקומית היא תלוית מקום.

ראובן ריבלין: בפועל, יש רבנים - לא רק רבני "צוהר" - שנתקלים בהתנגדות הרבנות לרשום זוגות שנישאו על-ידם.

ראובן ריבלין: כשמגיעה בקשה מזוג להינשא על-ידי עמותת "צוהר", היא מטופלת במטרה לאשרה על-פי רצון בני הזוג, כך נעשה במרבית הבקשות שמגיעות.

ראובן ריבלין: 3.

ראובן ריבלין: לא, זו לא מטרת ההחלטה.

ראובן ריבלין: 4.

ראובן ריבלין: כל זוג שנתקל בקשיים להירשם לנישואין ברבנות המקומית, יכול לפנות מיידית למחלקת הרבנות במשרד ראש הממשלה, ושם יטופל העניין.

ראובן ריבלין: תודה.

ראובן ריבלין: חבר הכנסת רשף חן, בבקשה, שאלה נוספת.

רשף חן: אני מודה על התשובה, אבל התשובה הזאת בכל זאת מעלה שאלה, ובאמת עולה כאן שאלה נוספת: אני מבין שהנוהל אומר רק רבנים רשמיים, וזה נוהל מתקבל על הדעת.

רשף חן: אבל מתברר שהרבנויות המקומיות פיתחו איזה חריג לנוהל הזה.

רשף חן: גם החריג הזה הוא על פניו מתקבל על הדעת, בלבד שמתקיימות לגביו אחידות ואי-אפליה, כי הרי לא יכול להיות שזאת תהיה החלטה אישית של הרב המקומי שתהיה תלויה בקשריו, ודברים שאני לא רוצה אפילו להעלות על דל שפתיים.

רשף חן: חייב להיות איזה קריטריון אחיד, שלפיו אותם רבנים חיצוניים - מאפשרים להם, או לא מאפשרים להם.

רשף חן: זה בוודאי לא יכול להיות תלוי בשאלה אם אותו רב הוא במקרה חובש כיפה סרוגה, או חובש כיפה שחורה, כפי שעולה מהעניין הזה.

רשף חן: אז שאלת ההבהרה שלי שאני מבקש - ואני מניח שלא תוכל לענות לי בשנייה זו - היא מה הקריטריון האובייקטיבי שלפיו מחליטות רבנויות מקומיות אם לאפשר או לא לאפשר לרב חיצוני להשיא.

גדעון עזרא: אני יכול להגיד לך - מאחר שאמרתי לך שזה ניתן להחלטה במקומות שונים על-ידי רבנים שונים, ממילא אין קריטריונים ברורים בעניין הזה, ואני משוכנע שהרבנים דואגים שהחתונה הזאת, או הרישום של הנישואין, ייעשו על-ידי אנשים שאין ספק בכך שהם עושים את הדברים על-פי חוקי הרבנות הראשית.

גדעון עזרא: זה מה שאני יכול להגיד לך.

גדעון עזרא: אין חוקים לרבנות הראשית בנקודה המסוימת שאתה מעלה.

גדעון עזרא: תודה.

ראובן ריבלין: תודה.

ראובן ריבלין: עד כאן השאילתות שהוגשו לשר עזרא כנציגו של ראש הממשלה.

ראובן ריבלין: עכשיו ישיב כבוד שר התיירות, השר גדעון עזרא, על שאילתא של חבר הכנסת אילן ליבוביץ, שמספרה 1921, בעניין: הסכנה לבתי-המלון בים-המלח.

ראובן ריבלין: הים העולה ומגיע לקומה הראשונה אצלם.

ראובן ריבלין: חבר הכנסת אילן ליבוביץ שאל את שר התיירות ביום ג' באב התשס"ד (21 ביולי 2004): פורסם, כי זרימה תת-קרקעית של מי ים מחלישה את יסודות המלונות בים-המלח, עד כי ייתכן שייאלצו להורסם ולבנותם מחדש במקום אחר.

ראובן ריבלין: רצוני לשאול: 1.

ראובן ריבלין: האם הפרסום נכון?

ראובן ריבלין: 2.

ראובן ריבלין: אם כן - האם מדובר בסכנה מיידית?

ראובן ריבלין: 3.

ראובן ריבלין: מה הוא סדר-גודל הפגיעה הצפויה, והאם צפויה פגיעה בתיירות לים-המלח? 4.

ראובן ריבלין: אילו פתרונות בוחן משרדך ומה היא עלותם?

גדעון עזרא: אדוני היושב-ראש, חברי חבר הכנסת אילן ליבוביץ, לשאילתא שלך – 1-4.

גדעון עזרא: הפרסום אינו מדויק והכותרת אינה נכונה.

גדעון עזרא: לא מדובר כלל בסכנה מיידית.

גדעון עזרא: ממש בשבוע האחרון התמניתי אני, שר התיירות, לאחר שהנושא היה בידי משרד התשתיות, להיות אחראי לנושא הזה.

גדעון עזרא: מדינת ישראל מתכוונת להשקיע כספים רבים וגדולים על מנת למנוע כל אפשרות שבתי-המלון באזור ים-המלח ייפגעו - לא כתוצאה מעליית מפלס מי הים, הים כבר מזמן איננו שם, אלא מהעובדה שיש בריכה של ים-המלח שבתוכה מצטברים כל שנה 20 ס"מ של מלח, וכתוצאה מכך עולה מפלס המים, וקיימת גם אפשרות שמי תהום יגיעו לחופי הים.

גדעון עזרא: לכן, ההגנה המיידית עד שנת 2008 כבר בוצעה למעשה, ובה אנחנו לא מתכוונים לעסוק.

גדעון עזרא: מאידך גיסא, אנחנו כן מתכוונים - ובצורה רצינית מאוד - לדאוג שבעתיד לא יקרה שום דבר למלונות ים-המלח, ולצורך העניין הקצו השבוע 10 מיליוני שקלים על מנת לבחור את האלטרנטיבה המתאימה לטיפול בעניין.

גדעון עזרא: כרגע אנחנו עוסקים במציאת חברת ייעוץ, שתסייע לנו בבחירת האלטרנטיבה המתאימה.

גדעון עזרא: אני חוזר ואומר: אין שום סכנה, לא לים-המלח ולא לבתי-המלון, אלא צריך לטפל בנושא הזה לעתיד לבוא.

גדעון עזרא: תודה.

ראובן ריבלין: חבר הכנסת אילן ליבוביץ - בבקשה, אדוני.

ראובן ריבלין: יש במקום אחד באזור תמר, שהבריכה ממש - - -

גדעון עזרא: במלון "נירוונה", אבל מראש ידעו שזה יהיה שם.

ראובן ריבלין: יש שם שקיעה.

אילן ליבוביץ: אדוני השר, אני רוצה להבין.

אילן ליבוביץ: אמרת ש-10 מיליוני שקלים הוקצו רק כדי לבדוק את הפתרון.

גדעון עזרא: כל הוצאה, כל מה שיהיה שם, זה יהיה כסף גדול מאוד.

גדעון עזרא: אני מדבר אתך על מאות מיליוני דולרים.

גדעון עזרא: על מנת שלא נעשה טעות ונבחר את האלטרנטיבה הנכונה - קיימות כמה אפשרות, ואני מוכן להשמיע לך: אפשרות אחת היא "קציר" של המלח והורדת המפלס.

גדעון עזרא: האפשרות השנייה היא בניית בריכה, לגונה, שזו האלטרנטיבה המועדפת כרגע, והאלטרנטיבה השלישית היא סוג כזה או אחר של לגונה במקום עמוק יותר.

גדעון עזרא: לי עדיין לא ידוע מי המומחה הגדול בעניין הזה, ומי בעולם נתקל בבעיה מהסוג הזה, וניכנס לעבודה מאומצת בעניין.

אילן ליבוביץ: אדוני, השאלה שלי מאוד פשוטה.

אילן ליבוביץ: העניין הזה עלה בדוח מבקר המדינה לפני שנתיים, ועכשיו אתה אומר שיש פתרון זמני עד שנת 2008, ורק לאחריו – אם הבנתי נכון את תשובתך - אתם נכנסים לפתרון קבע, או שעכשיו אתם מחפשים את הפתרון היותר קבוע?

אילן ליבוביץ: אני רוצה להבין מתי יהיה פתרון סופי לבעיה הזאת, ומתי נדע שאין עוד סכנה כזאת או אחרת למלונות שם?

גדעון עזרא: הממשלה השקיעה, וסיימה להשקיע בנושא עליית המפלס, כתוצאה מעליית המלח בבריכה ב-20 ס"מ, ובנתה הגנה לצורך העניין.

גדעון עזרא: ההגנה הזאת מספקת עד שנת 2008.

גדעון עזרא: זה סעיף א'.

גדעון עזרא: סעיף ב', לעתיד לבוא – מאחר שנראה לנו שצריך פתרון ארוך טווח, אנחנו מחפשים עכשיו את האלטרנטיבה הנכונה, כדי שלא נבזבז את הכספים בחינם, ובנושא הזה נעשה את העבודה המקצועית ביותר עם האנשים המקצועיים ביותר שקיימים, לא רק בארץ, אלא בעולם כולו, על מנת לפתור את הבעיה.

ראובן ריבלין: תודה לשר התיירות, השר גדעון עזרא, גם בשבתו כשר התיירות וגם כעונה בשם ראש הממשלה.

ראובן ריבלין: סגן השר מיכאל רצון יענה וישיב על שאילתות רגילות.

ראובן ריבלין: ובכן, סגן שר התעשייה, המסחר והתעסוקה ישיב על שאילתא מס' 1584, של חבר הכנסת יעקב מרגי, בעניין רשתות השיווק הפועלות בשבת.

ראובן ריבלין: בבקשה, אדוני.

ראובן ריבלין: חבר הכנסת יעקב מרגי שאל את שר התעשייה, המסחר והתעסוקה ביום כ' בסיוון התשס"ד (9 ביוני 2004): ב"ידיעות אחרונות" מיום ז' בסיוון התשס"ד, 27 במאי 2004, פורסם כי "רוב הציבור מתנגד לפתיחה של רשתות השיווק בשבתות".

ראובן ריבלין: רצוני לשאול: 1.

ראובן ריבלין: האם יחוזקו ויתוגברו פקחי השבת?

ראובן ריבלין: 2.

ראובן ריבלין: האם יפעל משרדך למניעת חילול שבת במרכזי הקניות, מעבר לעבודת הפקחים?

מיכאל רצון: אדוני היושב-ראש, חברי חברי הכנסת, חבר הכנסת מרגי, 1-2.

מיכאל רצון: מספר משרות המפקחים האוכפים את חוק שעות עבודה ומנוחה הוא ארבע ושלושה-רבעים של משרה, ועדיין לא ידוע לי על שום תגבור.

מיכאל רצון: חוק שעות עבודה ומנוחה איננו חוק דתי שמטרתו מניעת חילול שבת, אלא הוא חוק חברתי.

מיכאל רצון: החוק בא להסדיר את ימי מנוחת העובדים באופן שעבודת שכיר יהודי אסורה בשבת.

מיכאל רצון: לעומת זאת, עבודת שכיר שאינו יהודי מותרת בשבת אם קיבל יום מנוחה אחר.

מיכאל רצון: כך שבעיקרון מרכז קניות יכול לפעול באמצעות עובדים לא-יהודים, והפעלתו היא על-פי דין.

מיכאל רצון: תודה.

ראובן ריבלין: בבקשה, חברת הכנסת מרגי.

ראובן ריבלין: אדוני מסתפק?

יעקב מרגי: אני מודה מאוד לסגן השר על תשובתו.

יעקב מרגי: בכוונה התייחסתי בשאילתא לסקר שהתפרסם ב"ידיעות אחרונות".

יעקב מרגי: האם לאור הממצאים במשרד התעשייה המסחר והתעסוקה יעשו שיקול דעת, ולא משנה מה המניעים שבגללם החוק נוצר, אם זה חילול שבת, חוק שעות עבודה ומנוחה של עובדי ישראל היהודים – האם לאור הממצאים בסקר, שלפיהם רוב הציבור אכן רוצה את שמירת השבת, האם לא יגדל מספר התקנים המוקצים לעניין?

ראובן ריבלין: בבקשה, אדוני.

מיכאל רצון: מאחר שהמדינה מטפלת גם ברוב וגם במיעוט, איננו יכולים לאסור פתיחה או סגירה במקומות שמותר, והציבור רשאי לעשות ככל שהוא רוצה היכן שמותר, לא היכן שאסור.

מיכאל רצון: עניין המפקחים הוא כמובן עניין תקציבי, וכמו שאתה יודע, אנחנו חיים באילוצים קשים ביותר.

מיכאל רצון: אם תצליח לסייע לנו להגביר את הפיקוח ולהגדיל את מספר המפקחים, נודה לך.

ראובן ריבלין: תודה.

ראובן ריבלין: כבוד סגן השר ישיב על שאילתא מס' 1689, של חבר הכנסת עבד-אלמאלכ דהאמשה, בעניין מכרז למכירת מגרשי בנייה בעיר כרמיאל.

ראובן ריבלין: חבר הכנסת עבד-אלמאלכ דהאמשה שאל את שר התעשייה, המסחר והתעסוקה ביום ד' בתמוז התשס"ד (23 ביוני 2004): פורסם ב"א-סינארה" ב-11 ביוני 2004, כי מינהל מקרקעי ישראל הקפיא מכרזים למכירת מגרשים לבנייה בגבעת-מכוש בכרמיאל, לאחר שהוברר כי בין הזוכים יש גם ערבים.

ראובן ריבלין: רצוני לשאול: 1.

ראובן ריבלין: האם הידיעה נכונה?

ראובן ריבלין: 2.

ראובן ריבלין: אם כן - כמה מגרשי בנייה מכר המינהל בחמש השנים האחרונות בכרמיאל וכמה מהזוכים הם ערבים?

ראובן ריבלין: 3.

ראובן ריבלין: כמה מגרשי בנייה מכר המינהל בחמש השנים האחרונות בכל אחד מהכפרים: מג'ד-אל-כרום, בענה, דיר-אל-אסד, נחף וראמה?

ראובן ריבלין: 4.

ראובן ריבלין: מה היא עמדת משרדך בנושא?

מיכאל רצון: אדוני היושב-ראש, חברי חברי הכנסת, חבר הכנסת דהאמשה, נדמה לי שעניתי על השאלה הזאת לא לפני הרבה זמן, אולי שבועיים.

עבד-אלמאלכ דהאמשה: יש כמה נתונים, חוץ מהעניין הכללי.

מיכאל רצון: נדמה לי שעניתי לך כמעט על אותה שאלה.

ראובן ריבלין: זאת שאילתא רגילה, ואדוני יענה.

מיכאל רצון: 1.

מיכאל רצון: הידיעה אינה נכונה, המכרז לא בוטל ולא הוקפא.

מיכאל רצון: תקנון קרן-הקיימת לישראל אינו מאפשר את רכישת קרקעותיה על-ידי מי שאינו יהודי.

מיכאל רצון: על מנת שניתן יהיה להקצות לזוכים שאינם יהודים את המגרשים שבהם זכו - - -

עסאם מח'ול: יש להחזיר את האדמות האלה למדינה.

ראובן ריבלין: חבר הכנסת מח'ול.

מיכאל רצון: אולי תתאזר בסבלנות, חבר הכנסת מח'ול, ותשמע את כל התשובה.

ראובן ריבלין: חבר הכנסת מח'ול, כרגע הוא עונה לחבר הכנסת עבד-אלמאלכ דהאמשה.

מיכאל רצון: על המינהל ועל הקרן הקיימת לבצע חילופי מקרקעין ביניהם באופן שבסופם יעברו מגרשים שבהם זכו האדונים הנכבדים ושהינם עתה בבעלות הקרן הקיימת, לבעלות רשות הפיתוח או המדינה, בדיוק כמו שאמרת, חבר הכנסת מח'ול.

מיכאל רצון: ביצוע מהלך זה, מעצם טיבו, כרוך בזמן, ומינהל מקרקעי ישראל עושה להשלמתו בהקדם האפשרי.

מיכאל רצון: על כן ניתנה דחייה של המועדים למימוש העסקאות בהתאם.

מיכאל רצון: 2.

מיכאל רצון: לשאלה הנוספת שלך - מספר המגרשים למגורים ששווקו בכרמיאל בחמש השנים האחרונות הוא 95, מתוכם ארבעה לזוכים ערבים.

מיכאל רצון: 3.

מיכאל רצון: המגרשים למגורים ששווקו בחמש השנים האחרונות: בדיר-אל-אסד - אחד.

מיכאל רצון: בבענה - 12.

מיכאל רצון: בנחף - תשעה.

מיכאל רצון: במג'ד-אל-כרום - שניים.

מיכאל רצון: בראמה - שלושה.

מיכאל רצון: תודה רבה.

ראובן ריבלין: חבר הכנסת דהאמשה ישאל את אדוני שאלה נוספת.

עבד-אלמאלכ דהאמשה: כבוד היושב-ראש, מכובדי סגן השר, אני יודע שלאחר שהשאילתא הוגשה פורסם שוב בעיתון "א-סינארה", שעכשיו, לאחר שהקפיאו את זה זמן מסוים, הוציאו את המכרז במהדורה חדשה וכתבו שם שהאדמות הן של הקרן הקיימת, כלומר, שרק יהודים יוכלו לרכוש אותן.

עבד-אלמאלכ דהאמשה: אני אומר שני דברים: דבר ראשון, ברגע שהמגרשים משווקים על-ידי המינהל, אפילו היתה האדמה של הקרן הקיימת או היתה מופקעת, או היתה רכוש נכסי נפקדים, מה שלא יהיה, ברגע שבן-אדם הגון משווק את זה, הוא חייב לשווק את זה לכל האזרחים.

עבד-אלמאלכ דהאמשה: זה לא עניין של יהודים בלבד.

ראובן ריבלין: זה לא דו-שיח עכשיו.

ראובן ריבלין: ישאל, אדוני, שאלות נוקבות.

עבד-אלמאלכ דהאמשה: זו שאלה נוקבת.

עבד-אלמאלכ דהאמשה: ברגע שזה משווק על-ידי המינהל, כבר לא חשוב מאיפה זה בא, הוא חייב לשווק את זה לכולם, ויש על זה בג"ץ.

עבד-אלמאלכ דהאמשה: השאלה השנייה: מה יעשה כבודו לגבי מדיניות המשרד?

עבד-אלמאלכ דהאמשה: האם ישווקו גם מגרשים לערבים בערים האלה?

עבד-אלמאלכ דהאמשה: יש חלק שיש להם מגרש אחד או שני מגרשים, ויש חלק שיש להם שלושה מגרשים.

עבד-אלמאלכ דהאמשה: במכלול יש פה תושבים שמספרם הוא לפחות פי אחד-וחצי או פי-שניים מתושבי כרמיאל, אני לא יודע בדיוק, אין לי מספרים מדויקים, אבל עשרות אלפי תושבים, גם להם מגיעים מגרשים.

עבד-אלמאלכ דהאמשה: מה תעשו בעניין הזה?

עבד-אלמאלכ דהאמשה: תודה רבה.

ראובן ריבלין: תודה.

ראובן ריבלין: בבקשה, אדוני.

מיכאל רצון: עניתי לך על החלק הראשון של השאלה.

מיכאל רצון: המכרז לא הוקפא, ועושים החלפת קרקעות, ומי שזכה בקרקעות האלה, על-פי הבנתי את תשובת המינהל - - -

ראובן ריבלין: חבר הכנסת אורון, עוד מעט קט יהיה סגן יושב-ראש הכנסת, ואדוני יבין, כשישב פה, כמה מפריע שמשוחחים בקול רם בשולי הבמה.

ראובן ריבלין: בבקשה.

מיכאל רצון: על-פי הבנתי את העניין, בסיכומו של הדבר הזוכים יקבלו את המגרשים שהם זכו בהם.

מיכאל רצון: לגבי העניין השני, אני לא הבנתי את הנתונים שמסרת לי כאן, אבל אני מבין שאין מניעה שייגשו גם בני המיעוט הערבי למכרזים הללו.

מיכאל רצון: אם יזכו ותהיה אותה בעיה, יצטרכו לתת את אותו פתרון.

ראובן ריבלין: תודה רבה.

ראובן ריבלין: סגן השר ישיב על שאילתא מס' 1700, מאת חבר הכנסת אבשלום וילן, בנושא:

ראובן ריבלין: תנאי העבודה בתעשיות ים-המלח.

ראובן ריבלין: חבר הכנסת אבשלום וילן שאל את שר התעשייה, המסחר והתעסוקה ביום ג' באב התשס"ד (21 ביולי 2004):

ראובן ריבלין: ב-9 ביוני 2004 פורסמו בערוץ-2 עדויות של עובדים ב"מפעלי ים-המלח", המועסקים בתנאים קשים ולכאורה לא חוקיים.

ראובן ריבלין: רצוני לשאול: 1.

ראובן ריבלין: האם בדק משרדך את הנושא?

ראובן ריבלין: 2.

ראובן ריבלין: אם לא – מדוע?

ראובן ריבלין: 3.

ראובן ריבלין: אם כן – מה הן מסקנות משרדך, וכיצד יטופל הנושא?

מיכאל רצון: אדוני היושב-ראש, חברי חברי הכנסת, חבר הכנסת וילן, האגף לאכיפת חוקי עבודה במשרד התמ"ת אמון, בין היתר, על אכיפת חוק שכר מינימום, התשמ"ז-1987.

מיכאל רצון: משרדנו רואה בחומרה רבה את הפרת חוק שכר מינימום, ואם מעסיק מפר את החוק, ניתן להטיל עליו קנס בגובה של 5,000 שקלים לכל עובד ולכל חודש שבו לא שולם שכר מינימום.

מיכאל רצון: לחלופין, ניתן להגיש נגד המעסיק המפר את החוק כתב אישום, ואם המעסיק יורשע, הקנס הכספי המרבי הוא 202,000 שקלים.

מיכאל רצון: 1-3.

מיכאל רצון: לגופו של עניין, אגף האכיפה ערך ביקורת אצל המעסיק שהוזכר בכתבה.

מיכאל רצון: משרדנו פעל לאיסוף חוזי התקשרות בין "מפעלי ים-המלח" לספקי השירות, ובימים אלה מתבצעת חקירה בשטח שבמהלכה נאספים נתונים משלימים.

מיכאל רצון: אם יתברר כי יש הפרה של החוק על-ידי המעסיק, יועבר חומר החקירה לבחינה במחלקה המשפטית במשרד התמ"ת.

מיכאל רצון: עד כמה שידוע לי, בערך בתוך שבועיים תסתיים החקירה ויהיו לנו הממצאים והדוח.

מיכאל רצון: לידיעה - בשנת 2003 הוטלו 56 קנסות מינהליים בגין הפרת חוק שכר מינימום בסכום של 261,400 שקלים.

מיכאל רצון: מינואר עד יוני 2004 הוטלו 164 קנסות מינהליים בגין הפרת חוק שכר מינימום, בסכום של מיליון ו-633,800 שקל.

ראובן ריבלין: תודה.

ראובן ריבלין: חבר הכנסת וילן מסתפק.

ראובן ריבלין: סגן השר ישיב לפרוטוקול על שאילתא מס' 1881, מאת חבר הכנסת אברהם רביץ, שאינו נוכח, בנושא: בטיחות מתקני שעשועים לילדים.

ראובן ריבלין: חבר הכנסת אברהם רביץ שאל את שר התעשייה, המסחר והתעסוקה ביום כ"ה בתמוז התשס"ד (14 ביולי 2004): מדוח של מכון התקנים שהוצג בוועדת החינוך עולה, כי רוב המתקנים בגני-שעשועים ובמוסדות חינוך מהווים סכנה בטיחותית.

ראובן ריבלין: רצוני לשאול: 1.

ראובן ריבלין: האם יש בידי משרדך צוות המפקח על מפגע ציבורי זה?

ראובן ריבלין: 2.

ראובן ריבלין: מה ייעשה למניעת מפגעים אלו?

ראובן ריבלין: תשובת סגן שר התעשייה, המסחר והתעסוקה מיכאל רצון: (לא נקראה, נמסרה לפרוטוקול) 1-2.

ראובן ריבלין: תקן ישראלי רשמי ת"י 1498 – מתקני משחקים: בדיקות ותחזוקה - מטיל את האחריות לתחזוקת המתקנים על בעלי המתקן, דהיינו הרשויות המקומיות.

ראובן ריבלין: לגבי כל מתקן נדרשת הרשות לבצע בדיקה חזותית לפחות פעם בחודש, ולפחות פעם ב-12 חודשים - להזמין בדיקה תקופתית על-ידי מעבדה מאושרת.

ראובן ריבלין: אם בבדיקה התקופתית נמצאו ליקויים חמורים או קריטיים, באחריות הרשות המקומית למנוע שימוש במתקן עד לתיקונו ועד לקבלת תעודת בדיקה המאשרת את תקינות המתקן.

ראובן ריבלין: הממונה על התקינה אחראי על-פי חוק התקנים, התשי"ג-1953, לאכיפת תקנים רשמיים.

ראובן ריבלין: במסגרת אכיפת ת"י 1498, הממונה על התקינה בודק מתקנים למשחקי ילדים, לרבות אופן תחזוקתם על-ידי הרשויות המקומיות.

ראובן ריבלין: מדי שנה הממונה בודק כמה רשויות מקומיות, כאשר בכל רשות נבדקים בין חמישה לעשרה גנים ציבוריים.

ראובן ריבלין: המתקנים שנמצא שהם בלתי מתאימים לדרישות התקן מסומנים במהלך הבדיקה על-ידי בודק מכון התקנים בשלט אזהרה.

ראובן ריבלין: תוצאות הבדיקה מועברות לראשי הרשויות המקומיות מייד לאחר קבלתן על-ידי הממונה.

ראובן ריבלין: נגד הרשויות שבשטחן נתגלו ליקויים, נפתחת חקירה פלילית.

ראובן ריבלין: למען שיפור מצבם של המתקנים, בימים אלו הממונה על התקינה פועל לשינוי תקן לגבי אופן בדיקת התחזוקה השנתית, על מנת לאפשר לרשויות להכשיר את העובדים הטכניים שלהן לבצע בדיקה ובכך להגדיל את האחריות האישית של אנשי הרשויות לתקינות המתקנים ולפנות עלויות בדיקה לתיקון המתקנים ולהחלפתם.

ראובן ריבלין: כמו כן, משרד התמ"ת פועל להכנת צו שיטיל חובת סימון בתו-תקן של מתקני משחקים ויאפשר להפעילם רק לאחר בדיקה ואישור של מעבדה מאושרת.

ראובן ריבלין: שאילתא מס' 1905, מאת חבר הכנסת דניאל בנלולו, שאינו נוכח, בנושא: ליקויים בטיחותיים בגני-השעשועים - לפרוטוקול.

ראובן ריבלין: חבר הכנסת דניאל בנלולו שאל את שר התעשייה, המסחר והתעסוקה ביום ג' באב התשס"ד (21 ביולי 2004): פורסם, כי לפי סקר שערך מכון התקנים ופורסם בשבוע שבו יצאו ילדי ישראל לחופשת קיץ, ב-80% מגני-השעשועים ברחבי הארץ נמצאו ליקויים בטיחותיים.

ראובן ריבלין: רצוני לשאול: 1.

ראובן ריבלין: האם הידיעה נכונה?

ראובן ריבלין: 2.

ראובן ריבלין: אם כן - מדוע לא תוחזקו הגנים לקראת חופשת הקיץ?

ראובן ריבלין: 3.

ראובן ריבלין: האם מתוחזקים גני-השעשועים באופן קבוע, ואם לא – מדוע? 4.

ראובן ריבלין: כיצד יובטח שלום ילדינו בחופשת הקיץ?

ראובן ריבלין: תשובת סגן שר התעשייה, המסחר והתעסוקה מיכאל רצון: (לא נקראה, נמסרה לפרוטוקול) הדיווח על 80% מגני-השעשועים שנמצאו בהם ליקויים הוא דיווח של מכון התקנים, והוא מסתמך על תוצאות בדיקות תקופתיות שנעשו על-ידי המכון וביוזמתן של הרשויות המקומיות במהלך שנת 2003.

ראובן ריבלין: לגוף השאלות: 1-4.

ראובן ריבלין: על-פי תקן ישראלי רשמי ת"י 1948 – מתקני משחקים: בדיקות ותחזוקה - האחריות לתחזוקת מתקנים למשחקי ילדים מוטלת על בעלי המתקן, קרי הרשות המקומית.

ראובן ריבלין: במסגרת התחזוקה, לגבי כל מתקן נדרשת הרשות לבצע בדיקה חזותית לפחות פעם בחודש, ולפחות פעם בשנה להזמין בדיקה תקופתית על-ידי מעבדה מאושרת.

ראובן ריבלין: כמו כן, אם בבדיקה התקופתית במתקנים נתגלו ליקויים חמורים או קריטיים – באחריות הרשות המקומית למנוע שימוש במתקנים עד לתיקונם ולאישורם על-ידי המעבדה.

ראובן ריבלין: הממונה על התקינה, האחראי על-פי חוק התקנים, התשי"ג-1953, על אכיפת החוק, בודק במסגרת סמכויותיו מתקנים ברשויות מקומיות, לרבות אופן תחזוקתם על-ידי הרשויות.

ראובן ריבלין: יודגש, הממונה על התקינה אינו אחראי על תחזוקת מתקנים, אלא על אכיפת החוק המחייב את בעל המתקן לבצע תחזוקה בהתאם לדרישות התקן.

ראובן ריבלין: במסגרת האכיפה בודק הממונה כמה רשויות מדי שנה, כאשר בכל רשות מקומית נבדקים בין חמישה לעשרה גנים ציבוריים.

ראובן ריבלין: ברשויות שבהן נתגלו ליקויים נפתחת חקירה פלילית.

ראובן ריבלין: תוצאות הבדיקה מועברות לראשי הרשויות המקומיות מייד לאחר קבלתן על-ידי הממונה על התקינה.

ראובן ריבלין: החל משנת 2004 מפרסם הממונה את כתובות המגרשים שנבדקו במסגרת האכיפה ונמצאו מסוכנים לשימוש.

ראובן ריבלין: כמו כן, פורסמה רשימת הרשויות שהזמינו בשנת 2003 בדיקה תקופתית למתקנים הנדרשת על-פי התקן.

ראובן ריבלין: עתה משרד התמ"ת פועל להכנת צו שיטיל חובת סימון בתו-תקן של מתקני משחקים ויאסור הפעלת אתרי משחקים אלא אם האתר נבדק על-ידי מעבדה מאושרת ואושר על-ידה.

ראובן ריבלין: שאילתא מס' 1906, מאת חבר הכנסת דניאל בנלולו, שאינו נוכח, בעניין החלטת ועדת-אפרתי - לפרוטוקול.

ראובן ריבלין: חבר הכנסת דניאל בנלולו שאל את שר התעשייה, המסחר והתעסוקה ביום ג' באב התשס"ד (21 ביולי 2004):

ראובן ריבלין: לפני כשנה הודיעה ההסתדרות כי תגבה 10% ממחירי דירות שבנתה בשנות ה-50.

ראובן ריבלין: רוב בעלי הדירות הם קשישים וגמלאים שלא היו מודעים לחוק הזה כשרכשו את הדירות.

ראובן ריבלין: ועדת-אפרתי, שהוקמה כדי לבדוק את טענות התושבים, היתה אמורה להחליט בנושא עד ל-30 באפריל, אולם טרם עשתה כן.

ראובן ריבלין: רצוני לשאול: 1.

ראובן ריבלין: מדוע מתעכבת החלטת הוועדה, ומתי היא תתקבל?

ראובן ריבלין: 2.

ראובן ריבלין: מה ייעשה כדי לסייע לתושבים?

ראובן ריבלין: תשובת סגן שר התעשייה, המסחר והתעסוקה מיכאל רצון: (לא נקראה, נמסרה לפרוטוקול) מדובר בהסכם ש"חברת העובדים" הינה צד לו, ועל בסיסו טוענת "חברת העובדים" שהיא זכאית לקבל, בעת העברת זכויות בין משתכנים, 10% מהשקעות המשתכן שמעביר את זכויותיו.

ראובן ריבלין: מדובר על הסכם בין צדדים שקובע מנגנון לפתרון חילוקי הדעות ביניהם.

ראובן ריבלין: המינהל לא יכול, חד-צדדית, לבטל הסכם אם אין הסכמה בין הצדדים.

ראובן ריבלין: 1-2.

ראובן ריבלין: ממלא-מקום ראש הממשלה מינה ועדת חקירה לנושא, בהתאם לסעיף הקיים באותו הסכם, אשר מאפשר לקק"ל למנות "ועדת חקירה" על מנת לבדוק אם "חברת העובדים" מנצלת לרעה זכויות שהוענקו לה במסגרת אותו הסכם.

ראובן ריבלין: הוועדה לא הגישה עד כה את מסקנותיה, הואיל ונתגלו עיכובים משפטיים.

ראובן ריבלין: התברר כי "האגודה השיתופית לשיכון בקריית-משה" ו"חברת העובדים" החלו בהליך שיפוטי בפני רשם האגודות השיתופיות, וסוכם שם שהם יפנו לבורר שיחליט בענין חילוקי הדעות ביניהם.

ראובן ריבלין: רשם האגודות השיתופיות עדיין מחכה להחלטת הבורר.

ראובן ריבלין: כמו כן, באותו הסכם שבין האגודה השיתופית ל"חברת העובדים" קיימת הפניה להליך שיפוטי בפני רשות השיפוט של ההסתדרות במקרה של חילוקי דעות ביניהם.

ראובן ריבלין: כמו כן, הועלתה טענה שדרישה למימוש זכות חוזרת לפי ההסכם אינה מהווה ניצול לרעה של אותה זכות.

ראובן ריבלין: לאור כל האמור לעיל, לא ברור מתי תוכל הוועדה להגיש את המלצותיה.

ראובן ריבלין: אני מאוד מודה לסגן השר.

מיכאל רצון: אדוני היושב-ראש, אני מודה לך ולאלה שלא הגיעו.

ראובן ריבלין: הייתי אומר לך "שר", אבל כיוון שאתה סגנו של השר אולמרט, אינני רוצה שיחשבו שאני רוצה, חלילה - - -

מיכאל רצון: תודה.

מיכאל רצון: ["דברי הכנסת", חוב' ל"ו, עמ' 14564.

מיכאל רצון: ]

ראובן ריבלין: אנחנו ממשיכים בסדר-היום.

ראובן ריבלין: חבר הכנסת שמחון, אדוני עדיין צריך להשיב או לומר דבר?

ראובן ריבלין: תעלה רק לרענון.

ראובן ריבלין: לפני שבועיים התחייבתי לפני חבר הכנסת שלום שמחון שנושא שהעלה בהצעת חוק מקדמית יועלה להצבעה אם הממשלה לא תיתן לו תשובה, גם אם יהיה הדבר ביום האחרון שבו אין הצעות חוק מקדמיות.

ראובן ריבלין: הואיל והבטחה צריך לקיים, אנחנו מקיימים.

ראובן ריבלין: אדוני עולה ויאמר את דברו ויאמר אם הסכים עם הממשלה דבר או לא, ואנחנו נלך להצבעה.

ראובן ריבלין: אני מודיע לכם שבעוד שלוש דקות תיערך ההצבעה, או מרגע ששלום שמחון יסיים את דבריו - הכול לפי הזמן המאוחר יותר.

שלום שמחון: אדוני היושב-ראש, הצעת החוק שאנחנו עומדים להצביע עליה עוסקת בנושא הפנסיות הכפולות.

רוני בר-און: מה פנסיות כפולות?

רוני בר-און: פנסיות ושכר - - -

שלום שמחון: פנסיות ושכר מקופת המדינה באותה עת.

שלום שמחון: שוחחתי הבוקר עם שר המשפטים, והסכמנו שהחוק יתואם עם הממשלה.

שלום שמחון: על כן, הממשלה תתמוך בהצעת החוק.

שלום שמחון: הוא הודיע באותו נוסח גם ליושב-ראש הקואליציה.

שלום שמחון: אני שמח שהממשלה חושבת שהחוק נכון מבחינה ציבורית, או כלשונו של שר המשפטים, ואני מצטט: "יש לחוק חשיבות אדירה".

שלום שמחון: קיבלתי מאות פניות אוהדות מהציבור, מאנשים שסבורים שהחוק מתקן כשל גדול במערך הפנסיוני במדינת ישראל, ויחד עם זאת אני חייב לומר בשביל הגילוי הנאות, שקיבלתי מחאות לא מעטות מצד ארגונים המייצגים מקבלי פנסיות ושכר באותה עת מקופת המדינה.

שלום שמחון: אני רוצה לומר להם, שמנסים להוליך או להטיל אימה על ציבור שלם.

שלום שמחון: החוק קובע במפורש, שמדובר במי שמשתכרים שלוש פעמים השכר הממוצע במשק, ואני חושב שמדובר בשכר גבוה.

שלום שמחון: לכן, אין שום סיבה בעולם להתנגד, כיוון שזה לא פוגע בבעלי השכר הנמוך והבינוני.

שלום שמחון: יש פה ניסיון להטיל אימה גדולה מאוד, מצד בעלי ההכנסות הגבוהות.

שלום שמחון: אני רוצה להגיד משהו ברמה המוסרית - משהו שהוא מוסרי וחברתי.

שלום שמחון: לא יכול להיות שמדינה שלא משלמת שכר לעובדי רשויות כבר שנה שלמה, תשלם לעובדי מדינה כפל שכר.

שלום שמחון: זה לא מתאים לנו, זה לא נכון וזה גם לא צודק.

שלום שמחון: מטרת הפנסיה היא לאפשר לאדם שפרש לגמלאות לקיים רמת חיים כפי שהוא התרגל אליה בעת התקופה שהוא עבד בה, ולא להתעשר על חשבון קופת המדינה.

שלום שמחון: על כן, חברי חברי הכנסת, אני מציע לכולנו ביום סיום המושב, ברגע של גילוי לב, לעשות משהו שהוא נכון ברמה הציבורית למדינת ישראל, והוא ייתן את אותותיו בתקציב המדינה בשנים שיבואו באופן די משמעותי.

שלום שמחון: על כן, אני מבקש את תמיכתכם.

שלום שמחון: אני רוצה להודות ליושב-ראש הכנסת על כך שאפשר באופן חריג להצביע.

ראובן ריבלין: אני גם לא אשתתף בהצבעה, משום שאני עתיד להגיע בעוד כמה ימים לגיל 65, ולכן אינני רוצה להשפיע.

ראובן ריבלין: אבל, כמובן הבטחה חייבים לקיים.

ראובן ריבלין: חבר הכנסת בר-און רצה לשאול שאלה, בבקשה.

חיים אורון: מה זה שייך לגיל 65?

חיים אורון: יש לך פנסיה מאיזה מקום?

ראובן ריבלין: מי שהיה שר, בגיל 65 זכאי - - - אינני יודע אם אדוני היה שר מספיק זמן, אבל נדמה לי שהדבר נוגע גם אליו.

דני יתום: הוא יהיה פעם.

ראובן ריבלין: לא.

ראובן ריבלין: הוא היה שר החקלאות.

דני יתום: הוא היה שר מספיק זמן.

קריאה: זה מעניין.

קריאה: מה - - -?

ראובן ריבלין: אני לא יודע.

ראובן ריבלין: את זה צריך לשאול.

ראובן ריבלין: לכן, אני לא מתערב.

רוני בר-און: אדוני היושב-ראש, קודם כול, אני רוצה להודות לשר האוצר ולשר המשפטים, שגילו הבנה להצעת החוק של חבר הכנסת שמחון.

רוני בר-און: אתה הבטחת בישיבה האחרונה, שאתה תבקש חוות דעת משפטית בשאלה אם נכון או לא נכון לכמה מחברי הכנסת שמושפעים באופן אישי מהחוק הזה להשתתף בהצבעה.

ראובן ריבלין: אמרו לי, שהעניין המקדמי הוא לא - - -.

ראובן ריבלין: הואיל ומסכימים, אני מציע לאנשים שהדבר הזה נוגע להם להימנע.

רוני בר-און: נכון.

ראובן ריבלין: גם חברת הכנסת פולישוק-בלוך ביקשה.

רוני בר-און: נכון, היא ביקשה זאת ממך אז, ואתה אמרת שתבקש חוות דעת.

רוני בר-און: אני שמח שאתה אמרת את מה שאמרת.

ראובן ריבלין: אני משאיר זאת לשיקולו של כל אחד.

רוני בר-און: אני מקווה שזה נפל על אוזניהם של החברים האחרים שנוגעים לא-נוגעים בעניין לפחות כמוך.

ראובן ריבלין: תודה רבה לחבר הכנסת בר-און.

ראובן ריבלין: אין צורך יותר.

ראובן ריבלין: זו הצעה מקדמית.

ראובן ריבלין: הממשלה הביעה את עמדתה שהיא לא מתנגדת להצעת החוק, ואין מישהו שמתנגד.

ראובן ריבלין: יש מישהו שרשאי להתנגד?

ראובן ריבלין: אין מישהו שמתנגד.

דני יתום: אני.

ראובן ריבלין: אדוני מבקש להתנגד?

דני יתום: כן, אני מתנגד.

שלום שמחון: - - - בפעם הקודמת.

ראובן ריבלין: מי דיבר קודם?

שלום שמחון: חבר הכנסת ברכה דיבר קודם.

ראובן ריבלין: חבר הכנסת ברכה דיבר?

ראובן ריבלין: אני מצטער.

ראובן ריבלין: צ'יטה, הבנתי.

דני יתום: אני מתנגד לחוקים פופוליסטיים.

ראובן ריבלין: הבנתי.

ראובן ריבלין: את זה יאמר אדוני אחרי זה לעיתונות.

ראובן ריבלין: כל אחד יאמר לעיתונות.

ראובן ריבלין: חבר הכנסת הרצוג.

ראובן ריבלין: חבר הכנסת גדעון סער.

ראובן ריבלין: אני עובר להצבעות.

אהוד יתום: היות שאני בין אלה שיש להם שתי פנסיות, למען הגילוי הנאות - אני מתכוון לא להצביע.

ראובן ריבלין: בסדר גמור.

ראובן ריבלין: חברי הכנסת, הודעתי שאין איסור מדאורייתא.

ראובן ריבלין: כל אחד ינהג לפי - - -

זבולון אורלב: למען הגילוי הנאות, אני מתכוון להצביע בעד החוק.

ראובן ריבלין: בסדר.

ראובן ריבלין: רבותי, עכשיו לא נתחיל לעשות פה - יום כיפור הבא עלינו לטובה יגיע בעשירי בחודש תשרי, וכל אחד יעשה את הווידויים שלו באותו יום, השר זבולון אורלב והשר יתום.

ראובן ריבלין: כולכם ביום כיפור תבואו ותאמרו.

נסים זאב: לא להסכים - - -

ראובן ריבלין: חבר הכנסת נסים זאב, אדוני לא שומע שעברתי להצבעה?

ראובן ריבלין: אתה מכולם?

ראובן ריבלין: לפעמים רק אני ואתה נמצאים פה, ואתה מצביע ואני מכריז, ועכשיו אתה לא יודע שאי-אפשר להפריע בהצבעה?

ראובן ריבלין: נושא הדיון הוא הצעת חוק שירות המדינה (גמלאות) (תיקון – איסור קבלת קצבה ומשכורת יחד), התשס"ד–2004, מאת חבר הכנסת שלום שמחון, בהגבלתו את עצמו על-פי הממשלה.

המשפטים יוסף לפיד: - - -

ראובן ריבלין: אדוני, כבר סיימנו את הדיון, והוא הסכים למה שאמרת.

המשפטים יוסף לפיד: הוא הודיע?

חיים אורון: מה הסכמת?

ראובן ריבלין: הוא הודיע שהוא מסכים.

ראובן ריבלין: לכן, אני מודיע שאנחנו מצביעים על הצעת החוק של חבר הכנסת שלום שמחון, בהסתייגות שהוא סייג את עצמו, בהסכימו עם עמדת שר המשפטים בשם הממשלה שלא יקדם את החוק אלא בעצה עם הממשלה.

ראובן ריבלין: לכן, אני מעלה זאת להצבעה.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 1 בעד ההצעה להעביר את הצעת החוק לדיון מוקדם בוועדה - 33 בעד ההצעה להסיר מסדר-היום את הצעת החוק - 11 נמנעים - 5 ההצעה להעביר את הצעת חוק שירות המדינה (גמלאות) (תיקון – איסור קבלת קצבה ומשכורת יחד), התשס"ד–2004, לדיון מוקדם בוועדה שתקבע ועדת הכנסת נתקבלה.

ראובן ריבלין: בעד - 33, נגד - 11, ונמנעים - 5.

ראובן ריבלין: אני קובע שהצעת חוק שירות המדינה (גמלאות) (תיקון – איסור קבלת קצבה ומשכורת יחד), התשס"ד–2004, מאת חבר הכנסת שלום שמחון, עברה בקריאה טרומית ותועבר - לוועדת הכנסת?

ראובן ריבלין: חבר הכנסת שמחון, זו ועדת הכספים?

שלום שמחון: ועדת הכלכלה.

גדעון סער: כספים.

ראובן ריבלין: היא תועבר לוועדת הכנסת, על מנת שתקבע את הוועדה שבה יידון העניין, בכפוף להסתייגות של חבר הכנסת שמחון כפי שהוצהרה כאן מעל הבמה.

ראובן ריבלין: תודה למשתתפים.

ראובן ריבלין: ["דברי הכנסת", חוב' ל"ה, עמ' 14150.

ראובן ריבלין: ]

ראובן ריבלין: אנחנו עוברים לסיכום דיון ולהצבעה על הנושא: התבטאויותיו של הרב אביגדור נבנצל והתבטאות ראש השב"כ בקשר להתנגדות לתוכנית ההתנתקות.

ראובן ריבלין: חבר הכנסת סער, נא לקרוא את הצעת הסיכום מטעם סיעות הליכוד, מפד"ל ושינוי.

גדעון סער: אדוני היושב-ראש, כנסת נכבדה, הודעת סיכום מטעם סיעות הליכוד, מפד"ל ושינוי: הכנסת קוראת לכל מנהיגי הציבור ושליחיו לפעול לשמירת אחדות העם ולקיים את הוויכוח הציבורי הנוקב באיפוק, בסובלנות ובכבוד הדדי ומתוך הפנמה כי אנו בני עם אחד ולכולנו עתיד משותף.

גדעון סער: בכלל זה מן הראוי להיזהר בביטויים אשר עלולים להסית לעבור על החוק.

גדעון סער: הכנסת שוללת עבריינות פוליטית או אידיאולוגית, קרי עבירות על החוק כחלק ממאבק פוליטי, ורואה בסוג כזה של עבריינות פגיעה במשטר הדמוקרטי.

גדעון סער: הכנסת קוראת להימנע מהטלת דופי ומהאשמת ציבורים שלמים.

גדעון סער: הכנסת רואה בציבור המתיישבים ביש"ע ציבור נאמן של אזרחים שומרי חוק וקוראת להימנע מהטלת דופי בו.

ראובן ריבלין: תודה לחבר הכנסת גדעון סער.

ראובן ריבלין: הצעת סיכום מטעם סיעת העבודה - חבר הכנסת אופיר פינס-פז, בבקשה.

אופיר פינס-פז: אדוני היושב-ראש, הצעת סיכום מטעם סיעת העבודה: סיעת העבודה מגנה בשאט-נפש את דבריו של הרב נבנצל ומזהירה מפני התבטאויות מסיתות ואלימות דומות, העלולות לגרור גם אלימות פיזית.

אופיר פינס-פז: החברה הישראלית חייבת להכיר בעליונות שלטון החוק וההכרעות הדמוקרטיות המתקבלות בכנסת ובממשלה.

אופיר פינס-פז: העבודה דורשת ממערכות אכיפת החוק לטפל בנחישות ובהתאם לחוק בכל גילוי של הסתה לאלימות.

ראובן ריבלין: תודה רבה.

ראובן ריבלין: סיעת ש"ס ביקשה להצטרף להצעת ההחלטה של האיחוד הלאומי.

ראובן ריבלין: את הצעת הסיכום מטעם האיחוד הלאומי - ישראל ביתנו וסיעת ש"ס יציג חבר הכנסת אורי אריאל.

ראובן ריבלין: הצעת הסיכום של סיעת ש"ס לא תישמע.

אורי אריאל: אדוני היושב-ראש, חברי חברי הכנסת - אין לי משקפיים, תקרא למישהו אחר.

ראובן ריבלין: אני מבקש שיקרא זאת אחד מחברי האיחוד הלאומי שיש לו משקפיים.

קריאה: - - -

ראובן ריבלין: או שכהו העיניים בגלל מה שהן רואות.

ראובן ריבלין: הכול לפי הפרשנות של העין למוח.

מיכאל מלכיאור: - - -

צבי הנדל: מכובדי היושב בראש, חברי חברי הכנסת, הצעת סיכום מטעם הסיעות ש"ס והאיחוד הלאומי: אנו מאמינים שלא היתה כוונת הסתה בדברי הרב נבנצל, אך חכמים היזהרו בדבריכם ומלאכים היזהרו במעשיכם.

צבי הנדל: הכנסת קוראת לכל מנהיגי הציבור להימנע מלהעביר מסרים שיש בהם כדי ללבות יצרים, כדי למנוע סכנת מלחמת אחים, וקוראת לשב"כ ולכוחות הביטחון למלא את חובתם בהגנה על המדינה, על ראשיה, בלי להסתבך שוב בהשתלת פרובוקטורים שכדי להפיק מודיעין הם יוצרים מחתרת.

ראובן ריבלין: תודה רבה.

ראובן ריבלין: יעלה נציג סיעת יחד, סיעת מרצ, על מנת להציג את העמדה.

ראובן ריבלין: חבר הכנסת אבשלום וילן, בבקשה.

זבולון אורלב: חבר הכנסת הנדל, מה זה: ראשיה?

ראובן ריבלין: למה הסדרנים הוציאו את הכיסא של סגן ראש הממשלה מהמקום שליד ראש הממשלה?

ראובן ריבלין: חסר כיסא ליד ראש הממשלה.

ראובן ריבלין: צריך שלא תהיינה פרשנויות מטעם הנהלת הכנסת כאילו היא מתערבת.

אבשלום וילן: אדוני היושב-ראש, להלן הצעת הסיכום של סיעת יחד בנושא:

אבשלום וילן: הכנסת מגנה בתוקף את התבטאויות הרב נבנצל בדבר דין רודף כנגד ראש הממשלה ואת הקריאות לפעולות אלימות שנשמעו על-ידי ראשי המתנחלים.

אבשלום וילן: השבר הנורא כתוצאה מרצח ראש הממשלה יצחק רבין ז"ל טרי וכואב, ועל כן חובה על כולנו לעשות הכול כדי לעקור את האלימות הפוליטית מן השורש.

אבשלום וילן: הכנסת קוראת לממשלת ישראל ולמוסדות אכיפת החוק לפעול נמרצות כדי למנוע מחוגים ימניים קיצוניים פעולות פוליטיות אלימות מכל סוג שהוא.

ראובן ריבלין: תודה.

ראובן ריבלין: חבר הכנסת ברכה או חבר הכנסת מח'ול, בבקשה להציע את הצעת ההחלטה מטעם סיעת חד"ש-תע"ל.

עסאם מח'ול: הודעת סיכום מטעם סיעת חד"ש-תע"ל בנושא ההתבטאויות של הרב אביגדור נבנצל והתבטאות ראש השב"כ בקשר להתנגדות לתוכנית ההתנתקות: 1.

עסאם מח'ול: הכנסת רואה בחומרה את דברי ההסתה של הרב אביגדור נבנצל, רבנים אחרים וכנופיות המתנחלים ומנהיגיהם.

עסאם מח'ול: ההסתה של המתנחלים או רבניהם היא פרי הבאושים של הכיבוש וההתנחלויות ושל מדיניות ההשתלחות וההסתה של הימין בישראל.

עסאם מח'ול: 2.

עסאם מח'ול: הכנסת קובעת שדברי הסתה מהסוג הזה אומנם הביאו לפגיעה ולרצח של פלסטינים, אבל זה הביא לרצח ראש ממשלה בישראל.

עסאם מח'ול: 3.

עסאם מח'ול: הכנסת קובעת שהיחס הסלחני של השלטונות ושל רשויות אכיפת החוק כלפי המתנחלים המתפרעים רק מעודד אותם להמשיך בהתנהגות מופקרת זו ואף להקצינה.

עסאם מח'ול: ההסתה נגד הערבים איננה נעצרת שם.

עסאם מח'ול: 4.

עסאם מח'ול: הכנסת קובעת שככל שתקדים הממשלה בפירוק ההתנחלויות, תיטיב עם כולם.

עסאם מח'ול: תודה רבה.

ראובן ריבלין: תודה רבה לחבר הכנסת מח'ול.

ראובן ריבלין: יעלה חבר הכנסת ג'מאל זחאלקה, על מנת לקרוא את הצעת ההחלטה של סיעת בל"ד.

ראובן ריבלין: האחרון שיגיע הוא חבר הכנסת דהאמשה.

ג'מאל זחאלקה: הכנסת קוראת לממשלה להתחיל מייד בפינוי כל ההתנחלויות.

ראובן ריבלין: תודה רבה.

ראובן ריבלין: חבר הכנסת דהאמשה – בבקשה, אדוני.

ראובן ריבלין: אנחנו עוברים מייד להצבעה.

ראובן ריבלין: נא לשבת, רבותי.

ראובן ריבלין: יש לנו פה כמה הצבעות.

ראובן ריבלין: אני מבקש לשבת.

עבד-אלמאלכ דהאמשה: הצעת סיעת רע"ם לסיכום הדיון בהתבטאויותיו של הרב נבנצל: 1.

עבד-אלמאלכ דהאמשה: הכנסת קוראת לממשלה להבהיר לכל דיכפין, כי במדינת חוק לא תותר הסתה נגד הרשויות החוקיות במדינה וכי הקריאה שלא לכבד פקודות על רקע פוליטי הינה הפרת חוק בוטה ומסוכנת, לאין שיעור.

עבד-אלמאלכ דהאמשה: 2.

עבד-אלמאלכ דהאמשה: הכנסת קוראת לכול ללמוד את הלקח מהסתות קודמות בעלות אופי דומה ועל אותו רקע ואותה מחלוקת פוליטית, אשר הביאו לרצח ראש ממשלה.

עבד-אלמאלכ דהאמשה: 3.

עבד-אלמאלכ דהאמשה: אין להקל ראש בהסתות הקוראות לפריקת עול מסיבות פוליטיות, וגם כאשר הסתות אלה הן במלים בעלות אופי לאומני או מוזנות מהסכסוך עם הפלסטינים הן עדיין מסוכנות דיין ומאיימות על אושיות משטר החוק במדינה וסכנתן בלתי מוגבלת.

ראובן ריבלין: רבותי חברי הכנסת.

ראובן ריבלין: בתחילת הישיבה אמרתי שעדיין צריך עיון עניין חוק החופים.

ראובן ריבלין: הנני להודיעכם, כי לאחר שהתייעצתי עם כל הנוגעים בדבר, ולאחר שהתברר לי שכולם הגיעו להבנה והסכמה ביניהם, אני קובע שהנושא, חוק החופים, יעלה על סדר-היום היום, יידון ויוצבע במשך היום.

ראובן ריבלין: אנחנו עוברים להצבעה על התבטאויותיו של הרב אביגדור נבנצל והתבטאות ראש השב"כ בקשר להתנגדות לתוכנית ההתנתקות.

ראובן ריבלין: אנחנו מצביעים מהסיעה הקטנה לסיעה הגדולה.

ראובן ריבלין: ולכן, הצבעה ראשונה היא על הצעת סיעת רע"ם.

ראובן ריבלין: אני מבקש מחברי הכנסת - מי בעד, מי נגד הצעת סיעת רע"ם?

ראובן ריבלין: בבקשה.

ראובן ריבלין: הצבעה מס' 2 בעד הצעת הסיכום שהביא חבר הכנסת עבד-אלמאלכ דהאמשה - 16 נגד - 39 נמנעים - 5 הצעת הסיכום שהביא חבר הכנסת עבד-אלמאלכ דהאמשה לא נתקבלה.

ראובן ריבלין: ובכן, בעד - 16, נגד - 39, חמישה נמנעים.

ראובן ריבלין: אני קובע שהצעתה של סיעת רע"ם לא נתקבלה.

ראובן ריבלין: אנחנו עוברים לסיעת בל"ד, להצבעה על הצעת החלטה מטעם סיעת בל"ד.

ראובן ריבלין: נא להצביע.

ראובן ריבלין: הצבעה מס' 3 בעד הצעת הסיכום שהביא חבר הכנסת ג'מאל זחאלקה - 19 נגד - 42 נמנעים - 3 הצעת הסיכום שהביא חבר הכנסת ג'מאל זחלקה לא נתקבלה.

ראובן ריבלין: בעד - 19, נגד - 42, שלושה נמנעים.

ראובן ריבלין: אני קובע שהצעת סיעת בל"ד לא נתקבלה.

ראובן ריבלין: רבותי חברי הכנסת, אנחנו עוברים להצעת סיעת חד"ש-תע"ל.

ראובן ריבלין: נא להצביע - מי בעד, מי נגד, מי נמנע.

ראובן ריבלין: הצבעה מס' 4 בעד הצעת הסיכום שהביא חבר הכנסת עסאם מח'ול - 21 נגד - 43 נמנעים - 4 הצעת הסיכום שהביא חבר הכנסת עסאם מח'ול לא נתקבלה.

ראובן ריבלין: 21 בעד, 43 נגד, ארבעה נמנעים.

ראובן ריבלין: אני קובע שהצעת סיעת חד"ש-תע"ל לא נתקבלה.

ראובן ריבלין: חבר הכנסת, ראש תנועת תע"ל, נא לצאת עם הטלפון.

ראובן ריבלין: רבותי, אנחנו עוברים להצעת החלטה מטעם סיעת מרצ-יחד.

ראובן ריבלין: חברת הכנסת רוחמה אברהם מודיעה שהיא טעתה בהצבעתה.

ראובן ריבלין: אינני משנה את ההצבעה, שכן יש לי חשש שאולי תחת לחץ היא שינתה את הצבעתה.

רוחמה אברהם-בלילא: לא תחת לחץ.

ראובן ריבלין: רבותי, תיזהרו.

ראובן ריבלין: יש הצעת החלטה בעניין הרב נבנצל שאומרת: חכמים היזהרו בדבריכם, כפי שהיטיב לקרוא זאת נציג האיחוד הלאומי - ישראל ביתנו וש"ס.

ראובן ריבלין: אני מציע לחברות וחברי הכנסת - היזהרו בהצבעתכם.

ראובן ריבלין: רבותי, הצעת סיעת מרצ-יחד - נא להצביע.

ראובן ריבלין: מי בעד, מי נגד, מי נמנע?

ראובן ריבלין: הצבעה מס' 5 בעד הצעת הסיכום שהביא חבר הכנסת אבשלום וילן - 20 נגד - 46 נמנעים - 4 הצעת הסיכום שהביא חבר הכנסת אבשלום וילן לא נתקבלה.

ראובן ריבלין: 20 בעד, 46 נגד, ארבעה נמנעים.

ראובן ריבלין: אני קובע שהצעת ההחלטה שהביא חבר הכנסת אבשלום וילן לא נתקבלה.

ראובן ריבלין: אנחנו עוברים להצעת סיעות האיחוד לאומי - ישראל ביתנו וש"ס.

ראובן ריבלין: נא להצביע.

ראובן ריבלין: הצבעה מס' 6 בעד הצעת הסיכום שהביא חבר הכנסת צבי הנדל - 12 נגד - 53 נמנעים - 3 הצעת הסיכום שהביא חבר הכנסת צבי הנדל לא נתקבלה.

ראובן ריבלין: 12 בעד, 53 נגד, שלושה נמנעים.

ראובן ריבלין: אני קובע שהצעת הסיעות האיחוד הלאומי וש"ס לא נתקבלה.

ראובן ריבלין: רבותי חברי הכנסת, הצעת סיעת העבודה - נא להצביע.

ראובן ריבלין: מי בעד, מי נגד, מי נמנע?

ראובן ריבלין: הצבעה מס' 7 בעד הצעת הסיכום שהביא חבר הכנסת אופיר פינס-פז - 22 נגד - 45 נמנעים - 2 הצעת הסיכום שהביא חבר הכנסת אופיר פינס-פז לא נתקבלה.

ראובן ריבלין: בעד- 22, 45 נגד, שני נמנעים.

ראובן ריבלין: אני קובע שהצעת סיעת העבודה לא נתקבלה.

אופיר פינס-פז: אתה לא מתבייש להצביע נגד?

אופיר פינס-פז: גם מזה אתה עושה פוליטיקה?

אופיר פינס-פז: תתבייש, פוליטרוק.

ראובן ריבלין: חבר הכנסת פינס, אדוני.

ראובן ריבלין: אדוני, כאחד מהבולטים בכנסת השש-עשרה אני מבקש להזכיר לאדוני שלא קוראים קריאות ביניים בזמן הצבעה.

ראובן ריבלין: עכשיו אנחנו עוברים להצעות סיעות הליכוד—

ראובן ריבלין: שינוי–מפד"ל.

ראובן ריבלין: נא להצביע.

אבשלום וילן: איזה מפד"ל, של אפי איתם?

ראובן ריבלין: המפד"ל היא סיעה אחת.

ראובן ריבלין: אף אחד לא בא ומחה שם.

ראובן ריבלין: הצבעה מס' 8 בעד הצעת הסיכום שהביא חבר הכנסת גדעון סער - 38 נגד - 28 נמנעים - 2 הצעת הסיכום שהביא חבר הכנסת גדעון סער נתקבלה.

ראובן ריבלין: 38 בעד, 28 נגד, שני נמנעים.

ראובן ריבלין: אני קובע שהצעת סיעות הליכוד, שינוי ומפד"ל נתקבלה ואושרה על-ידי הכנסת.

ראובן ריבלין: ["דברי הכנסת", חוב' ל"ו, עמ' 14527.

ראובן ריבלין: ]

ראובן ריבלין: אנחנו ממשיכים בסדר-היום.

ראובן ריבלין: חבר הכנסת אופיר פינס יבוא לסכם את הדיון כיוזם, ולאחר מכן נעבור להצבעה על הצעות ההחלטה.

ראובן ריבלין: הובטח לו אז שהוא יסיים את הדיון במקום להתחיל אותו.

אופיר פינס-פז: תודה, אדוני היושב-ראש.

אופיר פינס-פז: אדוני היושב-ראש, חברי הכנסת, אין ספק שבנייתה של גדר הביטחון, גדר ההפרדה, היא אחד המעשים החשובים ביותר שנעשו כאן במאבק הבלתי-מתפשר בטרור.

אופיר פינס-פז: זכותה של מדינה - הייתי אומר, חובתה של מדינה - להגן על ביטחון תושביה.

אופיר פינס-פז: זה לא עניין שצריך להיות שנוי במחלוקת או בוויכוח ציבורי, לא בארץ, וגם לא בחוץ-לארץ.

אופיר פינס-פז: הבעיה היתה כשהתחילו לשרבב לתוך המוטיב הביטחוני הברור שיקולים פוליטיים.

אופיר פינס-פז: זו היתה הבעיה, ולכן לא השגנו את שלוש המטרות.

אופיר פינס-פז: המטרה הראשונה היתה להשלים את בניית הגדר מהר ככל האפשר.

אופיר פינס-פז: עד עכשיו אין לנו גדר ביטחונית שלמה, רק בגלל שיקולים פוליטיים, כי אם היינו הולכים על הקו הקצר ביותר, שהיה קשור ל"קו הירוק", היתה לנו היום גדר ביטחונית שלמה.

אופיר פינס-פז: דבר שני - אנחנו לא השכלנו לשכנע את העולם כולו בצדקת דרכנו ובזכותנו להגן על ביטחון תושבינו, משום שבנינו גדר על תוואי בלתי מוסכם, על תוואי פוליטי, על תוואי שבסופו של דבר גם בית-המשפט העליון בשבתו כבג"ץ במדינת ישראל נאלץ לפסול.

אופיר פינס-פז: אני אומר נאלץ, כי הוא לא רצה, אבל לא היתה לו כבר ברירה.

אופיר פינס-פז: והיום הממשלה מיישרת קו - הייתי אומר, מיישרת תוואי - על-פי מה שאנחנו הצענו לה לפני הרבה מאוד זמן, וחבל.

אופיר פינס-פז: לו הייתם שומעים בעצתנו, כמי שיזם - אנחנו יזמנו את עניין הגדר, הרי ראש הממשלה לא רצה גדר הפרדה, אחרים לא רצו גדר הפרדה, אנחנו יזמנו.

אופיר פינס-פז: תנו לנו.

אופיר פינס-פז: אנחנו מבינים את העניין.

אופיר פינס-פז: אנחנו מקצוענים.

אופיר פינס-פז: אנחנו הובלנו את נושא הביטחון והשלום במדינת ישראל עוד לפני היווסדה; בוודאי אחרי היווסדה.

אופיר פינס-פז: אבל לא שעיתם לעצתנו.

אופיר פינס-פז: פעלתם על-פי דרככם, ובסופו של דבר נאלצם לסגת אחור.

אופיר פינס-פז: בכל מקרה, מה שנעשה נעשה ולא נבכה על חלב שנשפך.

אופיר פינס-פז: אנחנו מברכים על כך שעכשיו הגדר מתוקנת והתוואי שלה הרבה יותר סביר.

אופיר פינס-פז: אנחנו קוראים לממשלה להשלים את העבודה במהירות האפשרית, לזרז את כל הגורמים, שגם כך עובדים בקצב מזורז כדי שגדר ההפרדה תושלם מהר ככל האפשר, משום שבחלקים שהיא כבר הושלמה, אין ספק, באופן אפקטיבי ביותר היא מגינה על שלום הציבור וחוסמת מתאבדים, וחוסמת מרצחים מלהיכנס לתוך גבולות המדינה.

אופיר פינס-פז: אדוני היושב-ראש, בסיום הדיון החשוב הזה אני רוצה לשלוח ברכה ותודה מיוחדת לכוחות הביטחון, לצבא-הגנה לישראל, לשירות הביטחון הכללי, ליתר גורמי הביטחון, שעושים עבודה מדהימה ומצילים חיי אדם יום-יום, שעה-שעה.

יולי יואל אדלשטיין: תודה רבה.

יולי יואל אדלשטיין: תודה לחבר הכנסת אופיר פינס פז.

יולי יואל אדלשטיין: חברי הכנסת, נעבור להצעות סיכום של הסיעות לדיון הזה.

יולי יואל אדלשטיין: הראשונה היא הצעת הסיכום של סיעות הליכוד, שינוי ומפד"ל.

יולי יואל אדלשטיין: חבר הכנסת גדעון סער, יושב-ראש הקואליציה, בבקשה.

גדעון סער: אדוני היושב-ראש, כנסת נכבדה, מכובדי ראש הממשלה, הודעת סיכום מטעם סיעת הליכוד, שינוי ומפד"ל: 1.

גדעון סער: הכנסת קובעת כי פסק-הדין של בית-הדין הבין-לאומי בהאג הוא פוליטי, והוא מהווה עיוות מוחלט בהתעלמו ממשפט וצדק ובעידוד שהוא נותן לטרור ולארגוני הטרור.

גדעון סער: 2.

גדעון סער: הכנסת שבה ומדגישה כי לישראל זכות להגנה עצמית כלכל אומות העולם.

גדעון סער: ישראל ואזרחיה חשופים לטרור רצחני יותר מכל עם אחר בעולם.

גדעון סער: ישראל תוסיף לעמוד על זכותה להגנה עצמית, המעוגנת גם במשפט הבין-לאומי.

גדעון סער: 3.

גדעון סער: הכנסת קובעת כי גדר הביטחון הינה אמצעי הגנה שנועד לתת ביטחון לאזרחי ישראל.

גדעון סער: משום כך תוואי הגדר אינו יכול להיות על גבולות 1967, שאינם גבולות בני-הגנה, ועליו לכלול גושי התיישבות ביהודה ובשומרון.

גדעון סער: תודה.

יולי יואל אדלשטיין: תודה לחבר הכנסת גדעון סער.

יולי יואל אדלשטיין: הצעת סיכום מטעם סיעת העבודה - חבר הכנסת אופיר פינס-פז, בבקשה, אדוני.

אופיר פינס-פז: אדוני היושב-ראש, הצעת סיכום מטעם סיעת העבודה.

אופיר פינס-פז: סיעת העבודה תומכת בהמשך בניית הגדר הביטחונית המצילה חיים.

אופיר פינס-פז: זכותה וחובתה של כל מדינה להגן על ביטחון תושביה.

אופיר פינס-פז: עם זאת, העבודה תומכת בבניית הגדר על התוואי של "הקו הירוק" בתיקונים המתחייבים.

אופיר פינס-פז: העבודה קוראת לממשלה לזרז את הבנייה ולהשלים את בניית הגדר מהר ככל שניתן.

יולי יואל אדלשטיין: תודה לחבר הכנסת אופיר פינס-פז.

יולי יואל אדלשטיין: הצעת סיכום מטעם סיעת ש"ס - חבר הכנסת נסים זאב.

נסים זאב: אדוני היושב בראש, סיעת ש"ס קוראת לממשלת ישראל ולראש הממשלה, אל תירא ואל תיחת להמשיך בחיזוק ובביצור גדר הביטחון לביטחונם של אזרחי מדינת ישראל במניעת רצח ושפיכות דמים על-ידי המרצחים כנגד אזרחי ישראל החפים מפשע.

יולי יואל אדלשטיין: תודה לחבר הכנסת נסים זאב.

יולי יואל אדלשטיין: הצעת סיכום לדיון מטעם האיחוד הלאומי - ישראל ביתנו.

יולי יואל אדלשטיין: חבר הכנסת אריה אלדד, בבקשה.

אריה אלדד: הצעת החלטה של סיעת האיחוד הלאומי לגבי חוות הדעת של בית-הדין הבין-לאומי בהאג של סיעת האיחוד הלאומי: לשום גורם בין-לאומי, ודאי לא לבית-הדין בהאג או לעצרת האו"ם, אין סמכות חוקית או תוקף מוסרי להנחות את ישראל כיצד להגן על עצמה בארצה שלה בין הירדן לים.

אריה אלדד: עם זאת, הכנסת שבה ומזהירה, כי הגדר מקימה בפועל מדינת טרור פלסטינית בגבולות "הקו הירוק", וכי הממשלה אינה מתכוונת למעשה לעמוד בהחלטותיה על תוואי הגדר והכללת גושי יישובים בתוכה.

יולי יואל אדלשטיין: אני מודה לחבר הכנסת אריה אלדד.

יולי יואל אדלשטיין: הצעת סיכום מטעם סיעת יחד - חבר הכנסת חיים אורון, בבקשה.

חיים אורון: הצעת הסיכום של סיעת יחד על החלטת בית-הדין הבין-לאומי בהאג בעניין גדר ההפרדה: הכנסת סבורה כי זכותה של ישראל לבנות גדר הפרדה לצורך הגנה מפני מחבלים שחודרים לשטח המדינה כדי לבצע פעולות רצחניות.

חיים אורון: הגדר היא גדר ביטחונית, ועל כן אסור לה לספח שטחים או תושבים פלסטיניים.

חיים אורון: תוואי הגדר שנבחר על-ידי הממשלה הוא תוואי מזיק שהסב נזקים חמורים לישראל, ובכלל הנזקים גם החלטת בית-הדין הבין-לאומי בהאג.

חיים אורון: השיקולים שהביאו את הממשלה לבחירת התוואי היו שיקולים פוליטיים ולא ביטחוניים, והם התקבלו בלחץ של המתנחלים.

חיים אורון: הממשלה שנאלצת עכשיו, על-פי פסיקת בג"ץ, לשנות את התוואי, חוזרת ושוגה, ושוב בשל לחצים מפלגתיים וקואליציוניים, שהמתנחלים ושותפיהם מפעילים בלי הרף.

חיים אורון: הכנסת קוראת לממשלה לכבד את החלטת הבג"ץ במלואה, לבנות את הגדר על "הקו הירוק" או בשטח ישראל, כדי שתשרת את הצרכים הביטחוניים של ישראל וכדי למנוע הסתבכויות מדיניות ומשפטיות נוספות.

יולי יואל אדלשטיין: תודה לחבר הכנסת חיים אורון.

יולי יואל אדלשטיין: הצעת סיכום מטעם סיעת חד"ש-תע"ל - חבר הכנסת מוחמד ברכה, בבקשה.

מוחמד ברכה: אדוני היושב-ראש, כנסת נכבדה, הצעת סיכום מטעם סיעת חד"ש-תע"ל לסיכום הדיון בנושא החלטת בית-הדין הבין-לאומי בהאג: 1.

מוחמד ברכה: הכנסת תובעת מהממשלה להפסיק את בניית חומת ההפרדה ולפרק את החלקים שכבר נבנו בשטחים הכבושים.

מוחמד ברכה: 2.

מוחמד ברכה: הכנסת מברכת על החלטת בית-הדין הבין-לאומי בהאג ורואה בה ניצחון של המצפון, הרגש האנושי והצדק.

מוחמד ברכה: הכנסת קוראת לממשלה לכבד את ההחלטה הנ"ל ולפעול ליישום החלטתו בנדון.

מוחמד ברכה: 3.

מוחמד ברכה: הכנסת קוראת לממשלה לחזור לשולחן המשא-ומתן עם אש"ף והרשות הפלסטינית, תוך הבעת נכונות לנסיגה כללית ומלאה מהשטחים שנכבשו ביוני 1967, לרבות ירושלים המזרחית.

מוחמד ברכה: רק פתרון המבוסס על משא-ומתן יבטיח שלום וביטחון לשני עמי הארץ, הישראלי והפלסטיני, ולאזור כולו.

מוחמד ברכה: תודה רבה.

יולי יואל אדלשטיין: תודה לחבר הכנסת מוחמד ברכה.

יולי יואל אדלשטיין: הצעת סיכום מטעם סיעת בל"ד - חבר הכנסת ג'מאל זחאלקה, בבקשה.

ג'מאל זחאלקה: הכנסת קוראת לממשלה לקבל כלשונה את החלטת בית-הדין הבין-לאומי בהאג, להפסיק את בניית הגדר, להרוס את הקטעים שנבנו ולפצות את התושבים הפלסטינים שנפגעו כתוצאה מבניית הגדר.

יולי יואל אדלשטיין: תודה לחבר הכנסת זחאלקה.

יולי יואל אדלשטיין: האחרונה שבהצעות הסיכום, הצעת הסיכום מטעם סיעת רע"ם - חבר הכנסת דהאמשה, בבקשה.

יולי יואל אדלשטיין: מייד בתום דבריו של חבר הכנסת דהאמשה נעבור להצבעות.

יולי יואל אדלשטיין: אני מבקש מחברי הכנסת לשבת.

עבד-אלמאלכ דהאמשה: הצעה לסיכום הדיון בעניין החלטת בית-המשפט הבין-לאומי בהאג בעניין גדר ההפרדה: 1.

עבד-אלמאלכ דהאמשה: הכנסת קוראת לממשלה לכבד את החלטת בית-הדין הבין-לאומי בהאג, לפרק את הגדר שהוקמה בשטחים הפלסטיניים ולפצות את הפלסטינים על הנזקים שנגרמו להם.

עבד-אלמאלכ דהאמשה: 2.

עבד-אלמאלכ דהאמשה: הכנסת קוראת לממשלה, אם היא עומדת על כך שתוקם גדר, להקימה אך ורק על "הקו הירוק", ועדיף שלא להקימה בכלל.

עבד-אלמאלכ דהאמשה: 3.

עבד-אלמאלכ דהאמשה: הכנסת ערה לטיעון הביטחוני כי הגדר מוקמת משיקולי ביטחון, ואם כך הם פני הדברים, אזי יש להקימה על "הקו הירוק" האמור, אך יש דרך יעילה ובטוחה יותר, והיא מניעת האיבה והליכה לסיום הכיבוש ולפתרון של שלום עם הפלסטינים.

עבד-אלמאלכ דהאמשה: כך ורק כך יובטח ביטחונה של ישראל.

עבד-אלמאלכ דהאמשה: 4.

עבד-אלמאלכ דהאמשה: היחסים עם הפלסטינים ועם העמים מסביב חייבים להיות מושתתים על כבוד הדדי ועל הכרה בזכויות האחר לחירות, לעצמאות ולהגדרה עצמית במולדתו, ולא על גדרות וחומות שמסמלות איבה וניתוק ומשדרות איבה.

עבד-אלמאלכ דהאמשה: 5.

עבד-אלמאלכ דהאמשה: גם גדרות אחרות שהוקמו לאורך כל ההיסטוריה סופן להיות הרוסות ומפורקות.

עבד-אלמאלכ דהאמשה: כך היה בברלין וכך יהיה גם עם הגדר-החומה הזאת.

עבד-אלמאלכ דהאמשה: גם אם החומה הסינית לא פורקה פיזית, הרי היא פורקה בפועל מנפשם של כל הנוגעים בדבר, והיכן שהיא נשמרה, היא נשמרה כאתר ארכיאולוגי והיסטורי.

עבד-אלמאלכ דהאמשה: תודה רבה.

יולי יואל אדלשטיין: תודה לחבר הכנסת דהאמשה.

יולי יואל אדלשטיין: אנחנו עוברים להצבעות.

יולי יואל אדלשטיין: אנחנו מצביעים על הצעת סיכום דיון בנושא: החלטת בית הדין הבין-לאומי בהאג בעניין גדר ההפרדה, מטעם סיעת רע"ם.

יולי יואל אדלשטיין: הצבעה מס' 9 בעד הצעת הסיכום שהביא חבר הכנסת עבד-אלמאלכ דהאמשה - 10 נגד – 57 נמנעים – 4 הצעת הסיכום שהביא חבר הכנסת עבד-אלמאלכ דהאמשה לא נתקבלה.

יולי יואל אדלשטיין: עשרה בעד, 57 מתנגדים וארבעה נמנעים.

יולי יואל אדלשטיין: אני קובע כי הצעת הסיכום מטעם סיעת רע"ם לא נתקבלה.

יולי יואל אדלשטיין: אנחנו עוברים להצבעה על הצעת הסיכום מטעם סיעת בל"ד.

יולי יואל אדלשטיין: הצבעה מס' 10 בעד הצעת הסיכום שהביא חבר הכנסת ג'מאל זחאלקה - 6 נגד – 59 נמנעים – 8 הצעת הסיכום שהביא חבר הכנסת ג'מאל זחאלקה לא נתקבלה.

יולי יואל אדלשטיין: שישה בעד, 59 מתנגדים ושמונה נמנעים.

יולי יואל אדלשטיין: אני קובע כי גם הצעת הסיכום מטעם סיעת בל"ד לא התקבלה.

יולי יואל אדלשטיין: אנחנו עוברים להצבעה על הצעת הסיכום של סיעת חד"ש-תע"ל.

יולי יואל אדלשטיין: הצבעה מס' 11 בעד הצעת הסיכום שהביא חבר הכנסת מוחמד ברכה - 6 נגד – 60 נמנעים – 7 הצעת הסיכום שהביא חבר הכנסת מוחמד ברכה לא נתקבלה.

יולי יואל אדלשטיין: שישה בעד, 60 מתנגדים ושבעה נמנעים.

יולי יואל אדלשטיין: גם הצעת הסיכום של חד"ש-תע"ל לא נתקבלה.

יולי יואל אדלשטיין: אנחנו עוברים להצבעה על הצעת הסיכום מטעם סיעת יחד.

יולי יואל אדלשטיין: הצבעה מס' 12 בעד הצעת הסיכום שהביא חבר הכנסת חיים אורון - 20 נגד – 46 נמנעים – 6 הצעת הסיכום שהביא חבר הכנסת חיים אורון לא נתקבלה.

יולי יואל אדלשטיין: 20 בעד, 46 מתנגדים ושישה נמנעים.

יולי יואל אדלשטיין: אני קובע כי גם הצעת הסיכום מטעם סיעת יחד לא נתקבלה.

יולי יואל אדלשטיין: אנחנו עוברים להצבעה על הצעת הסיכום מטעם סיעת האיחוד הלאומי.

יולי יואל אדלשטיין: הצבעה מס' 13 בעד הצעת הסיכום שהביא חבר הכנסת אריה אלדד - 11 נגד – 56 נמנעים – 1 הצעת הסיכום שהביא חבר הכנסת אריה אלדד לא נתקבלה.

יולי יואל אדלשטיין: 11 בעד, 56 מתנגדים ונמנע אחד.

יולי יואל אדלשטיין: גם הצעת הסיכום מטעם האיחוד הלאומי לא נתקבלה.

יולי יואל אדלשטיין: אנחנו עוברים להצבעה על הצעת הסיכום מטעם סיעת ש"ס.

יולי יואל אדלשטיין: הצבעה מס' 14 בעד הצעת הסיכום שהביא חבר הכנסת נסים זאב - 13 נגד – 49 נמנעים – 6 הצעת הסיכום שהביא חבר הכנסת נסים זאב לא נתקבלה.

יולי יואל אדלשטיין: 13 בעד, 49 מתנגדים ושישה נמנעים.

יולי יואל אדלשטיין: גם הצעת הסיכום של סיעת ש"ס לא נתקבלה.

יולי יואל אדלשטיין: המתח עולה מהצעה להצעה.

יולי יואל אדלשטיין: אנחנו עוברים להצבעה על הצעת הסיכום מטעם סיעת העבודה.

יולי יואל אדלשטיין: הצבעה מס' 15 בעד הצעת הסיכום שהביא חבר הכנסת אופיר פינס-פז - 18 נגד – 55 נמנעים – 2 הצעת הסיכום שהביא חבר הכנסת אופיר פינס-פז לא נתקבלה.

יולי יואל אדלשטיין: 18 בעד, 55 נגד ושני נמנעים.

יולי יואל אדלשטיין: גם הצעת הסיכום מטעם סיעת העבודה לא נתקבלה.

יולי יואל אדלשטיין: אנחנו עוברים להצבעה על הצעת הסיכום מטעם הליכוד, שינוי ומפד"ל.

יולי יואל אדלשטיין: הצבעה מס' 16 בעד הצעת הסיכום שהביא חבר הכנסת גדעון סער - 42 נגד – 35 נמנעים – אין הצעת הסיכום שהביא חבר הכנסת גדעון סער נתקבלה.

יולי יואל אדלשטיין: חברי הכנסת, 42 בעד, 35 נגד ואין נמנעים.

יולי יואל אדלשטיין: אני קובע כי ההצעה היחידה שהתקבלה לסיכום הדיון בנושא: החלטת בית-הדין הבין-לאומי בהאג בעניין גדר ההפרדה, היא ההצעה מטעם סיעות הליכוד, שינוי ומפד"ל.

יולי יואל אדלשטיין: הנושא הבא שעל סדר-היום הוא: בחירת סגן ליושב-ראש הכנסת.

יולי יואל אדלשטיין: יציג את הנושא יושב-ראש ועדת הכנסת, חבר הכנסת רוני בר-און.

יולי יואל אדלשטיין: מייד בתום דבריו המלומדים תיערך הצבעה.

רוני בר-און: אדוני היושב-ראש, אדוני ראש הממשלה, רבותי השרים, חברי חברי הכנסת, על-פי תקנון הכנסת, משהתפטר סגן יושב-ראש הכנסת, שומה על הכנסת לבחור סגן אחר תחתיו.

רוני בר-און: קיבלתי מכתב מסגנית היושב-ראש, חברת הכנסת אתי לבני, שלפיו היא מתפטרת מתפקידה.

רוני בר-און: קיבלתי פנייה מיושב-ראש סיעת שינוי, חבר הכנסת רשף חן, ולפיה על-פי הסכמי הרוטציה ועל-פי ההסכמים הפנימיים בתוך הסיעה, במקום חברת הכנסת אתי לבני יבוא חבר הכנסת חמי דורון.

רוני בר-און: על-פי סעיף 1 לתקנון הכנסת, יושב-ראש הכנסת והסגנים במספר שתקבע הכנסת ייבחרו על-ידי הכנסת בבחירות גלויות, ועל-פי סעיף 3(ב) - נתפנתה משרה של יושב-ראש הכנסת או של סגן יושב-ראש הכנסת, תבחר הכנסת את הבא במקומו.

רוני בר-און: על-פי הנוהל המופיע בהערות השוליים בתקנון הכנסת, מביאה הוועדה המסדרת או ועדת הכנסת הצעה למינוי סגני היושב-ראש לאישור הכנסת.

רוני בר-און: בישיבתה היום החליטה ועדת הכנסת להציע למליאה לבחור את חבר הכנסת חמי דורון במקום חברת הכנסת אתי לבני לתפקיד סגן יושב-ראש הכנסת.

רוני בר-און: תודה רבה, אדוני היושב-ראש.

יולי יואל אדלשטיין: אני מודה מאוד לחבר הכנסת רוני בר-און, וכפי שמתבקש על-ידי התקנון, אנחנו נצביע לאחר שחברי הכנסת ישבו במקומותיהם, ונראה אם מליאת הכנסת מאשרת את מינויו של חבר הכנסת חמי דורון לתפקיד החשוב והנכסף – סגן יושב-ראש הכנסת.

יולי יואל אדלשטיין: חברי הכנסת, נא להצביע.

יולי יואל אדלשטיין: הצבעה מס' 17 בעד הצעת ועדת הכנסת – 56 נגד – 1 נמנעים – 3 הצעת ועדת הכנסת לבחור את חבר הכנסת חמי דורון לסגן יושב-ראש הכנסת נתקבלה.

יולי יואל אדלשטיין: 56 בעד, אחד נגד ושלושה נמנעים.

יולי יואל אדלשטיין: אני קובע כי חבר הכנסת חמי דורון נבחר זה עתה לתפקיד סגן יושב-ראש הכנסת.

יולי יואל אדלשטיין: אנחנו מאחלים לחבר הכנסת דורון לבלות את הפגרה בשינון התקנון ובהשתתפות בקורסים בהנחיית דיונים.

יולי יואל אדלשטיין: מזל טוב לחבר הכנסת דורון.

יולי יואל אדלשטיין: חברת הכנסת אתי לבני, סגנית היושב-ראש המתפטרת, מבקשת לומר כמה דברים למליאה, ואנחנו בוודאי מאפשרים לה לעשות זאת.

אתי לבני: אדוני היושב-ראש, חברותי וחברי חברי הכנסת, אני לא מתפטרת כיוון שאני לא אוהבת את התפקיד, או כיוון שלא נעים לי או כיוון שאני לא חושבת שהוא חשוב.

אתי לבני: נבחרתי היום ליושבת-ראש הוועדה למעמד האשה, ואני רוצה להקדיש לתפקיד זה את כל האנרגיה והזמן.

אתי לבני: זה דבר מאוד מאוד חשוב.

אתי לבני: אני מקווה שבתפקידי כסגנית היושב-ראש נהגתי בכולם בהגינות.

יולי יואל אדלשטיין: חברי הכנסת, נא לכבד את סגנית יושב-ראש הכנסת לשעבר, וכרגע יושבת-ראש הוועדה למעמד האשה, חברת הכנסת לבני.

אתי לבני: אחזור על המשפט.

אתי לבני: אני מקווה שנהגתי בכולם בהגינות, נתתי לכולם את הזמן השווה ואת הכבוד הראוי, וגם אם הוצאתי מישהו, זה ודאי הגיע לו, ומייד החזרתי אותו.

אתי לבני: אני רוצה להפנות את תשומת לבכם לכך שיש לנו עכשיו שבעה סגני יושב-ראש, ואין לנו אף אשה אחת בתפקיד זה.

אתי לבני: צריך לעשות תיקון.

אתי לבני: בהצלחה לחברי חבר הכנסת דורון.

אתי לבני: נכונו לך ימים טובים ומעניינים.

אתי לבני: תודה.

מיכאל מלכיאור: למה לא בחרתם אשה?

יולי יואל אדלשטיין: תודה לחברת הכנסת אתי לבני.

יולי יואל אדלשטיין: נשקול את ההצעות שלך בנושא אשה כסגנית היושב-ראש.

יולי יואל אדלשטיין: הודעה לסגן מזכיר הכנסת.

יולי יואל אדלשטיין: בבקשה.

סגן מזכיר הכנסת דוד לב: ברשות יושב-ראש הישיבה, הנני מתכבד להודיע כי הונחה על שולחן הכנסת – לקריאה שנייה ולקריאה שלישית: הצעת חוק שמירת הסביבה החופית, התשס"ד–2004, שהחזירה ועדת הפנים ואיכות הסביבה; הצעת חוק תאגידי מים וביוב (תיקון), התשס"ד–2004, שהחזירה ועדת הכלכלה.

סגן מזכיר הכנסת דוד לב: תודה.

יולי יואל אדלשטיין: תודה לסגן המזכיר.

יולי יואל אדלשטיין: ["דברי הכנסת", חוברת זו, עמ' 15058.

יולי יואל אדלשטיין: ]

יולי יואל אדלשטיין: אנו עוברים לסעיף הבא: הצעת חוק הרשות השנייה לטלוויזיה ורדיו (תיקון מס' 22) (הקמת תחנת שידור מחוץ לתחום אזור הזיכיון), התשס"ד–2004, של חבר הכנסת איוב קרא - קריאה ראשונה.

יולי יואל אדלשטיין: הדיון כבר התקיים ואנחנו כרגע בהצבעה בלבד, לכן אני מבקש מכולם לשבת.

יולי יואל אדלשטיין: אני רואה שיש בעיה במחשב.

יולי יואל אדלשטיין: כדי להסיר כל ספק, הנושא שלנו הוא הצעת חוק הרשות השנייה לטלוויזיה ורדיו (תיקון מס' 22), התשס"ד–2004; היוזם - חבר הכנסת איוב קרא; קריאה ראשונה.

יולי יואל אדלשטיין: נא להצביע.

יולי יואל אדלשטיין: הצבעה מס' 18 בעד ההצעה להעביר את הצעת החוק לוועדה – 44 נגד – 5 נמנעים – אין ההצעה להעביר את הצעת חוק הרשות השנייה לטלוויזיה ורדיו (תיקון מס' 22) (הקמת תחנת שידור מחוץ לתחום אזור הזיכיון), התשס"ד–2004, לוועדת הכלכלה נתקבלה.

יולי יואל אדלשטיין: 44 בעד, חמישה מתנגדים, אין נמנעים.

יולי יואל אדלשטיין: אני קובע כי הצעת חוק הרשות השנייה לטלוויזיה ורדיו (תיקון מס' 22) (הקמת תחנת שידור מחוץ לתחום אזור הזיכיון) אושרה בקריאה ראשונה.

אורית נוקד: הצבענו פעמיים על אותו נושא.

יולי יואל אדלשטיין: הכרזתי לפרוטוקול, כי המסך אינו משקף את נושא ההצבעה.

יולי יואל אדלשטיין: הבעיה תוסדר, והפרוטוקול ודאי ישים לב לדברי.

יולי יואל אדלשטיין: ["דברי הכנסת", חוברת זו, עמ' 14936.

יולי יואל אדלשטיין: ]

יולי יואל אדלשטיין: הנושא הבא הוא הצעת חוק הגבלת הפרסומת למוצרי טבק לעישון (תיקון מס' 3), התשס"ד–2004 -קריאה שנייה וקריאה שלישית.

יולי יואל אדלשטיין: בהעדר הסתייגויות, אנחנו מצביעים בקריאה שנייה על הצעת החוק, עם לוח התיקונים המצורף.

יולי יואל אדלשטיין: הצבעה מס' 19 בעד סעיפים 1-3 – 37 נגד – 1 נמנעים – אין סעיפים 1-3 נתקבלו.

שלום שמחון: אדוני היושב-ראש, חבר הכנסת קרא מברך בשם ועדת הכלכלה.

יולי יואל אדלשטיין: בעד – 37, נגד – 1, אין נמנעים.

יולי יואל אדלשטיין: הצעת חוק הגבלת הפרסומת למוצרי טבק לעישון (תיקון מס' 3), התשס"ד–2004, עם לוח התיקונים, אושרה בקריאה שנייה.

יולי יואל אדלשטיין: שמעתי את בקשתו של יושב-ראש ועדת הכלכלה.

יולי יואל אדלשטיין: אנחנו עוברים להצבעה על החוק בקריאה שלישית.

יולי יואל אדלשטיין: הצבעה מס' 20 בעד החוק – 42 נגד – 1 נמנעים – אין חוק הגבלת הפרסומת למוצרי טבק לעישון (תיקון מס' 3), התשס"ד–2004, נתקבל.

יולי יואל אדלשטיין: בעד – 42, נגד – 1, אין נמנעים.

יולי יואל אדלשטיין: חוק הגבלת הפרסומת למוצרי טבק לעישון (תיקון מס' 3), התשס"ד–2004, אושר בכל שלוש הקריאות, ולכן אני מזמין את חבר הכנסת איוב קרא לומר דברים בשם ועדת הכלכלה.

איוב קרא: אדוני היושב-ראש, חברי חברי הכנסת, בראשית דברי אני רוצה להודות ליושב-ראש ועדת הכלכלה, חבר הכנסת שמחון, וגם לשר דני נוה.

איוב קרא: יחד הלכנו כברת דרך כדי להעביר את הצעת החוק הזאת, שבעצם מסמנת מפנה בחשיבה לגבי הבריאות של בני-הנוער בישראל.

איוב קרא: אני חושב שהדבר הזה מתחייב נוכח ההידרדרות לסמים המסוכנים, שהניקוטין שבסיגריות הוא חלק מהם, המשפיעים קשות על בריאות הציבור, ובמיוחד על בריאות בני-הנוער.

איוב קרא: אני חושב שיצאנו לדרך חדשה מבחינה בריאותית בקרב הצעירים ובני-הנוער, בכלל זה בבתי-הספר.

איוב קרא: אנחנו מברכים את כל מי שעזר לנו בישיבות שקיימנו, בא אלינו ועמל קשות כדי שנעביר את הצעת החוק.

איוב קרא: אני מודה לכל חברי הכנסת שתמכו בנו, ואני מאוד רוצה לברך ולהודות לאתי בנדלר, היועצת המשפטית של ועדת הכלכלה, וללאה ורון, שהיתה לה סבלנות אלי בקשר לחוק הזה, שכן מאוד האצתי בה לסיים אותו.

איוב קרא: אני מודה לכולכם, ושנשמע רק בשורות טובות ונצא לדרך חדשה בכל הנוגע לבריאות של בני-הנוער.

איוב קרא: תודה.

יולי יואל אדלשטיין: אני מודה מאוד לחבר הכנסת איוב קרא ומברך אותו גם על החוק הקודם, שעבר בקריאה ראשונה.

יולי יואל אדלשטיין: [מס' כ/44; "דברי הכנסת", חוב' כ"ו, עמ' 12012; חוב' ל"א, עמ' 12921, נספחות.

יולי יואל אדלשטיין: ]

יולי יואל אדלשטיין: אנו עוברים להצעת חוק האזרחות (תיקון מס' 8), התשס"ד–2004, קריאה שנייה וקריאה שלישית.

יולי יואל אדלשטיין: יציג את החוק יושב-ראש ועדת הפנים ואיכות הסביבה, חבר הכנסת ד"ר יורי שטרן.

יולי יואל אדלשטיין: בבקשה.

ואיכות הסביבה): כבוד היושב-ראש, כבוד ראש הממשלה, חברי הכנסת, הצעת חוק האזרחות (תיקון מס' 8), התשס"ד–2004, היא הצעה חשובה וערכית.

ואיכות הסביבה): היא באה לתקן עיוות מאוד רציני שנוצר בשנים האחרונות במערכת, והוא גיוס של אנשים צעירים שהם תושבי המדינה, תושבי קבע, אינם אזרחים, והם אינם אזרחים - לא כי הם נגד המדינה או כי הם אינם רוצים להיות אזרחים, אלא בראש ובראשונה רובם ככולם של המקרים הם תוצאה של הפרדוקס שנוצר בחוק השבות.

ואיכות הסביבה): לפי חוק השבות, הורים שהם נכדים ליהודים, מקבלים את מעמד האזרחות, וילדם, הקטין, שבא אתם, שבא לפי החוק, הוא אינו אזרח.

ואיכות הסביבה): צריך לחכות עד גיל 18 להתחיל בתהליכים, ואז הוא מגויס לצה"ל.

ואיכות הסביבה): בצה"ל משרתים היום אלפי אנשים שאינם אזרחים.

ואיכות הסביבה): הם מסכנים את חייהם, הם יכולים ליפול בקרב, והם אינם אזרחים.

ואיכות הסביבה): החוק, נכון להיום, נותן להם אזרחות באופן אוטומטי בתום תקופת השירות.

ואיכות הסביבה): היו שתי הצעות חוק של חברי הכנסת שאוחדו: הצעת חוק של חברת הכנסת מרינה סולודקין והצעת חוק של חברי הכנסת חיים אורון, זהבה גלאון ורן כהן.

ואיכות הסביבה): ההצעה שלפנינו באה לתקן את המצב חלקית ולהכריז שכעבור 18 חודשי שירות, שזה בערך מחצית התקופה המקובלת ברוב המקרים, אדם מקבל אזרחות באופן אוטומטי.

ואיכות הסביבה): אנחנו מצמצמים בזה את העיוות שנוצר, אבל אני חושב שהתיקון חייב להיות יותר משמעותי.

ואיכות הסביבה): לפי הדיווח האחרון של משרד הפנים לוועדת העלייה והקליטה של הכנסת, חיים היום בארץ 83,000 ילדים שהם תושבי המדינה ואינם אזרחים.

ואיכות הסביבה): רובם הגיעו כקטינים שנספחו להוריהם שעלו לפי חוק השבות.

ואיכות הסביבה): התיקון שאני מציע בחקיקה אחרת הוא, להחליט שמעמדם של הילדים חייב להיות שווה למעמדם של הוריהם, ואם ההורים הם אזרחים, גם הילדים הם אזרחים.

ואיכות הסביבה): אבל לעת עתה, כל עוד החוק לא תוקן, ואף שאלה רוב המקרים, יש גם מקרים של קטינים שבאו כתוצאה מנישואים של ישראלים עם אזרחים זרים – זאת אומרת, יש עוד מקרים – אני מבקש מחברי הכנסת לתמוך בהצעת החוק הזאת.

ואיכות הסביבה): לגבי העיקרון שדיברתי עליו, מצוינים בחוק גם מקרים אחרים.

ואיכות הסביבה): כאשר אדם שוחרר וטרם מילא את 18 החודשים בשירות הצבאי בגלל, חלילה, מלחמה, חבלה, פציעה ודברים כאלה, החוק חל עליו גם אם לא שירת 18 חודש.

ואיכות הסביבה): לעומת זאת, אדם שעבר עבירה, הועמד לדין ונמצא לא מתאים, או מקרים מסוימים, בודדים או כלליים, ששר הפנים יחליט עליהם – את אלה מוציאים מחוץ לחוק.

ואיכות הסביבה): כי במקרים אלה לא מגיעה לאדם אזרחות ישראלית.

ואיכות הסביבה): אני מבקש מחברי הכנסת לתמוך בהצעת חוק זו ולהוריד את כל ההסתייגויות.

ואיכות הסביבה): אני גם מזמין את חברי הכנסת מהמפלגות שהתנגדו לחוק לחשוב שוב על מה שאנחנו עושים פה.

ואיכות הסביבה): אני פונה לחברי הכנסת שיושבים מולי, מסיעת ש"ס, למשל.

ואיכות הסביבה): החוק היום אומר שבתום השירות הצבאי אדם כזה מקבל את האזרחות.

ואיכות הסביבה): אנחנו חושבים שאם הוא בצבא וכבר עבר את מחצית התקופה, מגיעה לו אזרחות.

ואיכות הסביבה): אנחנו לא משנים במהות את המצב החוקי הנוכחי.

ואיכות הסביבה): אנחנו עושים צדק עם חיילים שלנו.

ואיכות הסביבה): הערך של זה הוא גם ערך אזרחי וגם ערך ציוני חשוב.

ואיכות הסביבה): זה לא הופך את צה"ל ללגיון הזרים, כפי שמתבטאים מדי פעם חברי הכנסת.

ואיכות הסביבה): זה לא נכון.

ואיכות הסביבה): מי שמשרת בצה"ל ומי שמקבל אזרחות לפי החוק הזה, הוא גם כך אזרח בכוח, גם כך מגיעה לו אזרחות עוד כמה חודשים.

ואיכות הסביבה): הוא אינו מתגייס לצה"ל בשביל לקבל אזרחות.

ואיכות הסביבה): הוא חי אתנו, הוא נלחם אתנו, הוא מגן עלינו, והאזרחות מגיעה לו לפי החוק.

ואיכות הסביבה): אנחנו מתקנים את המציאות, שנעשתה קצת עגומה.

יולי יואל אדלשטיין: תודה.

יולי יואל אדלשטיין: השר רוצה להתייחס עכשיו?

אברהם פורז: כן.

יולי יואל אדלשטיין: בבקשה.

יולי יואל אדלשטיין: שר הפנים אברהם פורז רוצה להתערב בדיון.

יולי יואל אדלשטיין: לאחר מכן נשמע את המסתייגים, אם הם ירצו להשמיע את דברם.

אברהם פורז: אדוני היושב-ראש, חברי הכנסת, אני תומך תמיכה מלאה בהצעת החוק, אף שהיא אינה משנה את המצב הנוכחי.

אברהם פורז: אני מבקש שתדעו, שזמן קצר לאחר שנכנסתי לתפקידי שיניתי את ההנחיות הקודמות, וכל מי שמשרת היום בצה"ל מקבל אזרחות ישראלית.

אברהם פורז: היה לנו מצב, לדעתי עגום, שבו חיילים ששירתו בצה"ל חיו ללא אזרחות.

אברהם פורז: בדרך כלל אלה היו נינים של יהודים.

אברהם פורז: כשהאב היה זכאי חוק שבות וקיבל אזרחות, בנו, שעלה אתו, קיבל רק תושבות קבע, גויס לצבא ולא קיבל אזרחות.

אברהם פורז: באמת היה לנו מצב של חיילים רבים שלא קיבלו אזרחות, ואני חושב שזו היתה בושה שהמצב הזה נמשך הרבה שנים.

אברהם פורז: כאמור, הדבר תוקן בהחלטת ממשלה.

אברהם פורז: אבל משום שאני יודע שהמצב עלול להתהפך ועלול להיות שר פנים אחר בעתיד, שיחשוב אחרת ממני, מצאתי לנכון לקבע את זה בחקיקה ראשית.

יצחק כהן: מותר לחשוב אחרת.

אברהם פורז: זה יותר רחוק ממה שאתה חושב, חבר הכנסת כהן.

יצחק כהן: אני אומר שמותר לחשוב אחרת.

אברהם פורז: אני מתכוון שאתם יודעים שכבר היו שרי פנים ממפלגות אחרות שהשלימו עם המצב המחפיר הזה, שחיילים משרתים בצבא בלי אזרחות, וכשהם השתחררו הם נשארו רק תושבים, והיו צריכים לצאת מהארץ עם תעודות מעבר, Laissez passer, בלי אזרחות, ואני חושש שהגלגל עלול להתהפך – אני מקווה שהחשש הוא חשש שווא – ולכן יש לי עניין גדול מאוד שהעניין הזה יהיה מקובע בחקיקה ראשית, כדי שגם אם יבוא שר פנים אחר, שירצה להחזיר את הגלגל, יהיה לו מאוד קשה.

אברהם פורז: הוא יצטרך לבוא לכנסת ולהחזיר את הגלגל לאחור, ואני מקווה שתהיה לכך התנגדות חריפה.

אברהם פורז: לכן, מדובר בהצעת חוק ראויה, צודקת וטובה.

יצחק כהן: זה מסכם את הקדנציה.

יולי יואל אדלשטיין: אני מודה מאוד לשר הפנים אברהם פורז.

יולי יואל אדלשטיין: נצביע תחילה על שם החוק.

חיים אורון: לא, יש הסתייגויות.

יולי יואל אדלשטיין: סליחה, זו טעות שלי.

יולי יואל אדלשטיין: קודם כול נשמע את המסתייגים.

יולי יואל אדלשטיין: לסעיף 1 - הסתייגות של חבר הכנסת אריה אלדד.

רן כהן: תבקש מכולם שיקצרו בהסתייגויות.

יולי יואל אדלשטיין: אני מציע שהמליאה תבקש.

יולי יואל אדלשטיין: לנגד עיני התקנון.

יולי יואל אדלשטיין: אחרי חבר הכנסת אלדד יש הסתייגות של חברי הכנסת חיים אורון ומרינה סולודקין.

יולי יואל אדלשטיין: מי מהם שירצה להשמיע דבריו, יוכל לעשות זאת.

חיים אורון: כל אחד.

יולי יואל אדלשטיין: בבקשה.

אריה אלדד: אדוני היושב-ראש, אדוני ראש הממשלה, חברי חברי הכנסת, שתי הסתייגויות.

אריה אלדד: הראשונה – אני סבור באמת שרק אזרחים צריכים לשרת, ולא לאזרח משרתים.

אריה אלדד: אנחנו לא מדינה של לגיון זרים שמעניקה אזרחות בשכר שירות.

אריה אלדד: מי שצריך ללכת לצבא, שקודם יאזרחו אותו.

אריה אלדד: כי אם מגיע לו לאחר מעשה, שקודם יאזרחו אותו.

אריה אלדד: כי אחרת אנחנו משלמים בתעודת זהות של אזרח ישראלי עבור שירות צבאי.

אריה אלדד: זה סוג של לגיון זרים.

אריה אלדד: הבעיה השנייה היא בעיה תוכנית בעצם החוק, ואני מבקש להסב את תשומת לבכם לכך.

אריה אלדד: עלולה להיווצר פרצה משמעותית בחוק האזרחות.

אריה אלדד: החוק מאפשר גם למי ששוחרר משירותו הצבאי לאחר תקופה קצרה בגלל מחלה, החמרת מחלה, או חבלה שאירעו תוך כדי ועקב השירות.

אריה אלדד: אינני יודע עד כמה אתם מכירים את המצב, אבל מרבית המשתחררים מצה"ל במהלך שירותם הצבאי בגלל מחלה, עושים זאת על רקע נפשי.

אריה אלדד: לצערנו, עד היום אין לפסיכיאטריה או לפסיכולוגיה שום כלים מדויקים שיכולים להבדיל ולהבחין בין חולה למתחלה, בין חוסר מוטיבציה להפרעה נפשית.

אריה אלדד: בצה"ל מדובר באלפים רבים מאוד שמשתחררים משירותם הצבאי בחודשים הראשונים לשירותם.

אריה אלדד: לפיכך צפוי שרבים שקודם לכן סירבו בכלל להתגייס, בנימוקים נפשיים, יבקשו עכשיו לשרת בצבא כי זה יאזרח אותם, ישתחררו מחוסר יכולת להבחין בין מי שבאמת סובל מהפרעה נפשית ובין מי שאיננו סובל מהפרעה כזאת, ישתחררו בתוך כמה חודשים, יזכו גם באזרחות בגין הדבר הזה, ובגין כל מה שהאזרחות הזאת גוררת עמה.

אריה אלדד: אני קורא לחברים להחזיר את החוק לעבודה נוספת, כדי למנוע יצירת פרצה כזאת בחוק.

אריה אלדד: תודה רבה.

יולי יואל אדלשטיין: תודה לחבר הכנסת אריה אלדד.

יולי יואל אדלשטיין: חבר הכנסת חיים אורון, גם כן הסתייגות לסעיף 1.

יולי יואל אדלשטיין: לאחר מכן – חברת הכנסת מרינה סולודקין.

חיים אורון: אדוני היושב-ראש, חברי הכנסת, הגשנו את הצעת החוק כאשר לפי הנוסח המקורי החייל או החיילת יקבלו אזרחות ישראלית אחרי מחצית תקופת שירותם, במקום מה שמופיע פה, 18 חודש, כי חשבנו שכאשר חייל או חיילת משרתים מחצית השירות, מגיעה להם אזרחות ישראלית.

חיים אורון: אם אתם שואלים לדעתי, הייתי מציע לעשות זאת לאחר הטירונות, אבל הבנתי שאת זאת אי-אפשר להעביר, לכן בשלב החקיקה הקודמת התפשרנו על מחצית השירות.

חיים אורון: לצערי הרב, הממשלה, מנימוקים שעד היום אינני מבין אותם בדיוק, עמדה על כך שזה יהיה 18 חודש, מה שאומר שלגבי חיילות, נשים, זה כמעט עד תום השירות.

חיים אורון: אבל היות שחשוב לי, כמו לחברת הכנסת מרינה סולודקין, להעביר את החוק אפילו במתכונת הזאת, אני בסופו של דבר לא אבקש להצביע על ההסתייגות שלי, ואני מקווה שבימים קצת יותר טובים נצליח להעביר אותה.

חיים אורון: אבל, אני רוצה להתייחס לדבריו של חבר הכנסת אלדד ולחברי הכנסת מהסיעות הדתיות שמתנגדים לחוק מכול וכול.

חיים אורון: יש פה מציאות מאוד משונה: אנחנו באים ואומרים שלשרת בצבא זה בסדר, אבל אזרחות לא תקבל.

חיים אורון: תבואו ותשנו את חוק הגיוס לצה"ל ותאמרו שלא משרת בצה"ל אלא מי שהוא אזרח.

חיים אורון: אבל את זה אתם לא באים ואומרים.

חיים אורון: אני מתנגד לזה, כי אני חושב שהדרך לפתור את בעייתם של אותם עשרות אלפים - ואני מאוד מקווה שהמספר שחבר הכנסת יורי שטרן נקב בו מוגזם קצת, 83,000 - - -

ואיכות הסביבה): - - -

מרינה סולודקין: - - -

חיים אורון: לכן, אני מציע, חבר הכנסת שטרן, גם בהנחה שמדובר במספר יותר קטן - מספיק שמדובר בכמה עשרות.

חיים אורון: אגב, לא כולם בתרגיל.

חיים אורון: רובם הגדול מתגייס לצה"ל כי הם התחנכו בארץ, במסגרות שונות, אם במסגרת נעל"ה, אם בבתי-הספר הרגילים, וכחלק ממהלך התאזרחותם כאן וכניסתם המהותית לעם היהודי, הם משרתים בצה"ל.

חיים אורון: אז אתם שמים מכשולים, כאילו יש התפרצות ענקית, ומעמיסים על הדיון הזה.

חיים אורון: חברי הכנסת מסיעת ש"ס, שהולכים לעשות מזה הצעת אי-אמון, מעמיסים על הדיון הזה את כל המחלוקת על מיהו יהודי.

חיים אורון: תגידו אתם לשיטתכם, תגישו הצעת חוק לתיקון חובת השירות בצה"ל, ותגידו שתצביעו נגד, ואז יהיה היגיון לעמדה שלכם.

חיים אורון: מה אתם מציעים עכשיו?

חיים אורון: אתם מציעים, שמי שמשרת ותורם את תרומתו - ואני לא רוצה לחזור לסיפורים הקשים של חיילים שנפצעו או חס וחלילה נפלו לא כאזרחי ישראל.

חיים אורון: זה מה שאתם רוצים להוביל?

יולי יואל אדלשטיין: נא לסיים.

חיים אורון: לכן, אני איאלץ להסיר את ההסתייגות ולא להצביע עליה מנימוקים של פרלמנט.

חיים אורון: חשבתי שההצעה המקורית יותר נכונה, אבל כפי שאמר שר הפנים - להפסיק את המצב, זה תלוי ברצונו הטוב או באי-רצונו של שר זה או אחר להפוך את זה לחלק מספר החוקים.

חיים אורון: אני מקווה שבעתיד נשפר את זה.

יולי יואל אדלשטיין: אני מודה מאוד לחבר הכנסת חיים אורון.

יולי יואל אדלשטיין: חברת הכנסת מרינה סולודקין, הסתייגות לסעיף 1.

רן כהן: אדוני היושב-ראש, לתהייה של חבר הכנסת אורון, ש"ס לא רק שהם נגד זה שחיילים שמשרתים לא יהיו אזרחי ישראל, אלא שהם רוצים שאלה שלא משרתים, כן יהיו אזרחי ישראל.

רן כהן: זה האבסורד.

מרינה סולודקין: אדוני ראש הממשלה, חברי כנסת נכבדים, אני יזמתי את החוק הזה בכנסת החמש-עשרה, ובמקביל, חבר הכנסת לשעבר מוסי רז יזם חוק דומה.

מרינה סולודקין: לצערי הרב, בכנסת החמש-עשרה לא היו תנאים מתאימים לקבלת החוק ולא יכולנו להעביר אותו.

מרינה סולודקין: עכשיו אני חושבת שהעם והכנסת יותר מוכנים לאחדות בנושאים מאוד חשובים, כמו השירות בצה"ל ועידוד השירות בצה"ל.

מרינה סולודקין: הגשתי הסתייגות האומרת שגם לנשים צריך לתת אזרחות אחרי מחצית השירות.

מרינה סולודקין: אני חושבת שזה נכון, אבל בתנאים הקיימים בכנסת ובשל הרצון של האנשים שלא מבינים עד כמה חשובים אחדות העם, השירות בצה"ל וגם קיום המדינה שלנו, אני מבטלת את ההסתייגות.

מרינה סולודקין: אני מאוד מודה לראש הממשלה ולשר הפנים, שהסכימו להעביר את החוק הזה, חוק מאוד חשוב לעולים.

מרינה סולודקין: תודה רבה.

יולי יואל אדלשטיין: תודה לחברת הכנסת סולודקין.

יולי יואל אדלשטיין: הסתייגותו של חבר הכנסת דוד אזולאי, גם כן לסעיף 1 בחוק.

יולי יואל אדלשטיין: אחריו - חבר הכנסת משה גפני.

דוד אזולאי: אדוני היושב-ראש, אחת הסיבות לכך שאני מתנגד להצעת חוק האזרחות היא, שכשאני מסתכל על החוק במקורו - אני אקרא לכם פסקה מתוך החוק: "לעניין פסקה זו - - - כמי שהשלים 18 חודשי שירות סדיר, אף אם שוחרר קודם לכן מחמת מחלה, החמרת מחלה או חבלה שאירעו בתקופת שירותו".

דוד אזולאי: זה אומר, שיכול להיווצר מצב שגם אדם ששירת פחות ממחצית התקופה, גם הוא יקבל אזרחות.

דוד אזולאי: אני שואל, האם אנחנו בעצם לא נותנים את ידנו לכך, שבחוק הזה מאפשרים לכל מיני אנשים, שכל מטרתם היא אחת ויחידה, לבוא ולקבל אזרחות - הם נכנסים לתקופה קצרה ביותר לצבא באמצעות כל מיני "פוילע שטיקים", נקרא לזה - - -

רן כהן: שנה וחצי זה תקופה קצרה מאוד?

דוד אזולאי: לא, אני דיברתי על אותם אנשים שבאים לתקופה קצרה, ואחר כך, עם כל מיני בעיות, מחלות נפשיות וכו' - הזכיר זאת כאן חבר הכנסת אריה אלדד.

דוד אזולאי: ואז, התוצאה היא שאחרי שלושה, ארבעה חודשים אתה תיתן לו אזרחות.

דוד אזולאי: ההסתייגות שלי אומרת: בואו נשאיר את המצב הקודם שהיה עד היום.

דוד אזולאי: תשאירו את זה ל-35 חודשים, ולא כפי שהיה היום, כי לא יכולתם לעשות 36 חודשים, אז זה 35 חודשים.

דוד אזולאי: ואז, אותם אנשים יוכלו לבוא ולקבל את האזרחות.

דוד אזולאי: לא שאני מסכים עם זה, אבל לפחות אנחנו לא הופכים את הצבא לכלי שמאפשר מתן אזרחות לכל דיכפין.

דוד אזולאי: לגבי חבר הכנסת רן כהן - - -

רן כהן: - - -

דוד אזולאי: אני לא יודע מה הקריטריון שלך לאזרחות.

דוד אזולאי: אם אזרח שנולד בארץ ומשרת את המדינה ולאו דווקא בצבא, בהרבה דברים אחרים לא פחות חשובים מצבא, בשבילי הוא אזרח לא פחות טוב.

דוד אזולאי: הוא משלם מסים, הוא מביא ילדים לעולם הזה.

דוד אזולאי: אחרת, אנחנו במדינה הזאת, מי יודע מה יהיה סופנו.

דוד אזולאי: לכן, רן כהן - -

רן כהן: על מה אתה מדבר?

רן כהן: העולה מוכן גם לעבוד וגם לשרת בצבא - - -

דוד אזולאי: - - אתה בוודאי לא תבוא להגיד לי, שמי שלא משרת בצבא הוא לא אזרח במדינה הזאת ומי שמשרת בצבא הוא אזרח.

דוד אזולאי: לא יעלה על הדעת, כפי שאתה אומר כאן, שאפילו אדם שלא משרת בצבא כי הוא לא יהודי, הוא סוג ב' והוא פחות מאותו בחור ישיבה שמשרת בצבא.

דוד אזולאי: כך משתמע מהדברים שלך.

רן כהן: אם הוא יהודי - - -

יולי יואל אדלשטיין: חבר הכנסת רן כהן, ביקשתי מהדוברים לקצר.

יולי יואל אדלשטיין: בינתיים הם עושים את זה ואתה מפריע.

דוד אזולאי: אדוני היושב-ראש, לסיכום, ההסתייגות שלי מדברת על השארת המצב כפי שהיה: לאפשר לתת אזרחות רק לאחר 35 חודשים, ולא להפוך את הצבא לכלי שבא לאזרח אנשים, שאני לא יודע אם בכלל הם יכולים להיות אזרחים.

דוד אזולאי: דבר נוסף, הגיע הזמן, ואני מצטרף לדעתו של חבר הכנסת אורון, לשנות את חוק הגיוס לצבא, והוא אומר, שמי שאינו אזרח מדינת ישראל, לא יכול לשרת בצבא.

דוד אזולאי: מה אני צריך גויים בצבא?

דוד אזולאי: אני לא צריך אותם.

יולי יואל אדלשטיין: תודה רבה לחבר הכנסת דוד אזולאי.

יולי יואל אדלשטיין: אחרון המסתייגים הוא חבר הכנסת משה גפני.

משה גפני: אדוני היושב-ראש, רבותי חברי הכנסת, אדוני ראש הממשלה, אני פונה בעיקר לאנשי מרצ, סיעת יחד: מה קרה שהשירות הצבאי הפך להיות תנאי לקבלת אזרחות?

משה גפני: אני שמעתי מכם פעמים אין-ספור, ולפעמים גם קיבלתי את זה, שהנושא של האזרחות איננו קשור לדברים אחרים.

משה גפני: הנושא של האזרחות הוא דבר מאוד אוניברסלי, הוא איננו דבר שאפשר להתנות אותו, אפילו לא בשירות צבאי.

משה גפני: שמעתי את זה מכם הרבה מאוד פעמים.

קריאה: נכון, אין בעיה.

חיים אורון: יש הצעת חוק, שאתה יכול להצטרף אליה.

רן כהן: ברשותך, זה לא תנאי.

רן כהן: אדם שבא לארץ והולך לשרת בצבא - - -

משה גפני: לא, אבל אני הולך להסביר אתכם עכשיו.

משה גפני: חבר הכנסת רן כהן, אני מדבר רק על מה שמונח לפנינו וזאת הצעת החוק; הצעת החוק שהצטרפה אליה גם חברת הכנסת מרינה סולודקין, אבל אתם יוזמי החוק ואתם לראשונה עושים דבר מהסוג הזה.

משה גפני: עכשיו, אני מבין את המצוקה.

משה גפני: הרי נוצר במדינת ישראל מצב שלא היה בעבר.

משה גפני: מדינת ישראל, לפני עשרות שנים, לא היתה מדינה אטרקטיבית, אנשים לא רצו לעלות אליה.

משה גפני: נעשה מאבק של כל הממשלות בישראל להביא את היהודים לארץ-ישראל, להביא אותם למדינה.

משה גפני: ברוך השם, חל מהפך.

משה גפני: היום יש מצב שמדינת ישראל היא מדינה אטרקטיבית ואנשים רוצים לבוא אליה.

משה גפני: אנשים רוצים לעלות לארץ-ישראל, ולאו דווקא יהודים.

משה גפני: אם היינו פותחים את שערי מדינת ישראל לכל העולם, היינו יכולים לקבל פה עשרות ואולי מאות מיליונים.

יוסי שריד: דווקא לא-יהודים - - -

משה גפני: דווקא לא-יהודים.

משה גפני: חבר הכנסת שריד, אני מקבל את התיקון שלך, נכון.

יוסי שריד: - - - עולים מצרפת שהביאו כדי לערוך להם קבלת פנים.

יוסי שריד: אין עלייה.

משה גפני: נכון.

משה גפני: לצערנו הרב, המציאות הזאת שלאחרונה יהודים עולים פחות למדינת ישראל, זה דבר שהוא בעוכרינו.

משה גפני: ואז נשאלת השאלה, רבותי ממרצ, האם זה המקום וזאת האכסניה, שבמין הצעת חוק כזאת אנחנו הולכים לדון על מעמדה של מדינת ישראל.

משה גפני: יש דיון לאור המצב הזה, גם בעקבות חוק השבות שבעבר הוא היה מאוד חשוב, על כל סעיפיו, והיום הוא מהווה פתח לעליית מאסות של אנשים שאינם יהודים.

משה גפני: האם זאת מטרת המדינה?

משה גפני: האם מקיימים דיון על מהות חוק השבות, על חוק האזרחות, על מדינת ישראל כמדינה יהודית ודמוקרטית, או שמכניסים בדרך אגב, כאשר אתם יודעים שהחוק הזה יביא בעקבותיו חוקים נוספים.

משה גפני: זאת רק תחילת הדרך, ודובר על זה גם בוועדה.

משה גפני: היום מדובר על 18 חודשים, בסופו של דבר זה גם יהיה פחות, ולאחר מכן תהיה סדרה שלמה של חוקים שכל הזמן נלך אחורנית, ומדינת ישראל מאבדת את צביונה כמדינה יהודית.

משה גפני: אני זוכר כאן את הרב פרץ, שהיה שר הקליטה.

משה גפני: הייתי אז בכנסת, והוא עמד ואמר כשר הקליטה: עשרות אחוזים מהעולים אינם יהודים.

משה גפני: איזו התנפלות היתה עליו.

חיים כץ: גפני, יש לך רוב.

חיים כץ: בוא נצביע וזהו.

משה גפני: האמן לי, אני סומך על רוב כזה בדברים אחרים, לא במקרה הזה.

משה גפני: צעקו על הרב פרץ.

משה גפני: הם הופיעו בטלוויזיה, כמעט הלכו מכות.

משה גפני: אני מציע היום, אם החוק הזה יתקבל, שכנסת ישראל תבקש סליחה מהרב פרץ, כי הוא צדק.

יולי יואל אדלשטיין: תודה רבה לחבר הכנסת משה גפני.

יולי יואל אדלשטיין: חברי הכנסת, אנחנו נעבור להצבעות בנושא הצעת חוק האזרחות (תיקון מס' 8), התשס"ד–2004, קריאה שנייה וקריאה שלישית.

יולי יואל אדלשטיין: לשם החוק אין הסתייגויות, ולכן נצביע עליו כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 21 בעד שם החוק – 56 נגד – 8 נמנעים – אין שם החוק נתקבל.

יולי יואל אדלשטיין: 56 בעד, שמונה מתנגדים, אין נמנעים.

יולי יואל אדלשטיין: שם החוק אושר כנוסח הוועדה.

יולי יואל אדלשטיין: צדק חבר הכנסת גפני באומרו שעל רוב כזה הוא סומך במקרים אחרים.

יולי יואל אדלשטיין: לסעיף 1 יש כמה הסתייגויות.

יולי יואל אדלשטיין: חבר הכנסת אריה אלדד, להצביע?

אריה אלדד: להסיר.

יולי יואל אדלשטיין: חבר הכנסת חיים אורון, להסיר?

חיים אורון: להסיר.

יולי יואל אדלשטיין: חברת הכנסת מרינה סולודקין, להסיר?

מרינה סולודקין: להסיר.

יולי יואל אדלשטיין: חבר הכנסת דוד אזולאי, להצביע?

דוד אזולאי: להצביע.

יולי יואל אדלשטיין: חברי הכנסת, אנחנו מצביעים על ההסתייגות של חבר הכנסת דוד אזולאי לסעיף 1 בחוק.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: ההצבעה החלה.

יולי יואל אדלשטיין: הצבעה מס' 22 בעד ההסתייגות – 9 נגד – 59 נמנעים – 1 ההסתייגות של חבר הכנסת דוד אזולאי לסעיף 1 לא נתקבלה.

יולי יואל אדלשטיין: תשעה בעד, 59 מתנגדים, נמנע אחד.

יולי יואל אדלשטיין: אני קובע כי הסתייגותו של חבר הכנסת אזולאי לא נתקבלה.

יולי יואל אדלשטיין: חבר הכנסת משה גפני, להצביע על ההסתייגות?

משה גפני: מה פתאום, אתה רואה שחברי הכנסת לא מבינים.

יולי יואל אדלשטיין: חבר הכנסת משה גפני מציע להסיר את ההסתייגות שלו, בלשון משלו.

יולי יואל אדלשטיין: חברי הכנסת, נצביע על סעיף 1 לחוק האזרחות (תיקון מס' 8) כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 23 בעד סעיף 1, כהצעת הוועדה – 60 נגד – 8 נמנעים – אין סעיף 1, כהצעת הוועדה, נתקבל.

יולי יואל אדלשטיין: 60 בעד, שמונה מתנגדים, אין נמנעים.

יולי יואל אדלשטיין: סעיף 1 אושר כנוסח הוועדה.

יולי יואל אדלשטיין: מכיוון שלא נתקבלו הסתייגויות, אנחנו יכולים להצביע בקריאה שלישית על הצעת חוק האזרחות (תיקון מס' 8), התשס"ד–2004.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 24 בעד החוק – 59 נגד – 9 נמנעים – אין חוק האזרחות (תיקון מס' 8), התשס"ד–2004, נתקבל.

יולי יואל אדלשטיין: 59 בעד, תשעה מתנגדים, אין נמנעים.

יולי יואל אדלשטיין: אני קובע כי תיקון מס' 8 לחוק האזרחות, התשס"ד–2004, אושר בשלוש קריאות.

יולי יואל אדלשטיין: יושב-ראש ועדת הפנים ואיכות הסביבה, חבר הכנסת יורי שטרן, מילות תודה קצרות.

ואיכות הסביבה): כבוד היושב-ראש, חברי חברי הכנסת, שרי הממשלה, אני שמח שהכנסת אישרה את החוק.

ואיכות הסביבה): אני מודה ליועצת המשפטית, מירי פרנקל-שור, לצוות הוועדה ולכל מי שעזרו במלאכה, וכמובן למציעי החוק.

ואיכות הסביבה): אני רוצה לומר שוב למתנגדים: המצב בארץ הוא אבסורדי.

ואיכות הסביבה): הגיעו אלינו יותר מרבע מיליון אנשים, שבאו למדינת ישראל בשביל להצטרף למדינה ולעם היהודי.

ואיכות הסביבה): במקום לדחות אותם, במקום להפוך אותם לנטע זר בתוך המדינה, במקום להרחיק אותם מהיהדות, צריך לחפש פתרונות להושיט להם יד ולקלוט אותם בתוך האוכלוסייה הישראלית-היהודית.

ואיכות הסביבה): ואם החוק הזה עוזר לזה במקצת, כבר עשינו משהו היום.

ואיכות הסביבה): זה רחוק מלהיות מספיק.

יולי יואל אדלשטיין: תודה רבה ליושב-ראש ועדת הפנים ואיכות הסביבה, חבר הכנסת יורי שטרן.

יולי יואל אדלשטיין: [מס' מ/119; "דברי הכנסת", חוב' ל"ה, עמ' 14135; נספחות.

יולי יואל אדלשטיין: ]

יולי יואל אדלשטיין: הנושא הבא שלנו הוא הצעת חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004, קריאה שנייה וקריאה שלישית.

יולי יואל אדלשטיין: יציג את הצעת החוק יושב-ראש ועדת העבודה, הרווחה והבריאות, חבר הכנסת שאול יהלום.

שאול יהלום: אדוני היושב-ראש, כנסת נכבדה, אני מתכבד להביא לקריאה שנייה ולקריאה שלישית את הצעת חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004.

שאול יהלום: זאת הצעת חוק מטעם הממשלה.

שאול יהלום: לפני שלוש שנים קבע חוק שירות לאומי בהתנדבות (תוכנית ניסיונית לבנים) (הוראת שעה), התשס"א-2001, תוכנית ניסיונית לשילובם של בנים שקיבלו פטור משירות צבאי, במסגרת שירות לאומי לבנים, בדומה לשירות הלאומי לבנות.

שאול יהלום: התוכנית נקבעה כהוראת שעה לתקופות מצטברות של שלוש שנים, המסתיימות ב-31 באוגוסט 2004.

שאול יהלום: אדוני היושב-ראש, לאור הצלחתה של התוכנית הניסיונית, הוצע בהצעת החוק הממשלתית, שאושרה בקריאה הראשונה, להאריך את הוראת השעה עד ליום ז' באלול התשס"ו, 31 באוגוסט 2006, ולהסמיך את הממשלה באישור ועדת העבודה, הרווחה והבריאות של הכנסת, להאריך את הוראת השעה לתקופות נוספות של שנה אחת, כדי לאפשר לממשלה לבחון מעת לעת את העלות התקציבית הכרוכה בהמשך הפעלתה של התוכנית.

שאול יהלום: בדיון בוועדה בהצעת החוק קבעה הוועדה כי אין להשאיר את מסגרת השירות הלאומי לבנים כהוראה זמנית ללא הגבלת זמן, אלא נכון יהיה, לאחר תקופת ניסוי של כמה שנים, לקבוע בחקיקה הוראה קבועה שתאפשר לבנים אשר שוחררו משירות בצבא מסיבות רפואיות או מסיבות אחרות, לשרת את המדינה בדרך של שירות לאומי.

שאול יהלום: לכן החליטה ועדת העבודה, הרווחה והבריאות לאשר את הארכתה של הוראת השעה בשנתיים נוספות, עד סוף אוגוסט 2006, ללא אפשרות של הארכות שנתיות, בלתי מוגבלות, לאחר מכן.

שאול יהלום: אדוני היושב-ראש, לפי הנתונים שהוצגו על-ידי נציגי הממשלה בוועדה, מדובר בכמה מאות בנים המשרתים בשירות הלאומי מדי שנה.

שאול יהלום: כפי שאמרתי, מדובר בבנים שקיבלו פטור משירות בצבא, בעיקר מטעמים של בריאות וכושר לקוי.

שאול יהלום: אני קורא דווקא לממשלה להתחשב בציבור הבנים אשר נבצר מהם לשרת בצבא, אשר מבקשים לשרת את המדינה במסגרת השירות הלאומי ולתרום למדינה.

שאול יהלום: לכן על הממשלה לפעול בהקדם לקביעתה של התוכנית הניסיונית להוראה קבועה.

שאול יהלום: לאותם כמה מאות שמשרתים היום אני רוצה מכאן למסור את הוקרת הכנסת על כך שאף שהם מקבלים פטור משירות צבאי, הרי הם מצטרפים במסגרת עמותות השירות, ומשרתים בשירות לאומי בתחומים של נוער, בריאות - בדרך כלל בבתי-חולים, בעזרה לחולים, בעזרה לצוות הרפואי, ועל כך יבורכו.

שאול יהלום: יצטרף כל אחד שיכול לתוכנית הזאת.

שאול יהלום: גם אם היום התוכנית מצומצמת, וכוללת רק כמה מאות, אנחנו מברכים מכאן את העוסקים בה ומאחלים שהיא תתפתח ותהיה כמובן בעלת היקף יותר גדול.

שאול יהלום: תודה רבה.

שאול יהלום: אני מבקש לאשר את החוק בקריאה שנייה ושלישית, ולדחות את ההסתייגויות, אם הן יישארו.

שאול יהלום: אני רוצה להודות מכאן לכל העוסקים בנושא, וכמובן לוועדת העבודה, הרווחה והבריאות, בראשות מנכ"ל הוועדה, ולצוות המשפטי בראשות היועצת המשפטית.

שאול יהלום: תודה רבה.

יולי יואל אדלשטיין: אני מודה מאוד ליושב-ראש ועדת העבודה, הרווחה והבריאות, חבר הכנסת שאול יהלום.

יולי יואל אדלשטיין: אבל יש גם אנשים שכן מציעים הסתייגויות, והראשון שבהם, לסעיף 1 בחוק, הוא חבר הכנסת עסאם מח'ול.

יולי יואל אדלשטיין: ההסתייגות היא בעצם של חברי הכנסת מוחמד ברכה, עסאם מח'ול ואחמד טיבי.

יולי יואל אדלשטיין: מי שנמצא כאן הוא חבר הכנסת עסאם מח'ול, והוא זה שיציג את ההסתייגות.

עסאם מח'ול: אדוני היושב-ראש, כנסת נכבדה, אני רוצה לנצל את הצעת החוק שהביא חבר הכנסת שאול יהלום, יושב-ראש ועדת העבודה, הרווחה והבריאות, כדי להעמיד את השאלה שעומדת על הפרק בצורה מסיבית בתקופה האחרונה - קריאות לכפות עבודה התנדבותית בתמורה לשוויון בחלקים בציבור, ובמיוחד כאשר מדובר בציבור הערבי.

עסאם מח'ול: יוזמה - - -

גדעון סער: אתם רוצים רק זכויות בלי חובות.

עסאם מח'ול: תירגע, אל תסתער מהר מדי, גדעון סער.

עסאם מח'ול: אי-אפשר לשחק עם השאלה של ההתנדבות.

עסאם מח'ול: התנדבות, במהותה היא דבר שאיננו סחיר, איננו חלק מעסקה, איננו חלק ממיקח וממכר, כמו זכות.

עסאם מח'ול: גם הזכות היא דבר שעומד בזכות עצמו, וגם ההתנדבות היא דבר שאסור שיהיה מותנה בהטבות שאתה מקבל.

עסאם מח'ול: התנדבות במהותה היא התנדבות, היא לא צריכה להיעשות בתמורה לקבלת הטבה כזאת או הטבה אחרת, אחרת היא לא התנדבות, אחרת היא עסקה.

עסאם מח'ול: זכות היא דבר שאי-אפשר כל יום להתנות אותו בהתניות חדשות, ולהגיד שאם אתה רוצה זכויות, אז תשלם עוד יותר.

עסאם מח'ול: אם חבר הכנסת גדעון סער העלה את השאלה של חובות, אני חושב שצריך לשאול אם גדעון סער רוצה שהקורבנות של מדיניות האפליה יפתרו את הסתירות של השלטון, שאיננו מעז אפילו ברמה של החובות, להטיל חובות שוות על כל אזרחי המדינה.

עסאם מח'ול: האם אתה רוצה שהאוכלוסייה הערבית תפתור לך את הסתירה שאתה בחרת, כשלטון, לא לתבוע ממנה את כל החובות?

עסאם מח'ול: אנחנו לא אמורים לפתור לך את הסתירה הזאת.

עסאם מח'ול: את הסתירה הזאת אתה תפתור, ואת הקוצים האלה אתה תוציא מהאצבעות שלך, אל תחפש אצלנו את המענה.

עסאם מח'ול: העלאת הנושא של התנדבות היא מלאכותית כאשר היא נעשית בחקיקה.

עסאם מח'ול: אני יודע על ימים שבהם, מאז עלתה חזית נצרת הדמוקרטית לשלטון בעיריית נצרת, היא ניהלה מדיניות של עבודה התנדבותית כל קיץ.

עסאם מח'ול: 12 שנים, שנה אחרי שנה, כל מחנה עבודה התנדבותי משך אליו אלפים רבים, מעל ל-10,000 מתנדבים.

עסאם מח'ול: מי הפריע להתנדבות הזאת?

עסאם מח'ול: כוחות המשטרה, כוחות השב"כ, כל אלה שלא רצו שהעירייה תצליח.

עסאם מח'ול: השלטון הפריע להתנדבות הזאת.

עסאם מח'ול: עכשיו באים בטענות אלינו, ואומרים, אתם לא יכולים לקבל שוויון, מכיוון שאתם לא עושים עבודה התנדבותית?

עסאם מח'ול: צריך להסתכל בעיניים של האנשים שעשו עבודה התנדבותית, והיא הופרעה על-ידי השלטון.

עסאם מח'ול: מה שקורה עכשיו, מנסים להשתמש בחוק הזה, מנסים להשתמש ברעיון הזה, שהוא כשלעצמו יפה, עבודה התנדבותית, התנדבות לחברה, התנדבות לאומית - להשתמש בו ככסות למדיניות, כאליבי למדיניות האפליה וההזנחה כלפי האוכלוסייה הערבית שחייה כחיי המדינה הזאת.

עסאם מח'ול: היום כל אחד מודה שיש אפליה כזאת, עכשיו מחפשים את הכיסוי ואת האליבי למדיניות הזאת, ומי שרוצה לפוצץ בפניו את האליבי, שיסתכל על מצבם של אותם אזרחים ערבים דרוזים וערבים בדואים, שמשרתים בצבא, ומקבלים "נה" מהממשלה, ומקבלים בוז מהמדיניות שלה, ולא שוויון ולא בטיח.

יולי יואל אדלשטיין: תודה לחבר הכנסת עסאם מח'ול.

יולי יואל אדלשטיין: קיימת גם הסתייגות של חברי הכנסת יוסי שריד, חיים אורון, רן כהן, זהבה גלאון, רומן ברונפמן ואבשלום וילן, אבל מכיוון שאף אחד מהם לא נמצא כאן, אנחנו יכולים לעבור להצבעה.

יולי יואל אדלשטיין: חבר הכנסת עסאם מח'ול, אתה מבקש להצביע על ההסתייגות שלך?

יולי יואל אדלשטיין: לא, אתה מסיר אותה.

יולי יואל אדלשטיין: אנחנו נעבור להצבעה.

יולי יואל אדלשטיין: לשם החוק ולסעיף 1 - אין הסתייגויות, ולכן נוכל בהצבעה אחת להצביע.

יולי יואל אדלשטיין: הצעת חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004 - מי בעד, מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 25 בעד סעיף 1 – 21 נגד – 2 נמנעים - 2 סעיף 1 נתקבל.

יולי יואל אדלשטיין: 21 בעד, שניים נגד, שניים נמנעו.

יולי יואל אדלשטיין: החוק אושר בקריאה שנייה.

יולי יואל אדלשטיין: חברת הכנסת אתי לבני מודיעה שהיא טעתה בהצבעתה, אבל זה לא משנה את התוצאות.

יולי יואל אדלשטיין: היא הצביעה נגד במקום בעד, אבל זה לא ישנה את התוצאות.

רוני בריזון: יש מי שלוקח את השוויון ממש בקיצוניות.

רוני בריזון: רק מפני שזה בנים?

יולי יואל אדלשטיין: הצעת חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004 - קריאה שלישית.

יולי יואל אדלשטיין: מי בעד, מי נגד - נא להצביע.

יולי יואל אדלשטיין: הצבעה מס' 26 בעד החוק – 23 נגד – 2 נמנעים – 1 חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004, נתקבל.

יולי יואל אדלשטיין: להלן התוצאות: בעד - 23, שניים התנגדו ואחד נמנע.

יולי יואל אדלשטיין: לכן, חוק שירות לאומי בהתנדבות (תוכנית ניסיונית לבנים) (הוראת שעה) (תיקון), התשס"ד–2004, אושר בשלוש הקריאות.

יולי יואל אדלשטיין: [מס' מ/64; "דברי הכנסת", חוב' ג', עמ' 5692; חוב' י"א, עמ' 7547; חוב' י"ב, עמ' 7773; נספחות.

יולי יואל אדלשטיין: ]

יולי יואל אדלשטיין: אנחנו יכולים לעבור לנושא הבא: הצעת חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004.

יולי יואל אדלשטיין: יציג את הצעת החוק יושב-ראש ועדת הכלכלה - יושב-ראש ועדת הכלכלה שאיננו כאן.

יולי יואל אדלשטיין: לא טוב המצב הזה.

קולט אביטל: אני אלך לקרוא לו.

שאול יהלום: אז נצא לפגרה.

יולי יואל אדלשטיין: חברי הכנסת, זכינו לראות את פניו של יושב-ראש ועדת הכלכלה, חבר הכנסת שלום שמחון, שיציג לנו עתה את הצעת חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004.

יולי יואל אדלשטיין: בבקשה, אדוני.

שלום שמחון: אדוני היושב-ראש, חברי חברי הכנסת, קריאה שנייה וקריאה שלישית - השלמות לחוק הדואר.

שלום שמחון: הצעת החוק המונחת היום לקריאה שנייה ולקריאה השלישית היא החלק הנוסף של התיקונים הנוגעים לרפורמה המבנית ברשות הדואר ובבנק הדואר, לאחר שבחלק הראשון עסקה ועדת הכלכלה של הכנסת במסגרת הטיפול בחוק המדיניות הכלכלית לשנת הכספים 2004.

שלום שמחון: כפי שוודאי זכור לכם, ועדת הכלכלה הניחה הצעת חוק ארוכה ומפורטת, ולפני כן פוצלו לבקשתה מהצעת החוק כמה סעיפים קטנים, כדי לאפשר לה להמשיך את הדיונים ללא מכבש הזמן של חוק התקציב וחוק המדיניות הכלכלית האמור שנלווה אליו.

שלום שמחון: מסתבר כי חלוקת החוק היתה צעד נכון, שכן ניתן היה במהלך התקופה שעברה לקיים, מעבר לכך, דיונים רציניים ומעמיקים בשינויים המבניים האמורים ולעגן אותם בנוסח הצעת החוק.

שלום שמחון: מעבר לכך, פסק הזמן שנוצר כתוצאה מכך אפשר לכל הצדדים המעורבים, שהם האוצר, משרד התקשורת, הנהלת רשות הדואר, ובעיקר העובדים המסורים של חברת הדואר החדשה, להגיע להסכמות בדבר הבטחת זכויות העובדים וההסדרה הראויה של ההתנהלות הכספית של בנק הדואר במתכונתו החדשה, שלא במסגרת חוק בנק הדואר שבוטל, ולעגן גם את כל הנושאים האלה בהצעת החוק.

שלום שמחון: במגבלת הזמן העומד לרשותי להצגת הצעת החוק, בעיקר בהתחשב בעומס הנושאים העומדים היום על סדר-יומה האחרון של המליאה לפני צאתה לפגרה, אני מרשה לעצמי לקצר מאוד בהצגת התיקונים הכלולים בהצעה, וכל מי שמתעניין בכך, מוזמן לקרוא את הפרוטוקולים של דיוני הוועדה.

שלום שמחון: על קצה המזלג אזכיר, כי בהתאם להצעת החוק, בנק הדואר במתכונתו הנוכחית מתבטל, וימוזג בחברת הדואר באמצעות חברה-בת, אשר תוקם לצורך הגנה על כספי הלקוחות ותוכל לנהל חשבון בבנק ישראל.

שלום שמחון: לצורך זה אושר תיקון מקביל בחוק בנק ישראל, סעיף 57א.

שלום שמחון: עוד אזכיר בקצרה את השלבים המתוכננים לפתיחת שוק הדואר לתחרות, כעולה מהתיקון שכבר התקבל ומהתיקון המונח עתה לפניכם.

שלום שמחון: השלב הראשון הוא החתימה על ההסכמים עם העובדים והפעלתה של חברת הדואר החדשה בהקדם האפשרי ולא יאוחר מ-1 בנובמבר 2004.

שלום שמחון: בשלב השני על חברת הדואר לבצע את מהלך ההתייעלות המקיף שעליו התחייבה, ולהכין את עצמה לשלב הבא של הרחבת התחרות, ובין היתר להפעיל מערכת תמחיר יעילה, שתסייע בידי הרשות ובידי הרגולטור לקבוע מנגנון לקביעת תעריפי השירותים אשר ייוותרו בבלעדיות חברת הדואר, ואשר יחול מ-31 בינואר 2006.

שלום שמחון: כמו כן, בשלב זה על משרד התקשורת להשלים את ההסדרה הרגולטורית של השוק ולהטמיע את כללי הפעולה בו באמצעות גוף פיקוח ואכיפה יעיל ותכליתי.

שלום שמחון: בשלב השלישי, אשר יחל ב-31 בינואר 2006, תורחב התחרות באמצעות פתיחה חלקית של שוק הדואר הכמותי לתחרות.

שלום שמחון: לעניין זה אזכיר, כי במסגרת ההצעה המונחת לפניכם כלול התאריך האמור, שדוחה את התאריך המקורי שנקבע בנוסח שהתקבל והיה 1 ביולי 2005.

שלום שמחון: בכך נענתה הוועדה לבקשת נציגי העובדים, לאחר שהשתכנעה שדחייה זו היא חיונית ומוצדקת בנסיבות העניין.

שלום שמחון: בשלב הרביעי, אשר יחל ב-1 ביולי 2007, תורחב התחרות לכל שוק הדואר הכמותי, המהווה כ-50% מהתחום השמור כיום לבלעדיות רשות הדואר.

שלום שמחון: בשלב החמישי, אשר יחל ב-1 ביולי 2009, תורחב התחרות גם למשלוחי דואר נוספים, באמצעות הרחבת ההגדרה של שוק הדואר הכמותי.

שלום שמחון: התחרות תכלול בשלב זה בין 65% ל-70% מהתחום השמור כיום לבלעדיות רשות הדואר.

שלום שמחון: בשלב השישי, ב-1 ביולי 2010, תיבחן האפשרות לתת רשיונות כלליים, מן הסוג שניתן לחברת הדואר, גם לגורמים נוספים.

שלום שמחון: בהצעה התייחסות לנושאים נוספים: 1.

שלום שמחון: העברה של הנכסים, החובות, הזכויות וההתחייבויות מהמדינה לחברת הדואר והפחתה מדורגת בשיעור התמלוגים המוטלים על חברת הדואר; 2.

שלום שמחון: הקמת קרן להבטחת תשלומי פנסיה לעובדי רשות הדואר, קביעת מנגנון לסגירת הגירעון האקטוארי והבטחת המקורות למימון פעולות אלה; 3.

שלום שמחון: קביעת מנגנון ולוח זמנים להפעלת חברת הדואר ולהשלמת ההסכמים הכרוכים בכך:

שלום שמחון: הסכם מעבר העובדים לחברה, הסכם עבודה קיבוצי והסכם פנסיה.

שלום שמחון: לבסוף, אני גאה להזכיר שוב, כי הוכחנו - דווקא על רקע הימים האלה שבהם מתנהל המשא-ומתן עם רשות הנמלים ועם עובדי הנמלים - כי ניתן לנהל שינויים מבניים במשק ללא זעזועים וללא פגיעה בשירות לציבור, ובלבד שכל הנוגעים בדבר, הממשלה, הכנסת, ההנהלה והעובדים, רואים בהשגת המטרה הכוללת ובשיתוף הפעולה הנדרש לשם כך ערך חשוב יותר מהדחף להשיג יותר בסוגיה כזאת או אחרת ומהרצון להצטייר כ"מנצח".

שלום שמחון: בנקודת זמן זו, נראה כי הצעת החוק המונחת כיום לפניכם מספקת לממשלה מערכת ראויה של איזונים ובלמים, הכוללת מידתיות מושכלת של כלל האינטרסים הציבוריים, והמשמשת אמצעי סביר למימוש מדיניות השינוי המבני בשוק הדואר ולהשגת מטרותיו.

שלום שמחון: מכל מקום, בשינוי המוצע עשו כל הנוגעים בדבר את המירב ואת המיטב להצלחת המהלך, ונראה אפוא כי יש מקום לאופטימיות בדבר סיכויי השינוי המבני המתוכנן להגשים את יעדיו ולפתוח עידן חדש, מתקדם ומוצלח יותר בשוק הדואר בישראל.

שלום שמחון: כעת נותר רק לקוות, כי כל השחקנים יעשו שימוש פורה, תכליתי ומועיל באמצעי זה לצורך מימוש יעדיו והעלאת הרווחה הציבורית לתועלת המשק והחברה.

שלום שמחון: לסיום, אני מבקש להודות מקרב לב לכל הגורמים הרבים אשר סייעו בהכנת ההצעה לשינוי החוק, בגיבוש התוכנית לשינוי המבני בשוק ובהשגת ההסכמים וההסכמות אשר עליהם מתבסס שינוי זה.

שלום שמחון: אני חייב לנצל את העובדה הזאת, אדוני ראש הממשלה, ולומר שאני חושב שהשינוי המבני בשוק הדואר, כמו ב"מקורות", שעבר בוועדת הכלכלה, מראה שאפשר לשתף פעולה,קואליציה ואופוזיציה גם יחד.

שלום שמחון: נמצא פה חבר הכנסת בנלולו, שהיה הרוח הפעילה בשינוי הזה.

שלום שמחון: נמצאת פה חברת הכנסת מלי פולישוק, שנתנה רוח גבית אדירה, כדי שלא נגיע למחלוקות ונוכל לפתור את כל הבעיות בלי להגיע לשביתות.

שלום שמחון: מדובר כמובן בחברי כנסת נוספים, שאינם כאן, אבל אני מדבר על כל חברי הכנסת של ועדת הכלכלה - חבר הכנסת אליעזר כהן נמצא פה, כמובן, חבר הכנסת אילן ליבוביץ לא נמצא פה, ואחרים שבאמת תרמו ועשו כל מאמץ כדי שלא נגיע לשביתה בת יום אחד בשוק הדואר.

שלום שמחון: אני רוצה להודות בעניין הזה גם לצוות המסור באגף התקציבים, וכמובן להנהלת החברה, למנכ"ל, ליושב-ראש, לוועד העובדים, ולבסוף, לממלא-מקומך, שר התקשורת, שבהחלט נתן לעבוד באופן חופשי על מנת שיסתיים השינוי המבני החשוב הזה.

שלום שמחון: אני מבקש לאשר את הצעת החוק.

שלום שמחון: תודה.

יולי יואל אדלשטיין: תודה ליושב-ראש ועדת הכלכלה.

יולי יואל אדלשטיין: אני מזכיר לו שגם את החוק הבא הוא יצטרך להציג, אז שלא יעזוב אותנו.

יולי יואל אדלשטיין: קיימת הסתייגות של חבר הכנסת דוד טל, אבל מכיוון שהוא איננו אנחנו נראה בכך הסרת ההסתייגות, ונוכל לעבור ישר להצבעה.

יולי יואל אדלשטיין: נא לשבת.

יולי יואל אדלשטיין: הצעת חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004 - שם החוק וסעיף 1 ו-2 בהצבעה אחת.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 27 בעד סעיפים 1-2 - 12 נגד - 4 נמנעים - אין סעיפים 1-2 נתקבלו.

יולי יואל אדלשטיין: 12 בעד, ארבעה מתנגדים ואין נמנעים.

יולי יואל אדלשטיין: החוק אושר בקריאה שנייה.

יולי יואל אדלשטיין: נוכל לעבור ולאשר אותו בקריאה שלישית.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 28 בעד החוק – 15 נגד – 4 נמנעים – אין חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004, נתקבל.

יולי יואל אדלשטיין: חברי הכנסת, בעד - 15, ארבעה מתנגדים, אין נמנעים.

יולי יואל אדלשטיין: אני קובע כי הצעת חוק המדיניות הכלכלית לשנת הכספים 2004 (תיקוני חקיקה) (תיקון), התשס"ד–2004, אושרה בשלוש הקריאות, ואני אבקש מחבר הכנסת דניאל בנלולו לומר מילות תודה קצרות בשם ועדת הכלכלה.

דניאל בנלולו: אדוני היושב-ראש, אדוני ראש הממשלה, שרים, חברי הכנסת, היום העברנו חוק - אני חושב אחד החוקים החשובים ביותר במדינת ישראל בשנת 2004.

דניאל בנלולו: רשות הדואר - אני שמח לבוא ולומר לכם שהיו לי הזכות והכבוד להיות אחד מהעובדים שם במשך כחמש שנים, ואני רוצה לבוא ולציין כאן את העובדים המסורים שיש ברשות הזאת.

דניאל בנלולו: יהיה קשה מאוד כשיקום מתחרה לרשות, אבל היא הופכת היום לחברה, וזה לאחר מאמצים רבים.

דניאל בנלולו: אני מבקש להודות כמובן לממלא-מקום ראש הממשלה, שר התקשורת אהוד אולמרט; מנכ"ל משרד התקשורת, אורי אולניק; יושב-ראש הדירקטוריון, יעקב אדרי; מנכ"ל רשות הדואר, יוסי שלו; יושב-ראש נציגות העובדים, ראובן כראזי; מינהל מקרקעי ישראל; הנהלת רשות הדואר; רשות החברות; האוצר, סגן הממונה על התקציבים, אמיר לוי; רכז צוות תקשורת באגף התקציבים, חיים פרננדס; החשב הכללי, ד"ר ירון זליכה; סגן החשב, צביקה חלמיש; סגן החשב, אבי גבאי; משרד המשפטים.

דניאל בנלולו: למנהלת הוועדה, לאה ורון; למזכירת הוועדה, עידית חנוכה; ליועצת המשפטית, עורכת-הדין אתי בנדלר; לחברי הוועדה שהיו אתנו שעות רבות, חברי הכנסת, כמובן - מלי, צ'יטה, גילה, גלעד, רוחמה, דוד טל וכל החברים.

דניאל בנלולו: אדוני ראש הממשלה, לסיום אני רוצה להודות לחבר יקר שאני שמח להיות חבר בוועדה שלו - למדתי המון בתקופה הזאת שאני חבר ועדת הכלכלה - לידידי יושב-ראש הוועדה, חבר הכנסת שלום שמחון, על העבודה הנפלאה ועל שהובלת לגיבוש התוכנית של חוק רשות הדואר.

דניאל בנלולו: תודה רבה לכולם.

יולי יואל אדלשטיין: תודה.

יולי יואל אדלשטיין: ועוד אומרים שחברי הכנסת לא יודעים לפרגן.

יולי יואל אדלשטיין: [מס' כ/46; "דברי הכנסת", חוב' ל"א, עמ' 12994; נספחות.

יולי יואל אדלשטיין: ]

יולי יואל אדלשטיין: אנחנו נעבור לנושא הבא: הצעת חוק תאגידי מים וביוב (תיקון), התשס"ד–2004, קריאה שנייה וקריאה שלישית.

יולי יואל אדלשטיין: יושב-ראש ועדת הכלכלה, חבר הכנסת שלום שמחון, יציג את החוק.

יולי יואל אדלשטיין: בבקשה.

אליעזר כהן: שלום, מברוכ על חוק הדואר.

שלום שמחון: תודה, אבל החוק הבא יותר חשוב.

יולי יואל אדלשטיין: חבר הכנסת כהן, העין הפקוחה של האח הגדול ראתה מה עשית שם.

יולי יואל אדלשטיין: תיזהר להבא.

שלום שמחון: אדוני היושב-ראש, אני רוצה לנצל את ההזדמנות, אדוני ראש הממשלה, שנמצא פה גם יושב-ראש הקואליציה, ולהקדיש לך, אדוני ראש הממשלה, בשמו ובשמי את הצעת החוק הבאה, ואני חושב, במלוא הצניעות, שהיא אחד החוקים הכי חשובים שעלו במושב הנוכחי, ותיכף אסביר.

שלום שמחון: אם גדעון מרשה לי, אז אני רוצה שאתה ואני נקדיש את זה לראש הממשלה - לא לפי הפרוטוקול.

גדעון סער: ראש הממשלה גם מעודכן בנושא הזה.

שלום שמחון: הצעת החוק הבאה עוסקת בניתוקי מים, בהפסקת ניתוקי המים לאזרחי ישראל, מי כמוך מכיר את העניין ויודע.

שלום שמחון: אני חושב שבעוד דקות מספר אנחנו עשויים לסיים אחת ולתמיד את הסאגה הקבועה של ניתוקי המים לאזרחי ישראל, וגם כאן נעשתה עבודה מאומצת ומשותפת.

שלום שמחון: אף שזאת הצעת חוק פרטית, אני חייב לומר שנהניתי בה משיתוף פעולה מלא.

שלום שמחון: אני מתכבד להציג בפניכם את הצעת חוק תאגידי מים וביוב (תיקון), התשס"ד–2004, אשר אני יזמתי, לקריאה שנייה ולקריאה השלישית.

שלום שמחון: הצעת חוק זו נועדה למנוע ניתוקי מים לרשויות מקומיות בשל חובותיהן לספקי המים המספקים להם מים.

שלום שמחון: במצב הקיים, ספקי המים, שהעיקרי שבהם הוא חברת "מקורות", מספקים מים לרשויות המקומיות, והרשויות המקומיות הן שגובות מהצרכנים את התשלום בעבור המים.

שלום שמחון: לעתים נוצר מצב שלפיו גם צרכנים הגונים המשלמים את חשבון המים המוגש להם, "זוכים" לניתוק זרם המים לבתיהם בשל חובות של הרשות המקומית לספק המים.

שלום שמחון: במצב כזה ספק המים נאלץ לנתק את הספקת המים לכל היישוב, תוך פגיעה בכל התושבים, גם באלה ששילמו את מה שנדרש מהם וגם באלה שלא, ללא כל הבחנה.

שלום שמחון: כל אחד מאתנו, חברי הכנסת, מקבל מדי יום פניות של אזרחים: תדברו עם מנכ"ל "מקורות" שיחבר את המים.

שלום שמחון: ברצוני להדגיש שהזכות למים הינה זכות בסיסית, וכל אזרח זכאי לקבל מים תמורת תשלום.

שלום שמחון: במסגרת הצעת החוק עמדה עובדה זו לנגד עינינו תמיד, ואנו נעשה כל שביכולתנו כדי למנוע ולצמצם ניתוקי מים של יישובים שלמים כבר בקיץ הזה.

שלום שמחון: נציין כי בהצעת החוק יש איזון בין הזכות למים, שלה זכאי כל אזרח תמורת תשלום, לבין הרצון שלנו שלא לפגוע בפעילות התקינה של ספקי המים.

שלום שמחון: יש לנו עניין רב בהמשך תפקודם הסדיר של כל ספקי המים, ופגיעה מיותרת ולא מידתית בהם עלולה לפגוע באספקת המים הסדירה לכלל אזרחי ישראל.

שלום שמחון: כחלק מאיזון זה קובעת הצעת החוק, שרשות מקומית לא תפעיל בעצמה את שירותי המים והביוב שבתחומה החל בתום שש שנים מיום תחילתו של חוק זה, אלא באמצעות חברה למתן שירותי מים וביוב, לפי חוק תאגידי מים וביוב, התשס"א-2001.

שלום שמחון: כלומר, זה יקרה בעוד שלוש שנים.

שלום שמחון: ואם לא הוקמה חברה כאמור, הרשות המקומית תגיש לממונה את הצעתה להקמת חברה בתוך שישה חודשים מתום שש השנים מיום תחילתו של חוק זה.

שלום שמחון: שר הפנים ושר האוצר יהיו רשאים - ואני מאוד מקווה שלא ישתמשו בסמכות זו - באישור ועדת הכלכלה של הכנסת, להורות לרשות המקומית להקים חברה למתן שירותי מים וביוב, ולהעביר את משק המים והביוב של הרשות המקומית להפעלת החברה.

שלום שמחון: לא הגישה רשות מקומית הצעה להקמת חברה בתוך שישה חודשים מתום שש השנים מיום תחילתו של חוק זה, יורו השרים כי משק המים והביוב של אותה רשות מקומית יופעל בידי חברה שהקימה רשות מקומית אחרת לפי חוק זה.

שלום שמחון: אני רוצה פשוט שנבין על מה אנחנו מדברים.

שלום שמחון: הממשלה כבר שנים - כל ממשלה - לא מצליחה להקים תאגידי מים וביוב, ובמסגרת של החוק למניעת ניתוקי מים מאזרחי ישראל, מצאנו את הדרך לכפות את הפעלת משק המים הסגור בכל הרשויות המקומיות.

שלום שמחון: לפי הצעת החוק, שר הפנים יוכל להכריז על רשות מקומית כעל "רשות מקומית מיוחדת" אם יתקיימו לגביה התנאים הבאים: סכום החוב המצטבר שלה לספק המים, בשל אספקת המים, עולה על 120% של החשבון החודשי הממוצע של שלושת החודשים האחרונים, וכן שיעור הגירעון המצטבר שלה, כפי שהופיע בדוח המבוקר האחרון, עלה על 17.5%.

שלום שמחון: לרשות מקומית מיוחדת, המפעילה בעצמה את שירותי המים והביוב שבתחומיה, יהיה חשבון בנק נפרד אשר ישמש רק להפקדת דמי המים ואגרות או תשלומים הקשורים במים ובביוב, שהרשות המקומית המיוחדת גובה מצרכניה, למעט היטלי פיתוח.

שלום שמחון: הכספים בחשבון הנפרד ייועדו לתשלום החשבונות לספק המים בשל אספקת המים ושירותי הביוב.

שלום שמחון: אם ייוותרו בחשבון הנפרד כספים לאחר תשלום החשבונות האמורים, תועבר היתרה לחשבון הבנק שבו הופקדו ההכנסות ממים ומביוב ערב היות הרשות רשות מקומית מיוחדת.

שלום שמחון: הכספים שבחשבון הנפרד לא יהיו ניתנים לעיקול, לשעבוד או להמחאה, ואולם אין בהוראות סעיף זה כדי לפגוע בשעבודים שנרשמו כדין לפני תחילת חוק תאגידי מים וביוב (תיקון), התשס"ד–2004.

שלום שמחון: ועתה אני מגיע לגולת הכותרת של הצעת חוק זאת.

שלום שמחון: בנוגע לניתוקי מים קובעת הצעת החוק: ספק מים, שהרשות המקומית שילמה לו לפחות 80% מהתשלומים המגיעים לו בשל אספקת המים, לפי חשבון שהגיש לה, לא יהיה רשאי להפסיק את אספקת המים לרשות המקומית בגלל יתרת החוב המגיעה לו בשל אותו חשבון.

שלום שמחון: יצוין כי הוראה זו לא תחול אם הרשות המקומית לא פרעה במלואם שלושה חשבונות שהגיש לה ספק המים וסך החוב המצטבר הוא 60% או יותר מהממוצע של שלושת החשבונות האחרונים.

שלום שמחון: נדגיש, שאין בהוראות סעיף זה כדי לפטור רשות מקומית מחובתה לשלם את כל חובותיה עבור המים שסופקו לה.

שלום שמחון: להצעת החוק הוגשו, לצערי, הסתייגויות של שר האוצר ושל שר הפנים, ואני קורא לכם לדחות אותן ולהצביע בקריאה השנייה ובקריאה השלישית בעד הצעת החוק כנוסח הוועדה.

שלום שמחון: אדוני היושב-ראש, אני רוצה שוב להודות לחברי לוועדה; אני רוצה להודות לחבר הכנסת גדעון סער, יושב-ראש הקואליציה, שלמרות העובדה שהוא טרוד ועסוק בהרבה מאוד עניינים, הוא נרתם וסייע להביא את הצעת החוק הזאת לידי סיום.

שלום שמחון: תודה רבה, אדוני.

שלום שמחון: אני מבקש לאשר את הצעת החוק.

יולי יואל אדלשטיין: תודה.

יולי יואל אדלשטיין: אני מודה מאוד ליושב-ראש ועדת הכלכלה, חבר הכנסת שלום שמחון.

יולי יואל אדלשטיין: יש כמה הסתייגויות לחוק.

יולי יואל אדלשטיין: חברי הכנסת מוחמד ברכה, עסאם מח'ול ואחמד טיבי – לא נמצאים.

יולי יואל אדלשטיין: יש לסעיף 3 הסתייגות של שר האוצר ושר הפנים.

יולי יואל אדלשטיין: אדוני ראש הממשלה, אני מבין שזאת בעצם הסתייגות ממשלתית, ולכן השר המקשר יוכל להציג אותה.

אריאל שרון: נכון.

יולי יואל אדלשטיין: בבקשה.

יולי יואל אדלשטיין: השר גדעון עזרא, שר התיירות והשר המקשר בין הממשלה לכנסת, יציג את ההסתייגות של שרי האוצר והפנים.

גדעון עזרא: אדוני היושב-ראש, אדוני ראש הממשלה, יושב-ראש ועדת הכלכלה, ידידי שלום שמחון, הצעת החוק בנוסח שהגישה הוועדה לקריאה שנייה ושלישית קובעת שינוי בסדרי מימוש נכסי הרשות המקומית ביחס להסכמים קיימים וקביעה בדין באופן שעלול לפגוע בסדרי הפעילות הכלכלית המקובלים במשק, ובייחוד במגזר המוניציפלי.

גדעון עזרא: גופים עסקיים אשר הסתמכו על שעבודים ועל מנגנונים אחרים העומדים לזכותם, לרבות זכות הקיזוז, ייאלצו להתמודד עם מצב שערכם של מנגנונים אלה פוחת באופן משמעותי, שכן עלול עתה להיווצר מצב שבו אין בבטוחות אשר הקנו להם כדי להבטיח שמירה הולמת על האינטרסים העסקיים של גופים אלה.

גדעון עזרא: לצורך תיקון העיוותים אשר תוארו לעיל, מוצע לערוך בנוסח הצעת החוק כמה שינויים כמפורט בהצעה.

גדעון עזרא: להלן השינויים: האחד, בשינוי המוצע, החשבון המיוחד אשר ייפתח על-ידי הרשות המקומית ישמש לצורך ביצוע תשלומים לספק המים בלבד, ולא לתשלום כל הוצאות משק המים והביוב ברשות המקומית.

גדעון עזרא: החרגת ספק המים ביחס ליתר הגורמים המתקשרים עם הרשות המקומית בתחום המים והביוב אינה מוצדקת, מאחר שספק המים הוא הגורם היחיד שעליו מוטלות מגבלות במסגרת הצעת החוק הנדונה.

גדעון עזרא: השני, בשינוי המוצע התשלומים אשר ישולמו לספק המים מתוך החשבון המיוחד הם בגין חיובי המים השוטפים שהצטברו בתקופת היות הרשות המקומיות רשות מיוחדת, ולא בגין חובות עבר.

גדעון עזרא: המנגנון הקבוע בהצעת החוק מונע התממשותו של תרחיש שבו תצבור הרשות המקומית חובות בהיקפים ניכרים כלפי ספק המים טרם פתיחת החשבון המיוחד.

גדעון עזרא: יישום שינויים אלה יביא לידי הצעת חוק אשר אינה פוגעת באופן בלתי מידתי בגורמים השונים הרלוונטיים לנושא, ובכך יאפשר את השגת המטרות העומדות בבסיס הצעת החוק, ולכן שר האוצר ושר הפנים מסתייגים בשתי ההסתייגויות הללו מהצעת החוק שלך.

גדעון עזרא: תודה.

יולי יואל אדלשטיין: הם מבקשים להצביע על ההסתייגויות שלהם.

יולי יואל אדלשטיין: חבר הכנסת דוד טל – איננו, ולכן ההסתייגות שלו לסעיף 4 לא תוצבע.

יולי יואל אדלשטיין: אנחנו יכולים לעבור להצבעות.

יולי יואל אדלשטיין: חברי הכנסת, נא לשבת.

יולי יואל אדלשטיין: קודם כול, לשם החוק, חוק תאגידי מים וביוב (תיקון), התשס"ד–2004, אין הסתייגויות, יכולים להצביע כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד שם החוק כנוסח הוועדה?

יולי יואל אדלשטיין: נא להצביע.

יולי יואל אדלשטיין: הצבעה מס' 29 בעד שם החוק – 30 נגד – אין נמנעים – אין שם החוק נתקבל.

יולי יואל אדלשטיין: 30 בעד, אין מתנגדים או נמנעים.

יולי יואל אדלשטיין: שם החוק אושר כנוסח הוועדה.

יולי יואל אדלשטיין: חבר הכנסת מוחמד ברכה, האם אתה מבקש להצביע על ההסתייגות לסעיף 1?

מוחמד ברכה: לא.

יולי יואל אדלשטיין: לסעיף 2 אין הסתייגויות.

יולי יואל אדלשטיין: נצביע על סעיפים 1 ו-2 כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 30 בעד סעיפים 1-2 – 31 נגד – אין נמנעים – אין סעיפים 1-2 נתקבלו.

יולי יואל אדלשטיין: 31 בעד, אין מתנגדים או נמנעים.

יולי יואל אדלשטיין: סעיפים 1 ו-2 אושרו בקריאה שנייה כנוסח הוועדה.

יולי יואל אדלשטיין: סעיף 3, ההסתייגות האמורה של שר האוצר בנימין נתניהו ושר הפנים אברהם פורז - אתם מבקשים להצביע.

יולי יואל אדלשטיין: מי בעד ההסתייגות של שר האוצר ושר הפנים?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 31 בעד ההסתייגות – 27 נגד – 7 נמנעים – 1 ההסתייגות של שר האוצר ושר הפנים לסעיף 3 נתקבלה.

יולי יואל אדלשטיין: חברי הכנסת, 27 בעד, שבעה מתנגדים, נמנע אחד.

יולי יואל אדלשטיין: לכן התקבלה ההסתייגות.

יולי יואל אדלשטיין: סעיף 3 לחוק, נצביע עכשיו עם ההסתייגות של שר האוצר ושר הפנים.

יולי יואל אדלשטיין: מי בעד ומי נגד סעיף 3 בנוסח החדש שלו לאחר שהתקבלה ההסתייגות?

יולי יואל אדלשטיין: הצבעה מס' 32 בעד סעיף 3, כהצעת הוועדה ועם ההסתייגות שנתקבלה – 37 נגד – אין נמנעים – אין סעיף 3, כהצעת הוועדה ועם ההסתייגות שנתקבלה, נתקבל.

יולי יואל אדלשטיין: בעד - 37, אין מתנגדים או נמנעים.

יולי יואל אדלשטיין: סעיף 3 אושר עם ההסתייגות המדוברת.

יולי יואל אדלשטיין: לסעיף 4, לפני פסקה (1) ולפסקה (1) – חבר הכנסת דוד טל איננו.

יולי יואל אדלשטיין: לפסקה (2) – חבר הכנסת אריה אלדד איננו.

יולי יואל אדלשטיין: לא הכרזתי את זה לפני כן.

יולי יואל אדלשטיין: על מנת להסיר כל ספק - מצביעים על סעיף 4 כנוסח הוועדה.

יולי יואל אדלשטיין: בבקשה.

יולי יואל אדלשטיין: הצבעה מס' 33 בעד סעיף 4 – 40 נגד – אין נמנעים – אין סעיף 4 נתקבל.

יולי יואל אדלשטיין: בעד - 40, אין מתנגדים או נמנעים.

יולי יואל אדלשטיין: גם סעיף 4 אושר כנוסח הוועדה.

יולי יואל אדלשטיין: חבר הכנסת שלום שמחון, יושב-ראש ועדת הכלכלה, מה אתה מציע לנו לעשות לאחר שנתקבלה הסתייגות, האם להצביע בקריאה שלישית?

שלום שמחון: לאשר את החוק בשלוש קריאות.

יולי יואל אדלשטיין: הממשלה, מטבע הדברים גם כן מסכימה, מאחר שההסתייגות היתה שלה.

יולי יואל אדלשטיין: חברי הכנסת, מצביעים בקריאה שלישית על הצעת חוק תאגידי מים וביוב (תיקון), התשס"ד–2004.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 34 בעד החוק – 41 נגד – אין נמנעים – אין חוק תאגידי מים וביוב (תיקון), התשס"ד–2004, נתקבל.

יולי יואל אדלשטיין: להלן התוצאות: 41 בעד, אין מתנגדים או נמנעים.

יולי יואל אדלשטיין: הצעת חוק תאגידי מים וביוב (תיקון), התשס"ד–2004, אושרה בשלוש הקריאות.

יולי יואל אדלשטיין: חבר הכנסת שלום שמחון, ברצונך לומר דברים לאומה, בבקשה.

שלום שמחון: לפעמים צריך גם להגיד דברים לצוות הפעיל שעובד בכנסת, לא רק לאומה.

שלום שמחון: אני רוצה לנצל את ההזדמנות ולומר שזה עבר בלחץ בלתי אפשרי.

שלום שמחון: אני רוצה להודות ליועצת המשפטית לוועדה על העבודה המאומצת, המשנה ליועצת המשפטית לכנסת, עורכת-הדין אתי בנדלר.

שלום שמחון: תודה רבה.

שלום שמחון: למנהלת הוועדה לאה ורון ולכל הצוות בוועדת הכלכלה.

שלום שמחון: עשיתם עבודה נפלאה למען כל האזרחים במדינת ישראל, שאחת ולתמיד יפסיקו לנתק להם את המים.

גדעון סער: גם לוועדת הכנסת.

שלום שמחון: סבלנות.

שלום שמחון: אני רוצה להודות לחברי לוועדה על העבודה המאומצת ועל שיתוף הפעולה הפורה עם משרד האוצר, שלמרות הלחצים הכבדים של הבנקים, בסופו של דבר הגענו להצעת חוק מאוזנת.

שלום שמחון: אני רוצה להודות לאדם אחד, שלא זכרתי להודות לו בחוק הקודם, על הפנסיות הכפולות, לידידי וחברי, שגיליתי אותו רק בכנסת הזאת, לא הכרתי אותו לפני כן, חבר הכנסת רוני בר-און, יושב-ראש ועדת הכנסת – מגיעה לך תודה ענקית.

שלום שמחון: באמת תודה ענקית.

שלום שמחון: תודה.

יולי יואל אדלשטיין: תודה רבה לחבר הכנסת שלום שמחון, יושב-ראש ועדת הכלכלה.

יולי יואל אדלשטיין: [מס' כ/53; "דברי הכנסת", חוב' ל"ז, עמ' 14823; נספחות.

יולי יואל אדלשטיין: ]

יולי יואל אדלשטיין: הנושא הבא שלנו הוא הצעת חוק זיכרון השואה והגבורה – יד ושם (תיקון מס' 3), התשס"ד–2004, קריאה שנייה וקריאה שלישית.

יולי יואל אדלשטיין: חברת הכנסת רוחמה אברהם תציג את החוק בשם ועדת הכספים.

רוחמה אברהם-בלילא: אדוני היושב-ראש, יושב-ראש ועדת הכספים, חבר הכנסת אברהם הירשזון, ביקש ממני לקרוא את הצעת החוק משום שהוא איבד את קולו, אבל לא את ביטחונו.

רוחמה אברהם-בלילא: אדוני היושב-ראש, אדוני ראש הממשלה, רבותי השרים, רשות זיכרון יד ושם היא תאגיד שהוקם מכוח חוק זיכרון השואה והגבורה – יד ושם, התשי"ג-1953.

רוחמה אברהם-בלילא: במסגרת תפקידיה מבצעת הרשות פעילויות ממלכתיות רבות וחשובות להנצחת זיכרון השואה ולהנחלת מורשתו לדורות הבאים.

רוחמה אברהם-בלילא: על-פי סעיף 5 לחוק, השתתפות אוצר המדינה בהחזקתה של רשות זיכרון יד ושם נקבעת בתקציב המדינה.

רוחמה אברהם-בלילא: בהצעת חוק זו מוצע לקבוע, כי דין רשות יד ושם כדין המדינה לעניין תשלום מסים.

רוחמה אברהם-בלילא: כמו כן, מוצע לקבוע כי כל עסקה של הרשות וכל נכסיה יהיו פטורים מכל אגרה, ארנונה, מס בולים, היטל או כל תשלום חובה אחר המשתלם למדינה או לרשות מקומית.

רוחמה אברהם-בלילא: הוראות דומות לעניין פטור ממסים קיימות בחקיקה לגבי רשויות ותאגידים שונים שהוקמו על-פי חוק לשם ביצוע מטרות ממלכתיות שונות.

רוחמה אברהם-בלילא: אני מוכרחה לומר, שלהצעת החוק הזאת הצטרפה גם חברת הכנסת קולט אביטל.

רוחמה אברהם-בלילא: חברי כנסת נכבדים, אין צורך להכביר מלים על חשיבותה הגדולה של הפעילות שעושה רשות זיכרון יד ושם.

רוחמה אברהם-בלילא: מדובר בהצעת חוק ראויה, שמטרתה לסייע לרשות זו, ואני קוראת לכם להצביע בעדה בקריאה שנייה ושלישית.

רוחמה אברהם-בלילא: תודה רבה.

מוחמד ברכה: תודה לחברת הכנסת רוחמה אברהם.

מוחמד ברכה: הצעת החוק מובאת ללא הסתייגויות, ועל כן, רבותי חברי הכנסת, אנחנו עוברים להצבעה על הצעת חוק זיכרון השואה והגבורה – יד ושם (תיקון מס' 3), התשס"ד–2004.

מוחמד ברכה: היות שאין הסתייגויות, אנחנו עוברים להצבעה בקריאה שנייה על כל הצעת החוק.

מוחמד ברכה: ההצבעה החלה, בבקשה.

מוחמד ברכה: הצבעה מס' 35 בעד סעיף 1 - 29 נגד - אין נמנעים - 1 סעיף 1 נתקבל.

מוחמד ברכה: ברוב של 29 תומכים, ללא מתנגדים ונמנע אחד, הצעת החוק התקבלה בקריאה שנייה.

מוחמד ברכה: אנחנו עוברים להצבעה על הצעת החוק בקריאה שלישית.

מוחמד ברכה: ההצבעה החלה.

מוחמד ברכה: בבקשה, רבותי.

מוחמד ברכה: הצבעה מס' 36 בעד החוק - 24 נגד - אין נמנעים - 1 חוק זיכרון השואה והגבורה – יד ושם (תיקון מס' 3), התשס"ד–2004, נתקבל.

מוחמד ברכה: ברוב של 24 תומכים, ללא מתנגדים ונמנע אחד, הצעת החוק עברה.

המשפטים יוסף לפיד: אדוני היושב-ראש, אני מבקש להוסיף את שמי.

המשפטים יוסף לפיד: אני איחרתי להצבעה.

מוחמד ברכה: אנחנו נודיע לפרוטוקול ששר המשפטים תומך בהצעת החוק בקריאה שלישית.

מוחמד ברכה: אנחנו עוברים לנושא הבא, רבותי, להצעת חוק בתי-המשפט (תיקון מס' 40), התשס"ד–2004, קריאה שנייה ושלישית.

מוחמד ברכה: אדוני, יושב-ראש הקואליציה, מה קורה?

גדעון סער: אני מוכן להציג את החוק.

מוחמד ברכה: שר המשפטים יודע על מה מדובר?

מוחמד ברכה: אתה יכול להציג את הצעת החוק?

מוחמד ברכה: אה, יושב-ראש הוועדה.

נסים זאב: אני מוכן לעלות - - -

מוחמד ברכה: הרבה אנשים מוכנים, אבל הסדר הוא שיושב-ראש הוועדה אמור להביא את זה.

מוחמד ברכה: תיכף נראה.

נסים זאב: - - -

מוחמד ברכה: כן, אני יודע, אתה מאוד מתמיד ואתה מאוד רציני, זה נכון.

מוחמד ברכה: אלה שנמצאים, ואלה שנוכחים ומתמידים לא אמורים - - - איפה יושב-ראש ועדת הפנים, יורי שטרן?

גדעון סער: - - -

מוחמד ברכה: כי צריך לקבל הסמכה, צריך לקבל ייפוי-כוח.

מוחמד ברכה: היושב-ראש צריך לבקש מי ימלא את מקומו, לא ככה.

מוחמד ברכה: אני עומד במצב מאוד מביך, ואני עשוי להכריז על סגירת הישיבה, כי גם גדעון עזרא לא כאן, גם יורי שטרן לא כאן, גם מיקי איתן לא כאן.

מוחמד ברכה: אני מכריז על הפסקה של חמש דקות, רבותי.

מוחמד ברכה: (הישיבה נפסקה בשעה 14:07 ונתחדשה בשעה 14:13.

מוחמד ברכה: )

מוחמד ברכה: רבותי חברי הכנסת, אנחנו מחדשים את הישיבה.

מוחמד ברכה: כאמור, יושב-ראש ועדת החוקה חוק ומשפט לא נמצא כאן כדי להגיש את הצעת חוק בתי-המשפט (תיקון מס' 40), התשס"ד–2004.

מוחמד ברכה: מתקיימים עכשיו גם דיונים בוועדת הפנים בנושא של העלאת – אם בכלל – הצעת חוק שמירת הסביבה החופית, ולכן אנחנו עוברים לסעיף האחרון בסדר-היום, עם אפשרות להודיע הודעות באמצע או בסוף הדיון הזה.

מוחמד ברכה: [רשומות (הצעות חוק, חוב' מ/128).

מוחמד ברכה: ]

מוחמד ברכה: הסעיף האחרון: הצעת חוק העברת סמכויות (שר העבודה והרווחה) (תיקוני חקיקה), התשס"ד–2004, קריאה ראשונה.

מוחמד ברכה: יציג את הצעת החוק השר גדעון עזרא.

מוחמד ברכה: בבקשה, אדוני.

מוחמד ברכה: חברי הכנסת שנרשמו לדיון יודעים על כך, ואם הם מעוניינים, שיתייצבו במליאה.

גדעון עזרא: אדוני היושב-ראש, אדוני ראש הממשלה, חברי חברי הכנסת, מדובר בהצעת חוק ממשלתית המובאת לקריאה ראשונה בעניין העברת סמכויות שר העבודה והרווחה.

גדעון עזרא: בהחלטה מס' 51 מיום י"ט באב התשס"ג, 23 במרס 2003, החליטה הממשלה, בהתאם להוראות סעיף 31(ג) לחוק-יסוד: הממשלה, לחלק את משרד העבודה והרווחה ולאחד את חלקו עם משרד התעשייה והמסחר, כך שתחום העבודה יעבור למשרד התעשייה והמסחר אשר ייקרא "משרד התעשייה, המסחר והתעסוקה", ותחום הרווחה יישאר במשרד העבודה והרווחה, אשר ייקרא "משרד הרווחה".

גדעון עזרא: החלטת הממשלה אשר העבירה למשרד התעשייה, המסחר והתעסוקה סמכויות מכוח חוקים שונים, אושרה על-ידי הכנסת ביום כ"ב באדר ב' התשס"ג, 26 במרס 2003.

גדעון עזרא: ביום כ"ט בניסן התשס"ד, 20 באפריל 2004, אישרה ועדת השרים לענייני חקיקה בהחלטה מס' חק/863 את טיוטת החוק להשלמת העברת סמכויות (תיקוני חקיקה) (שר הרווחה, שר התעשייה, המסחר והתעסוקה), התשס"ד–2004, בכפוף לתיקונים שבוצעו.

גדעון עזרא: החוק המוצע כאן נועד להשלים את מהלך העברת הסמכויות שנעשה בהחלטת הממשלה האמורה, תוך ביצוע תיקוני חקיקה הנדרשים לאור חלוקת הסמכויות בין משרד התעשייה, המסחר והתעסוקה למשרד הרווחה.

גדעון עזרא: בנוסף, מוצעים, אגב העברת הסמכויות כאמור, תיקונים קלים נוספים לסעיפים בחוקים שונים הקשורים להעברה זו.

גדעון עזרא: אבקש לאשר את הצעת החוק בקריאה ראשונה, תודה.

מוחמד ברכה: תודה לשר גדעון עזרא.

מוחמד ברכה: לפני שאנחנו עוברים לדיון על הצעת החוק בקריאה ראשונה, אני רוצה לקרוא מכתב למליאה שהתקבל אצל יושב-ראש הכנסת: נכבדי, בהתאם להוראות סעיף 124(א) לתקנון הכנסת, רשאית הוועדה לחדש דיוניה בהצעת חוק גם לאחר שהונחה על שולחן הכנסת וכל עוד לא התחילה הקריאה השנייה.

מוחמד ברכה: הנני להודיעך כי ועדת הפנים ואיכות הסביבה, בישיבתה ביום י"ז באב התשס"ד, 4 באוגוסט 2004, החליטה לחדש את דיוניה בהצעת חוק שמירת הסביבה החופית, התשס"ד–2004.

מוחמד ברכה: בכבוד רב, חבר הכנסת יורי שטרן, יושב-ראש ועדת הפנים ואיכות הסביבה.

מוחמד ברכה: על כן, הצעת החוק לא תובא לדיון והצבעה בקריאה שנייה ושלישית בישיבה הזאת.

מוחמד ברכה: (קריאה ראשונה)

מוחמד ברכה: רבותי, אנחנו עוברים לדיון בהצעת החוק שהציג השר גדעון עזרא, הצעת חוק העברת סמכויות (שר העבודה והרווחה) (תיקוני חקיקה), התשס"ד–2004.

מוחמד ברכה: ראשונת הדוברים, חברת הכנסת גילה גמליאל - לא נמצאת.

מוחמד ברכה: חבר הכנסת אלי אפללו - לא נמצא באולם.

מוחמד ברכה: חבר הכנסת עזמי בשארה נמצא - בבקשה.

עזמי בשארה: מוותר.

מוחמד ברכה: מוותר.

מוחמד ברכה: חבר הכנסת אופיר פינס - לא נמצא; חבר הכנסת חיים אורון – מוותר; חבר הכנסת אבשלום וילן - לא נמצא; חבר הכנסת צבי הנדל - לא נמצא; חבר הכנסת טלב אלסאנע - לא נמצא; חבר הכנסת נסים זאב - לא נמצא; חבר הכנסת אריה אלדד - לא נמצא; חבר הכנסת ישראל אייכלר - לא נמצא; חבר הכנסת ג'מאל זחאלקה – מוותר; חבר הכנסת איוב קרא - לא נמצא; חבר הכנסת מוחמד ברכה - לא יכול.

מוחמד ברכה: לכן, אנחנו עוברים להצבעה בקריאה ראשונה על הצעת חוק העברת סמכויות (שר העבודה והרווחה) (תיקוני חקיקה), התשס"ד–2004.

מוחמד ברכה: ההצבעה עומדת להתחיל.

זבולון אורלב: בקריאה ראשונה?

מוחמד ברכה: כן, קריאה ראשונה.

מוחמד ברכה: ההצבעה החלה.

מוחמד ברכה: רבותי, בבקשה.

מוחמד ברכה: הצבעה מס' 37 בעד ההצעה להעביר את הצעת החוק לוועדה – 21 נגד – 4 נמנעים – אין ההצעה להעביר את הצעת חוק העברת סמכויות (שר העבודה והרווחה) (תיקוני חקיקה), התשס"ד–2004, לוועדת העבודה, הרווחה והבריאות נתקבלה.

מוחמד ברכה: הצעת החוק התקבלה ברוב של 21 תומכים, ארבעה מתנגדים וללא נמנעים, והיא תועבר לוועדת העבודה והרווחה.

מוחמד ברכה: [מס' כ/52; "דברי הכנסת", חוברת זו , עמ' 14986; נספחות.

מוחמד ברכה: ]

מוחמד ברכה: אנחנו חוזרים לנושא שהכרזנו עליו קודם:

מוחמד ברכה: הצעת חוק בתי-המשפט (תיקון מס' 40), התשס"ד–2004, קריאה שנייה וקריאה שלישית.

מוחמד ברכה: יציג את הצעת החוק יושב-ראש ועדת החוקה, חבר הכנסת מיכאל איתן.

מוחמד ברכה: בבקשה, אדוני.

מיכאל איתן: אדוני היושב-ראש, כנסת נכבדה, הצעת החוק שאני מתכבד להביאה בשם כמה חברים שיזמו הצעות חוק פרטיות - אני רואה כאן את חברת הכנסת אורית נוקד ואת חבר הכנסת אליעזר כהן, וכן חברים נוספים שאינם כאן - באה לטפל בסוגיה של תקופת צינון בין העת שבה אדם משמש בתפקיד היועץ המשפטי לממשלה או פרקליט המדינה, לבין התקופה שבה הוא הופך להיות שופט בבית-המשפט העליון.

מיכאל איתן: הצעת החוק הוגשה על-ידי רוב המציעים כבר לפני תקופה ארוכה, וכאשר היא הוגשה, לפחות בהצעה שלי נאמר, שהיא לא תיכנס לתוקפה לגבי פרקליט המדינה והיועץ המשפטי שכיהנו באותה תקופה, ובאותה תקופה כיהנו היועץ המשפטי אליקים רובינשטיין ופרקליטת המדינה עדנה ארבל.

מיכאל איתן: כתבתי בהצעת החוק, שהיא לא תחול גם כשהיא תיכנס לתוקפה אלא בקדנציה שלאחר מכן, וכל זה על מנת שהחקיקה לא תהיה אישית.

מיכאל איתן: אף שרוב חברי הקואליציה תמכו בהצעתי, שר המשפטים התנגד ואמר שגם אם כתוב בחוק שזה לא אישי - הוא ביקש: בואו ונמתין עד אשר האנשים האלה ייכנסו לתפקידם.

מיכאל איתן: כאשר יתמנו החדשים, נודיע להם מראש שיש הצעת חוק כזאת ועליהם תחול תקופת צינון, אם הם ירצו להיות אי-פעם מועמדים לכהונה בבית-המשפט העליון.

מיכאל איתן: הוא ביקש שנדחה את הגשת הצעת החוק.

מיכאל איתן: באתי אז בדברים עם המציעים, וכך עשינו.

מיכאל איתן: כאשר היתה ועדה לבחירת היועץ המשפטי לממשלה, הודיעו למועמדים כי יש הצעות חוק כאלה בצנרת, וכי הם צריכים להביא זאת בחשבון.

מיכאל איתן: גם לאחר מכן, כאשר היתה ועדה לבחירת פרקליט המדינה, הדבר נאמר למועמדים.

מיכאל איתן: לכן, הצעת החוק הזאת - וזה הדבר הראשון שאני רוצה לקבע אצל חברי הכנסת - היא לא אישית.

מיכאל איתן: אין בה שום פגיעה או רמז לפגיעה במי שמכהנים כרגע כיועץ המשפטי וכפרקליט המדינה.

מיכאל איתן: נהפוך הוא, גם היועץ המשפטי לממשלה, לפחות ממנו שמעתי באופן אישי, אמר שהצעת החוק הזאת במקומה והוא תומך בהחלט בעיקרון של תקופת הצינון.

מיכאל איתן: כאשר הצעות החוק עברו בקריאה הטרומית, הן היו של מציעים שונים, והיו תקופות שונות.

מיכאל איתן: הממשלה הסכימה לעיקרון של תקופת הצינון, אבל שר המשפטים אמר שעמדתו היא שתקופת הצינון צריכה להיות שנה.

מיכאל איתן: על מנת שהממשלה תקבל ותיתן את הסכמתה לגבי תקופת הצינון של המציעים השונים, היתה נוסחה שאמרה, שתקופת הצינון תגובש בוועדה מתוך התחשבות בעמדת הממשלה, שגורסת תקופה של שנה, ומתוך התחשבות בעמדות של המציעים השונים, והתקופה המרבית של הצינון נקבעה אז על-ידי אחד המציעים לארבע שנים, והאחרים דיברו על שנתיים.

מיכאל איתן: כאמור, הממשלה היתה בדעה שתקופת הצינון צריכה להיות שנה אחת.

מיכאל איתן: כאשר גובשה הצעת החוק בוועדה, על מנת להגיע להסכמה החלטנו להביא לקריאה ראשונה שתי נוסחאות, שתי גרסאות: גרסה אחת דיברה על שנה, וגרסה שנייה דיברה על תקופת צינון של שנתיים.

מיכאל איתן: ברשותכם, ברצוני לומר שהחוק עבר לדיון לקראת קריאה שנייה וקריאה שלישית בוועדה, ובוועדה התנהל ויכוח: מה יותר מתאים - שנה או שנתיים?

מיכאל איתן: ראשית, אני רוצה לדבר על העיקרון: בכלל צריך תקופת צינון?

מיכאל איתן: אני חושב שהיום אולי הדברים יותר ברורים.

מיכאל איתן: התפקיד של פרקליט המדינה והתפקיד של היועץ המשפטי לממשלה הוא תפקיד שאסור בשום פנים ואופן שמי שנכנס אליו יראה בו תחנה בכיוון כזה או אחר, לרבות קרש קפיצה או איזה מקום זמני שבו הוא מכהן עד אשר הוא יהיה שופט בבית-המשפט העליון.

מיכאל איתן: עקרון הפרדת הרשויות צריך במקרה הזה להביא לכך שהיועץ המשפטי ופרקליט המדינה יראו, במסגרת התפקיד האחראי שהם מקבלים, את התפקיד שלהם כתחנה עצמאית - אני לא רוצה לומר, סופית - אולי פסגת הקריירה שלהם; שהם יקדישו את כל משאביהם למילוי התפקיד הזה ללא מורא, ללא משוא-פנים וללא שיקולים זרים כלשהם.

מיכאל איתן: מצד אחר, כאשר אדם מתמנה להיות שופט בבית-המשפט העליון, אסור בשום פנים ואופן שבתקופת כהונתו יסתובבו בבית-המשפט העליון, על-ידו ובקרבתו, נושאים רבים שהוא טיפל בהם אם ברמה הישירה ואם ברמה העקרונית בתוקף תפקידו כיועץ המשפטי או כפרקליט המדינה.

מיכאל איתן: אם הוא קבע הלכות מסוימות, מדיניות מסוימת, עכשיו הוא בתור שופט - איך הדברים יתיישבו כאשר הוא צריך לעמוד מול נושאים שמגיעים אליו בבית-המשפט?

מיכאל איתן: נאמר לנו: מדוע תקופת הצינון היא ארוכה מתקופות הצינון של רמטכ"ל שרוצה להשתחרר וללכת להיות שר הביטחון, או של עובדי מדינה שרוצים לעבור לעבוד בעסקים פרטיים כלשהם?

מיכאל איתן: אין השוואה יותר מקוממת מההשוואה הזאת.

מיכאל איתן: התפקיד של שופט בבית-המשפט העליון הוא לא רק תפקיד שצריך להיות מסויג, נקי ונטול כל חשש קל שבקלים לניגוד אינטרסים, אלא הוא גם תפקיד שמקנה חסינות.

מיכאל איתן: אם טעית בשיקול הדעת בעת שבחרת את בעל התפקיד הזה, אין לך שום דרך חזרה.

מיכאל איתן: מינית אדם שלא היתה לו תקופת צינון מספקת והסתבר לך שהמינוי לא טוב לכל מיני תפקידים, מי שמינה אותו יכול גם לפטר אותו.

מיכאל איתן: ואם הוא נבחר על-ידי הציבור, הוא עובר פעם נוספת לבחירה על-ידי הציבור.

מיכאל איתן: כאן יש תהליך של בחירה חד-פעמית, שאחריה אי-אפשר לעשות דבר.

מיכאל איתן: לכן, ראוי שתקופת הצינון תהיה משמעותית.

מיכאל איתן: במהלך הוויכוחים שמתי לב שיש לנו איזה קיבעון כשאנחנו כל הזמן אומרים: אתם יודעים מה?

מיכאל איתן: שנה או שנתיים - כמה זמן הוא יצטרך להמתין?

מיכאל איתן: מה הוא יעשה בינתיים?

מיכאל איתן: האם הוא יפתח משרד?

מיכאל איתן: איך הוא יקבל את המשכורת?

מיכאל איתן: האם הוא צריך להתפטר?

מיכאל איתן: כאילו מטבע הדברים וההליך הנורמלי והמקובל, אותו אדם כבר יבטיחו לו, והוא מייד יהיה ורק צריך לחכות שנה כי איזה כמה טרחנים בכנסת קבעו חוק לא הגיוני, שהוא צריך לחכות שנה.

מיכאל איתן: אז נסבול את השנה - את זה עוד אפשר לסבול - נבטיח לו שהוא יהיה, ובינתיים נמצא לו איזה סידור.

מיכאל איתן: זו בדיוק מגמה הפוכה ממה שצריך בחוק הזה.

מיכאל איתן: אם מישהו חושב שצריך תקופת צינון - היא צריכה להיות תקופה משמעותית.

מיכאל איתן: אם מישהו חושב שלא צריך - עדיף גם שלא תהיה שנה.

מיכאל איתן: אז, באמת למה לעשות בעיות לבני-אדם?

מיכאל איתן: אבל, ידידי חברי הכנסת, אני שואל: יקום כאן אדם אחד בכנסת, אדם אחד במדינת ישראל, ויגיד שעצם העובדה שאדם מונה להיות היועץ המשפטי או פרקליט המדינה הופכת אותו למועמד הטוב ביותר שאפשר למצוא בעת התפטרותו לכהונת בית-המשפט העליון.

מיכאל איתן: היו כאלה, ואני לא רוצה לומר שלא.

מיכאל איתן: אבל היו הרבה שלא היו מתאימים, לא הכי מתאימים מכל מה שהיה אפשר למצוא.

מיכאל איתן: בשיטה הזאת של המשכיות אוטומטית, אנחנו מורידים את ערכו של בית-המשפט העליון.

מוחמד ברכה: אדוני יושב-ראש הוועדה, כמה זמן אתה עוד צריך?

מיכאל איתן: עוד כמה דקות.

מיכאל איתן: אני מייד מסיים.

עבד-אלמאלכ דהאמשה: פיליבסטר.

מיכאל איתן: אנחנו מורידים את ערכו של בית-המשפט העליון.

מיכאל איתן: אני שואל אתכם: אם יש מועמד שהוא משכמו ומעלה, והוא הצטיין גם בתפקידו כיועץ המשפטי או כפרקליט המדינה, והוא באמת משפטן בעל שם ובעל יכולת, אחד מהטובים שיש במדינה כולה - האם אחרי שנתיים הוא הפך להיות נשכח?

מיכאל איתן: עלום?

מיכאל איתן: הרי מה שרוצים כאן זה לנצל את העובדה שהוא היועץ המשפטי, שהוא פרקליט המדינה, ולהעדיפו על פני טובים ומוכשרים ממנו.

מיכאל איתן: הם רוצים לגרום לכך שינוצל הכוח שלו סמוך לתקופה.

מיכאל איתן: אם הוא היה טוב בזכות עצמו, למה הוא לא יכול להיבחר אחר כך?

מיכאל איתן: אבל, כשקסמו פג ומתפוגג והשררה איננה לידו, והוא צריך לבוא ולעמוד בפני הוועדה עם כישוריו, עם שכלו ועם הרקורד המקצועי שלו מתחומים שונים, איך הוא יתמודד מול פרופסורים ומול עורכי-דין מהשוק הפרטי שהצליחו?

מיכאל איתן: איך הוא יתמודד?

מיכאל איתן: כשהוא בא עם ה-title הזה, יש לו יתרון עצום.

מיכאל איתן: אם הוא באמת היה טוב, הוא היה מצליח גם אחרי שנתיים, כפי שאמרתי.

מיכאל איתן: לכן, ובגלל הצורך להגיע להסכמות, אני אומר זאת בצורה הברורה ביותר, אני הסכמתי בלית ברירה להגיע להסכמה ששיקפה כמעט את דעות כל חברי הוועדה, שאנחנו נתפשר על תקופה של שנה וחצי, וזאת ההחלטה של ועדת החוקה, חוק ומשפט, שיש לה הסתייגויות.

מיכאל איתן: יש כמה שהציעו שלוש שנים בהסתייגות, ויש כאלה שהציעו שנה.

מיכאל איתן: אנחנו הורדנו את כל ההסתייגויות.

מיכאל איתן: הן יושמעו כאן, והמליאה יכולה בהחלט להצביע.

מיכאל איתן: אני וחברי נצביע על ההסכמה של שנה וחצי.

מוחמד ברכה: תודה.

מיכאל איתן: עוד שנייה, אלא אם אתה רוצה שאשיב אחרי הדברים.

מיכאל איתן: בסדר, אני יכול להשיב.

מוחמד ברכה: אתה יכול להשיב.

מיכאל איתן: אני יכול להשיב אחר כך, כי יש הסתייגות של הממשלה.

מיכאל איתן: אני אשיב.

מיכאל איתן: תודה.

מוחמד ברכה: אתה יכול להשיב.

מוחמד ברכה: אדוני יושב-ראש ועדת החוקה, תודה.

מוחמד ברכה: רבותי חברי הכנסת, אנחנו עוברים להסתייגויות.

מוחמד ברכה: אין הסתייגויות לשם החוק.

מוחמד ברכה: לסעיף הראשון יש הסתייגות של חבר הכנסת אופיר פינס-פז.

מוחמד ברכה: בבקשה.

מוחמד ברכה: אנחנו קובעים שלוש דקות לכל מסתייג.

אופיר פינס-פז: אדוני היושב-ראש, אדוני ראש הממשלה, שר המשפטים, אני מבין שגם הממשלה הגישה הסתייגות.

אופיר פינס-פז: השר לפיד, אני הצעתי שנה.

המשפטים יוסף לפיד: אני יכול להשיב לו?

מוחמד ברכה: הרי אתה עולה ומנמק.

המשפטים יוסף לפיד: גם אני הצעתי שנה, והתפשרתי על שנה וחצי.

המשפטים יוסף לפיד: אבל, ההסתייגות שלי היא לגבי חצי השנה - - -

אופיר פינס-פז: ההסדר הזה.

המשפטים יוסף לפיד: - - - הוועדה לבחירת שופטים יכולה - - -

אופיר פינס-פז: אדוני היושב-ראש, אני לא מתנגד לתקופת צינון ליועץ המשפטי לממשלה ולפרקליט המדינה לפני מינוים לבית-המשפט העליון.

אופיר פינס-פז: אני סבור שקודם כול לא מדובר במסלול ישיר לדוקטורט.

אופיר פינס-פז: אין זה מן ההכרח שהיועץ המשפטי או פרקליט המדינה יתמנו לבית-המשפט העליון.

אופיר פינס-פז: יותר מכך - יכול להיות שהעובדה שמי שמחזיק באחד משני התפקידים הבכירים האלה, רואה לנגד עיניו לאורך כל הכהונה שלו את בית-המשפט העליון, עלולה להשפיע על הדרך שבה הוא מתנהל במסגרת תפקידו, וזה לא צריך לקרות.

אופיר פינס-פז: לפיכך, אני, בהחלט, תומך בתקופת צינון.

אופיר פינס-פז: אלא מה?

אופיר פינס-פז: על מי מדובר בסופו של דבר?

אופיר פינס-פז: מדובר בטובי המשפטנים של מדינת ישראל שנבחרים לתפקידים האלה.

אופיר פינס-פז: אני סבור שהכנסת לא צריכה ליזום חקיקה כל כך מרחיקה לכת, שבעצם תאמר לאותם אנשים: אנחנו לא רוצים אתכם בבית-המשפט העליון.

אופיר פינס-פז: לא שאנחנו רוצים איזו מידה של צינון שהיא לגיטימית, אלא אנחנו ממש לא רוצים אתכם.

אופיר פינס-פז: אם אנחנו אומרים את מה שהציעו מציעי החוק בהתחלה - ארבע שנים, שלוש שנים, שנתיים או אפילו שנה וחצי, לדעתי, שזה סוג של פשרה - אנחנו בעצם אומרים להם: חבר'ה, גמרתם את תפקידכם.

אופיר פינס-פז: לכו ותעשו לביתכם.

אופיר פינס-פז: תפתחו משרדים פרטיים או משהו כזה, ומשם כבר אי-אפשר לחזור, עוד הפעם, למערכת הציבורית.

אופיר פינס-פז: אתה גם לא יכול לבקש מאנשים להיות on hold שנה וחצי.

אופיר פינס-פז: זה המון זמן.

אופיר פינס-פז: זה נראה כאילו זה מעט זמן, וזה המון זמן.

אופיר פינס-פז: מה אמור אדם לעשות שנה וחצי אם הוא רוצה ואם הוועדה לבחירת שופטים סבורה שהוא ראוי להיות בבית-המשפט העליון?

אופיר פינס-פז: מה הוא אמור לעשות?

אופיר פינס-פז: ממה הוא אמור להתפרנס בדיוק שנה וחצי?

אופיר פינס-פז: מה הוא אמור לעשות במשך שנה וחצי?

אופיר פינס-פז: דרך אגב, אדוני שר המשפטים, כדאי שתסכית ותשמע.

אופיר פינס-פז: בדרך כלל, בחוקי צינון יש ועדה שיכולה לקצר את התקופה אם האדם שצריך צינון פונה אליה.

אופיר פינס-פז: בחוק הזה זה לא קיים.

אופיר פינס-פז: כלומר, גם אי-אפשר לקצר את התקופה על-ידי ועדה או על-ידי שיקול דעת נוסף.

אופיר פינס-פז: שנה וחצי זה יותר מדי זמן.

קריאה: - - -

אופיר פינס-פז: לא יודע.

אופיר פינס-פז: חבר'ה, אני לא חושב שהבית הזה צריך להעביר מסר, לא לבית-המשפט העליון ולא ליועץ המשפטי לממשלה או לפרקליט המדינה, שהם לא רצויים בבית-המשפט העליון.

אופיר פינס-פז: לא עשינו זאת כלפי רמטכ"ל ולא עשינו את זה כלפי גורמים אחרים, והצענו צינון, אבל לתקופה מתקבלת על הדעת: חצי שנה או שנה.

אופיר פינס-פז: לא תקופה שבעצם דוחקת אותם אל מחוץ למסלול ולא מאפשרת להם באופן מעשי להתמנות.

אופיר פינס-פז: לכן, אני מציע גם לממשלה, אדוני שר המשפטים, אדוני ראש הממשלה: אתם הצעתם שנה.

אופיר פינס-פז: היועץ המשפטי לממשלה החדש אמר שהוא בעד צינון ובעד צינון של שנה, ואני מעריך אותו.

אופיר פינס-פז: אני חושב שהוא הראשון מהיועצים המשפטיים שדיבר בעד צינון.

אופיר פינס-פז: למה צריך לעשות ככה?

מוחמד ברכה: חבר הכנסת פינס-פז, נא לסיים.

אופיר פינס-פז: למה לא לכבד את המערכת?

אופיר פינס-פז: יש הסכמה בממשלה על שנה.

אופיר פינס-פז: יכולה להיות הסכמה בכנסת על שנה.

אופיר פינס-פז: אני חושב ששנה תהיה תקופת זמן ראויה לחקיקה מבחינתנו.

אופיר פינס-פז: תודה.

מוחמד ברכה: תודה.

מוחמד ברכה: לפני שנמשיך בהסתייגויות, אני רוצה להבהיר משהו על מנת שלא תהיה אי-הבנה.

מוחמד ברכה: ועדת הפנים משכה זמנית את חוק החופים כדי להכניס תיקון, אבל מה שמחייב את סדר-היום של הכנסת זה הודעתו של יושב-ראש הכנסת, שהנושא הזה יעלה.

מוחמד ברכה: לכן, גם אם נסיים את הנושא הזה, אנחנו נכריז על הפסקה עד שהוועדה תספיק או תסיים את הכנת חוק החופים.

ראובן ריבלין: ברשות היושב-ראש, אומר משהו כדי להעמיד דברים על דיוקם.

מוחמד ברכה: מותר לך לדבר משם?

מוחמד ברכה: אני צריך לקום מכאן.

ראובן ריבלין: אדוני, לא.

ראובן ריבלין: שב.

ראובן ריבלין: אנחנו הסכמנו, כמובן, להעלות את הצעת החוק על סדר-היום, על-פי בקשתו של שר המשפטים, ואנחנו הנחנו זאת משום שלא היינו צריכים פטור מחובת הנחה, שכן החוק הונח כדין אתמול לפני תום הישיבה.

ראובן ריבלין: כרגע, ועדת הפנים משכה את החוק לפי סעיף 124, על מנת לבצע בו תיקונים.

ראובן ריבלין: כדי שאנחנו נוכל לדון בו, צריכה ועדת הכנסת לפטור מחובת הנחה.

ראובן ריבלין: אני רוצה שכל הדברים האלה לא יארכו למעלה מחצי שעה או שלושת-רבעי שעה, שכן ברגע שתסיים, אדוני, את סדר-היום עד כה, אנחנו נכריז על הפסקה לחצי שעה או לשלושת-רבעי שעה, ואז נמשיך את הישיבה בדיון בחוק החופים.

עזמי בשארה: תן לנו יותר זמן להסתייגויות.

ראובן ריבלין: אני לא אומר, וזה לא 20 יום.

ראובן ריבלין: אם זה יידחה, זה יידחה עד לאחר 10 באוקטובר.

מוחמד ברכה: היושב-ראש, מתי זה יתברר?

ראובן ריבלין: אנחנו מבררים זאת כרגע.

ראובן ריבלין: לפני שאדוני יסיים את הישיבה ויכריז על הפסקה, אנחנו נדע.

מוחמד ברכה: בסדר, אנחנו נדע.

מוחמד ברכה: אנחנו עוברים להמשך הדיון בהסתייגויות.

מוחמד ברכה: חבר הכנסת עזמי בשארה, הסתייגות להצעת חוק בתי-המשפט (תיקון מס' 40).

מוחמד ברכה: בבקשה.

עזמי בשארה: אדוני היושב-ראש, חברי הכנסת, זה נשמע דבר של מה בכך, זה אפילו נשמע אובייקטיבי ואפילו נשמע מקצועי – צינון.

עזמי בשארה: כל רעיון הצינון נשמע טוב, אבל לדעתי במקרה הזה הוא לא ראוי.

עזמי בשארה: חבר הכנסת איתן, אולי תגיב אחר כך על מה שאני אגיד.

גדעון עזרא: הוא לא שומע אותך.

מוחמד ברכה: רבותי השרים וחברי הכנסת, מפנים דברים אליכם, גם אל שר המשפטים וגם אל יושב-ראש הוועדה, ואתם עסוקים בסימפוזיון שהוא לא לעניין.

עזמי בשארה: יושב-ראש ועדת החוקה, חוק ומשפט, העניין הוא לא שנה וחצי או שנתיים או שלוש שנים.

עזמי בשארה: רעיון הצינון בתוך המערכת המשפטית אינו מקובל עלי.

עזמי בשארה: מה אמור שופט בית-המשפט העליון להיות לפני שהוא שופט בית-המשפט העליון?

עזמי בשארה: מה הוא אמור להיות?

עזמי בשארה: הוא אמור להיות משפטן.

עזמי בשארה: במה עובדים משפטנים?

עזמי בשארה: במה הם עוסקים?

עזמי בשארה: בתביעה או בעריכת-דין או בחקר משפטים באוניברסיטה.

עזמי בשארה: מה הם צריכים לעשות לפני זה?

עזמי בשארה: למה לצנן תובע כללי או יועץ משפטי?

עזמי בשארה: אני רוצה לשאול אותך, לא בגלל האווירה שקיימת בוועדת החוקה, בשביל להוכיח לבית-המשפט העליון מי הוא בעל-הבית – בית-המשפט העליון או הפרלמנט?

עזמי בשארה: קיימת האווירה הזאת, היא קיימת.

עזמי בשארה: יש יותר מדי חקיקה בענייני בג"ץ לאחרונה, שמטרתה רק להוכיח לבג"ץ מי בעל-הבית.

עזמי בשארה: מה הבעיה?

עזמי בשארה: חיים כהן היה בעיה?

עזמי בשארה: זמיר היה בעיה?

עזמי בשארה: שמגר היה בעיה?

עזמי בשארה: ברק היה בעיה?

עזמי בשארה: זה מינוי לא טוב?

עזמי בשארה: הוא היה צריך להיות מצונן?

עזמי בשארה: היה צריך לצנן את ברק?

עזמי בשארה: היה צריך לצנן את חיים כהן?

עזמי בשארה: מה הבעיה?

עזמי בשארה: הרי כל חוק בא לפתור בעיה.

עזמי בשארה: מי היה הבעיה שהיה צריך לעבור צינון של שנה וחצי?

עזמי בשארה: זוסמן היה יועץ משפטי בזמנו?

עזמי בשארה: לא, זוסמן לא היה.

עזמי בשארה: חיים כהן, שמגר, זמיר וברק.

אופיר פינס-פז: רובינשטיין וארבל זה בעיה.

עזמי בשארה: רובינשטיין זה בעיה בשבילי.

עזמי בשארה: אני לא רוצה שישפוט אותי בפעם הבאה.

עזמי בשארה: אני אומר שלא צריכה להיות בעיה.

עזמי בשארה: למה?

עזמי בשארה: כי הוא צריך להתנהג כשופט.

עזמי בשארה: מה הסיפור הזה?

עזמי בשארה: הוא יועץ משפטי?

עזמי בשארה: עכשיו הוא שופט, והוא צריך ללבוש את הכובע של השופט.

עזמי בשארה: אתה אומר לי: מסתובבים אנשים בבית-המשפט.

עזמי בשארה: מה זה "מסתובבים אנשים בבית-המשפט"?

עזמי בשארה: לעורך-דין לא מסתובבים אנשים בבית-המשפט?

עזמי בשארה: אם הוא היה עורך-דין, לא מסתובבים לו אנשים שהוא ייצג אותם בבית-המשפט?

עזמי בשארה: עורך-דין שייצג פוליטיקאים לא צריך לעבור צינון?

עזמי בשארה: הקונספציה כולה לא מובנת.

עזמי בשארה: אני אומר לך, אדוני השר, שיש אווירה בפרלמנט בקדנציה הזאת, ולא בגלל הדתיים.

עזמי בשארה: מה יותר חילוני ממה שקיים עכשיו?

עזמי בשארה: בתקופת הקואליציה הכי חילונית יש הכי הרבה חקיקה בענייני בג"ץ.

עזמי בשארה: אני לא מבין.

עזמי בשארה: כל הזמן מנסים להוכיח לבג"ץ מי בעל-הבית – הכנסת או בג"ץ.

עזמי בשארה: החקיקה לפעמים מיותרת.

עזמי בשארה: בשביל מה?

עזמי בשארה: מה צריך החוק הזה להוכיח, שהנה אנחנו אומרים לכם שתחכו ותשבו?

עזמי בשארה: זה לא אלוף בצבא, שצריך להיות שר.

עזמי בשארה: הצינון שם הוא בין מערכת למערכת, בין מערכת הביטחון לבין מערכת הפוליטיקה, מערכת ביצועית ומערכת וכו'.

עזמי בשארה: פה מדובר באותה מערכת, במערכת המשפטית.

עזמי בשארה: הוא צריך צינון בתוך המערכת המשפטית בשביל לעבור ממערכת משפטית אחת למשנה?

עזמי בשארה: הרי זה בתוך אותה מערכת.

עזמי בשארה: הקונספציה אינה מובנת לי.

עזמי בשארה: אמר פה מיקי איתן דבר, שעקרונית ממש מסוכן ולא מקובל עלי.

עזמי בשארה: מה הוא אמר?

עזמי בשארה: חבר הכנסת איתן, אמרת שהתובע לא צריך, כשהוא בתפקיד הזה, לשאוף לשום משרה.

עזמי בשארה: מה רע בתובע כללי ששואף להיות שופט?

עזמי בשארה: הרי זה גורם לו להתנהג רק יותר טוב.

עזמי בשארה: אם כל תובע כללי היה מתייחס לדבריו כאשר הוא חושב שפעם, ביום מן הימים, הוא יהיה שופט, הרי הוא יהיה תובע טוב.

עזמי בשארה: זה כמו קצין בצבא ששואף להיות אלוף.

המשפטים יוסף לפיד: אדוני היושב-ראש, זה בערך כפליים מהזמן - - -

עזמי בשארה: זה כל מה ששמעת.

עזמי בשארה: ממילא תקבל עכשיו חצי שעה של הפסקה, ואני רק מנצל את הזמן שממילא תהיה לנו בו הפסקה.

ג'מאל זחאלקה: אני מוותר על זכות הדיבור.

מוחמד ברכה: לא צריך לוותר על שום דבר.

מוחמד ברכה: בינתיים אני קובע את הזמנים, אני קובע את סדר הישיבה, ואתה לא צריך לוותר על שום דבר.

עזמי בשארה: אדוני היושב-ראש, אני חושב שפה יש בעיה קונספטואלית.

עזמי בשארה: אני חושב שסוג החקיקה הזה, שכל הזמן מתערב בבג"ץ ועושה חוקים לבג"ץ, מטרתו העיקרית בסופו של דבר היא אידיאולוגית ולא משפטית.

עזמי בשארה: תודה.

מוחמד ברכה: תודה.

מוחמד ברכה: חבר הכנסת ג'מאל זחאלקה, בבקשה.

ג'מאל זחאלקה: כבוד היושב-ראש, רבותי חברי הכנסת, רציתי רק להבהיר שבהסתייגות שלנו קבענו תקופת צינון של שלוש שנים, וזו היתה הסתייגות רק לדיבור, טכנית.

ג'מאל זחאלקה: לכן אנחנו לא רוצים להצביע על ההסתייגות שלנו, ובאופן עקרוני אנחנו מתנגדים להצעת החוק.

ג'מאל זחאלקה: לפני שבוע בא חבר הכנסת גדעון סער והציע לקבוע לבית-המשפט כמה שופטים ישבו - - -

גדעון סער: לא הצעתי, זה כבר עבר.

גדעון סער: זה חוק.

ג'מאל זחאלקה: זה כבר חוק.

ג'מאל זחאלקה: אני חושב שזה היה חוק מיותר, לא במקומו, והתערבות לא ראויה.

ג'מאל זחאלקה: אני מרגיש שלאט-לאט מגבילים את בית-המשפט.

ג'מאל זחאלקה: בית-המשפט יכול לקבוע.

ג'מאל זחאלקה: אם לא סומכים על בית-המשפט שהוא יכול - - -

גדעון סער: אתה רוצה להטיף לי בענייני משפט?

גדעון סער: זה מאוד משעשע אותי.

ג'מאל זחאלקה: תקשיב לי, תקשיב לי.

ג'מאל זחאלקה: גם אני יכול להביע את דעתי, ואולי תלמד ממנה משהו.

ג'מאל זחאלקה: אני מציע לך לשמוע טוב מאוד.

ג'מאל זחאלקה: אם אתה לא סומך על בית-המשפט שיקבע את מספר השופטים שישבו בנושא מסוים, איך אתה סומך עליו שהוא יקבע ויחרוץ באותו נושא?

ג'מאל זחאלקה: אם את העניין הטכני של מספר השופטים אתה רוצה לכפות עליו, איך אתה יכול לסמוך עליו שהוא יקבע באותו נושא?

ג'מאל זחאלקה: לכן זה היה מיותר, זו היתה התערבות גסה.

ג'מאל זחאלקה: אומנם כאן מדובר בוועדה לבחירת שופטים, אבל אני חושב שבפני הוועדה צריכים לעמוד המועמדים הטובים ביותר, מה גם שהוועדה הזאת לא יושבת כל יום.

ג'מאל זחאלקה: מועמד שתופס תאוצה במצב מסוים, אחרי תקופת צינון הסיכוי שלו להתקבל הוא פחות.

ג'מאל זחאלקה: יכול להיות שמבחינת הטיימינג הוא יפסיד את העניין.

ג'מאל זחאלקה: לכן אני מציע להתנגד להצעת החוק כולה.

מוחמד ברכה: תודה.

מוחמד ברכה: חבר הכנסת ואסל טאהא, אתה מעוניין לדבר?

מוחמד ברכה: אם כך, אדוני שר המשפטים, אתה רוצה להציג את ההסתייגות שלך?

המשפטים יוסף לפיד: אני מבטל את ההסתייגות.

מוחמד ברכה: מבטל.

מוחמד ברכה: אדוני יושב-ראש הוועדה רוצה להשיב.

מוחמד ברכה: בבקשה.

מיכאל איתן: אדוני היושב-ראש, כנסת נכבדה, אני דוחה מכול וכול את הניסיון לתאר את הצעת החוק הזאת כהצעת חוק שבאה לפגוע ביוקרתו של בית-המשפט העליון.

מיכאל איתן: ההיפך הוא הנכון.

מיכאל איתן: תקופת צינון תפגע ביוקרתו?

מיכאל איתן: הכיצד?

מיכאל איתן: הכיצד תפגע ביוקרתו?

מיכאל איתן: כאשר אתה מרומם את בית-המשפט ואומר: אני רוצה לשמור את בית-המשפט העליון, שכל הציבור יוכל לומר שזה מקום נקי, מבודד מניגודי אינטרסים, כאשר אני מייצר תקופות צינון על מנת שהוא לא ייפגע, אני פוגע בבית-המשפט העליון?

מיכאל איתן: חבר הכנסת עזמי בשארה, נניח לרגע אחד הנחה תיאורטית, שהחוק הזה היה מתקבל לפני שנתיים, שלוש שנים, והיתה תקופת צינון של שנה וחצי מרגע שהיועץ המשפטי ופרקליטת המדינה שכיהנו אז היו צריכים לעבור.

מיכאל איתן: הם היו מסיימים את תפקידיהם והיו מתמודדים כעבור שנה וחצי, שווים מול שווים, מול הרבה משפטנים אחרים.

מיכאל איתן: האם, לדעתך, כאשר הבחירה היתה באה אז, אחרי שעברה שנה וחצי והיתה פרספקטיבה לבדוק את הדברים, היינו אומרים: בחרנו בהם, האם הבחירה אז היתה יותר לגיטימית או פחות לגיטימית מאשר היום?

מיכאל איתן: האם יוקרת בית-המשפט העליון עלתה בשיטת המינוי שראינו ללא תקופת צינון?

מיכאל איתן: מי מגן כאן על בית-המשפט העליון?

מיכאל איתן: אשר להגנה על תפקיד היועץ המשפטי – היועץ המשפטי ופרקליט המדינה צריכים לייצג לפעמים עמדות המנוגדות לעמדות ולהלכות שקבע בית-המשפט.

מיכאל איתן: זה היופי שבדמוקרטיה, זה היופי שבהתנגשות בין הרשויות, שלכל אחת יש בכורה בתחומה, אבל יש גם יופי בכך שאפשר לבוא ולטעון מול בית-המשפט.

מיכאל איתן: במסורת היהודית, חבר הכנסת בשארה, הקדוש-ברוך-הוא אומר "ניצחוני בני", כשהם באו וטענו מולו.

מיכאל איתן: צריך לעמוד גם מול שופטים, עם כל הכבוד שנותנים להם, ולטעון מולם ולפעמים להתווכח, בכבוד, בידיעה שהם הפוסקים והפרשנים האחרונים של החוק, אבל בעמדה לעומתית.

מיכאל איתן: לא תמיד יש לאדם הכוח הזה, לעמוד ולהגיד דבר שלא מוצא חן בפני מישהו כשהוא עצמו תלוי במינוי של אותו אדם.

מיכאל איתן: אני שואל אותך שאלה פשוטה, חבר הכנסת עזמי בשארה.

מיכאל איתן: נניח שיש לך משפט נגד אחד הבנקים, ואתה אומר שכדי להתמודד מול הבנק הזה אתה צריך עורך-דין.

מיכאל איתן: אתה רוצה לקחת עורך-דין, אבל אומרים לך שעורך-הדין הזה הוא מועמד להיות חבר במועצת המנהלים של אותו בנק.

מיכאל איתן: אתה תיקח אותו בתור עורך-הדין שלך?

מיכאל איתן: אתה תגיד: יש כל כך הרבה עורכי-דין, אני אקח מישהו אחר.

מיכאל איתן: אולי הוא לא ירצה לטעון נגד הבנק, אולי הוא לא יהיה במאה אחוז במלוא חושיו.

מיכאל איתן: לכן אני חושב שצריך להגן גם על תפקיד היועץ המשפטי ופרקליט המדינה וגם על תפקיד בית-המשפט ולהפריד וליצור צינון.

מיכאל איתן: אשר לרשימת השמות שמנית ואמרת: רגע, רבותי, אהרן ברק היה צריך תקופת צינון?

מיכאל איתן: אני שואל אותך: אהרן ברק לא היה נבחר אם הוא היה בתקופת צינון של שנה וחצי?

אופיר פינס-פז: אולי לא.

מיכאל איתן: לא היה נבחר?

מיכאל איתן: אין שום סיכוי בעולם, אלא אם כן אתם מודים שהמערכת של המינויים היא מערכת מעוותת.

מיכאל איתן: אם אתם אומרים שבמינוי שופטים בישראל יושבים אנשים מעוותים - - -

אופיר פינס-פז: אם היתה שנה וחצי למופז, הוא לא היה שר הביטחון.

מיכאל איתן: אבל את מופז אפשר לפטר.

מיכאל איתן: זה לא שופט בית-המשפט העליון.

ראובן ריבלין: אם כך הדבר, שהיועץ המשפטי לממשלה הוא באופן אוטומטי שופט בבית-המשפט העליון, מה שאומר חבר הכנסת אופיר פינס-פז הוא, שאם אתה לא היועץ המשפטי, אתה לא יכול להיבחר.

ראובן ריבלין: צא ולמד מה הדבר ההפוך, שאם אתה היועץ המשפטי, גם אם אתה לא ראוי, אתה נבחר?

ראובן ריבלין: זה דבר שיוצר זילות.

ראובן ריבלין: לכל חכה יש שני קצוות.

מיכאל איתן: אני רוצה לסיים ולומר, שהוויכוח לוהט אבל בסופו של דבר הגענו להסכמה.

מיכאל איתן: הרוב התקבץ לתקופה של שנה וחצי, ואני מבקש מהכנסת לאשר את התקופה הזאת.

ראובן ריבלין: תודה רבה ליושב-ראש ועדת החוקה, חוק ומשפט.

ראובן ריבלין: חבר הכנסת פינס, אם פרופסור קרמניצר היה היועץ המשפטי לממשלה, הוא ודאי היה חבר בבית-המשפט העליון.

אופיר פינס-פז: בגלל זה הוא לא היועץ המשפטי, ובגלל זה מזוז הוא היועץ המשפטי ולא קרמניצר.

ראובן ריבלין: אני לא יודע למה הוא לא בבית-המשפט העליון.

אופיר פינס-פז: כשאדוני היושב-ראש שואל, הוא גם אמור לקבל תשובות.

ראובן ריבלין: בוודאי ובוודאי, אבל אתה מבין שהשאלה עדיין נשאלת.

ג'מאל זחאלקה: יש כאלה שחושבים שהוא לא מספיק טוב.

ראובן ריבלין: יש כאלה שחושבים שהוא לא מספיק טוב, ולא תמיד הם אלה שלא חושבים כמוהו בדעתו.

ראובן ריבלין: חבר הכנסת נסים זאב, בבקשה.

נסים זאב: אם אתה צריך למלא את החלל, אני מוכן לעלות ולדבר.

ראובן ריבלין: חבר הכנסת זאב, דברך יקר לנו יותר מאשר כדי לבזבז זמן או למשוך זמן.

ראובן ריבלין: אנחנו נעבור להצבעות.

ראובן ריבלין: נתתי לזמן לעבור על מנת שאנשים יוכלו לשבת ולהצביע.

ראובן ריבלין: רבותי חברי הכנסת, לפנינו הצעת חוק בתי-המשפט (תיקון מס' 40).

ראובן ריבלין: חבר הכנסת פינס-פז, האם אתה מבקש להצביע על ההסתייגות שלך לסעיף 1?

אופיר פינס-פז: כן.

ראובן ריבלין: אם כך, אנחנו מצביעים על שם החוק כהצעת הוועדה.

ראובן ריבלין: הצבעה מס' 38 בעד שם החוק – 29 נגד – 4 נמנעים – אין שם החוק נתקבל.

ראובן ריבלין: 29 בעד, ארבעה מתנגדים ואין נמנעים.

ראובן ריבלין: אני קובע ששם החוק אושר.

ראובן ריבלין: אנחנו עוברים להסתייגותו של חבר הכנסת אופיר פינס-פז לסעיף 1.

ראובן ריבלין: נא להצביע.

ראובן ריבלין: הצבעה מס' 39 בעד ההסתייגות – 7 נגד – 27 נמנעים – אין ההסתייגות של חבר הכנסת אופיר פינס-פז לסעיף 1 לא נתקבלה.

ראובן ריבלין: שבעה בעד, 27 נגד ואין נמנעים.

ראובן ריבלין: אני קובע שההסתייגות לא נתקבלה.

ראובן ריבלין: חבר הכנסת בשארה מבקש להצביע?

עזמי בשארה: לא.

ראובן ריבלין: כבוד שר המשפטים מבקש להצביע על ההסתייגות שלו?

המשפטים יוסף לפיד: לא.

ראובן ריבלין: גם שר המשפטים הסיר את הסתייגותו, ולכן אנחנו נצביע על סעיף 1 כהצעת הוועדה.

ראובן ריבלין: הצבעה מס' 40 בעד סעיף 1, כהצעת הוועדה – 29 נגד - 7 נמנעים – אין סעיף 1, כהצעת הוועדה, נתקבל.

ראובן ריבלין: 29 בעד, שבעה מתנגדים ואין נמנעים.

ראובן ריבלין: אני קובע שהצעת החוק עברה בקריאה שנייה.

ראובן ריבלין: אנחנו נעבור להצבעה בקריאה שלישית על הצעת חוק בתי-המשפט (תיקון מס' 40), התשס"ד–2004.

ראובן ריבלין: זו הצעת חוק של חבר הכנסת מיכאל איתן?

מיכאל איתן: אורית נוקד, איתן כבל ואליעזר כהן.

ראובן ריבלין: אני מסתפק בראשונה.

ראובן ריבלין: של חברת הכנסת אורית נוקד ואחרים.

ראובן ריבלין: נא להצביע.

ראובן ריבלין: הצבעה מס' 41 בעד החוק – 34 נגד – 4 נמנעים – 1 חוק בתי-המשפט (תיקון מס' 40), התשס"ד–2004, נתקבל.

ראובן ריבלין: 34 בעד, ארבעה נגד ואחד נמנע.

ראובן ריבלין: אני קובע שהצעת החוק עברה בקריאה שלישית, והיא תיכנס לספר החוקים של מדינת ישראל.

ראובן ריבלין: אני מברך את חברת הכנסת אורית נוקד על העברת החוק.

ראובן ריבלין: חברי הכנסת, ועדת הפנים של הכנסת סיימה את דיוניה בחוק החופים, וצריך רק להדפיס את התיקונים, דבר של מה בכך, בערך שעה.

ראובן ריבלין: אני קובע בהתאם לייעוץ המשפטי שקיבלתי, שאין צורך בשחרור מחובת הנחה כי סעיף 124 אינו מסיר את הצעת החוק משולחן הכנסת, אלא רק מושך אותה לשעה.

ראובן ריבלין: לכן אני מכריז על הפסקה עד השעה 16:00.

ראובן ריבלין: בשעה 16:00 נחדש את דיוני הכנסת על מנת לדון בסעיף אחד בלבד: הצעת חוק החופים, על כל ההסתייגויות.

ראובן ריבלין: רבותי חברי הכנסת, הפסקה מרגע זה ועד לשעה 16:00.

ראובן ריבלין: (הישיבה נפסקה בשעה 14:59 ונתחדשה בשעה 16:50.

ראובן ריבלין: )

ראובן ריבלין: רבותי חברי הכנסת, אני מחדש את ישיבת הכנסת, והנושא על סדר-היום הוא הצעת חוק שמירת הסביבה החופית, התשס"ד–2004.

ראובן ריבלין: רבותי חברי הכנסת, יושב-ראש הוועדה ביקש למשוך את החוק לפי סעיף 124, שהיא משיכה חלקית, על מנת לתקן טעויות שנעשו כתוצאה מדיוני הוועדה, ורק לצורך תיקון אותם עיוותים שנפלו בחוק.

ראובן ריבלין: ואכן, הוועדה סיימה את עבודתה לפני כשעתיים והעניין הועבר לדפוס.

ראובן ריבלין: אני כבר קיבלתי את העותק המושלם אצלי, חלק מחברי הכנסת מקבלים את הנוסח הלבן - עדיין בלי רוב ההסתייגויות.

ראובן ריבלין: על כל פנים, רוב ההסתייגויות, כמובן, הן ההסתייגויות שהיו קיימות גם בנוסח הקודם.

ראובן ריבלין: הנוסח המלא של החוק על כל ההסתייגויות, כפי שתוקנו על-ידי יושב-ראש הוועדה והוועדה הנכבדה, נמצאים לפני, ולכן אני מחליט לחדש את הישיבה ולהתחיל בהשמעת ההסתייגויות עצמן.

ראובן ריבלין: הודעה למזכיר הכנסת, בבקשה.

אריה האן: ברשות יושב-ראש הכנסת, הריני מתכבד להודיע, כי הונחה על שולחן הכנסת, לקריאה שנייה ולקריאה שלישית, הצעת חוק שמירת הסביבה החופית, התשס"ד–2004, שהחזירה ועדת הפנים ואיכות הסביבה.

אריה האן: תודה רבה.

ראובן ריבלין: תודה רבה.

ראובן ריבלין: [מס' מ/51; "דברי הכנסת", מושב ראשון, חוב' י"ט, עמ' 4673; נספחות.

ראובן ריבלין: ]

ראובן ריבלין: ובכן, יושב-ראש ועדת הפנים ואיכות הסביבה של הכנסת, אדוני יתחיל וירצה, וראשון הדוברים יהיה חבר הכנסת עמרם מצנע.

ראובן ריבלין: אני מציע שאנו נאפשר לכל חבר כנסת חמש דקות, אלא אם כן יש לו דברים מהותיים שהוא רוצה לומר, ואז נאפשר לו כמה דקות נוספות.

ראובן ריבלין: חמש דקות יספיקו?

עמרם מצנע: יותר מדי.

ראובן ריבלין: מצוין, אז נקבע חמש דקות למסתייג.

ראובן ריבלין: בבקשה.

ואיכות הסביבה): כבוד היושב-ראש, חברי חברי הכנסת, מסתיימת המלאכה של חקיקת חוק שמירת הסביבה החופית, התשס"ד–2004.

ואיכות הסביבה): החוק הזה עבר גלגולים שונים בכנסת, גם בכנסת הקודמת, כשהוא הוצע על-ידי שורה ארוכה של חברי כנסת כהצעת חוק פרטית.

ואיכות הסביבה): היוזם הראשי אז היה השר דהיום, חבר הכנסת עוזי לנדאו.

ואיכות הסביבה): בין חברי הכנסת החתומים על יוזמת החוק היו רבים מאלה שהשתתפו בדיונים ובקידום החקיקה הזאת גם בכנסת הזאת, ואני בתוכם.

ואיכות הסביבה): אחרי שהצעת החוק הפרטית עברה בקריאה טרומית בכנסת הקודמת, הממשלה החליטה לשנות את הגישה שלה לחקיקה הזאת, וביקשה שלא לאשר דין רציפות על ההצעה הפרטית, והגיעה אל הכנסת עם הצעה משלה, שהיא מתונה יותר, לדעתם של רבים, פחות עומדת על האינטרסים של איכות הסביבה, אבל עדיין הצעה שהיא צעד משמעותי מאוד קדימה בהגנה על הסביבה הטבעית שלנו, בשיקום הסביבה, בהישארותם לדורות הבאים של אותם משאבים מוגבלים ביותר שיש לנו במדינה הקטנה שלנו בכל מה שנוגע לטבע, אם ים וחוף הים, אם נחל ואגם, אם גבעות ויערות.

ואיכות הסביבה): מטרות החוק, כפי שהן מופיעות בנוסח החוק, הן אלה: 1.

ואיכות הסביבה): להגן על הסביבה החופית ועל אוצרות הטבע והמורשת שבה, לשקמם ולשמרם כמשאב בעל ערכים ייחודיים, וכן למנוע ולצמצם במידת האפשר פגיעה בהם; 2.

ואיכות הסביבה): לשמור על הסביבה החופית ועל החול החופי לתועלת ולהנאת הציבור ולדורות הבאים; 3.

ואיכות הסביבה): לקבוע עקרונות והגבלות לניהול, לפיתוח ולשימוש בני-קיימא של הסביבה החופית.

ואיכות הסביבה): אלה המטרות של החוק.

ואיכות הסביבה): אחרי דיונים רבים מאוד - הוועדה קיימה בסך הכול 21 דיונים בחקיקה הזאת - והחל מסוף ספטמבר אשתקד, כשהכנסת עוד היתה בפגרה, התחלנו לדון בהצעת החוק הממשלתית והשבוע הגענו לסיום.

ואיכות הסביבה): החוק קובע כמה עקרונות מרכזיים מאוד.

ואיכות הסביבה): העיקרון הראשי הוא, שברצועה של חוף הים, המורכבת בעצם משתי רצועות - של 100 מטרים מקו המים, ועוד 200 מטרים נוספים, הרצועה שמשתרעת בסך-הכול על 300 מטרים - תוגבל הבנייה, יוגבל הפיתוח ותוגבל כל פעילות שעשויה או עלולה לפגוע בסביבה החופית.

ואיכות הסביבה): המגבלות האלה, שתחולנה מכניסתו של החוק הזה לתוקפו, תיצורנה נורמה חדשה בציבור הישראלי, גם אצל המתכננים והאדריכלים וראשי הערים וראשי הרשויות והתעשיינים והחקלאים וכו', וגם בציבור הרחב, שיתחיל להתייחס לחוף הים כאל רכוש, משאב משותף שלנו.

ואיכות הסביבה): המשאב הזה הוא מוגבל מאוד, הוא מצטמצם מיום ליום.

ואיכות הסביבה): שליש מהחוף שלנו נלקח על-ידי מתקנים ביטחוניים ותשתיתיים.

ואיכות הסביבה): על חלק גדול מהחוף כבר נעשתה בנייה שלא היתה מוגבלת עד לאחרונה, אם בתי-מלון, אם מבני מגורים.

ואיכות הסביבה): לציבור הרחב נשאר מעט מאוד, ועם גידול האוכלוסייה, הסנטימטרים הבודדים שנשארים לנו מצטמצמים והופכים למילימטרים.

ואיכות הסביבה): באחרונה התחילה גם תופעה אכזרית מאוד של הפרטת החוף, כאשר כל מי שמחזיק בו מגדר אותו, הופך אותו לרכוש פרטי, למתקן לשימוש מאוד מוגבל, ויותר ויותר נמנעת מהציבור הרחב הגישה ללא תשלום, ולפעמים גם התשלום לא עובד, לים ולחופים.

ואיכות הסביבה): אנחנו קובעים פה את זכות הציבור למעבר החופשי.

ואיכות הסביבה): כמובן, הזכות הזאת מוגבלת בתנאים הקיימים, אבל בזה אנו שומרים לציבור את הזכות הזאת למעבר חופשי לאורך שפת הים ככל האפשר.

ואיכות הסביבה): אנחנו מגבילים את התכנון ואת הפיתוח לאורך החוף על-ידי הקמת ועדת מיוחדת שתהיה מסננת לתוכניות השונות, ועדה לשמירת הסביבה החופית.

ואיכות הסביבה): היא תהיה חלק ממערך התכנון במדינת ישראל.

ואיכות הסביבה): כל תכנון וכל תוכנית שמתייחסים לרצועה הזאת של 200 ו-300 מטרים מחוף הים, מקו הים, יצטרכו לעבור את הוועדה הזאת, שהרכבה היה נושא לדיונים בלתי פוסקים כמעט.

ואיכות הסביבה): פעמים מספר משכה הממשלה את ההצעה שלה כדי לשנות את הרכב הוועדה.

ואיכות הסביבה): היא באה כמה פעמים עם הצעות שונות, שאחר כך השתנו גם בתוך הממשלה, כל משרד ממשלתי שיש לו נגיעה או מרגיש שיש לו נגיעה לדבר דרש ייצוג משלו.

ואיכות הסביבה): כתוצאה מכך הוקמה ועדה שאיננה לשביעות רצוני ואינה לשביעות רצונם של רוב חברי ועדת הפנים ואיכות הסביבה, אבל בכל זאת הוועדה הזאת היא יחסית מאוזנת, היא הרבה יותר ירוקה, היא כוללת הרבה יותר נציגים של העניין הסביבתי ושל הארגונים הסביבתיים ושל המשרד לאיכות הסביבה, מאשר ועדת התכנון הרגילה.

ואיכות הסביבה): לכן, אנחנו תקווה שלמרות הגודל המופרז שלה - 17 חברים - הוועדה הזאת תוכל באמת לחוות את דעתה בצורה מאוזנת, שקולה, אבל העיקר - בראייה סביבתית, ולא רק סביבתית, כי חוף הים זה לא רק סביבה, זה גם מורשת היסטורית - יש עתיקות על חוף הים - אולי יותר מזווית הראייה של הדורות הבאים, ולכן לא תיתן יד לתוכניות רבות, שהתרבו באחרונה, של הפיכת חוף הים לרכוש פרטי על-ידי צעדים שונים - בנייה לגובה שמסתירה את הנוף, הקמת מתקנים שאינם הכרחיים על חוף הים, אבל סותמים אותו, שלא נותנים לציבור להשתמש בו ולא נותנים פתח לזרימה הטבעית, כמו לזרימת החול.

ואיכות הסביבה): המרינות הרבות שהוקמו פשוט סתמו את זרימת החול ופגעו פגיעה קשה מאוד בחופים צפוניים יותר.

ואיכות הסביבה): אנחנו מקווים שהדברים האלה לא יחזרו – לא הבניינים שסותמים את הנוף כמו אלה שבכניסה לחיפה, לא המרינות, שהפכו למפגע סביבתי מאוד קשה, קודם כול בגלל מה שהן עשו לזרימת החול הימי, ולא הפרויקטים שאמורים היו להיות פרויקטים תיירותיים, והפכו פשוט לבנייני דירות.

ואיכות הסביבה): לקחו מהציבור, מתושבי אשקלון, למשל, חלק גדול, אולי החלק הכי טוב של חוף הים, והפכו אותו לגמרי לרכושם, לאחוזתם הפרטית של בעלי הדירות במקום.

ואיכות הסביבה): לכן, אנו תולים תקווה בכך שהוועדה שהקמנו אכן תעשה את שלה ולא תיתן לפרויקטים כאלה לקום בעתיד.

ואיכות הסביבה): אנחנו מכירים את המצב הקיים.

ואיכות הסביבה): החוק אינו נוגע בפרויקטים שכבר אושרו, בוודאי אינו נוגע בשטחים הבנויים כיום, אבל התוכניות העתידיות באותם שטחים יבואו לוועדה וייבדקו מנקודת ראות זו, האם הכרחי לבנות מה שהם מציעים על חוף הים, האם הבנייה כפי שהיא מוצעת היא בנייה באמת בהיקפים הראויים ובגובה הנדרש והראוי למקום.

ואיכות הסביבה): כל אלה הם תפקידיה של הוועדה הזאת.

ואיכות הסביבה): יש בחקיקה סעיפים שנוגעים למתן היתרים לפעילות על חוף הים שאמורה לפגוע או לשנות את המרקם הסביבתי העתידי והנוצר, יש פה סעיפים שקשורים לאחריות האישית של אנשים שיפירו את החוק ויפגעו בסביבה הטבעית.

ואיכות הסביבה): אני לא רוצה עכשיו, ביום האחרון של מושב הכנסת, וזה בעצם גם הדיון האחרון במושב הזה, לקחת את תשומת לבכם מעבר לנדרש, אך אני חוזר ואומר: החוק הזה הוא איזון שהגענו אליו אחרי דיונים מאוד מתישים.

ואיכות הסביבה): היו גם הרבה מאוד גורמים בממשלת ישראל שלא רצו את החקיקה הזאת, היו גורמים רבים מאוד מחוץ לממשלה, אבל עם גישה נוחה לממשלה וגם לכנסת, שניסו לטרפד את החקיקה הזאת.

ואיכות הסביבה): היו אינטרסים אמיתיים שהיו צריכים לאזן אותם עם אינטרסים של שמירת הסביבה, אינטרסים של פיתוח, אפילו אינטרסים של פיתוח עתידי במתקנים שהיום הם מפגע סביבתי נורא, כמו שדה-התעופה שדה-דב, שממוקם היום באמצע שכונת מגורים וחייבים לפנות אותו ולהעבירו למקום אחר.

ואיכות הסביבה): אבל אם מעבירים מתקן כזה קיים וחייבים למצוא לזה מקורות מימון, אז חלק ממקורות המימון צריך לבוא משימושים מסחריים באותה קרקע שהמתקן מפנה.

ואיכות הסביבה): לכן יש צורך בגמישות למען הסביבה שלנו בפרויקטים העתידיים האלה.

ואיכות הסביבה): תוך כדי דיונים ותוך כדי התכנסות מתחת למסגרת מוסכמת, ויתרנו – אני מדבר על האנשים שבאו מנקודת ראות סביבתית, ירוקה – על הרבה מאוד דברים.

ואיכות הסביבה): הבאנו בחשבון הרבה מאוד אינטרסים.

ואיכות הסביבה): את החוזים שהבטיחו למשל לבעלי הקרקעות באותו אזור של שדה-דב, הבטיחו להם אחר כך שימושים שונים, שהיום מבחינת הראייה הסביבתית אלה לא שימושים רצויים.

ואיכות הסביבה): אבל כל מה שהובטח וכל מה שמתקיים כדין וכל מה שאושר, אנחנו נצטרך להתפשר אתם ולתת לזה להתקיים, למרות ההיגיון והמטרות של החוק.

ואיכות הסביבה): נשמור על מה שלא נוצל עד כה ונעצור הרבה מאוד זליגה והרבה מאוד נסיגה בתחומים האלה, ובעתיד, אם הנורמה הזאת תכה שורשים ותתקבל בציבור הרחב, וגם תופנם על-ידי המתכננים, על-ידי הבונים, על-ידי היזמים, אזי גם במקומות שהיום מרגיזים אותנו מאוד יהיו תיקונים לטובה.

ואיכות הסביבה): אני מבקש מחברי הכנסת לאשר את הצעת החוק הזאת, שהיא פרי עבודה גדולה מאוד של הרבה מאוד אנשים, לא רק של חברי הוועדה.

ואיכות הסביבה): אני חייב להגיד, שהלובי הסביבתי בכנסת, השדולה הסביבתית, בראשותם של חברי הכנסת עמרי שרון ומיכאל מלכיאור, היה מעורב לאורך כל הדרך בחקיקה הזאת.

ואיכות הסביבה): את מילות התודה האחרות אגיד בסוף.

ואיכות הסביבה): יש לחקיקה הזאת כמה הסתייגויות.

ואיכות הסביבה): אני מבקש מחברי הכנסת להוריד את ההסתייגויות האלה, לאפשר לחקיקה להתקדם.

ואיכות הסביבה): כל מלה פה היא תוצאה של הרבה מאוד פשרות.

ואיכות הסביבה): אני מציע לא להפר את הפשרות האלה ואת הסיכומים האלה ברגע האחרון, כי כל שינוי יחייב אותי כיושב-ראש הוועדה למשוך את החוק לדיונים נוספים, וחובה עלינו לקדם אותו כמה שיותר מהר, כי כל יום וכל שבוע שאנחנו לא מכניסים את החוק הזה לספר החוקים של מדינת ישראל, עוד ועוד פרויקטים מגיעים לאישור, פחות ופחות אדמות נשארות בסמוך לחוף הים והפגיעה בנוף נמשכת.

יולי יואל אדלשטיין: אני מודה מאוד ליושב-ראש ועדת הפנים ואיכות הסביבה, חבר הכנסת יורי שטרן.

יולי יואל אדלשטיין: כפי שכבר נאמר על-ידי יושב-ראש הוועדה, יש כמה מסתייגים.

יולי יואל אדלשטיין: המסתייג הראשון, חבר הכנסת עמרם מצנע, בבקשה.

יולי יואל אדלשטיין: אחריו – חבר הכנסת חמי דורון.

גדעון סער: אדוני היושב-ראש, האם אתה לא מגביל כל מסתייג?

יולי יואל אדלשטיין: כל מסתייג יקבל חמש דקות.

גדעון סער: - - -

יולי יואל אדלשטיין: העיקרון שעומד לפנינו היום הוא עיקרון שכולנו מאוד מעריכים, והוא עקרון השוויון.

יולי יואל אדלשטיין: כולם יקבלו אותו זמן, כל אחד יקבל חמש דקות.

יולי יואל אדלשטיין: מי שירצה לתרום מזמנו, יתרום למליאה כולה ולא לחבר כנסת אחר.

יולי יואל אדלשטיין: יבורך כל מי שידבר פחות מחמש דקות.

יולי יואל אדלשטיין: חבר הכנסת עמרם מצנע, בבקשה.

עמרם מצנע: מכובדי היושב-ראש, עמיתי חברי הכנסת, אני אתמוך בחוק, למרות ההסתייגויות ולמרות הגלגול הרב-שנתי של החוק, ואף שאכן החוק היום שונה בצורה מהותית מהחוק שהונח עוד בכנסת הקודמת במתכונת פרטית, ולאחר מכן כשילוב עם הצעת הממשלה.

עמרם מצנע: אני רוצה לפתוח במחמאות ליושב-ראש הוועדה, חבר הכנסת יורי שטרן, שניווט את הדיונים בסבלנות, במקצועיות, והביא לכך שאנחנו יכולים בסוף המושב הזה להביא את החוק לאישור.

עמרם מצנע: זה באמת חוק שבסופו של דבר מצא איזונים רבים בין הצרכים הרבים, ואני מודה שאני מסתכל על החוק מכיוונים שונים, בין השאר כמי שעמד בראש העיר חיפה, עיר שיש לה חוף ארוך מאוד, לאורך עשר שנים.

עמרם מצנע: אני חושב שראוי שהחוק הזה יהיה בעיקרו חוק ערכי, חוק שמביא לידי ביטוי את המחשבה על הים ועל הערך של חוף הים, של שמירת הסביבה הימית.

עמרם מצנע: אבל חוק שהיה מטפל רק בשימור ולא היה מתייחס גם לפיתוח, היה חוק לא נכון, חוק שלא מבטא בסופו של דבר את הצרכים האמיתיים.

עמרם מצנע: שכן אף אחד מאתנו אינו חושב שצריך להשאיר את החוף באופן טבעי, או להחזיר מצב לקדמותו ולחזור שנים אחורה, שכן השימוש בחוף צריך להיות מפותח בצורה כזאת שישרת את התושבים, שישרת את האזרחים.

עמרם מצנע: החשש לאורך הדיונים הארוכים בדיונים על החוק הזה היה כמובן מפני זה שאנחנו נעבור לקיצוניות שנייה, שבה ניצור מערכת ביורוקרטית כל כך סבוכה וכל כך מורכבת, שלא נצליח לבצע שום דבר.

עמרם מצנע: אחת הדוגמאות האופייניות היא בכך שלאורך חופי הרחצה יש מתקנים, יש שימושים שבאמת אינם ראויים, אבל גם המוטיבציה להחליף את השימושים האלה עלולה לעלות על מוקשים ביורוקרטיים, שכן החלפת שימוש אחד, שהוא רע, בשימוש שהוא טוב, יכולה לסתום את הגולל על חיפוש משהו שהוא טוב מאוד.

עמרם מצנע: למשל, בחוף קריית-חיים יש חוות מכלים, מסוף דלק ענק, שאנחנו שנים רוצים לפנות אותו, והסכנה בחוק שהוא איננו מתחשב בכך שפינוי חוות מכלים לא יתאפשר אם נרצה להחזיר את החוף להיות חוף פתוח, מנוקה מכל פיתוח סביבתי כלשהו.

עמרם מצנע: על כן צריך להביא בחשבון, שכדי לתקן עיוותים של העבר אולי אי-אפשר להשיג את כל הרצונות של כל הסביבה, אלא למצוא תחליף שהוא יותר טוב, אם כי אולי פחות טוב מהמושלם.

עמרם מצנע: על כן אני חושב שהחוק במתכונת הנוכחית אכן נתן לכך פתרון.

עמרם מצנע: אני חשבתי, ואף שזה לא קיבל ביטוי בחוק אני עדיין חושב, שראוי היה לעשות דיפרנציאציה, הפרדה, לחוף הנמצא בתוך שטח עירוני ולחופים הנמצאים בשטחים פתוחים, שכן מהמקובלות בכל העולם, שעיר בנויה עד קו המים, עם יצירת קשר וממשק בין ים ליבשה בשימושים שונים, כמו טיילות, כמו רציפים, כמו בתי-קפה, כמו מלונות.

עמרם מצנע: אבל השימוש הוא עד החוף עצמו, וכל מי שיסתכל או ידמיין ערי חוף רבות בעולם, יראה שהערים בנויות עד קו המים, כמובן עם התחשבות בצורך הציבורי.

עמרם מצנע: נדמה לי שבעניין הזה לא דקדקנו מספיק.

עמרם מצנע: כפי שאמרתי, אני אתמוך בחוק.

עמרם מצנע: אני גם לא אעמוד על הצבעה על ההסתייגויות שהגשתי, שכן חלקן התמלא ועל חלקן נצטרך לחשוב בעתיד.

עמרם מצנע: אני כבר הבעתי את הערכתי ליושב-ראש הוועדה ולחברי הוועדה, אבל אני רוצה להביע הערכה גם לשרה לאיכות הסביבה, שגם היא מצטערת מאוד על שהיא איננה נמצאת כאן.

עמרם מצנע: אני מניח שהיא רואה אותנו בבית.

עמרם מצנע: אין ספק שחברת הכנסת יהודית נאות, בקדנציה הקודמת, היתה ממובילות החוק, ואנחנו התנגשנו אז לא מעט בוויכוחים, אני כראש העיר והיא כאקס סגניתי בעיריית חיפה.

עמרם מצנע: כמי שהובילה כאן בוועדה את החוק, ולאחר מכן כאשר התמנתה לשרה לאיכות הסביבה.

עמרם מצנע: אני בהחלט מביע הערכה ליוזמה, למעורבות ולרוח שליוותה בה, וגם על הנכונות להתפשר בסופו של דבר ולהביא לכך שהחוק הזה יעבור ויעמוד למבחן הציבור.

עמרם מצנע: אני מנצל את ההזדמנות לאחל לך, יהודית - ואני מקווה שאת צופה בנו בבית - בריאות ואריכות ימים, שנוכל לחוקק חוקים נוספים שימצאו את האיזון המתאים בין שימור הסביבה לבין פיתוח ועשייה.

יולי יואל אדלשטיין: תודה רבה לחבר הכנסת עמרם מצנע.

יולי יואל אדלשטיין: חבר הכנסת חמי דורון, סגן יושב-ראש הכנסת, בבקשה.

יולי יואל אדלשטיין: אחריו יעלה חבר הכנסת רשף חן.

יולי יואל אדלשטיין: למזכיר הכנסת יש הודעה.

אריה האן: ברשות יושב-ראש הישיבה, הריני להודיעכם כי הונחו היום על שולחן הכנסת – לדיון מוקדם:

אריה האן: הצעת חוק הביטוח הלאומי [נוסח משולב] (תיקון – מענק אשפוז ליולדת ויילוד פג), התשס"ד–2004, מאת חבר הכנסת חיים אורון וקבוצת חברי הכנסת; הצעת חוק משפחות אומנה (תקופת האומנה), התשס"ד–2004, מאת חברת הכנסת ענבל גבריאלי; הצעת חוק המרכז לתרומות של חלב-אם, התשס"ד–2004, מאת חברת הכנסת נעמי בלומנטל; הצעת חוק ביטוח בריאות ממלכתי (תיקון – תקרת תשלום משפחתית לחולים כרוניים), התשס"ד–2004, מאת חבר הכנסת חיים אורון וקבוצת חברי הכנסת; הצעת חוק הגנת השכר (תיקון – תשר), התשס"ד–2004, מאת חבר הכנסת אופיר פינס-פז; הצעת חוק התכנון והבנייה (תיקון – ועדת נגישות), התשס"ד–2004, מאת חבר הכנסת חמי דורון וקבוצת חברי הכנסת; הצעת חוק גיל פרישה (תיקון – הקצאת סיוע ממשלתי), התשס"ד–2004, מאת חבר הכנסת אופיר פינס-פז; הצעת חוק הביטוח הלאומי (תיקון – קצבת שאירים וקצבת זיקנה), התשס"ד–2004, מאת חברי הכנסת עסאם מח'ול, מוחמד ברכה ואחמד טיבי; הצעת חוק לתיקון פקודת פשיטת הרגל [נוסח חדש] (אישור בית-המשפט במימוש ערובה), התשס"ד–2004, מאת חבר הכנסת ניסן סלומינסקי; הצעת חוק הגבלת העישון במקומות ציבוריים (תיקון – סמכויות סדרן בית-חולים), התשס"ד–2004, מאת חבר הכנסת שאול יהלום; הצעת חוק מאגר מידע גנטי (היעלמות ילדי עולים מתימן), התשס"ד–2004, מאת חבר הכנסת צבי הנדל; הצעת חוק משפחות חד-הוריות (תיקון – הנחה בארנונה), התשס"ד–2004, מאת חבר הכנסת אלי אפללו; הצעת חוק קליטת חיילים משוחררים (מימון השכלה אקדמית – הפליה מתקנת), התשס"ד–2004, מאת חבר הכנסת איוב קרא; הצעת חוק-יסוד: משאל עם להסדר הקבע, מאת חבר הכנסת צבי הנדל; הצעת חוק לידת בית (תיקוני חקיקה), התשס"ד–2004, מאת חברי הכנסת רשף חן, גילה גמליאל ורוני בריזון; הצעת חוק כתוביות בסרטים ובמופעים, התשס"ד–2004, מאת חבר הכנסת עבד-אלמאלכ דהאמשה; הצעת חוק עבודת נשים (תיקון – הארכת חופשת לידה בגין אשפוז היילוד), התשס"ד–2004, מאת חברת הכנסת ענבל גבריאלי; הצעת חוק לתיקון פקודת העיריות (הצבת מתקן פולט קרינה), התשס"ד–2004, מאת חבר הכנסת אופיר פינס-פז; הצעת חוק הרשויות המקומיות (מאבק בנגע הסמים),

אריה האן: התשס"ד–2004, מאת חבר הכנסת אחמד טיבי; הצעת חוק בתי-המשפט (תיקון – תואר מוסמך לשופטי בית-המשפט העליון והמחוזי), התשס"ד–2004, מאת חברת הכנסת מרינה סולודקין; הצעת חוק העסקת עובדים על-ידי קבלני כוח-אדם (תיקון – השוואת תנאים לעובדי קבלני משנה), התשס"ד–2004, מאת חברי הכנסת עמיר פרץ, אילנה כהן ודוד טל; הצעת חוק צער בעלי-חיים (הגנה על בעלי-חיים) (תיקון – הכשרה ותנאים מוקדמים לצורך תפיסה), התשס"ד–2004, מאת חבר הכנסת איתן כבל; הצעת חוק רישוי עסקים (תיקון – ביטוח סביבתי), התשס"ד–2004, מאת חברת הכנסת מל פולישוק-בלוך וקבוצת חברי הכנסת; הצעת חוק הקולנוע (תיקון – תקציב שנתי מינימלי), התשס"ד–2004, מאת חברת הכנסת יולי תמיר; הצעת חוק רישוי עסקים (תיקון – הוספת תנאים לרשיון), התשס"ד–2004, מאת חבר הכנסת אלי אפללו; הצעת חוק הביטוח הלאומי (תיקון – שלילת זכויות ממבצע פעולות איבה), התשס"ד–2004, מאת חבר הכנסת צבי הנדל; הצעת חוק שעות עבודה ומנוחה (תיקון – קיצור שבוע העבודה), התשס"ד–2004, מאת חבר הכנסת בנימין אלון; הצעת חוק חינוך ממלכתי (תיקון – הכללת המורשת הערבית), התשס"ד–2004, מאת חברי הכנסת עסאם מח'ול, מוחמד ברכה ואחמד טיבי; הצעת חוק גירוש מחבלים מתאבדים, התשס"ד–2004, מאת חבר הכנסת יחיאל חזן; הצעת חוק הגבלת גישה לאתרי אינטרנט למבוגרים, התשס"ד–2004, מאת חבר הכנסת יחיאל חזן; הצעת חוק ההתנתקות, התשס"ד–2004, מאת חברי הכנסת אורי יהודה אריאל וצבי הנדל; הצעת חוק בית-התפוצות, התשס"ד–2004, מאת חברת הכנסת ענבל גבריאלי; הצעת חוק הביטוח הלאומי (תיקון – דמי אבטלה לעצמאים), התשס"ד–2004, מאת חבר הכנסת אהוד רצאבי; הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון – איחוד רשויות מקומיות), התשס"ד–2004, מאת חברי הכנסת דוד אזולאי וגלעד ארדן וקבוצת חברי הכנסת; הצעת חוק התכנון והבנייה (תיקון – פרסום הודעה על הפקעה), התשס"ד–2004, מאת חברת הכנסת גילה גמליאל; הצעת חוק לתיקון פקודת התעבורה (אגרת רשות השידור), התשס"ד–2004, מאת חבר הכנסת יחיאל חזן; הצעת חוק הגנת הצרכן (תיקון – הזכות לתובענה ייצוגית בחוזי התקשרות ארוכי טווח),

אריה האן: התשס"ד–2004, מאת חבר הכנסת גלעד ארדן; הצעת חוק הגנת השכר (תיקון – אחריות מעסיק בפועל), התשס"ד–2004, מאת חברי הכנסת עסאם מח'ול, מוחמד ברכה ואחמד טיבי; הצעת חוק אלצהיימר ודמנציה, התשס"ד–2004, מאת חברת הכנסת יולי תמיר וקבוצת חברי הכנסת; הצעת חוק הנכים (תגמולים ושיקום) (תיקון – סייגים להתיישנות), התשס"ד–2004, מאת חבר הכנסת שאול יהלום; הצעת חוק לתיקון פקודת המשטרה (חקירת סוהר בידי המחלקה לחקירות שוטרים), התשס"ד–2004, מאת חבר הכנסת משה גפני; הצעת חוק סדר הדין הפלילי (תיקון – ערכאת ערעור), התשס"ד–2004, מאת חבר הכנסת עבד-אלמאלכ דהאמשה; הצעת חוק האזרחות והכניסה לישראל (הוראת שעה) (תיקון – העלאת גיל ילד לצורך אישור איחוד משפחות), התשס"ד–2004, מאת חברת הכנסת קולט אביטל; הצעת חוק לימוד חובה (תיקון – לימוד חובה עד כיתה י"ב), התשס"ד–2004, מאת חבר הכנסת עבד-אלמאלכ דהאמשה; הצעת חוק חיים בכבוד, התשס"ד–2004, מאת חבר הכנסת משה כחלון; הצעת חוק זכויות הדייר בדיור הציבורי (תיקון – תיקון ליקויים בדירה), התשס"ד–2004, מעת חבר הכנסת ישראל אייכלר; הצעת חוק התכנון והבנייה (תיקון – תסקיר פקיד סעד), התשס"ד–2004, מאת חברי הכנסת עזמי בשארה, ג'מאל זחאלקה וואסל טאהא; הצעת חוק הרשות השנייה לטלוויזיה ורדיו (תיקון – איסור פרסום שידור פרסומות בזמנים מקבילים), התשס"ד–2004, מאת חבר הכנסת רוני בר-און; הצעת חוק למניעת הטרדה מינית (תיקון – התייחסויות חוזרות ופיצוי בשל תביעת סרק), התשס"ד–2004, מאת חברת הכנסת ענבל גבריאלי; הצעת חוק התקשרויות זוגיות (רישום ופירוק), התשס"ד–2004, מאת חבר הכנסת חיים אורון; הצעת חוק התכנון והבנייה (תיקון – תוקף צו הריסה מינהלי), התשס"ד–2004, מאת חבר הכנסת יורי שטרן וקבוצת חברי הכנסת; הצעת חוק התכנון והבנייה (תיקון – מסירת הודעה בדואר רשום), התשס"ד–2004, מאת חבר הכנסת עבד-אלמאלכ דהאמשה; הצעת חוק התכנון והבנייה (תיקון – הפקעה לצורכי רווחה, תעסוקה מוגנת וסעד), התשס"ד–2004, מאת חברת הכנסת גילה גמליאל; הצעת חוק זכויות החולה (תיקון – איסור כבילה), התשס"ד–2004, מאת חברת הכנסת ענבל גבריאלי; הצעת חוק הביטוח הלאומי (תיקון – מימון התאמת מקום חנייה לנכה),

אריה האן: התשס"ד–2004, מאת חברת הכנסת גילה גמליאל; הצעת חוק הספורט (תיקון – איסור מכירת זכויות שידור לגוף מתווך שאינו בעל יכולת שידור), התשס"ד–2004, מאת חברי הכנסת גלעד ארדן ואיתן כבל; הצעת חוק התכנון והבנייה (תיקון – תיירות ימית אקולוגית), התשס"ד–2004, מאת חברי הכנסת אלי אפללו ואברהם הירשזון וקבוצת חברי הכנסת; הצעת חוק שיקום לאנשים עם מוגבלות חושית, פיזית וקוגניטיבית, התשס"ד–2004, מאת חבר הכנסת שאול יהלום; הצעת חוק רשות השידור (תיקון – ביטול אגרת הטלוויזיה), התשס"ד–2004, מאת חבר הכנסת בנימין אלון; הצעת חוק הספרייה הלאומית, התשס"ד–2004, מאת חבר הכנסת אהוד רצאבי; הצעת חוק הכניסה לישראל (תיקון – הגבלת זמן מעצרם של מיועדים לגירוש), התשס"ד–2004, מאת חבר הכנסת עבד-אלמאלכ דהאמשה; הצעת חוק לתיקון פקודת התעבורה (הסדר כלי רכב העומדים בתוך תחומי רשות מקומית לבעלי נכס לצורך עסק בתחום הרשות), התשס"ד–2004, מאת חבר הכנסת יצחק הרצוג; הצעת חוק חובת המכרזים (תיקון – העדפת תאגיד המעסיק נכים ומוגבלים), התשס"ד–2004, מאת חברת הכנסת גילה גמליאל; הצעת חוק הבטחת הכנסה (תיקון – סייגים לזכאות למלגה), התשס"ד–2004, מאת חברת הכנסת זהבה גלאון; הצעת חוק הספרייה הלאומית, התשס"ד–2004, מאת חבר הכנסת אריה אלדד וקבוצת חברי הכנסת; הצעת חוק יסודות התקציב (תיקון – חבות כספית), התשס"ד–2004, מאת חברת הכנסת מל פולישוק-בלוך; הצעת חוק עבודה נתמכת, התשס"ד–2004, מאת חבר הכנסת שאול יהלום; הצעת חוק התוואי הדרומי של גדר הביטחון, התשס"ד–2004, מאת חברי הכנסת דני יתום וחיים רמון; הצעת חוק לתיקון פקודת העיריות (תקציב משכורות), התשס"ד–2004, מאת חבר הכנסת עבד-אלמאלכ דהאמשה; הצעת חוק לתיקון פקודת התעבורה (השבתת רכב בשל עבירות תנועה חמורות), התשס"ד–2004, מאת חבר הכנסת גלעד ארדן וקבוצת חברי הכנסת; הצעת חוק ועדות רפואיות (מזכיר ועדה וחובת גילוי מידע), התשס"ד–2004, מאת חבר הכנסת שאול יהלום; הצעת חוק למניעת מפגעים (תיקון – חיוב בכפל הוצאות ופיצוי ללא הוכחת נזק), התשס"ד–2004, מאת חברי הכנסת יורי שטרן, לאה נס וגילה פינקלשטיין.

אריה האן: תודה רבה.

אריה האן: (קריאה שנייה וקריאה שלישית)

יולי יואל אדלשטיין: חבר הכנסת חמי דורון, בבקשה.

חמי דורון: אדוני היושב-ראש, חברי חברי הכנסת, אני שמח שסוף-סוף זכינו והגענו לכך שהצעת חוק שמירת הסביבה החופית מגיעה לישורת האחרונה במערכת התחיקתית, והיום אנחנו מצביעים עליה בקריאה שנייה ושלישית.

חמי דורון: אני לא אכחד שהחוק הזה הוא לא מה שחשבתי שיהיה בתחילת הדרך, כאשר הוא הגיע לראשונה לוועדת הפנים.

חמי דורון: הוא הגיע כחוק מאוד פרווה, חוק שהיו בו יותר מדי פשרות.

חמי דורון: אנשים, בעיקר בממשלה, ניסו להגיע עם כל מיני איזונים ולחצים לחוק, שירצה כמעט את כולם.

חמי דורון: היום, כאשר אני עומד כאן, אני מחזיק ביד מספר רב של הסתייגויות שאני ביקשתי לחוק הזה, אבל אחרי ההסכמה שהגענו אליה היום, החלטנו שכל ההסתייגויות הללו תהיינה הסתייגויות לדיבור בלבד, שכן המטרה היא להעביר את החוק עוד היום.

חמי דורון: אין דבר טוב מזה שמושב הכנסת יסתיים בכך שחוק שמירת הסביבה החופית יהיה החוק האחרון שיאושר בו.

חמי דורון: אדוני היושב-ראש, חברי חברי הכנסת, עברנו מאבקים קשים מאוד במהלך דיוני הוועדה.

חמי דורון: הדיונים נמשכו תקופת זמן ארוכה.

חמי דורון: לצערי, היו אנשים שהגיעו לוועדה כנציגי אינטרסים שונים ומשונים, ואמרו שהם באו לטרפד את החוק ולדאוג לכך שהוא לא יעבור.

חמי דורון: צריכים להבין, שחוף הים הוא משאב הטבע אולי האחרון שאנחנו יכולים לנצל אותו כמנוף להתפתחות כלכלית אדירה.

חמי דורון: כאשר יש לנו "למכור" חופי ים נקיים וטובים לתיירים, זה אומר הרבה כסף.

חמי דורון: אנחנו לא צריכים ללכת רחוק, אנחנו יכולים לראות את השכנים שלנו מסביב, יוון וטורקיה, כל מי שיושב מסביב לים התיכון, איך הם מנצלים את חופי הים התיכון, לעומת מה שאנחנו עושים מחופי הים התיכון.

חמי דורון: היינו בתל-אביב בישיבה של הוועדה, וראינו מצגות שהראו כמה סנטימטרים של חוף חופשי נשארו היום.

חמי דורון: אחרי שמנקים את מוצרי הדלק, הנמלים, את מה שהצבא לוקח ואת מה שאנשים פרטיים כאלה ואחרים לקחו על-ידי השתלטות על אזורים בחופי הים, אנחנו נשארים עם סנטימטרים בודדים מאוד לכל אחד ואחד במדינת ישראל.

חמי דורון: מבחינתי, חוף הים הוא קניין הציבור, הוא שייך לעם ישראל, לציבור כולו, לאזרחי מדינת ישראל.

חמי דורון: הוא לא שייך לשום אדם זה או אחר, לא לרשות מקומית, לא לצה"ל או לגוף כזה או אחר.

חמי דורון: הוא שייך לתושבים, לאזרחים.

חמי דורון: זה מה שהיינו צריכים לעשות בחוק, אבל בצוק העתים, האלטרנטיבה שעמדה בפנינו, בפני אלה שהגישו את ההסתייגויות, היתה להביא את ההסתייגויות, ואני מאמין שחלק גדול מההסתייגויות היו עוברות כאן, אבל אז הממשלה היתה מושכת את החוק ולא היתה נותנת לנו להעביר אותו.

חמי דורון: לכן, רובנו הסכמנו להפוך את ההסתייגויות הללו להסתייגויות לדיבור.

חמי דורון: אנחנו נוותר על ההצבעה על ההסתייגויות האלה, כדי שהחוק הזה יעבור.

חמי דורון: אני שמח וגאה להקדיש את החוק הזה ואת העבודה שעשינו כאן לשרה יהודית נאות, שעמדה מאחורי החוק, היא זו שיזמה את החוק.

חמי דורון: העוזרים הנאמנים שלה, אפרת וגידי, עבדו בצורה בלתי רגילה והגיעו לישיבות ועדת הפנים.

חמי דורון: אני חושב שמגיע להם יישר כוח, ובעיקר לשרה, שאני מקווה שהיא תחלים מהר ותחזור לכאן.

יולי יואל אדלשטיין: אני מודה מאוד לחבר הכנסת חמי דורון.

יולי יואל אדלשטיין: חבר הכנסת רשף חן, בבקשה.

רומן ברונפמן: הרעיון הוא לוותר על ההסתייגויות, ולכן אני מוותר גם על הדיבור.

יולי יואל אדלשטיין: בשם המליאה כולה, אני מברך אותך על כך.

רשף חן: אדוני היושב-ראש, חברי חברי הכנסת, אני לא אאריך.

רשף חן: ביקשתי את רשות הדיבור כדי לברך על חוק שהוא חשוב מאין כמוהו.

רשף חן: זה חוק שמבטא את ההתקדמות של מדינת ישראל ממדינה שדואגת לצרכים הבסיסיים בלבד למדינה שדואגת לאיכות החיים של התושבים.

רשף חן: בראש ובראשונה אני רוצה לברך את השרה לאיכות הסביבה, שאין לי שום ספק שבלעדיה לא היה החוק הזה מובא כאן היום.

רשף חן: המאמץ שהיא וצוותה הקדישו כדי לקדם את החוק הזה ולהתגבר על הגורמים השונים שמשכו לכיוונים שונים והיו מסכלים את החוק הזה, ראוי לכל הערכה, לכל הברכה ולכל התודה.

רשף חן: נדמה לי שזה לא מקרה שהשרה יהודית נאות היא חיפאית.

רשף חן: כחיפאי אני מבקש לברך במיוחד על החוק הזה.

רשף חן: אני לא יודע עד כמה אתם יודעים, אבל הים יקר לחיפאים, במידה מסוימת, יותר מאשר לאחרים.

עמרי שרון: - - -

גדעון סער: לא יותר מאשר לתל-אביבים.

יולי יואל אדלשטיין: רציתי להזהיר אותך שהמשפט הזה יפוצץ את האווירה הטובה במליאה.

רשף חן: לכל התל-אביבים אני רוצה לומר, שראשית אני מוכן לבדוק איזה אחוז מאנשי חיל הים הוא של חיפאים ואיזה של תל-אביבים, וזה יהווה את המבחן.

גדעון סער: - - -

רשף חן: אני רואה שדרכתי פה על עצב רגיש של התל-אביבים.

יולי יואל אדלשטיין: חבר הכנסת חן, רציתי להזהיר אותך שלא להשלים את המשפט.

יולי יואל אדלשטיין: מיצינו את הדיון ההשוואתי בנושא תל-אביב–חיפה.

רשף חן: נדמה לי שהסיבה לחיבה המיוחדת שהחיפאים רוחשים לים היא לא רק הים הנפלא שיש לנו בחיפה, אלא גם העובדה שמכל מקום בחיפה אתה רואה את הים והוא קורא לך.

רשף חן: הסיבה שבעיני החוק הזה חשוב במיוחד לחיפאים, היא שבחיפה ניתן למצוא את הדוגמאות הטובות ביותר והגרועות ביותר לדרך שבה צריך להיות מנוהל חוף ים.

רשף חן: יש לנו שם למשל מורשת של הבריטים, שביד גסה חסמו את רוב החוף ברכבת ובנמל, שתופס כמעט את כל החוף של העיר.

רשף חן: מצד שני, יש לנו שם שארית הפליטה של החוף, בחלק הדרומי של העיר, שבו אתה מוצא כמעט את כל העיר, בעיקר בשבת בבוקר, הולכת בדיוק באותו מקום שהחוק אומר שחייב להיות פתוח וחופשי.

רשף חן: אז כחיפאי, אני מבקש להודות לשרה יהודית נאות, לוועדת הפנים ואיכות הסביבה ולכל מי שכתב את החוק הזה ועמל עליו.

רשף חן: תודה.

יולי יואל אדלשטיין: אני מודה מאוד לחבר הכנסת רשף חן.

יולי יואל אדלשטיין: חברת הכנסת מלי פולישוק-בלוק - איננה כאן.

יולי יואל אדלשטיין: חבר הכנסת רוני בריזון ויתר על זכות הדיבור – שעומדת לו ודאי – חבר הכנסת אהוד רצאבי לא נמצא, וחברת הכנסת אתי לבני כנ"ל.

יולי יואל אדלשטיין: חבר הכנסת ליבוביץ, רציתי לשאול אותך ממי אתה תיקח דוגמה, מחבר הכנסת רשף חן, שמאוד קיצר, או מחבר הכנסת בריזון שוויתר?

אילן ליבוביץ: אולי אקח מחבר הכנסת מצנע, שהאריך.

יולי יואל אדלשטיין: אני לא יכול אפילו להגיב על עריקה כזאת מהמפלגה שלך.

יולי יואל אדלשטיין: זה לא מקובל בכנסת הזאת.

אילן ליבוביץ: אדוני היושב-ראש, חברות וחברי הכנסת, אני חושב שיש לברך על כך שהחוק האחרון שנדון בקריאה שנייה ושלישית במושב הזה של הכנסת הוא חוק השמירה על הסביבה החופית.

אילן ליבוביץ: אני חושב שרק לכבוד הוא לכנסת ישראל שזה החוק האחרון שאנחנו נוציא מתחת ידינו במושב הזה של הכנסת; חוק שבא לייצב את המצב של חופי מדינת ישראל, שמאז הקמת המדינה, לפני למעלה מ-56 שנה, ועד היום הלכו והצטמצמו.

אילן ליבוביץ: אם ב-1948 היו לכל תושב במדינת ישראל 31 סנטימטרים של חוף, היום לכל תושב במדינת ישראל יש רק 2.5 סנטימטרים של חוף, כי כל השאר סגור, לא ניתן להיכנס אליו.

אילן ליבוביץ: על כך כבר הרבינו במהלך הדיונים הרבים, גם בוועדה וגם פה במליאה, אחת לתקופה לדון ולהתריע.

אילן ליבוביץ: אני חושב שיש רבים שטוענים שהצעת החוק הזאת היא פשרה, ואני גם חושב שיש בכך משום פשרה, אך עדיפה הפשרה הזאת מהשארת המצב כפי שהוא, בלי החוק בכלל.

אילן ליבוביץ: לכן אני חושב שעדיף לנו בשלב הזה לקבל את החוק כפי שהוא, עם כל הבעייתיות שבו, עם כל זה שאנחנו משאירים בצורה מאוד ערטילאית את הסמכויות של הוועדה במסגרת המועצה הארצית לתכנון ובנייה, אשר אמורה לפקח ולאפשר בנייה על החוף, עם כל זה שאנחנו לא שלמים עם כל מה שנעשה כאן.

אילן ליבוביץ: הדרך הותוותה, החוק נכנס לספר החוקים, ומכאן והלאה יהיה הרבה יותר קל, קודם כול לעקוב אחר הדברים, איך הם נעשים, איך הם מתנהלים, ולנסות עם הזמן לתקן את מה שעוד טעון תיקון.

אילן ליבוביץ: מה שאנחנו חושבים היום שטעון תיקון, אולי נגלה שלא צריך בכלל לתקן אותו עם תחילת היישום של החוק, אולי נגלה במהלך היישום של החוק דברים חדשים, שצריך להוסיף אותם לחוק.

אילן ליבוביץ: אני רוצה להצטרף לכל המברכים, גם את יושב-ראש ועדת הפנים ואיכות הסביבה, חבר הכנסת שטרן, וגם את השרה יהודית נאות ואנשי המשרד וכל הצוות שעמל על החוק הזה, ולאחל לשרה נאות החלמה מהירה ורפואה שלמה.

אילן ליבוביץ: תודה רבה, אדוני, ניסיתי לקצר.

יולי יואל אדלשטיין: לקחת דוגמה מצוינת מיושב-ראש הסיעה שלך, חבר הכנסת ליבוביץ, ואנחנו מודים לך.

יולי יואל אדלשטיין: חבר הכנסת עסאם מח'ול - בבקשה, אדוני.

יולי יואל אדלשטיין: אחריו - חבר הכנסת אחמד טיבי.

יולי יואל אדלשטיין: אם הוא לא יהיה - אז חבר הכנסת נסים דהן.

עסאם מח'ול: אדוני היושב-ראש, חברי הכנסת, החוק הזה התחיל כחוק טוב, חוק חיוני, אבל בדרך הוא נאנס.

עסאם מח'ול: אם מדברים על החוף בחיפה, אז לאחרונה היינו עדים לאנס במדרגות, לאנס בחוף, אבל יש אנסים גם בוועדות.

עסאם מח'ול: לחץ אדיר של ממשלה, של שרים, משרדי ממשלה, בעצם כמעט לא השאיר כלום מהצעת החוק הזאת, מהכוונה והמהות של הצעת החוק.

עסאם מח'ול: אנחנו לא שמים לב שזה לא מובן מאליו שמדינה תהיה עם חוף.

עסאם מח'ול: יש גם מדינות ללא חוף, ביקרתי בכמה מהן.

עסאם מח'ול: אני יודע שהחיים של התושבים, אפילו המנטליות שלהם שונה במקומות כאלה.

עסאם מח'ול: השאלה היא, עד כמה אפשר ללכת עם הסיפור הזה של הפרטה, של הפיכת רכוש ציבורי, מטבעו רכוש ציבורי, לרכוש פרטי.

עסאם מח'ול: מפריטים את הנמל, אחר כך מפריטים את החוף, אחר כך מפריטים את המים, אני לא יודע.

עסאם מח'ול: יש גבול לכל דבר, ולכל תעלול כזה.

עסאם מח'ול: אני זוכר ששחקן הכדורגל ריפעת טורק מיפו סיפר פעם בריאיון טלוויזיוני על ילדותו.

עסאם מח'ול: הוא סיפר, בין היתר, שאכלנו רק דגים כשהיינו ילדים, כי היינו משפחה ענייה, ואבא שלו קפץ לים והביא דגים.

עסאם מח'ול: הוא אמר שפעם לאכול דגים זה היה מפלט של העניים, עכשיו זו פריווילגיה של העשירים.

עסאם מח'ול: עכשיו אנחנו עושים אותו דבר עם החוף.

עסאם מח'ול: פעם החוף היה מפלט של אלה שאין להם, אין איפה לבלות, אין להם מה לעשות, אז בורחים לים, זה הדבר הטבעי, הקל ביותר, האנושי ביותר, הייתי אומר.

עסאם מח'ול: עכשיו אומרים: לא, החוף הופך להיות הפריווילגיה של העשירים, הפריווילגיה של אלה שיש להם, אלה שיכולים ללחוץ ויכולים לאנוס ויכולים להבטיח שאותו חוק שהיתה סביבו הסכמה כל כך רחבה, יהפוך לסמרטוט.

עסאם מח'ול: זה מה שמביאים לנו עכשיו, סמרטוט.

עסאם מח'ול: אנחנו ניתפס לסמרטוט הזה, כי הוא יותר טוב מהמצב הקיים, מהכיוון שבו הולכים, אבל זה עדיין סמרטוט ונצטרך לתקן אותו.

עסאם מח'ול: אני חושב, אדוני היושב-ראש, שהשאלה המהדהדת אחרי שאנחנו דנים בדברים כאלה, היא לא רק של מי החוף הזה, כי התשובה על השאלה הזאת היא פונקציה של התשובה על השאלה: של מי המדינה הזאת?

עסאם מח'ול: האם זאת מדינת אזרחיה, האם זו מדינה של האנשים הפשוטים, של האדם הפשוט, שבקושי מפרנס את עצמו ואת משפחתו, או זו מדינה של אנשי הנדל"ן, או של בעלי ההון, שלהם נותנים מתנות?

עסאם מח'ול: בתקציב נותנים להם מתנה של 5 מיליארדי שקל הנחות בתשלום לביטוח לאומי, המדינה משלמת בשבילם כאילו לעודד מקומות עבודה, ואנחנו עדים ליותר ויותר אבטלה ולהעמקת העוני.

עסאם מח'ול: אבל היא נותנת להם גם מתנות בחוף הים, היא נותנת להם את חוף הים כמתנה.

עסאם מח'ול: על חשבון מי?

עסאם מח'ול: אתם לא נותנים – ממשלת ישראל, ממשלת שרון, לפיד - את המתנות האלה מכיסכם, אתם נותנים אותן מחשבונו של הציבור, של כל אדם ואדם.

עסאם מח'ול: אני חושב שמה שנעשה כאן זה עוול איום ונורא, והגיע הזמן לחשוף את הפנים של הממשלה הזאת.

עסאם מח'ול: זו ממשלת צללים, לא במובן של ממשלה שהיא צל לממשלה, אלא במובן של מערת אפלטון.

עסאם מח'ול: השרים האלה שאנחנו רואים הם הצללים של מי ששולט במדינה הזאת, ואילו מי שבאמת שולט הם בעלי ההון ובעלי הנדל"ן ולווייתני הנדל"ן.

עסאם מח'ול: תודה רבה, אדוני.

יולי יואל אדלשטיין: תודה רבה לחבר הכנסת עסאם מח'ול.

יולי יואל אדלשטיין: חבר הכנסת אחמד טיבי - לא אתנו.

יולי יואל אדלשטיין: חבר הכנסת נסים דהן.

יולי יואל אדלשטיין: חבר הכנסת איתן כבל.

יולי יואל אדלשטיין: חבר הכנסת מיכאל נודלמן - בבקשה, אדוני.

יולי יואל אדלשטיין: אחריו - חבר הכנסת אריה אלדד.

מיכאל נודלמן: חברי הכנסת, זו אולי הפעם הראשונה שאני מסכים עם עסאם מח'ול, הפעם הראשונה בתולדות השותפות שלנו בכנסת.

עסאם מח'ול: זאת לא הפעם הראשונה.

מיכאל נודלמן: הייתי אחד מיוזמי הצעת החוק הפרטית.

מיכאל נודלמן: אני לא חבר ועדת הפנים, לא חבר ועדת איכות הסביבה, אבל מה שראיתי ואני רואה זה הבדל של יום ולילה.

מיכאל נודלמן: שמעתי שאמרו פה שזה חוק של המשרד לאיכות הסביבה.

מיכאל נודלמן: אם החוק הזה היה החוק של המשרד לאיכות הסביבה, אני בשתי ידיים הייתי בעד החוק הזה.

מיכאל נודלמן: עשו מהחוק הזה שום דבר כמעט.

מיכאל נודלמן: יש בחוק המקורי של איכות הסביבה סעיף שמירה על איכות סביבת החופים, הסעיף השלישי.

מיכאל נודלמן: אני חושב שזה הסעיף הכי חשוב בחוק הזה.

מיכאל נודלמן: מה אני רואה בחוק החדש?

מיכאל נודלמן: אין הסעיף הזה.

מיכאל נודלמן: יש ועדה של חמישה אנשים שהם יהיו ה"בעלבתים" על כל הפתרונות שיהיו בחופים.

מיכאל נודלמן: אין כניסה חופשית לקניין, כמו שאמרו פה.

מיכאל נודלמן: יש פה חברי כנסת שהם חברים בוועדה, והם יכולים להצביע בעד.

מיכאל נודלמן: אני לא אצביע בעד החוק הזה.

יולי יואל אדלשטיין: תודה רבה לחבר הכנסת מיכאל נודלמן.

יולי יואל אדלשטיין: חבר הכנסת אריה אלדד.

יולי יואל אדלשטיין: חברת הכנסת קולט אביטל.

יולי יואל אדלשטיין: חבר הכנסת גלעד ארדן.

יולי יואל אדלשטיין: חבר הכנסת מיכאל מלכיאור.

יולי יואל אדלשטיין: ראיתי את יושב-ראש השדולה כאן לא מזמן.

יולי יואל אדלשטיין: חבר הכנסת דוד אזולאי.

יולי יואל אדלשטיין: חבר הכנסת יצחק כהן.

יולי יואל אדלשטיין: חבר הכנסת אלי ישי.

יולי יואל אדלשטיין: חבר הכנסת שלמה בניזרי.

יולי יואל אדלשטיין: חבר הכנסת אמנון כהן.

יולי יואל אדלשטיין: חבר הכנסת משולם נהרי.

יולי יואל אדלשטיין: חבר הכנסת יצחק וקנין.

יולי יואל אדלשטיין: חבר הכנסת יאיר פרץ.

יולי יואל אדלשטיין: חבר הכנסת נסים זאב, בבקשה.

יולי יואל אדלשטיין: אחריו – חבר הכנסת יעקב מרגי, ואחריו – חבר הכנסת עמרי שרון.

נסים זאב: אדוני היושב-ראש, כנסת נכבדה, 190 קילומטרים של רצועת חוף.

נסים זאב: שליש מהחוף תפוס על-ידי מתקני תעשייה, תשתיות, וסגור בפני הציבור.

נסים זאב: שליש בנוי וחסום, כאשר בחופים העירוניים בשנים האחרונות נמצאות הרשויות המקומיות תחת לחץ של יזמים כאלה ואחרים – יש לחצים לפיתוח ובנייה מסיבית.

נסים זאב: חופי הרחצה הצטמצמו, חלקם נעלמו בכלל, הנוף אל הים נחסם והגישה החופשית של הציבור אל החוף נחסמה.

נסים זאב: השליש הנותר, אדוני היושב-ראש, קיים, אבל הוא מאוים.

נסים זאב: רצועת החוף המצויה בידי הרשויות, כמו הרשות שיש בה כפרים מסוימים, כמו כפר-ים, עדיין יש תוכניות שונות של פיתוח בכפרי הנופש, וכמעט אין קילומטר אחד רצוף שפנוי מיוזמת פיתוח.

נסים זאב: זאת אומרת, או שזה כבר בנוי או בדרך לתוכנית בנייה.

נסים זאב: בקצב הזה לא יישארו חופים.

נסים זאב: המקומות והבניינים הענקיים שמגודרים לאורך החוף, כגון מגדלי חוף הכרמל, כפר-ים ועוד, מהווים מפגע נופי, מונעים מעבר לאורך החוף ונוגסים בשטחי החוף הציבורי.

נסים זאב: מרינות ומבנים ימיים פוגעים קשות בזרימת החולות הטבעית אל חופי ישראל.

נסים זאב: רצועת החוף החולי הולכת ונעלמת, וחופי הרחצה הולכים ומצטמצמים.

נסים זאב: יש בעיות זיהום קשות ממקורות רבים ושונים, המהווים פצצת זמן מתקתקת, וחייבים לבלום את הפגיעה הבלתי-הפיכה.

נסים זאב: חוף הים הוא נכס ציבורי, הים והחול, קניין הציבור, זכותו של כלל הציבור ליהנות מהם.

נסים זאב: חייבים להגן על הסביבה הימית והחופית, מערכות החי והצומח, ערכי הטבע והנוף ביבשה ובים, משני עברי קו החוף.

נסים זאב: אדוני היושב-ראש, בהסתייגויות שלנו אנחנו צריכים להביא בחשבון שלאחר אישור החוק הזה יצטרכו אנשים לשלם כדי להתרחץ בים, דבר שלא היה עד היום.

נסים זאב: לכן צריך להשאיר את המצב כפי שהוא היום.

נסים זאב: יהיו אולי חופים בתשלום, אבל רוב הים, רוב החוף, צריך להיות פתוח לציבור בלי גביית כספים.

נסים זאב: אדוני היושב-ראש, אני רוצה לסיים.

נסים זאב: זה בכל זאת סוף המושב, יום אחרון, וצריך לזכור שסיום מושב יוצא דווקא בי"ח באב, שנזכר במגילת תענית כיום תענית שבו כבה הנר המערבי בימי אחז המלך.

נסים זאב: הנר המערבי מן המנורה לא כבה לעולם, לא במשכן ולא במקדש שבנה שלמה המלך.

נסים זאב: וכשנכנס הכוהן הגדול להיטיב את הנרות מצאו דולק תמיד, וממנו היה מדליק את שאר הנרות.

נסים זאב: עד שבא אחז והרשיע מכל המלכים שהיו לפניו ולאחריו, ובימיו כבה הנר המערבי, לסימן שעיניהם של ישראל חשוכות, והעלה עליו הכתוב כאילו הוא כיבהו.

נסים זאב: אף שהוא לא כיבה את הנר, כאילו הוא כיבהו.

נסים זאב: הראיה מדברי הימים: ויאסוף אחז את כלי בית האלוהים, ויקצץ את כלי בית האלוהים, ויסגור את דלתות בית ה', ויעש לו מזבחות בכל פינה בירושלים.

נסים זאב: ובכל עיר ועיר ליהודה עשה במות לקטר לאלוהים אחרים, ויכעס את ה' אלוהי אבותיו.

נסים זאב: ונאמר עוד: גם סגרו דלתות האולם ויכבו את הנרות, וקטורת לא הקטירו, ועולה לא העלו בקודש לאלוהי ישראל.

נסים זאב: אדוני היושב-ראש, הבאתי את זה כי למעשה המושב מסתיים בי"ח באב, ואני רוצה לומר שהצעת החוק של החופים צריכה להביא אותנו גם לחשבון נפש לאיזה חוף מבטחים הממשלה הזאת רוצה להוביל אותנו.

נסים זאב: הגזירות הכלכליות והחברתיות לא מרפות.

נסים זאב: רק מדברים על צמיחה - - -

יולי יואל אדלשטיין: אתה פותח בנושא חדש.

יולי יואל אדלשטיין: מיצית את הזמן שלך.

נסים זאב: אדוני היושב-ראש, הבאתי כמה הסתייגויות, ואני רוצה לסיים ולקשור את הנושא.

יולי יואל אדלשטיין: חבר הכנסת זאב.

נסים זאב: תן לי עוד קצת.

נסים זאב: אחרת, אבקש ואדרוש בכל הסתייגות והסתייגות חמש דקות.

יולי יואל אדלשטיין: אתה יכול לבקש, אדוני.

יולי יואל אדלשטיין: אם אתה רוצה להשלים כמה משפטים אני אאפשר לך, אבל לא תוכל - - -

נסים זאב: אני רוצה לדבר על אותו חוק, ולסיים בכך שאני מקווה שהממשלה הזאת תוביל את עם ישראל לחוף מבטחים ולא לתהום.

יולי יואל אדלשטיין: תודה רבה לחבר הכנסת נסים זאב.

יולי יואל אדלשטיין: חבר הכנסת עמרי שרון - בבקשה, אדוני.

יולי יואל אדלשטיין: אחריך נשמע את השותף לשדולה של איכות הסביבה, חבר הכנסת מיכאל מלכיאור.

עמרי שרון: אדוני היושב-ראש, חברי הכנסת, החוק הוא בעל חשיבות עליונה.

עמרי שרון: יש לי הסתייגויות.

עמרי שרון: על מנת שנוכל להעביר את החוק, אני אמשוך אותן.

עמרי שרון: חשוב לראות איך מעבירים אותו על מנת לשמור על הסביבה החופית, שהיא תהיה לנו, שנוכל להשתמש בה.

עמרי שרון: זה חוק בעל מטרות חברתיות בנושא של השימוש בחופים ובעל מטרות סביבתיות לגבי השמירה עליהם.

עמרי שרון: תודה.

יולי יואל אדלשטיין: תודה לחבר הכנסת עמרי שרון גם על הקיצור הנמרץ בדברים.

יולי יואל אדלשטיין: חבר הכנסת מיכאל מלכיאור, בבקשה.

מיכאל מלכיאור: כבוד יושבי-הראש, השרים, חברי הכנסת, אני גם אהיה קצר מאוד, ברוח דבריו של חבר הכנסת עמרי שרון, ואני מקווה שכולנו נלמד ממנו.

מיכאל מלכיאור: אני רוצה לצטט מדברי האדמו"ר מברסלב שאמר: אם אתה מאמין שאפשר לקלקל, תאמין גם שאפשר לתקן.

מיכאל מלכיאור: חלק מהבעיה של בני-האדם היום היא שהם לא מאמינים שהם יכולים באמת לתקן, זה כבר הולך אוטומטית.

מיכאל מלכיאור: החוק הזה מחזיר קצת אמונה, גם לכנסת, על אף כל הלחצים שהיו, והיו לחצים אדירים ואינטרסים כלכליים כבירים.

מיכאל מלכיאור: אני רוצה לשבח מאוד את יושב-ראש ועדת הפנים, שעמד בלחצים.

מיכאל מלכיאור: לדעתי, זה לא חוק כמו שהיינו רוצים מלכתחילה, אבל בדיעבד ודאי שזה דבר טוב.

מיכאל מלכיאור: זה דבר שמתקן.

מיכאל מלכיאור: אני רוצה גם להודות על שיתוף הפעולה עם השרה לאיכות הסביבה, ואני גם מצטרף לאיחולים לרפואה שלמה.

מיכאל מלכיאור: נמשיך במלאכת התיקון, שהדבר הזה יהיה באמת משהו שפותח לנו דרך במים הסוערים של החוף ונותן לנו איזה נתיב של תקווה ותיקון גם לגבי אוויר נקי ומים נקיים ושטחים ירוקים במדינת ישראל.

מיכאל מלכיאור: תודה רבה.

ראובן ריבלין: תודה רבה לחבר הכנסת מלכיאור.

ראובן ריבלין: הבא אחריו הוא חבר הכנסת יצחק כהן.

ראובן ריבלין: אדוני, בבקשה יעלה ויבוא.

ראובן ריבלין: למה אדוני לא מגיע בזמן, ואז אנחנו לא צריכים להתווכח?

יצחק כהן: היתה ועדת משנה.

ראובן ריבלין: היושב-הראש היוצא שאל אותי אם אנחנו נותנים לך בכל זאת, אף שקראו בשמך.

ראובן ריבלין: אמרתי שלהתווכח אתך ייקח יותר זמן - ניתן לך לדבר.

יצחק כהן: אדוני היושב-ראש, ראשית, אני מודה לך.

יצחק כהן: שנית, היתה ועדת משנה של ועדת הכספים.

ראובן ריבלין: אינני בטוח שאישרתי את קיומה בזמן המליאה.

יצחק כהן: אדוני היושב-ראש, החוק הוא חוק חשוב.

יצחק כהן: כתושב אשקלון, אני יכול לומר לך בעדות ראייה ושמיעה, שהחוף באשקלון כמעט שנמחק כולו בגלל בנייה מסיבית של שלמת בטון ומלט.

יצחק כהן: לא נשארה שם פיסת חוף לרפואה.

יצחק כהן: זה באמת כואב.

צבי הנדל: זה נושא כאוב.

צבי הנדל: החוק הזה כולל גם את חוף גוש-קטיף?

יצחק כהן: כן, ודאי.

יצחק כהן: אין שום ספק - מה שהפרלמנט חושב, ולא מה שהממשלה חושבת.

יצחק כהן: לא אגיד לך מה הממשלה חושבת על גוש-קטיף.

מיכאל נודלמן: בנייה - - -

יצחק כהן: אדוני היושב-ראש, אנחנו נמצאים בשלהי המושב, וכדאי לסכם את המושב הזה ובמיוחד את פעילות הממשלה המעטירה.

יצחק כהן: אדוני היושב-ראש, אתה יודע שכל ממשלה משאירה את חותמה במשהו.

יצחק כהן: הלוא היא פועלת למען תושבי המדינה.

יצחק כהן: הממשלה שיש לנו היא ממשלה צפונית לבנה כמעט כולה, גזענית ושונאת מגזרים שלמים.

יצחק כהן: בכל זאת, בואו ונראה מה חותמה.

המשפטים יוסף לפיד: אדוני היושב ראש, זה - - -

יצחק כהן: אדוני שר המשפטים, אל תפריע לי.

ראובן ריבלין: אל תאמר לו.

ראובן ריבלין: הוא פנה אלי.

אלי אפללו: למה צפוני?

אלי אפללו: גם אני צפוני.

יצחק כהן: נכון, גם אתה.

יצחק כהן: כן, גם אתה.

יצחק כהן: אתה רוצה שאגיד נציג של מי אתה?

יצחק כהן: אני אגיד.

עבד-אלמאלכ דהאמשה: - - -

ראובן ריבלין: אתה עונה לו?

יצחק כהן: לא.

ראובן ריבלין: הנה, אני עוצר את השעון.

ראובן ריבלין: כבוד השר, הוא אומר דברים שהם בהחלט חריפים, אבל עדיין במסגרת הביקורת שהוא יכול להשמיע.

ראובן ריבלין: לא אחת שמעתי אחרים שמשמיעים ביקורת כלפי חברי כנסת אחרים שלא התקבלו על דעתם.

ראובן ריבלין: אני מציע לשמור על איפוק.

ראובן ריבלין: אני גם מציע לנואם שלא להרבות מחלוקות שלא לצורך.

יצחק כהן: אדוני יודע שאני מכבד אותו, ואני אשתדל לשמור על איפוק, אף שזה נורא קשה לי.

ראובן ריבלין: את זה אני יודע.

יצחק כהן: אדוני, אעשה איזו סקירה, באיזה scanner מהיר, על פעילות הממשלה בשנה וחצי האחרונה, על ההישגים המרשימים שלה.

יצחק כהן: קודם כול, אדוני, מבחינה חברתית.

יצחק כהן: לפי דוחות הביטוח הלאומי, היום מיליון איש חיים מתחת לקו העוני.

יצחק כהן: הממשלה הזאת אפילו לא חשה את זה, מכיוון שהשבע והמפוטם לא יודע את נפשו של הרעב.

יצחק כהן: 630,000 ילדים בסיכון - מתחת לקו העוני.

יצחק כהן: את מי זה מעניין בממשלה הזאת?

יצחק כהן: חבר הכנסת גדעון סער, אותך זה מעניין?

גדעון סער: אגיד לך.

יצחק כהן: לא, אל תגיד לי ואל תפריע לי.

יצחק כהן: אתה תגיד את זה לבוחר.

גדעון סער: זו תוצאה - - -

יצחק כהן: לא לי - לבוחרים שלך תגיד.

גדעון סער: אתה היית סגן שר האוצר.

רוחמה אברהם-בלילא: היית סגן שר האוצר.

יצחק כהן: אתה תגיד את זה לבוחרים שלך.

ראובן ריבלין: חבר הכנסת סער.

גדעון סער: אתם גרמתם - - -

יצחק כהן: לא יעזור לך.

יצחק כהן: אדוני, לא יעזור לך.

יצחק כהן: אני מדבר על שנה וחצי.

גדעון סער: אה, עד שקיבלת את ה"וולבו".

ראובן ריבלין: חבר הכנסת סער, תאפשר לו לדבר.

ראובן ריבלין: אדוני, אנחנו מדברים על חוף הים.

יצחק כהן: שנה וחצי דחסת גם את מעמד הביניים שהוא מתיימר לטפל בו.

גדעון סער: - - -

רוחמה אברהם-בלילא: - - -

יצחק כהן: מר גדעון סער, אל תפריע לי.

יצחק כהן: אתה תיתן דין-וחשבון לבוחר שלך ולא לי.

יצחק כהן: אתה לא חייב לי שום דבר.

יצחק כהן: אתה - אתה וכל הליכוד - חייב לבוחרים שלך, ולא לי.

יצחק כהן: תיכף אעשה סקירה על כל הפעילות של הממשלה שלך.

גדעון סער: תתחיל מהורדת הטרור.

יצחק כהן: אל תפריע לי.

יצחק כהן: תוציא אותו מפה.

ראובן ריבלין: חבר הכנסת יצחק כהן.

אלי אפללו: ציון טוב.

ראובן ריבלין: חבר הכנסת אפללו.

ראובן ריבלין: זה זמנו של חבר הכנסת יצחק כהן, ולא יפריעו לו.

ראובן ריבלין: בבקשה.

יצחק כהן: דרך אגב, חבר הכנסת גדעון סער, בטלוויזיה לא רואים אותך צועק.

יצחק כהן: זה כמו דו-שיח של חירשים.

יצחק כהן: אותי שומעים - אותך לא שומעים.

יצחק כהן: אז, אל תצעק.

ראובן ריבלין: נכון.

ראובן ריבלין: לכן, אני מציע - - -

גדעון סער: - - -

ראובן ריבלין: אני מציע להימנע מאותן קריאות.

ראובן ריבלין: תנו לו לסיים את דבריו ולומר את הדברים.

ראובן ריבלין: אני אתפוס אותו אם הוא אומר דברים שמעבר.

יצחק כהן: אנו נעשה סקירה מהירה.

יצחק כהן: חבר הכנסת עמרם מצנע, מה אפשר להרוס בשנה וחצי?

יצחק כהן: אגיד לך מה אפשר להרוס.

יצחק כהן: אפשר להרוס מדינה שלמה בשנה וחצי.

יצחק כהן: הישגים של כמעט 60 שנה של מפעל אדיר - לקחת, למחוק, להרוס ולא להשאיר אבן על אבן, כפי שראש הממשלה יודע לעשות היטב.

יצחק כהן: מבחינה חברתית, הרסתם את החברה בישראל.

יצחק כהן: אותם 40 מנדטים מסכנים ששלחו אתכם לפה - הרסתם אותם, הרסתם את הילדים שלהם והרסתם את המשפחות שלהם.

יצחק כהן: מבחינת הזהות היהודית, ידידי עמרם מצנע, זו הממשלה הראשונה שהחליטה שמדינת היהודים לא צריכה זהות יהודית.

יצחק כהן: הם פשוט זרקו את התפילין ואת הטלית.

יצחק כהן: זו הממשלה, ממשלת שרון-שינוי, הצפון-תל-אביבית, שתפסה וזרקה והשליכה את התפילין והטלית היהודיות.

יצחק כהן: היא מחקה את הזהות היהודית.

מיכאל מלכיאור: את המפד"ל אתה פוטר?

מיכאל מלכיאור: אתה פוטר את המפד"ל?

יצחק כהן: המפד"ל ודאי.

יצחק כהן: הם הקרבוסילן, אלה שמשפיעים מבפנים.

יצחק כהן: זו הממשלה שמחקה את הזהות היהודית של מדינת ישראל.

יצחק כהן: דרך אגב, תדע לך דבר אחד - - -

אלי אפללו: - - -

יצחק כהן: מכיוון שלא שומעים אותך ואותי שומעים, אגיד לך.

יצחק כהן: תדע לך שמדינת ישראל - כדאי ששר המשפטים ישמע זאת פעם אחת ולתמיד ויפנים את הדברים - מדינת היהודים בחבל ארץ זה בלי זהות יהודית אין לה מה לחפש פה.

יצחק כהן: היא גזלנית, היא גוזלת חבל ארץ.

יצחק כהן: הדבר היחיד שנותן לנו פה את כוח הזכות - - -

עמרי שרון: הו-הו-הו.

יצחק כהן: הדבר היחיד שנותן לנו פה את כוח הזכות, הוא תורת ישראל.

גדעון סער: - - -

ראובן ריבלין: תנו לו לסיים.

ראובן ריבלין: חבר הכנסת סער, הוא מסיים.

יצחק כהן: לא הבריונים האלה - רק תורת ישראל.

יצחק כהן: אלה - בזכות הכוח, ואנחנו באים בכוח הזכות.

ראובן ריבלין: הוא מסיים.

ראובן ריבלין: הוא יסיים בחמש דקות, ירצה או לא ירצה.

יצחק כהן: אלה - בזכות הכוח, ואנחנו - בכוח הזכות, בכוח הזכות ותורת ישראל.

גדעון סער: כמו שהבאתם את אוסלו.

יצחק כהן: אני אדבר לציבור.

יצחק כהן: אותך לא שומעים.

גדעון סער: תמכתם באוסלו.

יצחק כהן: שה, שה.

יצחק כהן: אתה עוד תתגעגע לאוסלו.

יצחק כהן: אתה תתגעגע לאוסלו.

גדעון סער: - - - הגדולים.

יצחק כהן: הוא מפריע לי.

יצחק כהן: תעצור את השעון.

ראובן ריבלין: חבר הכנסת סער, אדוני - - -

יצחק כהן: אז, דיברנו על הזהות היהודית.

גדעון סער: כמה צביעות?

ראובן ריבלין: חבר הכנסת סער, אני קורא אותך לסדר.

צבי הנדל: חבר הכנסת גדעון סער, אתה הצבוע ולא הוא.

יצחק כהן: חבר הכנסת גדעון סער, לא יעזור לך.

יצחק כהן: תן דין-וחשבון לבוחרים המסכנים שלך, האומללים, 40 המנדטים.

יצחק כהן: הזהות היהודית - סיכמנו שמחקו אותה.

דניאל בנלולו: - - -

יצחק כהן: מבחינה ביטחונית - - -

ראובן ריבלין: חבר הכנסת בנלולו, אתה רוצה - - -?

ראובן ריבלין: אני עוצר לך את השעון.

ראובן ריבלין: בבקשה.

ראובן ריבלין: חבר הכנסת בנלולו, אתה רוצה שהוא ינאם פה חצי שעה?

ראובן ריבלין: בבקשה.

דניאל בנלולו: רציתי רק לחדש לו משהו.

ראובן ריבלין: אתם לא מבינים.

ראובן ריבלין: חבר הכנסת יצחק כהן הוא חבר כנסת מיומן ובקיא בטכניקות.

ראובן ריבלין: כשהולך ונגמר הזמן הוא גורם לכך שתפריע לו על מנת שהוא יבקש את הזמן בחזרה.

דניאל בנלולו: רק תזכורת.

יצחק כהן: אדוני היושב-ראש, תודה רבה.

יצחק כהן: אחרי שראינו איך פגעתם בחברה בישראל, בזהות היהודית, בואו ונראה מבחינה ביטחונית.

יצחק כהן: מבחינה ביטחונית, אריאל שרון, ראש הממשלה, הולך לתושבי שדרות - - -

רוני בר-און: יש לי שאלה.

יצחק כהן: לא עכשיו.

יצחק כהן: אתה מפריע לרצף.

יצחק כהן: אי-אפשר.

יצחק כהן: אני ארד אליך אחרי זה.

ראובן ריבלין: בשביל מה?

ראובן ריבלין: לא, אינני מרשה.

ראובן ריבלין: בשביל מה?

יצחק כהן: האלוף במילואים עמרם מצנע, חבר הכנסת, אריאל שרון, מבחינה ביטחונית, הולך לאנשי שדרות ואומר להם: אני מבטיח לכם שיותר לא ייפלו "קסאמים".

יצחק כהן: הוא לא גומר את המשפט, ונופל "קסאם".

יצחק כהן: העוזר שלו אומר לו שהיתה עכשיו יציאה.

יצחק כהן: הוא לא מגיע לאוטו, ונופל עוד "קסאם".

יצחק כהן: אתמול שמענו כמה "קסאמים" נפלו על שדרות.

יצחק כהן: מבחינה ביטחונית, המצב הגרוע ביותר של מדינת ישראל, עם כל תקציב הביטחון שלה ועם כל טילי ה"חץ" שמיירטים "סקאדים" בארצות-הברית - לא היה מצב כל כך גרוע למדינת ישראל.

ראובן ריבלין: תודה רבה לך.

יצחק כהן: אדוני, אני מסיים.

ראובן ריבלין: לא.

ראובן ריבלין: אדוני סיים.

ראובן ריבלין: תאמר משפט אחרון.

ראובן ריבלין: אני נותן לאנשים להמשיך אם הם מדברים לגופו של החוק.

ראובן ריבלין: אבל אדוני עולה למעלות - - -

יצחק כהן: אדוני, אני מודה לך ואני מסיים.

יצחק כהן: מבחינה מדינית, ראינו את התוצאות בהאג.

יצחק כהן: כל העולם כולו, ולא מדינה אחת פירגנה.

יצחק כהן: הוא מתפאר לי במכתב שהוא קיבל מבוש.

יצחק כהן: אתמול שמענו שבוש דורש את מעלה-אדומים.

יצחק כהן: חבר הכנסת צבי הנדל, אני לא יודע אם שמעת, אבל הוא מתפאר במכתב שהוא הביא מבוש.

יצחק כהן: בוש דורש את מעלה-אדומים, חבר הכנסת גדעון סער.

יצחק כהן: מבחינה כלכלית אין מה לדבר.

יצחק כהן: מבחינת הביטחון האישי ואלימות הנוער, שמענו את משטרת ישראל אומרת שזאת קטסטרופה.

יצחק כהן: אלימות הנוער זה משהו שאי-אפשר יותר לסבול.

יצחק כהן: מבחינת הפלילים, הון ושלטון, תקראו עיתונים.

יצחק כהן: הזמן שלי נגמר, ואני לא יכול לפרט.

יצחק כהן: תקראו מה קורה בשינוי וכו', עם המפלגה המושחתת הזאת.

יצחק כהן: תודה רבה, אדוני.

חמי דורון: - - -

ראובן ריבלין: תודה רבה.

ראובן ריבלין: אדוני סגן יושב-ראש הכנסת, זה לא קל.

ראובן ריבלין: חבר הכנסת יצחק כהן, אדוני סיים את דבריו.

נסים זאב: סוף-סוף מישהו מדבר כל כך בעדינות.

דניאל בנלולו: בעדינות?

יצחק כהן: אנחנו - - -

דניאל בנלולו: - - -

ראובן ריבלין: חברת הכנסת לאה נס - בבקשה, גברתי.

ראובן ריבלין: חבר הכנסת יצחק כהן, חבר הכנסת בנלולו, אנחנו דנים בחוק החופים.

ראובן ריבלין: הודעה למזכיר הכנסת, בבקשה.

אריה האן: ברשות יושב-ראש הכנסת, הריני להודיע

אריה האן: כם כי הונחו היום על שולחן הכנסת – לדיון מוקדם:

אריה האן: הצעת חוק עשיית דין במחבלים ובעוזריהם, התשס"ד–2004, מאת חבר הכנסת ניסן סלומינסקי; הצעת חוק אנטנות סלולריות, התשס"ד–2004, מאת חבר הכנסת דני יתום; הצעת חוק יסודות התקציב (תיקון – פטור מדמי חכירה למסגדים וכנסיות), התשס"ד–2004, מאת חבר הכנסת עבד-אלמאלכ דהאמשה; הצעת חוק גיל הנישואין (תיקון – העלאת גיל הנישואין), התשס"ד–2004, מאת חבר הכנסת מיכאל מלכיאור וקבוצת חברי הכנסת; הצעת חוק הרכב ועדה רפואית, התשס"ד–2004, מאת חבר הכנסת יגאל יאסינוב; הצעת חוק הקמת בית-חולים בסח'נין (תיקוני חקיקה), התשס"ד–2004, מאת חבר הכנסת עבד-אלמאלכ דהאמשה; הצעת חוק התכנון והבנייה (תיקון – ועדה לענייני ביקורת בוועדה מרחבית), התשס"ד–2004, מאת חברת הכנסת גילה גמליאל; הצעת חוק התכנון והבנייה (תיקון – פרוטוקול וזכות עיון במסמכים), התשס"ד–2004, מאת חבר הכנסת בנימין אלון; הצעת חוק לאיחוד קווי החירום הטלפוניים, התשס"ד–2004, מאת חבר הכנסת איתן כבל; הצעת חוק לתיקון פקודת העיריות (תיקון ליקויים), התשס"ד–2004, מאת חבר הכנסת יגאל יאסינוב וקבוצת חברי הכנסת; הצעת חוק אימוץ ילדים (תיקון – אימוץ ילד המוכרז כבר-אימוץ), התשס"ד–2004, מאת חבר הכנסת אברהם רביץ; הצעת חוק חובת המכרזים (תיקון – ניגוד עניינים), התשס"ד–2004, מאת חבר הכנסת מיכאל איתן; הצעת חוק פטור ממכס לתרופות מצילות חיים שאינן כלולות בסל הבריאות, התשס"ד–2004, מאת חברת הכנסת אילנה כהן וקבוצת חברי הכנסת; הצעת חוק שירות המדינה (מינויים) (תיקון – ייצוג הולם לבני העדה האתיופית), התשס"ד–2004, מאת חבר הכנסת מיכאל איתן; הצעת חוק התכנון והבנייה (תיקון – אישור בעלות בנכס), התשס"ד–2004, מאת חברת הכנסת גילה פינקלשטיין; הצעת חוק בתי-המשפט [נוסח משולב] (תיקון – הוספת עניינים שבהם ידון בית-המשפט המחוזי בשופט אחד), התשס"ד–2004, מאת חבר הכנסת עבד-אלמאלכ דהאמשה; הצעת חוק המדיניות הכלכלית לשנת הכספים 2004 (תיקוני חקיקה) (תיקון – הנחת ארנונה לאזרח ותיק), התשס"ד–2004, מאת חבר הכנסת עבד-אלמאלכ דהאמשה; הצעת חוק הקמת בית-חולים בעיר סח'נין (תיקוני חקיקה), התשס"ד–2004, מאת חבר הכנסת אחמד טיבי; הצעת חוק הביטוח הלאומי (תיקון – מענק לימודים למשפחות מרובות ילדים ומעוטות הכנסה),

אריה האן: התשס"ד–2004, מאת חבר הכנסת דני יתום; הצעת חוק מעונות-יום שיקומיים (הפחתת מספר הפעוטות במעון-יום), התשס"ד–2004, מאת חברת הכנסת אתי לבני וקבוצת חברי הכנסת; הצעת חוק לתיקון פקודת בריאות העם (מזון כשר בבתי-חולים), התשס"ד–2004, מאת חבר הכנסת שאול יהלום; הצעת חוק ביטוח בריאות ממלכתי (הגבלות זמן המתנה לאשפוז סיעודי מורכב), התשס"ד–2004, מאת חבר הכנסת שאול יהלום; הצעת חוק הביטוח הלאומי (תיקון – דרגות לגמלת סיעוד), התשס"ד–2004, מאת חבר הכנסת שאול יהלום; הצעת חוק התקשורת (בזק ושידורים) (תיקון – פרסומות מקומיות בערוצים הקהילתיים והמקומיים), התשס"ד–2004, מאת חברי הכנסת איתן כבל ושלום שמחון; הצעת חוק פירוק החומה, התשס"ד–2004, מאת חברי הכנסת אחמד טיבי, מוחמד ברכה ועסאם מח'ול; הצעת חוק העונשין (תיקון – שכנוע קטין לשמירת מצוות או להימנע משמירת מצוות), התשס"ד–2004, מאת חברי הכנסת רוני בריזון ואופיר פינס-פז; הצעת חוק איסור שימוש בעזרי לימוד מסוכנים במוסדות חינוך, התשס"ד–2004, מאת חבר הכנסת אפי איתם; הצעת חוק הגנת הצרכן (תיקון – סימון מוצרי מזון כשר), התשס"ד–2004, מאת חברי הכנסת אורי יהודה אריאל, נסים דהן, יעקב ליצמן וגלעד ארדן; הצעת חוק הגנת הצרכן (תיקון – חובת הפסקת שירות ללקוח המבקש להפסיק התקשרות), התשס"ד–2004, מאת חבר הכנסת גלעד ארדן; הצעת חוק שקיפות מידע לכנסת (תיקוני חקיקה), התשס"ד–2004, מאת חבר הכנסת אהוד רצאבי; הצעת חוק ענישת מבצעי פגיעות איבה ובני משפחותיהם, התשס"ד–2004, מאת חבר הכנסת צבי הנדל; הצעת חוק הגנת הפרטיות (תיקון – מניעת פניות בלתי מוזמנות), התשס"ד–2004, מאת חבר הכנסת רומן ברונפמן; הצעת חוק לתיקון פקודת התעבורה (פטור מאגרת רשיון נהיגה למחזיק בכרטיס תורם), התשס"ד–2004, מאת חבר הכנסת חמי דורון וקבוצת חברי הכנסת; הצעת חוק לתיקון פקודת התעבורה (חובת אחזקה ושימוש באפוד זוהר ברכב מנועי), התשס"ד–2004, מאת חבר הכנסת גלעד ארדן; הצעת חוק יישובי קו עימות, התשס"ד–2004, מאת חבר הכנסת אפי איתם; הצעת חוק שוויון בחינוך, התשס"ד–2004, מאת חבר הכנסת עבד-אלמאלכ דהאמשה; הצעת חוק מניעת כפל תשלומים לאנשי ציבור ועובדי מדינה, התשס"ד–2004, מאת חברת הכנסת ענבל גבריאלי; הצעת חוק החברות הממשלתיות (תיקון – שמירת זכויות הגמלאים בעת הפרטת חברות ממשלתיות),

אריה האן: התשס"ד–2004, מאת חבר הכנסת בנימין בן-אליעזר; הצעת חוק אישור הכנסת לניהול משא-ומתן מדיני בענייני ירושלים וכניסת פליטים לישראל, התשס"ד–2004, מאת חברי הכנסת אריה אלדד וגלעד ארדן וקבוצת חברי הכנסת; הצעת חוק לתיקון פקודת התעבורה (רכב המסיע תלמידים), התשס"ד–2004, מאת חבר הכנסת שאול יהלום; הצעת חוק הרשויות המקומיות (מתאם לענייני המאבק בסמים), התשס"ד–2004, מאת חברת הכנסת ענבל גבריאלי; הצעת חוק הרשויות המקומיות (ייעוץ משפטי) (חוות דעת משפטית), התשס"ד–2004, מאת חברת הכנסת גילה גמליאל; הצעת חוק לתיקון פקודת המשטרה (ייחוד תפקידים), התשס"ד–2004, מאת חבר הכנסת אפי איתם; הצעת חוק לתיקון פקודת התעבורה (הסעת תלמידים באוטובוס), התשס"ד–2004, מאת חברת הכנסת מל פולישוק-בלוך; הצעת חוק שדות מוקשים (פיקוח, רישום, סימון ופינוי), התשס"ד–2004, מאת חבר הכנסת אברהם הירשזון וקבוצת חברי הכנסת; הצעת חוק ניצולי השואה (ארגון יציג), התשס"ד–2004, מאת חבר הכנסת אברהם הירשזון וקבוצת חברי הכנסת; הצעת חוק חינוך מיוחד (תיקון – חובת שימוע בוועדות השמה וערר), התשס"ד–2004, מאת חבר הכנסת יגאל יאסינוב וקבוצת חברי הכנסת; הצעת חוק השקעות משותפות בנאמנות (תיקון – קרן גמל), התשס"ד–2004, מאת חבר הכנסת אהוד רצאבי; הצעת חוק הרשות הלאומית למוזיקה המזרחית הקלאסית, התשס"ד–2004, מאת חבר הכנסת אהוד רצאבי; הצעת חוק שוויון בחינוך, התשס"ד–2004, מאת חברת הכנסת יולי תמיר.

ראובן ריבלין: תודה רבה.

רוני בר-און: כמה מהן הצעות חוק שאושרו לראשונה?

רוני בר-און: כמה מהן לא מעתיקות הצעות חוק קיימות?

ראובן ריבלין: מאיפה אנחנו יודעים?

רוני בר-און: אין הצעת חוק אחת שמוגשת במקום, אחת אפילו - - -

ראובן ריבלין: אני פשוט לא יודע על מה אתה מדבר, אבל זה עושה רושם רב מאוד מה שאתה אומר.

עמרי שרון: - - -

עמרי שרון: (קריאה שנייה וקריאה שלישית)

ראובן ריבלין: גברתי, עכשיו אנחנו דנים על הנושא הזה.

לאה נס: אדוני היושב-ראש, חברי הכנסת, נכבדי השרים, חבר הכנסת יצחק כהן הצליח להסיט את הנושא החשוב שעליו אנחנו מדברים עכשיו, והוא השמירה על הסביבה החופית.

לאה נס: על החשיבות של החוק זה מיותר לדבר בשעה זו במליאה.

לאה נס: לצערי הרב, בחוק המקורי שעליו נלחמנו ורצינו היום להצביע עליו, לא הצלחנו להגיע למקסימום.

לאה נס: אנחנו נצטרך היום להצביע על המינימום שיש בשמירה על הסביבה החופית.

לאה נס: זה באמת המינימום.

לאה נס: אני מצטרפת לחברי ואבטל את ההסתייגויות שהגשתי, אבל אני חייבת להודות לאנשים שנלחמו, ואני מניחה שעוד ימשיכו להילחם בתיקונים, בהצעות חוק פרטיות שיתקנו את הצעת החוק הממשלתית.

לאה נס: אני רוצה לציין את יושב-ראש ועדת הפנים ואיכות הסביבה, את חברי הוועדה, את נציבות הדורות הבאים על חוות הדעת ועל השמירה, וגם את השדולה של איכות הסביבה.

לאה נס: אני באמת מקווה שהיום אנחנו נצביע רק על תחילת דרכה של השמירה על הסביבה החופית בישראל.

לאה נס: תודה.

ראובן ריבלין: תודה רבה לחברת הכנסת לאה נס.

ראובן ריבלין: חבר הכנסת אליהו אפללו - בבקשה, אדוני.

ראובן ריבלין: במקום שבו יש במקום מיכי – מיכאל, ובמקום דני – דניאל, יש במקום אלי – אליהו.

דניאל בנלולו: רק שלא תתבלבל, אדוני היושב-ראש.

ראובן ריבלין: חס וחלילה, לעולם לא.

ראובן ריבלין: נמצאים פה גם שני חברי כנסת נאמני הבית, חבר הכנסת עבד-אלמאלכ דהאמשה וחבר הכנסת נסים זאב, אשר הפליאו במידת השתתפותם גם מבחינת הנוכחות, גם מבחינת ההצבעה וגם מבחינת הנאומים.

ראובן ריבלין: חבר הכנסת דהאמשה וחבר הכנסת זאב, כל אחד בקטגוריה שלו.

ראובן ריבלין: אם היינו מצרפים את ההצעות האחרות לנאומים, אדוני הגיע ל-600 נאומים, אבל הנאומים התקניים הם גם כן במידה רבה מעל ל-300, שהם כמות באמת מרשימה.

ראובן ריבלין: תודה רבה.

אלי אפללו: תודה רבה.

אלי אפללו: אדוני היושב-ראש, חברי כנסת נכבדים, מוגשת לנו הצעת חוק שכולם תומכים בה, וגם אני חושב שזו הצעת חוק חשובה מאוד.

אלי אפללו: עם זאת, יש כמה ליקויים בהצעה הזאת, אדוני היושב-ראש.

אלי אפללו: אני חושב שעדיף שעה קודם לתקן את הליקויים האלה, כי לאיש מאתנו אין מטרה לגרום נזק, לעכב או להוסיף ביורוקרטיה, אדוני היושב-ראש, בהצעות החוק שלנו.

אלי אפללו: מונחת לפנינו הצעה שבסעיף 6 שלה היא מוסיפה ביורוקרטיה על ביורוקרטיה, אדוני היושב-ראש.

אלי אפללו: הוועדה הזאת, שכולנו רוצים אותה, ואני לא חושב שיש אחד שמתנגד לה, צריך להיות גם עליה פיקוח, לפחות לתת לה מספיק זמן לדון, אבל לא יותר מדי זמן.

אלי אפללו: מה נעשה בוועדה הזאת?

אלי אפללו: יש ועדה ותת-ועדה.

אלי אפללו: אדם רוצה לבנות תוספת של קומה בבית שלו.

אלי אפללו: תבינו שאם מדובר על 300 מטר מקו החוף, זה מגיע עד אבן-גבירול בתל-אביב.

אלי אפללו: אנשים שגרים באזור הזה רוצים לבנות תוספת של קומה.

ראובן ריבלין: חבר הכנסת אפללו, 300 מטר מהים בתל-אביב זה כיכר מוגרבי.

ראובן ריבלין: 70 מטר מהים זה בניין האופרה.

צבי הנדל: - - -

אלי אפללו: אתה יודע רק מה שבשטחים.

ראובן ריבלין: אדוני, בזמן שיש כאלה שחושבים שצריך להחזיר חלק מארץ-ישראל, 300 מטר זה הרבה, חבר הכנסת הנדל.

אלי אפללו: האנשים האלה שגרים שם רוצים תוספת בנייה, מרפסת על הגג.

אלי אפללו: זה עובר ועדה מקומית, שעוברת את כל מדורי הגיהינום לאישור, ועדה מחוזית, ואחרי הוועדה המחוזית ועדה ארצית, ומה קורה?

אלי אפללו: ועדה נוספת, כשלוועדה הזאת יש שתי ועדות, תת-ועדה שמבקשת preruling, לבדוק אם בכלל יש זכות לעלות לדיון לוועדה.

אלי אפללו: לוועדה הזאת יש 30 יום לדון, אדוני היושב-ראש.

אלי אפללו: היא דנה 30 יום, ומאשרת או לא מאשרת.

אלי אפללו: אם היא מאשרת אחרי 30 יום, היא מעבירה את זה לוועדה העליונה של הוועדה, למליאה של הוועדה.

אלי אפללו: למליאת הוועדה יש עוד 60 יום, זאת אומרת שלושה חודשים, במקום לדון בתוך 30 יום מקסימום, כדי שלאדם תהיה זכות לבנות; לא לבנות, אם לא מגיע לו, אבל אם מגיע לו, למה לעכב אותו עוד שלושה חודשים?

אלי אפללו: הביורוקרטיה הזאת מיותרת, אדוני היושב-ראש.

אלי אפללו: אדוני היושב-ראש, אני מציע שלא להקטין את זה באופן אוטומטי.

אלי אפללו: אם הם לא ידונו ולא ייתנו את המלצתם בתוך פרק זמן, אני מציע שהדבר הזה ייחשב מאושר.

אלי אפללו: זה נמצא בסעיף 6.

אלי אפללו: אדוני, אני רוצה להוסיף לגבי סעיף 21.

אלי אפללו: סעיף 21 מראה לנו איזה אבסורד קיים.

אלי אפללו: אדוני היושב-ראש, האם אצלנו בכנסת חוקקו חוקים רטרואקטיביים?

אלי אפללו: מאז אני בכנסת לא ראיתי אף חוק רטרואקטיבי.

אלי אפללו: אנחנו פה בכל הוועדות נלחמים נגד חוקים רטרואקטיביים.

אלי אפללו: הפלא ופלא, בהצעת החוק הזאת מבקשים רטרואקטיבית מאנשים שהגישו תוכניות בנייה והן אושרו בוועדות מקומיות, בוועדות מחוזיות ובוועדות ארציות, ועברו את כל מדורי הגיהינום - - -

ואיכות הסביבה): חבר הכנסת אפללו - - -

ראובן ריבלין: אדוני יוכל להשיב.

ראובן ריבלין: יושב-ראש הוועדה, כשהוא אומר אדוני היושב-ראש, הוא כל הזמן מתכוון אליך, לא אלי.

אלי אפללו: אני מתכוון אליך, אדוני היושב-ראש.

ראובן ריבלין: זה הכול, כשהוא אומר היושב-ראש, חבר הכנסת שטרן, הוא מתכוון אליך.

ראובן ריבלין: אדוני יכתוב ויודיע.

אלי אפללו: יושב-ראש ועדת הפנים ואיכות הסביבה עשה עבודה נהדרת.

אלי אפללו: אני רוצה להגיד לך, הוא עשה עבודה נהדרת.

ראובן ריבלין: אין ספק.

אלי אפללו: אין לי שום מלה.

אלי אפללו: אני חושב שחלה טעות, ואני מציע שאלה שעברו את כל הוועדות האלה, אדוני היושב-ראש, לא צריכים רטרואקטיבית להחזיר אותם, להתחיל לעשות את המהלך לאחור.

ראובן ריבלין: הסברת.

ראובן ריבלין: כרגע סיימת את הזמן, אבל אתה מדבר לעניין, אז אני מאפשר לך להמשיך, כל זמן שתדבר לעניין ולא תחזור על עצמך.

אלי אפללו: אני מדבר רק לעניין.

ראובן ריבלין: ברור, ברור.

ראובן ריבלין: אדוני דיבר כל חמש הדקות רק על העניין.

אלי אפללו: אני מציע ליושב-ראש הוועדה להתייחס ולתמוך בהסתייגויות לשני הסעיפים האלה, כדי שלא נגרום עוול מיותר לאנשים שבכל זאת עברו כבר את כל הוועדות, קיבלו את כל האישורים, ואם הם בזמן פרסום - זה לא אסון, לא להחזיר אותם אחורה עוד לכמה חודשים.

אלי אפללו: זה בסעיף אחד.

אלי אפללו: בסעיף השני, כפי שאמרתי לכם - גם בעניין הזה אני מבקש את תמיכתכם, כדי שלא ניתן עוד שלושה חודשים.

ראובן ריבלין: אדוני חוזר על עצמו.

אלי אפללו: תודה רבה, אדוני היושב-ראש.

ראובן ריבלין: אני מאוד מודה לחבר הכנסת אליהו אפללו.

ראובן ריבלין: חבר הכנסת אורי אריאל.

ראובן ריבלין: חבר הכנסת אלדד - בבקשה אדוני, הסתייגותך.

אורי אריאל: לפי המחשב, נולד חבר כנסת חדש בשם אביגדור ליברמן.

ראובן ריבלין: א

ראובן ריבלין: ביגדור ליברמן היה חבר כנסת בתחילת המושב.

אורי אריאל: כן, אבל הוא רשום לדיבור.

ראובן ריבלין: כי הוא היה מהמסתייגים לחוק, אבל באמת, זאת לא טעותה של מערכת המזכירות של הכנסת, אלא זו טעותה של ועדת הפנים.

רוני בר-און: אם יש - - - למחשב הכנסת, זה בגלל - - -

ראובן ריבלין: בבקשה, אדוני.

אריה אלדד: אדוני היושב-ראש, אדוני השר, חברי חברי הכנסת, החוק הזה הוא הטוב במיעוטו.

אריה אלדד: ראויה היתה ישראל לחוק טוב מזה, אבל דומה שהממשלה הפעילה מכבש לחצים, וכל רגע היה תלוי מעל ראשינו האיום, שאם המסתייגים יתעקשו הממשלה תמשוך את החוק כולו.

אריה אלדד: יש לנו מעט חוף, הוא הולך וכלה, וגם יותר ויותר מסתבר לכולנו, שהכרישים המסוכנים אינם בים.

אריה אלדד: יש כרישי נדל"ן ששורצים על החופים שלנו; כרישי פטישים וכרישי שלמת בטון ומלט וכרישי זיפזיף וכרישי חול - עד שאיננו יכולים שלא להידרש לפרפראזה מסוימת על שורותיו של נתן יונתן - שנפטר זה לא כבר - חופים הם לפעמים געגועים לחוף.

אריה אלדד: יש מתקנים חיוניים בחופים, וככל שנרצה להגן על החוף ולשמור עליו - נמל לא יכול להיות בהרים, ותמיד נצטרך להקצות מקצת מחופינו לנמל.

אריה אלדד: אבל, האם נכון שמאות מטרים ממעט מאוד החוף שיש לנו בים-סוף יוקדשו להחסנת רכב יפני או קוריאני?

אריה אלדד: ברור לי שאותו גורם שיקבל לידיו את נכסי הנמלים שלנו, ידע לנצל נכון יותר את הנדל"ן שהועמד לרשותו, אבל אני חושש שיש פער אדיר בין 65 מיליון הדולרים שבהם נקצב מחירו של ערך הנדל"ן של רכוש הנמלים שבידינו היום, לבין המיליארדים שיוכלו לעשות מהם כרישי הנדל"ן, וראוי שגם לשחיתות הזאת ניתן את הדעת כשאנחנו באים היום לחוקק את החוק הזה, שהוא כאמור הטוב במיעוטו.

אריה אלדד: תודה רבה.

ראובן ריבלין: תודה רבה.

ראובן ריבלין: אחרון המסתייגים, שר הפנים, שביקש לדבר ולנצל את ההסתייגות לצורך - - -

אברהם פורז: אדוני היושב-ראש, חברי הכנסת, אני עליתי לדבר משום שלפעמים דברים הנאמרים בכנסת משמשים כלי פרשנות בידי בתי-המשפט כדי לבחון מה היתה כוונת המחוקק.

אברהם פורז: ואני רוצה לומר, שמי שמעיין בהצעת החוק רואה שהקמנו פה ועדה מיוחדת שמטרתה להיות מעין מסננת נוספת כאשר מדובר בבנייה בתחום החוף, בסביבה החופית.

אברהם פורז: מטרתי היתה - וזאת הכוונה - שהוועדה הזאת תהיה סוף פסוק, דהיינו פרט לערעור שניתן לערער מהוועדה אל המועצה הארצית לתכנון ולבנייה, הוועדה היא הגורם שקובע ומסנן.

אברהם פורז: והמטרה היא, כדי שלא יהיה מצב שבו לאחר שהוועדה תקבל החלטה, כזאת או אחרת, יהיה מי שיבוא וילך לבית-המשפט, וינסה מכוח הסעיפים שהם סעיפי המטרות והגדרת המטרות, לומר שחברי הוועדה בעצם לא פעלו לפי רוח החוק, לא פעלו בהתאם לדרישות של החוק, ובעצם סטו מהוראות החוק.

אברהם פורז: אם זה יהיה המצב - יהיה לנו מצב שכמעט כל בנייה בתחום החוף תגיע לבתי-המשפט.

אברהם פורז: ומדוע?

אברהם פורז: הרי אנחנו יודעים שמצד אחד יש אנשים שבעיניהם החוף הוא כמו כל מקום אחר והיו רוצים לבנות עליו כמה שיותר, ומצד שני יש אנשים שבעיניהם היה עדיף שהחוף יישאר תמיד כולו כפי שהוא, בלי שום שינויים, וכמעט לא לבנות בו דבר.

אברהם פורז: אלה דברים ממש חיוניים וקריטיים, והאמת היא, אין כמעט דבר שהוא כל כך קריטי, שלא ניתן לבנות במקום אחר.

אברהם פורז: אפילו תחנת כוח, שבעבר חשבנו שאפשר לבנות אותה רק על שפת הים - היום אפשר למשוך צינור שיעביר מי ים וישמש לקירור.

אברהם פורז: ולכן, אני אומר:

אברהם פורז: מטרת החוק הזה היא ברורה, שגופי התכנון - גם הוועדה המיוחדת וגם המועצה הארצית - הם סוף פסוק.

אברהם פורז: הם הפרשנים של החוק, הם ולא אחרים.

אברהם פורז: תודה רבה.

ראובן ריבלין: אני מאוד מודה לשר הפנים.

ראובן ריבלין: תמו הנאומים של ההסתייגויות.

ראובן ריבלין: אני מזמין את יושב-ראש הוועדה על מנת להשיב לאותם מסתייגים אשר דיברו לגופן של הסתייגויות, ולאחר מכן נתחיל - - -

ואיכות הסביבה): כבוד היושב-ראש, חברי, שמעתי פה ביקורת - - -

ראובן ריבלין: חבר הכנסת אפללו, מתכוונים כרגע להשיב לך, כי היית בין היחידים שהסתייגו לגופו של עניין.

ואיכות הסביבה): היתה פה ביקורת משני הצדדים.

ואיכות הסביבה): חבר הכנסת מיכאל נודלמן אמר שיצביע נגד החוק, כי הוא רחוק מהגרסה המקורית, ואכן החוק כל כך רחוק מהגרסה המקורית, אבל החוק הזה עושה צעד משמעותי מאוד קדימה בשמירה על הסביבה החופית.

ואיכות הסביבה): חוק יותר טוב מזה היום לא יהיה, ואם לא נקבל אותו, אז כעבור שנה או שנתיים, אולי בכנסת אחרת, יבואו עם חוק יותר טוב, אבל לא יהיה על מה לשמור, כי בצנרת יש עשרות, אם לא מאות, תוכניות שגומרות לנו את החוף.

ואיכות הסביבה): לכן, כל מי שבא מגישה סביבתית - וכך גם עמדתם של הארגונים הירוקים - צריך היום לתמוך בחקיקה הזאת.

ואיכות הסביבה): ואם נצליח אחר כך - בקונסטלציה טובה יותר - לתקן סעיפים אלה או אחרים, נעשה זאת.

ואיכות הסביבה): בא חבר הכנסת אפללו ומחזיר אותנו אחורה.

ואיכות הסביבה): הוא רוצה עוד פחות עניין סביבתי בחקיקה הזאת.

ואיכות הסביבה): אז אני אומר לך - זה לא נכון, אולי לא קראת את זה מספיק טוב.

ואיכות הסביבה): שום דבר שהוא מרפסת, או תוספת קטנה במסגרת ההקלות, לא נכלל - - -

אלי אפללו: - - -

ראובן ריבלין: אתה לא יכול, חבר הכנסת אפללו.

ראובן ריבלין: בכנסת הבאה אתה תשנה את התקנון.

ואיכות הסביבה): לא נכלל.

ואיכות הסביבה): אז אני אומר לך - -

ראובן ריבלין: אתה לא יכול, חבל על הזמן.

ואיכות הסביבה): - - השינויים שהוכנסו לחוק שומרים, בין היתר, על העניין הזה, שדברים קטנים לא יבואו לוועדה הזאת, היא לא תהפוך לשלב שיוצר ביורוקרטיה מיותרת למרפסות ולדלתות, אבל דברים מהותיים יותר - כן.

ואיכות הסביבה): ולכן - והסביר את זה גם שר הפנים - הפתרון הזה, שאם הוועדה לא תדון ולא תחליט, זה אוטומטית מאושר, הוא לא יכול להיות.

ואיכות הסביבה): זה עולה לוועדה ארצית.

ואיכות הסביבה): כל האינטרסים של אנשים שחיים ברצועה הזאת הובאו בחשבון, ואסור להאשים את החוק הזה בכך שהיום הוא באמת לא מספיק גמיש.

ואיכות הסביבה): הוא יותר מדי גמיש אפילו, הייתי אומר, לגבי האינטרסים של בעלי הנכסים והנדל"ן, אבל אנחנו מסכימים לכך למען העברת החוק, ובאמת למען האיזון הנכון.

ואיכות הסביבה): כל חברי הכנסת שגישתם היתה ירוקה יותר, הורידו את כל ההסתייגויות שלהם, ואני מבקש ממך, חבר הכנסת אפללו, אל תעלה את ההסתייגויות שלך.

ואיכות הסביבה): החוק הזה - עבדו עליו מספיק שעות, ומספיק עניינים הובאו בחשבון, כדי לא ללכת עכשיו ולנסות שוב להעלות את הדברים שדנו בהם.

מגלי והבה: מה עם חוף אילת?

מגלי והבה: - - -

ראובן ריבלין: חבר הכנסת מגלי והבה שואל.

מגלי והבה: חבר הכנסת אלדד העלה לגבי אילת - - -

ואיכות הסביבה): החוק הזה בינתיים נוגע רק לים התיכון.

ראובן ריבלין: הוא רק לים התיכון.

ראובן ריבלין: בסדר גמור.

ראובן ריבלין: אני מאוד מודה ליושב-ראש ועדת הפנים.

ראובן ריבלין: רבותי חברי הכנסת והשרים הנכבדים, כל מי שרוצה להשתתף בתהליך ההצבעה, יתפוס את מקומו.

ראובן ריבלין: אני רוצה לנצל הזדמנות זאת - בשם כולכם, אני בטוח - לברך את השרה לאיכות הסביבה אשר יזמה את החוק, ומפאת מצב בריאותה כרגע היא אינה משתתפת יחד אתנו בהליך ההצבעה, ולאחל לה באמת רפואה שלמה וחזרה מהירה לקהלנו, ואני בהחלט רואה את ההצבעה על חוק זה - תהיינה הדעות אשר תהיינה - כסיום נאות של המושב השני של הכנסת השש-עשרה.

ראובן ריבלין: רבותי חברי הכנסת, אני מחויב על-פי התקנון לקרוא בכל הסתייגות את שמות האנשים, אלא אם כן יודיעו לי כל הנמצאים כאן, לפנינו - שכן מסתייגים שאינם נוכחים, אין מצביעים על הסתייגויותיהם - אם יש מי מכם שמבקש לעמוד על הסתייגותו, ויאמר זאת עכשיו.

ראובן ריבלין: חבר הכנסת אפללו, האם אדוני מוותר על ההסתייגות?

אלי אפללו: לא.

ראובן ריבלין: לא מוותר.

ראובן ריבלין: חבר הכנסת מח'ול - לא מוותר.

ראובן ריבלין: אני מבקש לא ללחוץ על חברי הכנסת המבקשים לעמוד על דעתם.

ראובן ריבלין: נכבד את עמדתם.

ראובן ריבלין: יש מישהו מחברי הכנסת הנוכחים שיש לו הסתייגות, שמבקש שנצביע על הסתייגותו?

מיכאל נודלמן: כן.

ראובן ריבלין: רבותי, כעת אני מתחיל לשאול על כל סעיף.

ראובן ריבלין: לשם החוק – אין מסתייגים.

ראובן ריבלין: חבר הכנסת מצנע הודיע לי שהוא מוריד את כל הסתייגויותיו.

ראובן ריבלין: חבר הכנסת עמרי שרון הודיע שהוא מסיר את הסתייגויותיו וכך הלאה.

ראובן ריבלין: לשם החוק אין מסתייגים.

ראובן ריבלין: לסעיף 1 יש מסתייגים?

ראובן ריבלין: אין.

ראובן ריבלין: לסעיף 2 יש מסתייגים?

ראובן ריבלין: אין.

ראובן ריבלין: אחרי סעיף 2 יש מסתייגים?

עסאם מח'ול: יש.

ראובן ריבלין: הבנתי.

ראובן ריבלין: אז אנחנו מצביעים עכשיו על שם החוק ועל סעיפים 1-2.

ראובן ריבלין: חברי הכנסת, אנחנו מצביעים על שם החוק ועל סעיפים 1 ו-2 כנוסח הוועדה.

ראובן ריבלין: נא להצביע - מי בעד, מי נגד, מי נמנע.

ראובן ריבלין: הצבעה מס' 42 בעד סעיפים 1-2 – 40 נגד – 1 נמנעים - אין סעיפים 1-2 נתקבלו.

ראובן ריבלין: 40 בעד, אחד נגד, אין נמנעים.

ראובן ריבלין: אני קובע, ששם החוק וסעיפים 1 ו-2 עברו על-פי הצעת הוועדה.

ראובן ריבלין: אחרי סעיף 2 מבקשים חברי הכנסת נודלמן וחבר הכנסת מח'ול להצביע על הסתייגויותיהם.

ראובן ריבלין: האם ההסתייגות אותה הסתייגות?

ראובן ריבלין: אחרי סעיף 2 יבוא סעיף 3.

ראובן ריבלין: אנחנו מצביעים כרגע על ההסתייגות הנמצאת בעמוד 2, במקום שנאמר: "לאחרי סעיף 2", הסתייגויותיהם של חבר הכנסת עסאם מחו'ל וחבר הכנסת נודלמן, שהיא אותה הסתייגות.

ראובן ריבלין: אחרי סעיף 2 יבוא סעיף 3 שלכם.

עסאם מח'ול: - - -

ראובן ריבלין: ידוע לי.

ראובן ריבלין: אדוני, אני מנחה אתכם בסדר.

ראובן ריבלין: ובכן, רבותי, חברי הכנסת, הסתייגותם של חברי הכנסת עסאם מח'ול ומיכאל נודלמן - נא להצביע.

ראובן ריבלין: מי בעד ההסתייגות ומי נגד?

ראובן ריבלין: הצבעה מס' 43 בעד ההסתייגות – 9 נגד – 33 נמנעים – אין ההסתייגות של חברי הכנסת עסאם מח'ול ומיכאל נודלמן אחרי סעיף 2 לא נתקבלה.

ראובן ריבלין: תשעה בעד, 33 נגד.

ראובן ריבלין: אני קובע שההסתייגות לא נתקבלה.

ראובן ריבלין: לסעיף 3, האם יש למי מהחברים הסתייגות?

ראובן ריבלין: אין.

ראובן ריבלין: אנחנו עוברים לסעיף 4 - אין הסתייגויות.

ראובן ריבלין: לסעיף 5, יש מי מחברי הכנסת שמבקש להצביע?

נסים זאב: אנחנו.

ראובן ריבלין: לסעיף 5, הסתייגות ש"ס או חבר הכנסת נסים זאב וחבר הכנסת אזולאי.

ראובן ריבלין: אנחנו מצביעים עכשיו על סעיפים 3 ו-4 כנוסח הוועדה.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 44 בעד סעיפים 3-4 – 38 נגד – 3 נמנעים – 1 סעיפים 3-4 נתקבלו.

ראובן ריבלין: 38 בעד, שלושה נגד, נמנע אחד.

ראובן ריבלין: אני קובע שסעיפים 3 ו-4 אושרו כנוסח הוועדה.

ראובן ריבלין: לסעיף 5 יש הסתייגות הידועה כהסתייגות ש"ס.

ראובן ריבלין: רבותי, חברי הכנסת, נא להצביע בעד או נגד ההסתייגות.

ראובן ריבלין: מי בעד, מי נגד - נא להצביע.

ראובן ריבלין: הצבעה מס' 45 בעד ההסתייגות – 11 נגד – 30 נמנעים – 1 ההסתייגות של חברי הכנסת נסים דהן, דוד אזולאי, יצחק כהן, אליהו ישי, שלמה בניזרי, אמנון כהן, משולם נהרי, יצחק וקנין, יאיר פרץ, נסים זאב ויעקב מרגי לסעיף 5 לא נתקבלה.

ראובן ריבלין: 11 בעד, 30 נגד, נמנע אחד.

ראובן ריבלין: אני קובע שההסתייגות לא נתקבלה.

נסים דהן: - - -

ראובן ריבלין: אנחנו מצביעים כרגע על סעיף 5, בנוסח הוועדה.

ראובן ריבלין: ובכן, רבותי חברי הכנסת, מי בעד ומי נגד סעיף 5 כנוסח הוועדה?

ראובן ריבלין: נא להצביע.

ראובן ריבלין: הצבעה מס' 46 בעד סעיף 5, כהצעת הוועדה – 39 נגד – 2 נמנעים – 1 סעיף 5, כהצעת הוועדה, נתקבל.

ראובן ריבלין: 39 בעד, שניים נגד, אחד נמנע.

ראובן ריבלין: אני קובע שסעיף 5 אושר.

ראובן ריבלין: רבותי חברי הכנסת, אחרי סעיף 5 האם יש למישהו הסתייגות?

ראובן ריבלין: אין.

ראובן ריבלין: קבוצת דורון מסירה את הסתייגותה.

ראובן ריבלין: לסעיף 6, האם יש הסתייגות?

ראובן ריבלין: שר האוצר אינו נוכח.

ראובן ריבלין: אני לא קיבלתי שום סמכות להחליף את שר האוצר.

ראובן ריבלין: לסעיפים 7-14 אין הסתייגויות.

ראובן ריבלין: לסעיף 15, חבר הכנסת מצנע ויתר.

ראובן ריבלין: האם יש מישהו מחברי הכנסת שמבקש להסתייג לסעיף 15? אין הסתייגויות.

ראובן ריבלין: לסעיפים 16-18 אין הסתייגויות.

ראובן ריבלין: לסעיף 19 יש מישהו שמבקש להסתייג?

ראובן ריבלין: אין הסתייגויות.

ראובן ריבלין: לסעיף 20, חבר הכנסת אפללו מבקש להסתייג.

ראובן ריבלין: ובכן, לפני ההסתייגות, אנחנו מצביעים על סעיפים 6-19 ועד בכלל כהצעת הוועדה.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 47 בעד סעיפים 6-19 – 38 נגד – 2 נמנעים – 1 סעיפים 6-19 נתקבלו.

ראובן ריבלין: 38 בעד, שניים נגד, אחד נמנע.

ראובן ריבלין: אני קובע שהסעיפים 6-19 ועד בכלל אושרו כנוסח הוועדה.

ראובן ריבלין: רבותי חברי הכנסת, סעיף 20 - ההסתייגות שאותה ניסח וביטא ונימק חבר הכנסת אפללו לפני כמה דקות, כאן, מעל לדוכן.

ראובן ריבלין: אנחנו מצביעים.

ראובן ריבלין: מי בעד ומי נגד - נא להצביע.

ראובן ריבלין: הצבעה מס' 48 בעד ההסתייגות – 9 נגד – 31 נמנעים – 1 ההסתייגות של חבר הכנסת אלי אפללו לסעיף 20 לא נתקבלה.

ראובן ריבלין: תשעה בעד, 31 נגד, נמנע אחד.

ראובן ריבלין: חבר הכנסת אפללו, אני קובע שהסתייגותך לא נתקבלה.

ג'מאל זחאלקה: אדוני, אני הצבעתי בטעות.

ראובן ריבלין: חבר הכנסת זחאלקה מודיע שהצביע בטעות.

ראובן ריבלין: אני לא משנה את ההצבעה.

ראובן ריבלין: חברי הכנסת, סעיף 20 נתקבל כנוסח הוועדה.

ראובן ריבלין: האם יש עוד מסתייגים?

ראובן ריבלין: חבר הכנסת נסים זאב, אני יודע שקשה לאדוני שאנחנו יוצאים לפגרה, ואני מבין את זה.

נסים זאב: אני מצהיר על כך שאני עוזב את המליאה היום.

ראובן ריבלין: כל הכבוד לך.

ראובן ריבלין: אני מודיע זאת לא מתוך זלזול, אלא מתוך הערכה מלאה.

ראובן ריבלין: רבותי חברי הכנסת, האם יש מסתייגים נוספים לסעיף 20? אין.

ראובן ריבלין: לכן, אנחנו נצביע על סעיף 20 כנוסח הוועדה.

ראובן ריבלין: נא להצביע - מי בעד, מי נגד; כנוסח הוועדה.

ראובן ריבלין: הצבעה מס' 49 בעד סעיף 20, כהצעת הוועדה – 38 נגד – 2 נמנעים – אין סעיף 20, כהצעת הוועדה, נתקבל.

ראובן ריבלין: 38 בעד, שניים נגד, אין נמנעים.

ראובן ריבלין: אני קובע שסעיף 20 אושר כנוסח הוועדה.

ראובן ריבלין: מי מבקש שנצביע על הסתייגותו לסעיף 21?

ראובן ריבלין: חבר הכנסת אפללו.

ראובן ריבלין: האם זה בסעיף 21?

ראובן ריבלין: חברי הכנסת, לסעיף 21 קיימת הסתייגותו של חבר הכנסת אפללו, כפי שהוצגה ונומקה מעל הדוכן לפני כמה דקות.

ראובן ריבלין: רבותי, חברי הכנסת, נא להצביע - מי בעד ההסתייגות ומי נגד.

ראובן ריבלין: הצבעה מס' 50 בעד ההסתייגות - 8 נגד - 29 נמנעים - 3 ההסתייגות של חבר הכנסת אלי אפללו לסעיף 21 לא נתקבלה.

ראובן ריבלין: שמונה בעד, 29 נגד, שלושה נמנעים.

ראובן ריבלין: אני קובע שהסתייגותו של חבר הכנסת אפללו לא נתקבלה.

ראובן ריבלין: חברי הכנסת, סגן המזכיר מעיר לי, ובצדק - רבותי חברי הכנסת, אתם מפריעים לי.

ראובן ריבלין: אי-אפשר לדבר בזמן הצבעה.

ראובן ריבלין: אנחנו מצביעים על סעיף 21 כנוסח הוועדה.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נוסח הוועדה, 21.

ראובן ריבלין: הצבעה מס' 51 בעד סעיף 21, כהצעת הוועדה - 40 נגד - 2 נמנעים - 1 סעיף 21, כהצעת הוועדה, נתקבל.

נסים דהן: רק כיוון שהוא מרוקאי.

ראובן ריבלין: חבר הכנסת דהן.

ראובן ריבלין: בעד - 40, נגד - 2, אחד נמנע.

ראובן ריבלין: סעיף 21 אושר כנוסח הוועדה.

ראובן ריבלין: לסעיף 22 אין הסתייגויות.

ראובן ריבלין: לסעיף 23 אין הסתייגויות.

ראובן ריבלין: רבותי חברי הכנסת, אני מצביע על סעיפים 22-23 לפי נוסח הוועדה.

ראובן ריבלין: נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 52 בעד סעיפים 22-23 – 39 נגד – 2 נמנעים – 1 סעיפים 22-23 נתקבלו.

ראובן ריבלין: חבר הכנסת דהן וחבר הכנסת זאב, אני קורא עכשיו את תוצאות הצבעה, ואתם בשלכם.

ראובן ריבלין: 39 בעד, שניים מתנגדים, אחד נמנע.

ראובן ריבלין: אני קובע שסעיפים 22-23 נתקבלו בנוסח הוועדה.

ראובן ריבלין: רבותי חברי הכנסת, אנחנו סיימנו את ההצבעה בקריאה שנייה, כאשר כל נוסח הוועדה נתקבל, ולא נתקבלה הסתייגות.

ראובן ריבלין: לכן אני עובר להצביע בקריאה שלישית.

ראובן ריבלין: חבר הכנסת אפללו, רבותי חברי הכנסת - הצעת חוק שמירת הסביבה החופית.

ראובן ריבלין: הפקרות.

ראובן ריבלין: חברי הכנסת יצחק כהן, אזולאי, דהן ונסים זאב, לא יכולה להיות בשעת הצבעה הפרעה.

ראובן ריבלין: זה לא יכול להיות יותר.

ראובן ריבלין: הצעת חוק שמירת הסביבה החופית, התשס"ד–2004, קריאה שלישית - נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: רבותי חברי הכנסת, נא להצביע, מי שרוצה, כמובן.

ראובן ריבלין: הצבעה מס' 53 בעד החוק – 38 נגד – 1 נמנעים - 3 חוק שמירת הסביבה החופית, התשס"ד–2004, נתקבל.

ראובן ריבלין: 38 בעד, אחד נגד, שלושה נמנעים.

ראובן ריבלין: אני קובע שהצעת חוק שמירת הסביבה החופית, התשס"ד–2004, עברה בקריאה שלישית, והיא תיכנס לספר החוקים של מדינת ישראל.

ראובן ריבלין: שר הפנים, בבקשה.

אברהם פורז: אדוני היושב-ראש, זו הזדמנות חגיגית לציין שהחוק הזה עובר כאן היום, לדעתי, אך ורק בזכותה של השרה לאיכות הסביבה, פרופסור יהודית נאות, שהצליחה במאמץ עצום לשכנע גם את הממשלה, ולאחר מכן גם את הכנסת, להעביר את החוק.

אברהם פורז: אני גם רוצה לציין לשבח את אפרת אפק, היועצת הבכירה של השרה, ואת המנכ"לית מיקי הרן, שגם הן תרמו תרומה אדירה לקידום חוק זה.

אברהם פורז: חוק חשוב.

ראובן ריבלין: תודה.

ראובן ריבלין: בבקשה, אדוני יושב-ראש ועדת הפנים.

ראובן ריבלין: רבותי, עוד רגע אני מסיים את המושב, אז מי שרוצה, ישב.

ואיכות הסביבה): כבוד היושב-ראש, חברי, יש לי הזכות לקרוא מכתב ששלחה השרה לאיכות הסביבה, פרופסור יהודית נאות, נאום למליאת הכנסת שביקשו ממני לקרוא, ואני מצטרף לדברי שר הפנים ולדברי נואמים אחרים שציינו את תרומתה הבלתי-רגילה לקידום החוק הזה ולקידום ענייני הסביבה הטבעית במדינת ישראל בכלל.

ואיכות הסביבה): אדם שעובר חוויה פיזית כל כך קשה, שיש לו אלף ואחד דברים על הראש, דואג לבריאותו, אדם חולה מצליח לעשות מהבית מה שרבים אחרים, לפעמים, גם כשהם נוכחים בכל הישיבות ובכל הדיונים, לא מצליחים לעשות.

ואיכות הסביבה): לכן אני רואה את זה כזכות גדולה לקרוא את דברי השרה: "היום תם מאבק של חמש שנים למען זכותו הבסיסית של הציבור בישראל על חופי הים התיכון.

ואיכות הסביבה): צר לי שביום חשוב זה נבצר ממני מלהיות עמכם בשל טיפולים רפואיים ולהודות לכל מי שנתן ידו בהעברת החוק לשמירה על הסביבה החופית.

ואיכות הסביבה): "משאב טבע זה הולך ונעשה יקר מפז, ואני גאה כי חוק זה ישמר את מה שעוד נותר ממשאב נדיר זה.

ואיכות הסביבה): "בשנים האחרונות הפגיעה בחופי הים התיכון היתה קשה וכואבת.

ואיכות הסביבה): אושרו תוכניות בנייה על החוף שאפשרו לבעלי הממון לגזול ולגנוז מכלל הציבור את פיסות החוף שעוד נותרו ואמורות היו להיות מקום נגיש לכל אחד מאתנו ללא הבדל במעמדנו הכלכלי.

ואיכות הסביבה): חוק זה נועד להגן על החופים ולשמור עליהם לטובת כלל הציבור בהווה ובעתיד.

ואיכות הסביבה): "אני רוצה להודות מקרב לב למי שבלעדיהם לא היה החוק הזה עובר: לשר עוזי לנדאו, יזם הצעת החוק הפרטית משנת 1999, לנציגי הארגונים הירוקים - החברה להגנת הטבע, 'אדם טבע ודין' ו'מגמה ירוקה', ליושב-ראש ועדת הפנים ואיכות הסביבה הנוכחי, חבר הכנסת יורי שטרן, ליושבי-הראש הקודמים, חבר הכנסת משה גפני וחבר הכנסת דוד אזולאי, לגברת יפה שפירא ולעורכת-הדין מירי פרנקל-שור, לצוות המשרד לאיכות הסביבה, לחברי הכנסת בשדולה לאיכות הסביבה; לכולכם יחד אני רוצה לומר, שללא העבודה המסורה והמאבקים הבלתי-פוסקים של כל אחד ואחת מכם לא היינו מצליחים להגיע להישג כה חשוב זה.

ואיכות הסביבה): " אמרו לי שהשרה צופה עכשיו בטלוויזיה, ואני באמת רוצה להודות לך, יהודית, על כל המאמצים שלך, על העבודה שלך, על המסירות שלך לנושא איכות הסביבה ולהצלחות הרבות שיש - ואני מקווה שעוד תהיינה - לך בתחום הזה.

ואיכות הסביבה): ועכשיו חובה נעימה להגיד מילות תודה לאנשים רבים שייצגו משרדי ממשלה ואת הארגונים הירוקים וגם את הארגונים הכלכליים והאחרים, ובלי שיתוף הפעולה שלהם, עם כל הניגודים, עם כל ההסתייגויות, לא היינו מצליחים.

ואיכות הסביבה): קודם כול לאפרת אפק, עוזרת השרה, שהיתה באמת יותר מעוזרת, היתה נציגה נאמנה של השרה לאיכות הסביבה ושל נושא איכות הסביבה בוועדה.

ואיכות הסביבה): הודות לה הרבה מאוד מהתקלות והפנצ'רים שהיו בין משרדי הממשלה תוך כדי הסיפור הזה נפתרו.

ואיכות הסביבה): עורכת-הדין רות רוטנברג ועורך-הדין דן צפריר מהמשרד לאיכות הסביבה, שליוו את החוק.

ואיכות הסביבה): כמובן, לד"ר מיקי הרן, מנכ"לית המשרד לאיכות הסביבה, לעורך-הדין יהודה זמרת ממשרד הפנים, לעורכת-הדין דלית דרור ממשרד המשפטים, לעורך-הדין רוני טלמור ממשרד המשפטים, לנציבות הדורות הבאים והעומד בראשה, השופט שלמה שהם, אף שהם לא כל כך מרוצים מהנוסח הסופי של החוק, לעורכת-הדין ורד קירו, לעורכת-הדין נגה ענתבי, שבלעדיה ובלי המאמץ האחרון שהיא השקיעה עכשיו בהכנת החומר לקריאה שנייה ושלישית פשוט לא היינו מסוגלים לגמור את המושב הזה בהעברת חוק כל כך חשוב ויפה, לעידו בן-יצחק, המתמחה שלנו בוועדת הפנים ואיכות הסביבה, שאני חושב – עבר עם החוק הזה אסכולה של ממש - - -

יצחק כהן: וליושב-ראש הכנסת, שיש לו סבלנות לשמוע.

ואיכות הסביבה): אגיד.

ואיכות הסביבה): לעורך-הדין אלי בן-ארי, מהחברה להגנת הטבע, לעורכת-הדין נועה בן-אריה, מהמרכז לשלטון המקומי, והיו למרכז הזה הרבה בעיות עם החוק, לרקפת כץ, איך לא, ולניר פפאי, שמייצגים את החברה להגנת הטבע, לעורכת-הדין מירי חושן, ממשרד התיירות, לדבורה סיילס מעמותת "אדם טבע ודין", לסטניסלב שוורצביין ממשרד האוצר, לעורך-הדין ישי יודקביץ, ממשרד הביטחון.

ואיכות הסביבה): אנשי מינהל מקרקעי ישראל, שאר הנציגים של משרדי הממשלה, עורך-הדין זוהר לביא מחברת החשמל, דני קייזר, מהנדס העיר תל-אביב - שהיו לו הרבה הסתייגויות, אבל הוא שיתף פעולה ועזר לנו לעלות על כמה דברים חשובים מאוד.

ואיכות הסביבה): אני מודה לכל האנשים הרבים שלא הזכרתי, ובסך הכול היתה פה קואליציה מאוד מגוונת של ארגונים ירוקים וארגונים כלכליים עם אינטרסים מנוגדים, ובסופו של דבר קידמנו ביחד את החוק הזה, וכמובן – ליושב-ראש הכנסת, שנתן לנו הזדמנויות רבות, לרבות ההזדמנות להעלות את החוק הזה בסוף המושב, והוא יושב בסבלנות רבה ושומע את כל דברי הברכה האלה.

ואיכות הסביבה): ואני חוזר ואומר: על צוות הוועדה, ועדת הפנים ואיכות הסביבה, על מירי פרנקל שור, עורכת-הדין, היועצת המשפטית, על יפה שפירא, מנהלת הוועדה, על שוש ועל דניאלה - היה עומס בלתי רגיל ובלתי סביר.

ואיכות הסביבה): הם עמדו בו, והצלחנו ביחד לשמור על החופים.

ואיכות הסביבה): אני רק מקווה שבצעד פוליטי פזיז ואבסורדי לא נקצץ את חוף הים שלנו על-ידי העברת חופי עזה היפים לאויב הפלסטיני שלנו.

ראובן ריבלין: תודה רבה ליושב-ראש ועדת הפנים ואיכות הסביבה, חבר הכנסת יורי שטרן, על עבודתו המאומצת ועל כך שזכה להעביר לפני תום המושב את החוק החשוב הזה.

ראובן ריבלין: עוד פעם נציין את יוזמתו ואת מלוותו של החוק, השרה נאות, אשר אנו מאחלים לה שבקרוב תהיה שוב עמנו יחד.

ראובן ריבלין: רבותי חברי הכנסת, רבותי השרים, תם סדר-היום.

ראובן ריבלין: תם כנס הקיץ ותם המושב השני של הכנסת השש-עשרה, מושב שעמד בתחילתו בסימן המחלוקות המסורתיות שקיימות בינינו, כפי שנבחרנו, בנושאי ביטחון, מדיניות, חברה, כלכלה ותרבות, במחלוקת קשה, לאומית, בין חברינו הערבים לחברינו היהודים, בין ימין ובין שמאל, אבל סיומו של מושב זה עמד בסימן מחלוקת לרוחב הלוח המחלק כנסת לתומכים ולמתנגדים, שלא על-פי הדעות שהיו קיימות לפנים ובצל הכרעות המתקרבות לפתחנו, ואשר בהן נהיה מחויבים, מתוך אחריות מלאה שיהיה אשר יהיה המצב, ותהיה אשר תהיה ההכרעה, כולנו נכבד את הזכות של הרוב להכריע ולהחליט, גם אם הדברים יהיו קשים לרבים מאתנו.

ראובן ריבלין: רבותי חברי הכנסת, רובן של המחלוקות שהיו כאן נחלתנו במושב זה של הכנסת השש-עשרה היו מחלוקות ראויות, מחלוקות שמתקבלות, מחלוקות קיימות, מחלוקות בין בית שמאי לבית הלל, אם כי היו גם מחלוקות אשר התריסו, אשר פגעו, ואשר הביאו לידי הוצאת דיבתם של קבוצות כאלה ואחרות רעה, ועל כך כולנו מצטערים ומבקשים שהקדוש-ברוך-הוא ינחנו ויחוננו, על מנת שנפעל בשום שכל ודעת.

ראובן ריבלין: אני מבקש, רבותי השרים וחברי הכנסת, לציין אותם חברי כנסת נאמני הבית, כפי שדיברנו, וכפי שהסטטיסטיקה מוכיחה.

ראובן ריבלין: נכון, כמות אינה מעידה על איכות, אבל בהחלט - כמות היא סימן לאיכות, אלא אם כן מישהו מוכיח את ההיפך.

ראובן ריבלין: חובת ההוכחה הזאת קיימת על מי שמתריס כנגד המצטיינים, אבל נדמה לי שאי-אפשר להתריס כלפיהם.

ראובן ריבלין: כל אחד, במסגרת אמונתו, פעל כמיטב יכולתו, והגדילו והפליאו לעשות - חבר הכנסת עבד-אלמאלכ דהאמשה, חבר הכנסת נסים זאב, חבר הכנסת אופיר פינס, חבר הכנסת רוני בר-און, חבר הכנסת אריה אלדד וחבר הכנסת אורי אריאל.

ראובן ריבלין: אני מודה ליושבי-ראש הקואליציה והאופוזיציה.

ראובן ריבלין: ליושב-ראש הקואליציה, אשר נלחם כאריה למען השקפותיו, וליושבי-ראש האופוזיציה - חברת הכנסת דליה איציק וחבר הכנסת יצחק הרצוג, שנלחמו על עמדותיהם.

ראובן ריבלין: הם השפיעו השפעה רבה על הכנסת.

ראובן ריבלין: את אשר היה לי לומר בכנס העיתונאים אמרתי, ודאי תקראו את הדברים.

ראובן ריבלין: אני מבקש בשמכם להודות לסגני יושב-ראש הכנסת.

ראובן ריבלין: אני מבקש להודות למזכיר הכנסת, לסגן מזכיר הכנסת ולסגניות מזכיר הכנסת.

ראובן ריבלין: אני מבקש להודות לעובדי הכנסת: למנהלות הוועדות, ליועצות וליועצים המשפטיים, לעובדות ועובדי הוועדות, לעובדי השירותים, לעובדי הדפוס, לקצרניות, לאנשי הבנא"ם ולעובדי אגף המידע.

ראובן ריבלין: אני מבקש להודות לסדרני הכנסת, אשר נמצאים אתנו בכל רגע שאנחנו נמצאים כאן, על עבודתם המסורה והנפלאה, ולעובדי משמר הכנסת העומדים על הסדר בבניין כמו גם על משמרתנו ועל שלומנו וביטחוננו.

ראובן ריבלין: אני מבקש להודות לעובדי המרפאה ולרופא הכנסת, אשר עמל רבות והציל נפשות כאן במהלך מושב זה, ויבואו על הברכה ועל התודה.

ראובן ריבלין: אני מבקש להודות לאנשי ערוץ הכנסת, אשר הקימו ערוץ יש מאין.

ראובן ריבלין: בתחילת כנס הקיץ הם התחילו לפעול, והיום, כוותיקים וכמיומנים הם מפעילים ערוץ שבהחלט יצא שמו מקצה הארץ ועד קצה.

ראובן ריבלין: מתוך הנחה שעד תום הפגרה, ועד כינוס הכנסת ב-10 בחודש אוקטובר, לא ניפגש בישיבות מליאה, אני מברך את כל חברי הכנסת היהודים בברכת שנה טובה, כתיבה וחתימה טובה.

ראובן ריבלין: האם יש איזה חג של המוסלמים?

ראובן ריבלין: ולמוסלמים על כל חגיהם.

ראובן ריבלין: וכמובן - לחברינו הנוצרים על חגים שיש לנוצרים.

ראובן ריבלין: אני בטוח וסמוך שהפגרה תהיה מלאה ושלמה, אבל אם ניאלץ להיפגש, ודאי ניפגש.

ראובן ריבלין: מכל מקום, רבותי חברי הכנסת, ישיבת הכנסת הבאה תתקיים ביום שני, כ"ו בתשרי התשס"ה, 11 באוקטובר 2004 למניינם, בשעה 16:00.

ראובן ריבלין: ישיבת הכנסת, כנס הכנסת, מושב הכנסת נעולים.